
— Шта је, Петре2 Још се не види» —- питао је 
20-га маја 1859 године, излазећи гологлав на ниске 
степенице механе на —ском друму, господин од је- 
дно четрдесет година и нешто више, у прашњавом 
горњем капуту и карираним панталонама, свога слу- 
гу, младога и буцмастог, с беличарастим маљама 
на бради и ситних мутних очица. 

Све што је било на овом слузи: и минђуша од тир- 
киза у уху, и напомађена коса различне боје, и учти- 
ви покрети тела, једном речју, све је показивало ч40- 
века најновијег, усавршеног поколења. Он погледа 
снисходљиво низ друм па одговори: „Не види се, мо- 
лим". 

— Не види2 — понови господин, 

— Не види, — по други пут одговори слуга. 

Господин уздахну па седе на клулицу. Да упозна- 
мо с њим читаоца док он седи, подвивши пода се 
ноге и погледајући замишљено око себе. 

Зове се Никола Петровић Кирсанов. На петнаест 
врста од друмске механе има лепо имање са двеста 
душа, или, како се он изражава откако се разгра- 

ничио са сељацима и завео „фарму", — од две хи- 
љаде десетина земље. Његов отац, ратни ђенерал 
1812 године, полулисмен, груб, али не зао руски чо- 
век, целог живота је диринџно, спочетка командо- 
вао бригадом, затим дивизијом, и стално је живео 
у унутрашњости, где је због свога чина играо доста 
важну улогу. Никола Петровић се родио на југу Ру- 
сије, као и његов старији брат Павле, о коме се го- 
вори после, и васпитавао се до својих четрнаест го- 
дина у кући, опкољен јевтиним домаћим учитељима, 
окретним, али понизним ађутантима и другим лу- 
ковским и штабним личностима. Његова мати, из 
породице Кољазиних, као девојка Адаће, а као ђе- 
нералица Агафоклеја Кузминишна Кирсанова, спада- 
ла је у „мајке-командантовице", носила је раскошне 
чепце и шуштаве свилене хаљине, у цркви прва при- 
лазила крсту, говорила гласно и много, терала децу 
да је ујутру љубе у руку, ноћу их је благосиљала, 
— једном речју живела је задовољно. Као ђенерал- 
ски син, Никола Петровић — иако се не само није 
одликовао храброшћу, већ је чак заслужио надимак 
кукавице — морао је, као и брат му Павле, ступити 
у војну службу; али је сломио ногу баш оног дана 
кад је већ био стигао глас о његовом распореду, ла 
је, одлежавши два месеца у постељи, остао „целог 
живота хром". Отац диже од њега руке и остави га 
у грађанском положају. Одвео га у Петроград чим 
је напунио осамнаест година, и уписао га на уни- 
верзитет. А баш у то време је његов брат произве- 
ден за официра у гардиском пуку. Млади људи су 

почели живети заједно, у истом стану, под далеким 
надзором ујака, материна брата од стрица, Илије 
Кољазина, утицајног чиновника. Отац им се врати 
својој дивизији и својој жени, па је само покашто 
слао синовима велике четвртине сиве хартије, иша- 
ране енергичним писарским рукописом. На крају тих 
четвртина су биле брижљиво исцифране речи: „Пе- 
тар Кирсанов, ђенералмајор." Године 1835 Никола 
Петровић је завршио универзитет као кандидат, а 
те исте године је ђенерал Кирсанов, пензионисан 
због неуспеле смотре, дошао са женом да живи у 
Петроград. Био је најмио кућу код Тавриског пар- 
ка и уписао се у енглески клуб, али је изненадно умро 
од капље. Агафоклеја Кузминишна је убрзо отишла 
за њим: није се могла навићи на повучен престо- 
нички живот; јела ју је чамотиња пензионарског жи- 
вота. Међутим, Никола Петровић је стигао, још за 
живота родитеља, и на велико њихово огорчење, да 
се заљуби у кћер чиновника Преполовенског, бившег 
сопственика његовог стана, симлатичну и, као што 
се каже, изображену девојку: она је у часописима 
читала озбиљне чланке у одељку „Наука". Оженио 
се њом чим је прошла жалост за родитељима, па је 
оставио министарство царских добара, где га је отац 
протекцијом био наместио, и проводио срећне дане 
са својом Машом прво у летњој кући близу Шумар- 
ског института, а после у вароши, у малом и лепом 
стану, с чистим степеницама и прилично хладним 
салоном, напослетку — у селу, где се коначно на- 
станио, и где му се ускоро родио син Аркадије. Су- 

прузи су живели врло лепо и мирно: скоро се никад 
нису растављали, заједно су читали, играли у чети- 
ри руке на фортепијану, певали у дуету; она је га- 
јила цвеће и брипула се о перутини, он је покашто 
ишао у лов и бавио се економијом, а Аркадије је 
растао — такође лепо и мирно. Десет година је про- 
шло као сан. 1847 године Кирсановљева жена је 
умрла. једва је поднео тај удар, оседео је за неко- 
лико недеља; спремао се да путује на страну, не би 
ли се колико толико разгалио... али тада је насту- 
пила 1848 година. Он се, хтео не хтео, морао вра- 
тити у село и после доста дугог нерада почео се ба- 
вити реформама своје економије. У 1855 години од- 
вео је сина на универзитет; провео је с њим три 
зиме у Петрограду, не излазећи скоро никуда и тру- 
дећи се да прави познанства с младим друговима 
свога Аркадија. Последње зиме није могао доћи, — 
и тако га, ето, видимо у мају месецу 1859 године 
већ сасвим седог, шишкавог и малко погрбљеног: он 
чека сина, који је добио, као некад и он, степен кан- 
дидата. 

Из пристојности, а можда и не желећи остати под 
господаревим погледом, слуга оде под капију и за- 
пали лулу. Никола Петровић дбори главу, па поче 
гледати у старе стеленице на улазу: крупно, шаре- 
но пиле достојанствено је ходало по њима, тупкају- 
ћи снажно својим великим жутим ногама; прљава 
мачка га је непријатељски посматрала, прилегнувши 
мазно на ограду степеница. Сунце је пекло: из по- 
лумрачног механског трема осећао се мирис топлог 

ржаног хлеба. Наш Никола Петровић се даде у ми- 
сли. „Мој син... кандидат... Аркаша..." непреста- 
но му се вртело у глави; покушао је да мисли о чему 
другом, па се опет враћао на исте мисли. Сети се 
своје покојне жене... „Не дочека!" шапну он ту- 
жно... Дебео, плав голуб долете на пут па брзо 
поче пити из барице поред бунара. Никола Петровић 
стаде гледати у њега, а до уха му је већ допирала 
све ближа лупа кола... 

— Биће да иду, молим, — јави слуга, испавши 
испод капије. 

Никола Петровић скочи и упре поглед дуж друма. 
Појави се тарантас са три кочијашка коња: у та- 
рантасу се видео студентски качкет, познати обрис 
драгога лица... 

— Аркаша! Аркаша! —- повика Кирсанов, па по- 
трча, и замаха рукама... После неколико тренутака 
усне му се припише уз голобрадо, прашњаво и пре- 
плануло лице младога кандидата. 


||| 


— Чекај да отресем прашину, тата, — рече Ар- 
кадије мало промуко од путовања, али звучно и мла- 
дићки, одговарајући весело на очеву нежност: — свег 
ћу те упрљати. 

— Ништа, ништа, — понављао је Никола Петро- 
вић, смешећи се раздрагано, па двапут удари руком 
по јаки синовљег шињела и по своме капуту. — По- 
кажи се, покажи, — додаде, одмичући се, па одмах 

пође убрзаним корацима ка механи, говорећи: „ево 
овуда, овуда, а коње што пре". 

Никола Петровић је изгледао далеко више узрујан 
него његов син; као да се малко био збунио, као да 
се уплашио. Аркадије га заустави. 

— Тата, — рече он: — допусти да те упознам са 
својим добрим пријатељем, Базаровом, о коме сам 
ти тако често писао. Он је био тако љубазан па је 
пристао да дође код нас у госте. 

Никола Петровић се брзо окрете па приђе човеку 
високог раста у дугачкој летњој блузи с кићанкама, 
који тек што је био изашао из тарантаса, снажно 
стеже његову голу, црвену руку, коју му овај не 
пружи одмах. 

— Од срца се радујем, — поче он: — и захва- 
љујем вам што сте били тако добри да нас походи- 
те; надам се,.. допустите да вас упитам за име и 
презиме. 

— Евгеније Васиљев, — одговори Базаров леним, 
али мушким гласом, па заврну јаку од блузе и пока- 
за Николи Петровићу цело своје лице. Дугачко и мр- 
шаво, широка чела, при врху пљосната, при дну за- 
шиљена носа, крупних зеленкастих очију и обешених 
бакенбарда боје као у песка, оживљавало се мирним 
осмехом и показивало поуздање и памет. 

— Надам се, љубазни Евгеније Васиљићу, да вам 
неће бити досадно код нас, — настави Никола Пе- 
тровић. 

Танке усне у Базарова једва се мрднуше, али он 
ништа не одговори, већ само мало издиже качкет. 

Његова тамноплава коса, дугачка и густа, није скри- 
вала крупна испупчења велике лобање. 


— Па како ћемо, Аркадије, поче опет Никола 
Петровић, окрећући се сину: — да ли одмах да се 
прежу коњи2 Или хоћете да се одморите2 

-— Код куће ћемо се одморити, тата; нареди да 
се прежу. 

— Одмах, одмах, — прихвати отац. — Еј, Петре, 
чујеш лиг Гледај, братац, да буде што пре. 

Петар, као усавршен слуга, није пришао руци мла- 
дог господина, већ му се само издалека поклонио, па 
се опет сакрио под капију. 


— Ја сам овде дошао на фијакеру, али и за твој 
тарантас имају три коња, — ужурбано ће рећи Ни- 
кола Петровић, док је Аркадије пио воду из гвозде- 
ног котла, који му донесе механџика, а Базаров па- 
лио љулу и прилазио кочијашу, који је испрезао ко- 
ње: — само фијакер је са два места, па не знам 
како ће твој пријатељ... 

— Он ће ићи у тарантасу, — прекиде га Аркадије 
полугласно. — Ти се с њим, молим те, немој много 
цифрати. Он је диван човек, тако прост — видећеш. 


Кочијаш Николе Петровића изведе коње. 


= Но, окрећи, брадоња! — рече Базаров своме 
кочијашу. 

— Чујеш, Мићуха, — прихвати други кочијаш, 
који је ту стајао с рукама затуреним у задње про- 
резе кожуха: — како те то господин назвар И јеси 
брадоња. 

Мићуха само тресну капом па покупи дизгине са 
ознојеног рудног коња. 

— Живље, живље, децо, помозите, — викну Ни- 
кола Петровић: -— биће налојнице! 

За неколико минута коњи су били упрегнути; отац 
и син седоше у фијакер; Петар се попе на кочијашко 
седиште; Базаров ускочи у тарантас, наслони главу 
на кожни јастук, — и оба екипажа се кретоше. 


Ш 


— И тако си ето, најзад, кандидат и стигао кући, 
— рече Никола Петровић, додирујући Аркадију час 
раме, час колено. — Најзад! 

— А како је чика2 је ли здраве — упитаће Арка- 
дије, који је, и поред своје искрене, скоро детиње 
радости, хтео да скрене разговор с узбуђеног распо- 
ложења на обичне ствари. 

— Здрав је. Он је хтео да ти изађе са мном на 
сусрет, па се због нечег предомислио, 

— А јеси ли ме дуго чекао2 — упита Аркадије. 

— Па око пет сати. 

— Добри тата! 

Аркадије се живо обрте према оцу и цмокну га у 
образ. Никола Петровић се тихо насмеја. 

— Што сам ти спремио дивног коња! — отпоче 
он: — видећеш. ИМ соба ти је добила нове тапете. 

— А има ли за Базарова соба 

— Наћи ће се и за њега. 

— Молим те, тата, буди љубазан према њему. Не 


О 

могу ти исказати колико ценим његово пријатељ- 


— јеси ли се скоро с њим упознао2 

— Скоро. 

— Па зато га прошле зиме нисам виђао. Шта учи2 

— Главни су му предмет природне науке. Та он 
све зна. Идуће године ће полагати испит за доктора. 


— А! он је на медицинском факултету, —- напо- 
мену Никола Петровић па поћута. — Петре, — до- 
даде он и пружи руку: — па оно наши сељаци идуг 


Петар погледа онамо куда му показа руком госпо- 
дин. Неколико теретних кола с разузданим коњима 
брзо су одмицала уским сеоским путем. У сваким 
колима је седео по један, ретко по два сељака, у 
раскопчаним кожусима. 

— Тако је, молим, — рећи ће Петар. 

— Куда ли то они иду, у варош ваљда2 

— Свакако у варош. У крчму, — додаде он пре- 
зриво па се малко наже према кочијашу, као да се 
позива на њега. Али овај се чак и не помаче: то је 
био човек старог кова, па се није слагао с најнови- 
јим погледима. 

— Имам много кубуре ове године са сељацима, 
— настави Никола Петровић, обраћајући се сину. 
— Не плаћају оброк. Шта човек да ради 
А јеси ли задовољан својим најамним радни- 
цима2 

— Да, — процеди кроз зубе Никола Петровић. — 
Потплаћују их, ето шта не ваља; па и не брину се 
још као што треба. Кваре амове. А орали су, уоста- 

лом, прилично. С временом ће се дотерати у ред. А 
зар тебе сад занима економија2 

— Нема код вас хлада, ето шта, — рећи ће Арка- 
дије, не одговарајући на последње питање. 


— Са северне стране начинио сам велику марки- 
зу над балконом, — рече Никола Петровић: — сад 
се и ручати може на чистом ваздуху. 


— Нешто много личи на летњу кућу... а, уоста- 
лом, све су то будалаштине. Какав је зато овде ваз- 
дух! Што дивно мирише! Богами, чини ми се, нигде 
на свету не мирише тако као у овом крају! Па и небо 
овде... 

Аркадије наједанпут застаде, баци искоса поглед 
назад, па ућута. 

— Наравно, — приметиће Никола Петровић; — ти 
си се овде родио, теби мора овде све изгледати не- 
што особито... 

— Е, тата, то је свеједно где се човек родио. 

— Ипак... 

— Не, то је свеједно. 

Никола Петровић погледа искоса на сина, и фија- 
кер пређе око пола врсте, пре него што се разговор 
међу њима обнови. А 


=—- Не сећам се да ли сам ти писао, —— поче Нико- 
ла Петровић; — твоја некадашња дадиља, јегоров- 
на, умрла. 


— Та је ли могуће2 Сирота старица! А је ли Про- 
кофић жив2 
— Жив је и нимало се није променио. још увек 

гунђа. Уопште нећеш наћи великих промена у Ма- 
ријину. 

—— Је ли код тебе онај исти настојник 2 

— Ето, само што сам сменио настојника. Решио 
сам се да не држим више ослобођене бивше спахи- 
ске слуге, или бар да им не дајем никакве дужно- 
сти где има одговорности. (Аркадије показа главом 
на Петра). П езе Шђге, еп ебеф“ — примети полу- 
гласно Никола Петровић; — али он је камердинер. 
Сад ми је настојник из малограђанског реда: изгле- 
да да је способан човек, Дао сам му двеста педесет 
рубаља годишње. Уосталом, — додаде Никола Пе- 
тровић, бришући чело и обрве руком, што је код 
њега увек значило да крије у себи неко узбуђење: 
— малочас сам ти рекао да нећеш наћи промена у 
Маријину. .. То није сасвим тачно. Сматрам за сво- 
ју дужност да те унапред обавестим, ма да... 

Он за тренут застаде, па настави француски. 

— Строг моралист ће наћи да је моја искреност 
неумесна, али, прво, то се не може сакрити, а друго, 
ти знаш, ја сам увек имао нарочите принциле о по- 
нашању оца према сину. Уосталом, ти ћеш, наравно, 
имати право да ме осудиш. У мојим годинама... Да- 
кле, та. .. та девојка, о којој си, јамачно, већ чуо... 

— Фењичка2г — упита Аркадије неусиљено. 

Никола Петровић поцрвене. 

— Не помињи је, молим те, гласно... Елем... она 
сад живи код мене. Сместио сам је у кући... имале 


1 Он је слободан, у ствари. — Прим. прев. 

су две омање собице. Уосталом, то се све може про- 
менити. 

— Забога, тата, заштог 

— Твој пријатељ ће бити у гостима код нас... 
незгодно је... 

— Што се тиче Базарова, ти се, молим те, ништа 
не брини. Он је изнад свега тога. 


— Па, напослетку, и ти, — рече Никола Петро- 
вић. — Споредна кућа није као што треба — у томе 
је невоља. 

— Забога, тата, — прихвати Аркадије: — ти као 
да се извињаваш; како те није срамота. 

— Наравно, требало би да ме је срамота, — од- 
говори Никола Петровић, црвенећи све више и више. 

— Којешта, тата, којешта, молим те! — Аркадије 


се љубазно осмехну. „Због чега да се извињава!" по- 
мисли у себи и душа му се испуни осећањем попу- 
стљивости и нежности према добром и меком оцу, 
заједно с осећањем неког потајног преимућства. — 
Престани, молим те, — понови он још једном, и не- 
хотице уживајући у сазнању своје изображености и 
слободе. 

Никола Петровић погледа у њега испод прстију 
руке, којом је и даље брисао чело, па га нешто жац- 
ну у срцу... Али он одмах окриви себе. 


— Е ово су сад већ настале наше њиве, — рече 
он после дугог ћутања. 


— А оно напред чини ми се да је наша шума» — 
упитаће Аркадије. 

— Да, наша. Само сам је продао. Ове годин; ће 
свозити дрва. 

— Зашто си је продао2 

— Требало ми је новаца; а поред тога, ту земљу 
добијају сељаци. 

— Који ти не плаћају оброк 


— То је већ њихова ствар; а уосталом — ваљда 
ће кадгод платити. 
— Жао ми је шуме, — примети Аркадије и стаде 


гледати око себе. 

Крај кроз који су пролазили није се могао назвати 
живописним. Њиве, све саме њиве, отезале су се до 
самог хоризонта, час се уздижући, час се опет слу- 
штајући; овде онде су се виделе омање шуме и ви- 
југале се јаруге, обрасле ретким и ниским шибљем, 
потсећајући око на старинске планове са таквим ја- 
ругама из времена Катарине Велике. Наилазиле су 
и речице с подлоканим обалама, и малени рибњаци 
с рђавим насипима, и сеоца с ниским кућерцима под 
тамним крововима, често упола разваљеним, и на- 
херене житне шупице, исплетене од прућа, са раз- 
јапљеним вратима, поред опустелих гумна, и цркве, 
час од цигље, са овде-онде одваљеним малтером, 
час дрвене, с накривљеним крстовима и разваљеним 
гробљима. Аркадију се срце полако стезало. Као на- 
рочито, наилазили су на сељаке у дроњама, на бед- 
ним рагама; као просјаци у дроњцима, стајале су 
поред пута врбе огуљене коре и изломљених грана; 
мршаве, чупаве, као изглодане, краве алапљиво су 
штрпкале траву по јарцима. Изгледало је као да су 


21 


се малочас ишчупале из нечијих страшних, смрто- 
носних канџи — па, изазвана жалосним изгледом из- 
немогле стоке, усред дивног пролећњег дана, ди- 
зала се бела утвара тужне, бескрајне зиме с њеним 
мећавама, мразевима и снеговима... „Не", помисли 
Аркадије, „овај крај није богат, не задивљује он ни 
обиљем, ни вредноћом; не сме, не сме такав остати, 
преко су потребне реформе... али како да се из- 
врше, како да се почну2..." 

Тако је размишљао Аркадије... а док је он раз- 
мишљао, пролеће је чинило своје. Све се унаоколо 
златасто зеленило, све се широко и меко колебало 
и сјактило под тихим дахом топлог ветрића, све — 
дрвеће, жбуње, трава; свуда су шеве извијале своју 
бескрајну песму; вивци су час крештали, лебдећи над 
ниским ливадама, час су ћутећи претрчавали с бу- 
сена на бусен; гракуље су ходале по још ниским 
јарим усевима, црнећи се лепо у њиховом нежном 
зеленилу; оне су се губиле у ражи, која је била већ 
малко жутела, само су се покашто показивале њи- 
хове главе у њеним плавкастим таласима. Аркадије 
је гледао, гледао, и његова су размишљања све више 
слабила и губила се... Он збаци са себе шињел, па 
погледа у оца тако весело, тако дечачки, да га он 
опет загрли. г 

— Сад већ није далеко, — рећи ће Никола Петро- 
вић: — ено, само још да се попнемо на оно брдашце, 


па ће се видети кућа. Дивно ћемо ја и ти удесити 
живот; ти ћеш ми помагати у економији, само ако 

ти то не досади. Ми сад треба што боље да се здру- 
жимо, добро да упознамо један другог, зар не2 

— Наравно, — проговори Аркадије: — а што је 
диван данашњи дан! 

— Због твога доласка, мили мој. Да, пролеће! је у 
пуном сјају. А уосталом, ја се слажем с Пушкином 
— сећаш се онога места у Евгенију Оњегину: 


Како ми је тужна твоја појава, 
Пролеће, пролеће, љубавно доба! 


Каква . 
— Аркадије! — зачу се из тарантаса Базаров- 
љев глас: — пошљи ми жижице, немам чим да за- 


палим лулу. 

Никола Петровић ућута, а Аркадије, који га је био 
почео слушати малко зачуђено, али и с интересо- 
вањем, брзо извади из џепа сребрну кутијицу са жи- 
жицама и посла је Базарову по Петру. 

— Хоћеш ли цигаруг — викну опет Базаров. 

— Дај, — одговори Аркадије. 

Петар се врати колима и пружи му с кутијом де- 
белу, црну цигару, коју Аркадије одмах запали, ши- 
рећи око себе тако јак и кисео задах устајалог ду- 
вана да је Никола Петровић, који свог века није пу- 
шио, и нехотице окретао у страну нос, али непри- 
метно, да не Види син. 

После четврт сата оба екипажа су се зауставила 
пред уласком у нову дрвену кућу, офарбану сивом 
бојом и покривену лименим, црвеним кровом. То је 
било Маријино, или Нова Слоботка, или по сељачки, 
— Бећарски Мајур. 

ЊУ 


Гомила послуге није покуљала на степенице да 
дочека господу; појави се само једна девојчица од 
својих двандест година, а одмах за њом изађе из 
куће младић врло налик на Петра, у сивом кратком 
ливрејном капуту с белим дугметима с грбом, слуга 
Павла Петровића Кирсанова. Он ћутећи отвори вра- 
танца на фијакеру и откопча застор тарантаса. Ни- 
кола Петровић са сином и Базаровом упутише се 
кроз мрачну и скоро пусту салу, иза чијих врата 
штукну младо женско лице у салон, намештен већ 
по најновијем укусу. 

— Ево нас код куће, — рече Никола Петровић, 
_ скидајући качкет и тресући косом. — Сад је главно 
да повечерамо и одморимо се. 

= Заиста, није рђаво да се прихватимо, — рећи 
ће Базаров истежући се, па се спусти на диван. 

— Да, да, дајте да вечерамо, што брже да вече- 
рамо. — Никола Петровић без икаквог видног раз- 
лога тупну ногама. — А, ево и Прокофића. 

Уђе човек од својих шездесет година, беле косе, 
мршав, нрнпураст, у фраку циметасте боје с бакар- 
ним дугметима и с ружичастом марамом на врату. 
Он се осмехну, приђе Аркадијевој руци, ла покло- 
нивши се госту, одмаче се к вратима и метну руке 
за леђа. 


— Ево га, Прокофићу, — поче Никола Петровић: 
— дошао нам је најзад... А2 Како ти изгледа 2 
— Не може боље бити, молићу, — рече старац 


па се опет насмеши, али одмах набра своје густе 

обрве. — Заповедате ли да се намести стог — рече 
он достојанствено. 

-— Да, да, молим те. Али хоћете ли прво да пре- 
ђете у своју собу, Евгеније Васиљевићу 2 

— Не, хвала, немам због чега. Наредите само да 
се мој куферчић тамо однесе и овај хаљетак, — до- 
даде он, скидајући са себе своју блузу. 

— Врло добро, Прокофићу, узми-де њихов шињел. 
(Прокофић, као у недоумици, узе обема рукама Ба- 
заровљев „хаљетак", издиже га високо изнад главе 
па се удаљи на прстима). А ти, Аркадије, хоћеш 
отићи на тренутак у своју собу2 

— Да, треба да се очистим, — одговори Арка- 
дије, па пође к вратима, али у том тренутку уђе у 
салон човек средњег раста, обучен у енглески сјут 
затворене боје, помодну ниску кравату и у полуципе- 
лама од псеће коже, Павле Петровић Кирсанов. По 
изгледу је имао једно четрдесет пет година: његова 
кратко ошишана, седа коса преливала се тамним 
сјајем као ново сребро; његово лице, жутичаво, али 
без бора, необично правилно и чисто, као исклесано 
финим ни лаким длетом, показивало је трагове нео- 
бичне лелоте: нарочито су му биле лепе светле, црне, 
дугуљасте очи. Цело обличје Аркадијева стрица, фи- 
но и расно, сачувало је младићку елеганцију и оно 
стремљење навише, даље од земље, којег већином 
нестаје после двадесетих година. 


Павле Петровић извади из џепа на панталонама 
своју лепу руку с дугим ружичастим ноктима, која 
је изгледала још лепша због снежне белине рукава, 

закопчаног крупним опалом, па је пружи синовцу. 

Свршивши прво европско „зћаке ћапд5"', он се три- 

пут, руски, пољуби с њим, то јест, трипут додирну 

својим мирисавим брковима његов образ па рече: 
= Добро дошао. 

Никола Петровић га претстави Базарову. Павле 
Петровић малко наже свој витки стас и малко се на- 
смеши, али руку не даде, већ је чак врати натраг у 
џеп. 

= Већ сам мислио да данас нећете ни доћи, — 
поче он пријатним гласом, њихајући се љубазно, тр- 
зајући раменима и показујући дивне беле зубе. — Да 
се није што десило на путу2 

— Није се ништа десило, — одговори Аркадије: 
— него онако, задржали смо се мало. Зато смо сад 
гладни као курјаци. Пожури Прокофића, тата, а ја 
ћу се сад вратити. 


— Причекај, ја ћу поћи с тобом, — викну База- 
ров, дижући се изненада с дивана. Оба младића 
изађоше. 


— Ко је овајг — упита Павле Петровић, 

— Аркашин пријатељ, по његовим речима врло 
паметан човек. 

— Он ће бити код нас у гостима2 

— Да. 

— Овај чупави2 

— Па да. 

Павле Петровић лупну ноктима по столу. 

— ја налазим да Аркадије 55; дедоштаћ, — при- 
мети он. — Радујем се његовом повратку. 

За вечером су мало разговарали. Нарочито База- 
ров није скоро ништа говорио, али је јео много. Ни- 
кола Петровић је причао разне догађаје из свога, 
како је он говорио, фармерског живота, говорио је 
о претстојећим владиним мерама, о комитетима, о 
депутатима, о потреби увођења машина и т. д. Па- 
вле Петровић је лагано ходао горе доле по трпе- 
зарији (он никад није вечеравао), срчући из чашице, 
пуне белог вина, и још ређе изговарајући покакву 
примедбу или пре узвик, као „а! ехе! хм!" Аркадије 
исприча неколико петроградских новости, али је о- 
сећао малу нелагодност, ону нелагодност што обич- 
но обузима млада човека који тек што је престао 
бити дете, па се вратио у место где су навикли да 
га виде и сматрају дететом. Без потребе је растезао 
свој говор, избегавао реч „тата“ и чак је једаред 
заменио речју „отац", коју је, истина, изговорио кроз 
нос. Прокофић није спуштао с њега очију и само је 
мрдао уснама. После вечере сви су се одмах ра- 
зишли. 


— А овај ти је стриц мало настран човек, — го- 
ворио је Базаров Аркадију, седећи у халату поред 
његове постеље и пућкајући кратку лулу. — Види, 


молим те, кицошлука у селу! А нокти, нокти, да их 
човек пошље на изложбу! 

— Па ти не знаш, — одговори Аркадије: — он 
ти је у своје време био прави лав. једаред ћу ти 
испричати његову историју. Та он је био лепотан, 
завртао је мозак женама. 

— А, тако! Значи, по старој навици. Нажалост, 

овде нема кога да залуђује. ја сам све посматрао: 
тако су му дивни оковратници, као од камена, а 
брада тако брижљиво избријана. Па зар то није сме- 
шно, Аркадије Николајевићуг 

— Право велиш; али он је, веруј, добар човек. 

— Архаична појава! А отац ти је диван човек. 
Песме узалуд чита, н у економији тешко да се што 
разуме, али је добричина. 

— Мој отац је златан човек, 

—- Јеси ли опазио да се збуњује2 

Аркадије потврди главом, као да се он сам није 
збуњивао. 

— Чудни су, — настави Базаров, — ти стари ро- 
мантичари! Развију свој живчани систем до раздра- 
жења... па, разуме се, равнотежа покварена. Него, 
збогом! У мојој соби је енглески умиваоник, а врата 
се не затварају. Ипак то треба лохвалити — енгле- 
ске умиваонике, то јест, прогрес! 


Базаров изађе, а Аркадија обузе радосно осећа- 
ње. Слатко је спавати у родној кући, на познатој ло- 
стељи, под јорганом који су радиле вољене руке, 
можда дадиљине руке, те умиљате, добре и неуморне 
руке. Аркадије се сети јегоровне, па уздахну и по- 
желе јој рајско насеље... За себе се није молио 
Богу. 

И он и Базаров брзо заспаше, али друга лица у 
кући још дуго нису спавала. Повратак сина узбудио 
је Николу Петровића. Он леже у постељу, али не 
угаси свећу, па је, подупревши руком главу, дуго 
мислио. Његов брат седео је још дуго после поноћи 

у свом кабинету, у широкој гампсовој фотељи, пред 
камином, у којем је слабо тињао камени угаљ. Павле 
Петровић се није свукао, већ су само кинеске црве- 
не папуче без задњег дела замениле на његовим но- 
гама лаковане плитке ципеле. Држао је у рукама по- 
следњи број балдапапа!, али га није читао; гле- 
дао је нетремице у камин, где је подрхтавао плав- 
каст пламен, који се час тулио, час опет букнуо... 
Бог зна где су лутале његове мисли, а нису лутале 
само по прошлости: израз његова лица је био озби- 
љан и суморан, што не бива кад је човек забављен 
само успоменама. А у малој соби позади, на великом 
сандуку, седела је, у плавој памуклији и с белом ма- 
рамом преко тамне косе, млада жена Фењичка, па 
час ослушкивала, час дремала, час погледала у отво- 
рена врата, иза којих се видео детињи креветић и 
чуло уједначено дисање заспалог детета. 


М 


Сутрадан се Базаров пробуди пре свих и изађе из 
куће. „Ехе!"' помисли он, погледавши око себе, „ме- 
сто није узорно". Кад се Никола Петровић разгра- 
ничавао са својим сељацима, морао је одвојити за 
мајур око четири десетине сасвим равног и голог 
поља. Сазидао је кућу, зграде и фарму, засадио парк, 
ископао језеро и два бунара; али се младо дрвеће 
слабо примало, у језеро се скупило врло мало воде, 
а бунари су имали малко слан укус. Само је један 
хладњак од јоргована и багремова прилично пора- 


стао; у њему су покашто пили чај и ручавали. Ба- 
заров за неколико минута обигра све стазе по пар- 
ку, сврати и у сточну стају, у коњушницу, нађе два 
спахиска дечка, с којима очас веза познанство, па 
се упути с њима у омањи рит, на једну врсту далеко 
од мајура, по жабе. 

— За што ће ти жабе, господине2 — упитаће је- 
дан од ових дечака. 

— Ево за што ће, — одговори му Базаров, који 
је имао нарочиту вештину да изазове према себи по- 
верење нижих људи, иако им никад није повлађивао 
и понашао се према њима немарно: — ја ћу жабу 
раслорити и видети шта се ради у њој унутра; а 
пошто смо и ја и ти таке исте жабе, само што иде- 
мо на двема ногама, знаћу шта се и у нама ради... 

— А шта ће ти то2 

— Па да се не преварим, ако ти занемогнеш, па 
те будем морао лечити. 

— Зар си ти дохтург 

— јесам. 

— Васка, чујеш ли, господин каже да смо ја и 
ти таке исте жабе. Чудно! 

— Ја се бојим жаба, — рече Васка, дечко од сво- 
јих седам година, с главом белом као лан, у суром 
казакину с усправном јаком, и бос. 

— Зашто да се бојиш> Зар оне уједају2 

— Но, улазите у воду, философи, — рече Ба- 
заров. 

Међутим, и Никола Петровић се пробуди па оде 
до Аркадија, кога застаде већ обучена. Отац и син 

изађоше на терасу под маркизу; поред ограде, на 
столу, међу великим букетима јоргована, већ је врио 
самовар. Појави се девојчица, она иста што је синоћ 
прва срела путнике на уласку, па рече танким гла- 
сом: 

— Феодосија Николавна није сасвим здрава, не 
може доћи; наредили су да вас упитам да ли же- 
лите сами сипати чај, или да пошље Дуњашуз2 

— Ја ћу сам сипати, — брзо прихвати Никола Пе- 
тровић. — Са чим ти, Аркадије, пијеш чај, с млеком 
или с лимуном 2 

— С млеком, — одговори Аркадије, па поћутав- 
ши мало, рече упитно; — тата2 

Никола Петровић збуњено погледа у сина. 

— Шта2 — рече он. 

Аркадије обори очи. 

— Извини, тата, ако ти се моје питање учини не- 


умесно, —- поче он: — али ме ти сам, својом јуче- 
рашњом искреношћу, изазиваш на искреност... не- 
ћеш се разљутити2... 

— Говори. 


— Ти ми дајеш храбрости да те упитам ... Да ли 
због тога Фењ... да ли због тога не долази да на- 
лива чај што сам ја овде> 

Никола Петровић малко окрете главу у страну. 

— Може бити, — рече он напослетку: —— она сма- 
тра... она се стиди... 

Аркадије баци брз поглед на оца. 

— Нема зашто да се стиди. Прво, ти познајеш мој 
начин мишљења (Аркадију је било врло пријатно из- 

говорити те речи), а друго — зар бих ја и за длаку 
ометао твој живот, твоје навике2 Осим тога, ја сам 
уверен да ниси могао учинити рђав избор; кад си јој 
допустио да живи с тобом под једним кровом, зна- 
чи да она то заслужује: како било да било, син оцу 
не може бити судија, а најмање ја, нарочито таком 
оцу који, као ти, никуд и ни у чему није ограничавао 
моју слободу. 

Глас у Аркадија је спочетка дрхтао: осећао је ка- 
ко је великодушан, али је у исто време увиђао да 
чита као неку лекцију своме оцу; али звук сопстве- 
них речи јако делује на човека, па је Аркадије по- 
следње речи изговорио енергично, чак с ефектом. 

— Хвала, Аркаша, — рече потмулим гласом Ни- 
кола Петровић, а прсти му почеше опет прелазити 
преко обрва и чела. — Твоје претпоставке су заиста 
тачне. Наравно, кад та девојка не би вредела... То 
није лакомислена похотљивост. Мени није лако го- 
ворити с тобом о том; али ти појмиш да је њој било 
тешко доћи овамо, кад си ти ту, нарочито првог 
дана твога доласка. 

— У том случају ја ћу отићи к њој, — узвикну 
Аркадије с новим приливом великодушности, па ско- 
чи са столице. — ја ћу јој објаснити да нема шта 
да ме се стиди. 

Никола Петровић такође устаде. 

— Аркадије, — поче он: — молим те... како мо- 
жеш... тамо... Нисам те упозорио... 

Али га Аркадије већ није слушао, него је отрчао 
с терасе. Никола Петровић погледа за њим, па се 

смућен спусти на столицу. Срце му поче живље ку- 
цати... Тешко је рећи да ли му је у том тренутку 
изашла пред очи неизбежна чудноватост буду плих од- 
носа између њега и сина, да ли је он био свестан да 
би можда Аркадије показао веће поштовање према 
њему да уопште није ни додиривао то питање, или је 
прекоревао самог себе због слабости; сва та осе- 
ћања била су у њему, али у облику чулних осећаја 
— и то нејасних; а с лица му није силазило руме-' 
нило и срце је ударало. 

Зачуше се брзи кораци, и Аркадије уђе на терасу. 

— Упознали смо се, оче! — узвикну он, показу- 
јући на лицу неку умиљатост и доброту. — Феодосија 
Николајевна доиста данас није сасвим здрава и доћи 
ће доцније. Али како то да ми не кажеш да имам 
брата2 Ја бих га још синоћ изљубио, као што сам 
га сад изљубио. 

Никола Петровић хтеде нешто рећи, хтеде да у- 
стане и рашири руке... Аркадије му паде око врата. 

— Шта је тог Опет се љубите2 — зачу се иза 
њих глас Павла Петровића. 

И отац ин син подједнако се обрадоваше његовој 
појави у том тренутку; има дирљивих положаја из 
којих човек хоће што пре да изађе. 

— Чему се чудиш> — поче весело Никола Пе- 
тровић. — После толико времена једва једном да 
дочекам Аркашу... Од јуче га се још нисам могао 
нагледати. 

— Ја се и не чудим, — рече Павле Петровић: — 
и ја чак нисам с раскида да се с њим загрлим. 

Аркадије приђе стрицу и опет осети на својим о- 
бразима додир његових миришљавих бркова. Павле 
Петровић седе за сто. На њему је био фин јутрошњи 
костим по енглеском укусу; на глави му је стајао 
кицошки црвен фес. Тај фес и немарно свезана кра- 
вата напомињали су слободу сеоског живота; али 
тесан оковратник од кошуље, истина не беле већ 
шарене, као што је и ред за јутарњу тоалету, неми- 
лосрдно се упирао у избријани подбрадак. 

— А где је твој нови пријатеља — упита он Ар- 
кадија. 

— Није код куће; он обично устаје рано па иде 
кудгод. Главно је да на њега не треба обраћати па- 
жњу: он не воли церемоније. 

— Да, то се види. — Павле Петровић поче, не жу- 
рећи се, мазати масло на хлеб. — Хоће ли се дуго 
гостити код вас2 

— Према приликама. Он је свратио овамо успут, 
идући оцу. 

— А где му живи отац2 

— У нашој губернији, око осамдесет врста одавде. 
Он тамо има мало имањце. Раније је био пуковски 
лекар. 


— Да-да-да-да... Зато се ја непрестано питам: 
где сам чуо то презиме, Базаровг... Никола, сећаш 
ли се, у татиној дивизији је био лекар Базаров. 

— Чини ми се да је био. 

— Тачно, тачно. Дакле тај лекар је његов отац. 
Хм! — Павле Петровић мрдну брковима. — Но, а 

шта је управо господин Базаровг — упита он ра- 
стежући, 

— Шта је Базаровг — Аркадије се осмехну. — 
Хоћете ли, чико, да вам кажем шта је он управо2 

— Молим те, синовче, реци. 

— Он је нихилист. 

— Како2г — упита Никола Петровић, а Павле 
Петровић подиже у ваздух нож с комадом масла на 
ивици оштрице, па оста непомичан. 

— Он је нихилист, — понови Аркадије. 

— Нихилист, — рече Никола Петровић. — То је 
од латинског паћ:], ништа, колико ја могу су- 
дити; значи, та реч означује човека који... који ни- 
шта не признаје 2 


— Реци: који ништа не поштује, — дочека Павле 
Петровић, па се опет прихвати масла. 
=— Који се према свему односи критички, — при- 


мети Аркадије. 

— А зар то није свеједно - упита Павле Петровић. 

— Не, није свеједног. Нихилист је човек који се 
не савија ни пред каквим ауторитетима, који не 
прима ниједан принцил на веру, па ма какво пошто- 
вање тај принцип уживао. 

— Па шта, је ли то доброг — прекиде га Павле 
Петровић. 

— Како коме, чико. Некоме је од тога добро, а 
неком врло рђаво. 

— Гле сад. Е, то, видим, није за нас. Ми, старо- 
времски људи, сматрамо да без принсипа (Павле 
Петровић је изговарао ту реч меко, по француски. 

Аркадије је, напротив, изговарао „прмнцип", нагла- 
шавајући први слог), без принсипа, примљених, као 
што ти велиш, на веру, не може се ни корака маћи, 
ни дахнути, Моџз амег сћапде («оџЕ сеја, нека вам 
Бог да здравља и ђенералски чин, а ми ћемо само 
гледати и уживати, господо... како оно беше» 

— Нихилисти, — изговори Аркадије јасно. 

— Да. Пре су били хегелисти, а сад нихилисти. 
Видећемо како ћете живети у празном, у безвазду- 
шном простору; а сад зазвони-де, молим те, брате, 
Никола Петровићу, време је да пијем свој какао. 

Никола Петровић зазвони и викну: „Дуњаша!" 
Али место Дуњаше на терасу изађе сама Фењичка. 
_ То је била млада жена од својих двадесет три го- 
дине, сва бела и мека, тамне косе и очију, румених 
усана, набубрелих као у детета, и нежних ручица. 
На њој је била чиста цицана хаљина; нова плава ма- 
рама лако је стајала на њеним округлим раменима. 
Она је носила велику шољу какао, па метнувши је 
пред Павла Петровића, сва се застиде: врела крв се 
разли као црвен талас под танком кожицом њеног 
љупког лица. Она обори очи па стаде код стола, 
ослањајући се лако на саме врхове прстију. Изгле- 
дало је и као да се стиди што је дошла, а у исто вре- 
ме и као да је осећала да је имала право доћи. 

Павле Петровић строго намршти обрве, а Никола 
Петровић се збуни. 


— Добро јутро, Фењичка, — рече он кроз зубе. 
— Добро јутро, молим, — одговори она не јаким, 
1 Ви сте све то променили. — Прим, прев. 

али звучним гласом, па, погледавши искоса у Арка- 
дија, који јој се пријатељски смешио, тихо изађе. 
Она је ишла малко тромо, али јој је и то добро ста- 
јало. 

На тераси је за неколико тренутака владало ћу- 
тање. Павле Петровић је сркао свој какао, па од- 
једном подиже главу. 

— Ево и господин нихилист ће изволети к нама, 
— рече он полугласно. 

Доиста, кроз парк је ишао Базаров, корачајући 
преко леја. Његов платнени капут и панталоне су 
били каљави; лепљиве барске биљке су обвијале гор- 
њи део његовог старог, округлог шешира; у десној 
руци је држао малу торбу; у торби се мигољило не~ 
што живо. Он се брзо приближи тераси, па климну 
главом и рече: 

— Добро јутро, господо; извините што сам за- 
доцнео на чај; сад ћу се вратити; морам ове заро- 
бљенице сместити. 


— Шта вам је то, пијавицег — упитаће Павле 
Петровић. 

— Не, жабе. 

— Ви их једете — или гајите2 

— Ради експеримената, — рече Базаров равно- 
душно, па оде у кућу. 

— То ће их он порити, — рече Павле Петровић. 


— У принсипе не верује, а у жабе верује. 

Аркадије сажаљиво погледа у стрица; Никола Пе- 
тровић кришом слеже раменом. Сам Павле Петро- 
вић осети да је начинио неуспелу досетку, па поче 

говорити о економији и о новом управнику, који је 
јуче долазио к њему да се жали како радник Тома 
„дибошира" и како се одметнуо. „Такав 'вам је он 
Езоп", рекао је поред осталог: „свуда се показао 
као рђав човек; буде мало па из глупости оде". 


М1 


Базаров се врати, седе за сто и поче брзо пити чај. 
Оба брата су ћутке гледали у њега, а Аркадије је 
крадом погледао час у оца, час у стрица. 

— јесте ли ишли далеко2 — упитаће најзад Ни- 
кола Петровић, 

— Има у вас један рит, поред јасикове шумице. 
Поплашио сам пет шљука; можеш их побити, Арка- 
дије. 

— А ви нисте ловац> 

— Нисам. 

— Ви се управо бавите физиком — упитаће сад 
Павле Петровић. 

— Физиком, да; уопште природним наукама. 

— Кажу да су Германи у последње време пости- 
гли велики успех у тој области. 

— Да, Немци су нам у томе учитељи, — одговори 
Базаров немарно. 

Реч Германи место Немци Павле Петровић је упо- 
требио ради ироније, коју ипак нико није приметио. 

— Зар ви тако високо мислите о Немцима2 — 
рече Павле Петровић с извештаченом учтивошћу. 
Почињао је осећати потајно раздражење. Његову 


38 


аристократску природу узбуњивала је потпуна неу- 
сиљеност Базарова. Тај лекарски син не само што 
се није снебивао, већ је чак одговарао отсечно и 
преко воље, а у гласу му је било нешто грубо, скоро 
дрско. 

— Тамошњи научници су паметан свет. 

— Да, да. А о руским научницима вероватно не- 
мате тако ласкаво мишљење2 

— Па, право да кажем, тако је. 

— То је врло похвално самопожртвовање, — рече 
Павле Петровић, исправивши се и забацујући главу 
назад. — Па како то да нам Аркадије Николајевић 
мало час рече како ви не признајете никакве ауто- 
ритете2 Не верујете им 

— А зашто да их признајем> И чему да верујем2 
Кажу ми нешто паметно, ја се сложим — то је све. 

— А Немци увек паметно говоре2 — рече Павле 
Петровић, а лице му доби тако равнодушан, удаљен 
израз, као да је сав отишао у неку надоблачну ви- 
сину. 

— Не сви, — одговори Базаров, зевнувши мало, 
чиме је показао да не жели наставити препирку. 

Павле Петровић погледа у Аркадија, као да му 
жели рећи; „е, уљудан ти је пријатељ, нема се шта". 

— Што се мене тиче, — поче он опет, с прилич- 
ним напором: — ја, грешан у Бога, Немце не марим. 
О руским Немцима и да не говорим: познато је ка- 
кве су то птице. Али и Немце из Немачке не могу 
да подносим. Они ранији и којекако; тада су имали 
— но, рецимо Шилера, кога ли, Гетеа... Мој брат, 

ето, необично их воли... А сад све неки хемичари 
и материјалисти. .. 

— Ваљан хемичар је двадесет пута кориснији од 
сваког песника, — прекиде га Базаров. 

— Гле сад, — рече Павле Петровић, па једва при- 
метно набра обрве, као да хоће да спава. — Ви, зна- 
чи, не признајете уметност 2 

— Уметност зарађивати паре, или нема више шу- 
љева! — узвикну Базаров с презривим осмехом. 

— Да, да, молим. Гле како се ви волите шалити! 
То ви, дакле, све одбацујете2 Па добро. Значи, ви 
верујете само у науку2 

— Већ сам вам рекао да ни у шта не верујем; и 
шта је то наука — наука уопште» Имају науке као 
што имају занати, занимања; а уопште наука не по- 
стоји. 

— Врло добро, молим. Но, а што се тиче других, 
у људском животу примљених правила, ви се држи- 
те тога истог негативног правца2 

— Шта је ово, саслушање2 —- упита Базаров. 

Павле Петровић малко побледе... Николај Петро- 
вић виде да треба да се умеша у разговор. 

— Ми ћемо једаред подробније поразговарати о 
том предмету с вама, љубазни Евгеније Васиљићу; 
и ваше мишљење ћемо сазнати, и своје рећи. Што 
се мене тиче, врло ми је мило што се бавите при- 
родним наукама. Чуо сам да је Либиг начинио нео- 
бичне проналаске у погледу ђубрења њива. Ви ми 
можете помоћи 'у мојим агрономским пословима: мо- 
жете ми дати какав користан савет. 

— Стојим вам на услузи, Никола Петровићу; али 
далеко смо од Либига! Прво треба азбуку научити, 
па тек онда се прихватити књиге, а ми не знамо још 
ни бекнути. 

„Е, видим да си ти доиста нихилист", помисли Ни- 
кола Петровић. 

— Па ипак, допустите да вам се обратим за савет 
кад ми устреба, — додаде он гласно. — А сад је, 
брате, време да идемо да поразговарамо с настој- 
ником. 

Павле Петровић се диже од стола. 

— Да, — рече он, не гледајући ни у кога: — мука 
је то кад човек живи којих пет година тако у селу, 
удаљен од Великих умова! Постанеш права будала. 
Трудиш се да не заборавиш оно што су те научили, 
а кад тамо — хоћеш! — испада да је све то глупост, 
и каже ти се да се паметни људи више не баве та- 
квим беспослицама и да си ти заостао тикван. Шта 
да се ради! Види се да је омладина заиста паметни- 
ја од нас. 

Павле Петровић се полако окрете на потпетицама 
и полако изађе; Никола Петровић се упути за њим. 

— Шта, је ли вам он увек такавг — упитаће Ба- 
заров Аркадија хладнокрвно, чим се врата затвори- 
ше за браћом. 

— Слушај, Евгеније, одвећ жестоко си се понашао 
с њим, — рећи ће Аркадије. — Увредио си га. 

— Да, него да их мазим, те паланачке аристокра- 
те! Ама то је све самољубље, лавовске навике, измо- 
тавање. Па што није наставио свој начин живота у 

Петрограду, кад је већ такав... А, уосталом, нек 
иде с милим Богом! Нашао сам доста редак приме- 
рак водене бубе, Пунзсиз тага!паш8, знаш2 Показа- 
ћу ти га. 

— Обећао сам ти испричати његову историју, — 
поче Аркадије. 

— Историју водене бубе 

— Та којешта, Евгеније. Историју мога стрица. 
Видећеш да он није такав човек како га ти зами- 
шљаш. Он пре заслужује сажаљење него потсмех. 

— Не поричем; али што ти је он тако прирастао 
за срце2 

— Треба бити праведан, Евгеније. 

— А зашто 

— Не, слушај... 

И Аркадије му исприча историју свога стрица. Чи- 
талац ће је наћи у идућој глави. 


УП 


Павле Петровић Кирсанов васпитавао се прво код 
куће, као и његов млађи брат Никола, а после у па- 
жевском корпусу. Од детињства се одликовао нео- 
бичном лепотом; поред тога је био поносит, малко 
лодругљив и некако занимљиво једак — па се морао 
допадати. Почео се појављивати свуда, чим је про- 
изведен за официра. Носили су га на рукама, па је 
и он сам себе мазио, чак се лудирао, чак се правио 
важан; али му је и то лепо стајало. Жене су лудо- 
вале за њим, мушкарци су га звали измотацијом; а 

у себи су му завидели. Он је живео, као што је већ 
речено, у истом стану с братом, кога је искрено во- 
лео, ма да нимало није личио на њега. Никола Пе- 
тровић је храмао, имао је ситне црте, пријатне, али 
малко тужне, мале црне очи и меку ретку косу; во- 
лео је да ленствује, али је и читао радо, и бојао се 
друштва. Павле Петровић ниједно вече није прово- 
дио код куће, био је чувен са своје смелости и окрет- 
ности (он је увео гимнастику у моду међу отмену 
младеж) и прочитао је свега пет, шест француских 
књига. У двадесет осмој години већ је био капетан; 
очекивала га је сјајна каријера. Одједном се све про- 
менило. 

У то време се у петроградском отменом свету по- 
кашто појављивала жена, коју ни до данас нису за- 
боравили, кнегиња Р. Она је имала образованог и 
уљудног, али приглупог мужа, а били су без деце. 
Она је изненада путовала у иностранство, изненада 
се враћала у Русију, уопште живела је чудним жи- 
вотом. Била је на гласу као лакомислена кокета, 
страсно се предавала сваковрсним уживањима, игра- 
ла је до изнемоглости, смејала се и шалила с мла- 
дим људима, које је примала пред ручак у салонском 
полумраку, а ноћу је плакала и молила се Богу, ни- 
где није налазила мира, па се често до зоре бацала 
по соби, ломећи тужно руке, или је седела, сва бле- 
да и хладна, над псалтиром. Свањивало је, и она се 
понова претварала у светску даму, понова је прави- 
ла посете, смејала се, ћаскала и као да се бацала 
насусрет свему што јој је могло причинити и најма- 

ње разонођење. Имала је диван стас; њена златна 
коса, тешка као злато, падала је ниже колена, али 
нико не би могао рећи да је лепотица; на целом ње- 
ном лицу ваљда су једино очи биле лепе, па чак не 
и саме очи — оне су биле мале и сиве — већ њихов 
поглед, брз и дубок, лудо безбрижан а тужно за- 
мишљен, — загонетан поглед. Нешто необично се 
светлило 'у њему, чак и онда кад јој је језик брбљао 
најпразније речи. Одевала се необично укусно. Павле 
Петровић ју је срео на једном балу, одиграо с њом 
мазурку, за које време она му није рекла ни једне 
паметне речи, и заљубио се страсно у њу. Навикао 
на победе, и ту је убрзо дошао до свога циља; али 
га лакоћа победе није расхладила. Напротив: још 
страсније, још јаче се везао за ту жену, у којој, чак 
и кад се бесповратно предавала, још једнако као да 
је остајало нешто обећано и недоступно, куда нико 
није могао продрети. Бог зна шта се крило у тој 
души! Изгледало је да је била у власти некаквих тај- 
них, њој самој непознатих сила; оне су се играле 
њом како су хтеле; њена мала памет није могла иза- 
ћи на крај с њиховим прохтевом. Цело њено пона- 
шање претстављало је низ нескладности; једина пи- 
сма која би могла побудити олравдану сумњу њеног 
мужа написала је човеку који јој је био готово стран, 
а њена љубав је звучала тугом: више се није смејала 
нити шалила са оним кога је изабрала, већ га је слу- 
шала и гледала у њега са недоумицом. Понекад, већи- 
ном неочекивано, та недоумица је прелазила у хладан 
страх, лице јој је добијало мртвачки и дивљи израз; 

затварала се у своју спаваћу собу, и њена собарица 
је могла чути, наслонивши уво на кључаоницу, њено 
пригушено јецање. Више пута, враћајући се кући 
после љубавног састанка, Кирсанов је осећао у срцу 
јак и горак јед, којим се испуњава срце после конач- 
ног неуспеха. „Та шта још хоћу" питао се он а у 
срцу га је све тиштало. Једаред јој је даровао прстен 
са сфинксом изрезаним у камену. 

— Шта је овог — упитаће она: — сфинкс2 

— Да, — одговори он, — и тај сфинкс сте ви. 

— јаг — упита она, ла полако подиже на њега 
свој загонетни поглед. — Знате ли да је то врло ла- 
скавог — додаде с једва приметним осмехом, а очи 
су гледале непрестано чудно. 

Павлу Петровићу је било тешко чак и онда кад га 
је кнегиња Р. волела; а кад је охладнела према ње- 
му, а то се догодило доста брзо, он умало што није 
полудео. Он се мучио и био љубоморан, није јој да- 
вао мира, вукао се за њом свуда; њој досади ње- 
гово наметљиво праћење, па отпутова у иностран- 
ство. Он поднесе оставку на службу, не обзирући се 
на молбе пријатеља, на савете старешина, па отпу- 
това за кнегињом; око четири године је провео у ту- 
ђим крајевима, час јурећи за њом, час је намерно 
губећи из вида; стидио се самога себе, љутио се на 
своју малодушност. .. али ништа није помагало. Ње- 
на слика, она несхватљива, скоро бесмислена, али 
бајна слика одвећ дубоко се била урезала у његову 
душу. У Бадену се некако опет састао с њом; изгле- 
дало је да га још никад није тако страсно волела... 

али после месец дана већ је све било свршено: пла- 
мен је букнуо још једном, па се насвагда угасио. 
Предосећајући неизбежан растанак, хтео је да јој 
остане бар као пријатељ, као да је пријатељство с 
таком женом било могућно... Она је кришом отпуто- 
вала из Бадена, и отада се стално клонила Кирса- 
нова. Он се врати у Русију, покуша да живи старим 
животом, али више није могао ући у стари колосек. 
Као ошамућен лутао је из места у место; још је из- 
лазио у друштво, сачувао је све навике светског 40- 
века; могао се похвалити двема трима новим побе- 
дама; али више није очекивао ништа нарочито ни од 
себе, ни од других, и ништа није предузимао. Оста- 
рео је, оседео; седети увече у клубу, једити се због 
досаде, равнодушно дискутовати у друштву, по- 
стало је за њега потреба, — рђав знак, као што је 
познато. На женидбу, разуме се, није ни мислио. 
Тако је прошло десет година, без цвета, без плода 
и брзо, страшно брзо. Нигде време тако не јури као 
у Русији; у тамници, кажу, јури још брже. једаред, 
за ручком, у клубу, Павле Петровић дозна за смрт 
кнегиње Р. Она је умрла у Паризу, скоро умно по- 
ремећена. Он устаде од стола и дуго је ходао по 
клубским собама, застајући као укопан код карташа, 
али се није вратио кући раније него обично. После 
неког времена добије пакет, адресован на његово 
име: у њему је био прстен што га је био дао кнеги- 
њи. Она је превукла преко сфинкса крст и поручила 
да му кажу да је крст одгонетка. 

То се догодило у почетку 1848 године, баш онда 

кад је Никола Петровић, оставши без жене, долазио 
у Петроград. Павле Петровић се није видео с бра- 
том скоро никако откако се овај настанио у селу: 
свадба Николе Петровића пала је у прве дане по- 
знанства Павла Петровића с кнегињом. Вративши се 
из иностранства, отишао је к њему, с намером да 
погостује код њега једно два месеца, да ужива у ње- 
говој срећи, али је пробавио код њега само недељу 
дана. Разлика у положају једног и другог брата била 
је одвећ велика. У 1848 години та се разлика сма- 
њила: Никола Петровић је изгубио жену, Павле Пе- 
тровић је изгубио своје успомене; после кнегињине 
смрти он се трудио да не мисли о њој. Али у Нико- 
ле је остало осећање правилно проведеног живота, 
син је растао пред његовим очима; Павле, напротив, 
самац нежења, ступао је у оно суморно, мрачно 
доба, доба жаљења налик на наде, доба нада налик 
на жаљења, кад је младост прошла, а старост још 
није настала. 

То време је било теже за Павла Петровића него 
за сваког другог: изгубивши своју прошлост, он је 
све изгубио. 


— Не зовем те сад у Маријино, — рече му једа- 
ред Никола Петровић (он је своме селу надео то 
име из пажње према својој жени): — теби је тамо 


било досадно и кад је покојница била жива, а сад 
ћеш, бојим се, пропасти од чамотиње. 


— Тада сам био још глуп и ветропир, — одгово- 
ри Павле Петровић: -— отада сам се смирио, ако се 

нисам опаметио. Напротив, сад сам готов насвагда 
се настанити код тебе, ако допустиш. 

Уместо одговора Никола Петровић га загрли; али 
је прошло годину и по дана после тога разговора 
док се Павле Петровић решио да оствари своју на- 
меру. Али зато, кад се већ једном настанио у селу, 
није га више напуштао, чак и за време оне три зиме 
које је Никола Петровић провео са сином у Петро- 
граду. Почео је читати, већином на енглеском; он је 
уопште цео свој живот удесио по енглеском укусу, 
ретко се виђао са суседима и одлазио је од куће само 
на изборе, где је већином ћутао, само покашто дра- 
жећи и плашећи спахије старинског кова либерал- 
ним испадима и не зближујући се с претставницима 
новог поколења. И једни и други су га држали за 
охола човека, и једни и други су га поштовали због 
његових одличних, аристократских манира, због гла- 
сова о његовим победама; зато што се фино одевао 
и увек отседао у најлепшој соби најбољег хотела; 
зато што се уопште увек лепо хранио, а једаред чак 
ручао с Велинктоном код Луја Филипа; зато што је 
свуда носио са собом прави сребрни несесер и путну 
каду; зато што је мирисао неким изванредним, нео- 
бично „племенитим" мирисима; зато што је мајстор- 
ски играо вист и увек губио; најзад, поштовали су 
га и због његовог беспрекорног поштења. Даме су 
налазиле да је заносан меланхолик, али он се није 
познавао с дамама... 

— Ето, видиш ли, Евгеније, — рече Аркадије, за- 
вршивши своје причање: — како неправедно мислиш 

о чики! А да и не говорим о томе да је он више пута 
спасавао оца у невољи, давао му сав свој новац, — 
ти можда не знаш да они имање нису поделили — 
али он је готов сваком помоћи, а, поред осталог, 
увек брани сељаке; истина, кад разговара с њима, 
мршти се и мирише колоњску воду... 

— Па дабогме, живци, — прекиде Базаров. 

— Може бити, тек срце има врло добро. И он ни 
најмање није глуп. Какве ми је давао корисне саве- 
те... нарочито... нарочито у погледу жена. 

— Аха! Парен кашу хлади. Знамо ми то! 


— Дакле, једном речју, — настави Аркадије: — 
он је дубоко несрећан, веруј ми; грехота је прези- 
рати га. 

— Ама ко га презире2 — одврати Базаров. — А 


ја ипак кажем, човек који је цео свој живот ставио 
на карту женске љубави, и кад су му ту карту тукли, 
малаксао је и пао духом толико да није ни за што 
способан; такав човек није мушкарац, већ мужјак. 
Велиш да је несрећан; ти то мораш боље знати; али 
му лудорије још нису потпуно изашле из главе. Ууве- 
рен сам да озбиљно замишља да је способан човек 
зато што чита Галињашку и једаред у месецу изба- 
ви сељака од егзекуције. 

= Али не заборави какво је он васпитање добио, 


време у којем је живео, — приметиће Аркадије. 
— Васпитање2 — дочека Базаров. — Сваки човек 
треба сам себе да васпита, — но, ето например, као 


ја... А што се тиче времена, зашто да зависим од 
њега2 Боље нека оно зависи од мене. Не, брате, све 

је то распуштеност, празнина! И какви су тајанстве- 
ни односи између мушкарца и жене2 Ми, физиолози, 
знамо какви су то односи. Проштудирај ти анато- 
мију ока: откуд сад ту, како ти велиш, загопетап 
погледр Све је то романтизам, глупост, трулост, 
уметност. Боље хајдемо да видимо водену бубу. 

И два пријатеља одоше у Базаровљеву собу, у ко- 
јој се већ осећао некакав медицинско-хируршки за- 
дах, помешан с мирисом јевтиног дувана. 


У 


Павле Петровић није дуго био присутан разговору 
свога брата с управником, високим и мршавим ч0- 
веком, слатког, сушичавог гласа и лоповских очију, 
који је на све примедбе Николе Петровића одгова- 
рао: „Забога, зна се, молим", и трудио се да прет- 
стави сељаке као пијанице и крадљивце. Економија, 
недавно преуређена на нов начин, шкрипала је као 
ненамазан точак, праскала као намештај домаће из- 
раде од сирова дрвета. Никола Петровић није очаја- 
вао, али је често уздисао и давао се у мисли: осећао 
је да без новаца ствар неће поћи, а био је скоро 
остао сасвим без новаца. Аркадије је рекао истину: 
Павле Петровић је више пута помагао своме брату; 
толико пута, видећи како се он мучи и лупа главу, 
смишљајући како да се извуче из шкрипца, Павле 
Петровић је прилазио лагано прозору, па би, с ру- 
кама у џеповима, мрмљао кроз зубе: „тај је рше 

уош5 доплег де Гагдеп!",“ и давао му је новаца; али 
тога дана ни он сам није имао ништа, па је више 
волео да се уклони. Препирке о пословима у еконо- 
мији биле су му досадне; поред тога, њему се стално 
чинило да Никола Петровић, и поред свег свог оти- 
мања и вредноће, не ради онако како би требало, 
ма да не би умео рећи у чему Никола Петровић упра- 
во греши. „Брат није довољно практичан", разгова- 
рао је он сам са собом: „варају га". Никола Петро- 
вић, напротив, био је високог мишљења о практич- 
ности Павла Петровића и увек га је питао за савет. 
„ја сам човек мек, слаб, свој век провео сам за 
божјим леђима", обично би говорио, „а ти ниси уза- 
луд тако много живео с људима, ти их добро позна- 
јеш: имаш орловски поглед". Павле Петровић би се 
на те речи само окренуо, али брата није разувера- 
вао. 

Оставивши Николу Петровића у кабинету, он се 
упути ходником, који је раздвајао предњи део куће 
од задњег, па дошавши до ниских врата, застаде 
премишљајући, чупну бркове, па закуца на та врата. 

— Ко је то2 Уђите, — зачу се Фењичкин глас. 

— ја сам, — рече Павле Петровић па отвори 
врата. 

Фењичка скочи са столице на којој је седела са 
својим дететом, па предавши га у руке девојци, која 
га одмах изнесе из собе, брзо намести мараму. 

— Извините, ако сам вас узнемирио, — поче Павле 


1 Али ја вам могу дати новаца. — Прим. прев. 


51 


у 


Петровић, не гледајући је: — само сам хтео да вас 
замолим... данас, чини ми се, иде неко у варош... 
реците да купе за мене зеленог чаја. 

— Разумем, — одговори Фењичка: -—— колико за- 
поведате да се купи2 


— Па биће доста пола фунте, мислим. А код вас 


овде, видим, промена, — додаде он, бацивши брз 
поглед, који склизну и по Фењичкином лицу. — Ове 
завесе, — рече он, видећи да га она не разуме. 


— Да, молим, завесе; Никола Петровић нам их 
поклонио; а већ одавно су намештене. 

— Па и ја одавно нисам био код вас. Сад је код 
вас овде врло лепо, 

— По милости Николе Петровића, — шапну Ф-- 
њичка. 

— је ли вам овде боље него раније у споредној 
кућиг — упита Павле Петровић уљудно, али без и 
најмањег осмеха. 

— Наравно да је боље, молићу. 

— Кога су сад место вас тамо сместили2 

— Сад су тамо праље. 

— А! 

Павле Петровић ућута. „Сад ће отићи", мислила је 
Фењичка; али он није одлазио, и она је стајала пред 
њим као укопана, немоћно премећући прсте. 

— Зашто сте наредили да се ваш мали изнесе2 
— отпоче најзад Павле Петровић. — ја волим децу: 
покажите ми га. 

Фењичка сва порумене од забуне и радости. Она 

се бојала Павла Петровића: он скоро никад није с 
њом говорио. 

— Дуњаша, — викну она: — донесите Мићу (Фе- 
њичка је свима у кући говорила ви). Него, приче- 
кајте; треба му обући хаљиницу. 

Фењичка се упути к вратима. 

— Та свеједно, — рећи ће Павле Петровић. 

— Сад ћу ја, — одговори Фењичка, па брзо изађе. 

Павле Петровић остаде сам, и овога пута с на- 
рочитом пажњом погледа око себе. Омања, ниска 
собица у којој је био била је врло чиста и удобна. 
У њој је мирисало на недавно фарбан патос, камо- 
милу и мајчину душицу. Уза зид су стојале столице 
с наслонима у облику лире; купио их је још покојни 
ђенерал у Пољској, за време рата; у једном углу 
стајао је креветић под муслинским завесама, поред 
окованог сандука с округлим поклопцем. У супрот- 
ном углу горело је кандило пред великом тамном 
иконом Николе Чудотворца; мајушно порцеланско 
јајце на црвеној траки висило је на свечевим гру- 
дима, прикачено за светитељски нимбус; на прозо- 
рима тегле с лањским слатким, брижљиво свезане, 
пропуштале су зелену светлост; на њиховим поклоп- 
цима од хартије сама Фењичка је написала крупним 
словима: „огрозд"; Никола Петровић је волео наро- 
чито то слатко. Под таваницом на дугачком гајта- 
ну висио је кавез с кусавом зебом; она је непреста- 
но цвркутала и скакутала: конопљана зрна падала 
су на под с лаком лупом. Између прозора, изнад 
омањег ормана висили су доста рђави портрети с 

Николе Петровића у разним положајима, које је из- 
радио неки залутали уметник; ту је била обешена и 
Фењичкина фотографија, сасвим неверна: некакво 
лице без очију усиљено се смешило у тамном раму, 
— више се ништа није могло разликовати; а над 
Фењичком — Јермолов, у чупавом кавкаском огрта- 
чу без рукава, страшно се мрштио на удаљене кав- 
каске планине, испод свилене ципелице за чиоде, која 
му је падала на само чело. 

Прошло је око пет минута; у суседној соби се чуло 
шуштање и шапат. Павле Петровић узе с ормана 
умашћену књигу, раскупусану свеску Стрелаца 
од Масаљског, преврте неколико страна... Врата се 
отворише, и уђе Фењичка с Мићом на рукама. Она 
му обуче црвену кошуљицу са ширитом око врата, 
зачешља му косицу и обриса лице: он је дисао тешко, 
отимао се целим телом и мрдао ручицама, као што 
раде сва здрава деца; али је кицошка кошуљица 
очевидно утицала на њега: задовољство се осећало 
на целој његовој пуначкој фигурици. Фењичка и сво- 
ју косу доведе у ред, и мараму намести лепше; али 
она је могла остати опако како је била. И заиста, 
има ли на свету ишта заносније од младе, лепе ма- 
тере са здравим дететом на рукама2 

— Какав је буцов! — рече Павле Петровић благо, 
па пошашољи двострук подваљак Мићин врхом ду- 
гачког нокта од кажипрста; дете заустави поглед на 
зеби, па се насмеја. 

— То је чика, — рече Фењичка, нагињући над 
њим своје лице и малко га трескајући, док Дуњаша 

нечујно стави на прозор запаљену свећу за мирис, 
подметнувши под њу новчић. 

— Колико му је месециг — упитаће Павле Пе- 
тровић. 

— Шест месеци; скоро ће узети седми, једанае- 
стог овог месеца. 

— Да неће бити осми, Федосија Николајевна2 — 
умеша се Дуњаша доста плашљиво. 

— Не, седми; какав осми! — Дете се опет насме- 
ја, заустави поглед на орману, па одједном ухвати 
своју матер са свих пет прстију за нос и за усне. — 
Мазо, — рече Фењичка, не одмичући лице од њего- 
вих прстију. 

— Личи на брата, — рећи ће Павле Петровић. 

„А на кога би другог и личио2" помисли Фењичка. 

— Да, — настави Павле Петровић, као да говори 
са самим собом: — несумњива сличност. 

Он пажљиво, скоро тужно погледа у Фењичку. 

— То је чика, — понови она, сад већ шапатом. 

— А! Павле! Ту ли си ти! — зачу се одједном 
глас Николе Петровића. 

Павле Петровић брзо се окрете и намршти; али га 
је брат тако радосно, тако захвално гледао да му је 
морао одговорити осмехом. 

— Диван ти је малишан, — рече он и погледа у 
сат: — а ја свратио овде због чаја... 

Па начинивши равнодушан израз, Павле Петровић 
одмах изађе из собе. 

— је ли он сам свратиог — упита Никола Петро- 
вић Фењичку. 

— Сами, молим; куцнули на врата и ушли. 

— Добро, а Аркаша није више био код тебе2 

— Није био. Да ли да пређем у споредну зграду, 
Никола Петровић 


— А зашто2 

— Мислим, не би ли било боље у прво време. 

— Не... не, — рече Никола Петровић запињући 
и протрља чело. — Требало је пре... Здраво, буцо- 
ве, — рече он с изненадном живахношћу па, при- 


ближивши се детету, пољуби га у образ; затим се 
мало наже и притисну усне на Фењичкину руку, која 
се белела као млеко на црвеној Мићиној кошуљици. 

— Никола Петровићу! Шта ви тог — промуца она 
па обори очи, затим их полако диже. .. Диван је био 
израз њених очију, кад је гледала као попреко, а 
овамо се смешила љупко и малко глупо. 

Никола Петровић се упознао с Фењичком овако. 
Једаред, пре три године, ноћио је у друмској меха- 
ни у једној удаљеној среској вароши. Пријатно га 
је изненадила чистота собе коју му дадоше, свежи- 
на постељног рубља: да овде газдарица није Неми- 
ца2 паде му напамет; али се показало да је газда- 
рица Рускиња, жена од својих педесет година, чисто 
обучена, лепог и паметног лица и озбиљна у говору. 
Упустио се с њом у разговор за чајем, па му се јако 
допала. Никола Петровић у то време тек што се био 
преселио у.свој нови мајур, па је тражио најамне ра- 
днике, јер није хтео да држи код себе послугу од сво- 
јих сељака; кафеџика се, са своје стране, тужила на 
мали број оних који иду у варош, на тешка времена; 

он јој понуди да ступи код њега у кућу као економка; 
она пристане. Муж јој је био давно умро, оставивши 
јој само једну кћер, Фењичку. После две недеље Ари- 
на Савишна (тако се звала нова економка), стигне 
с кћерју у Маријино, па се смести у споредној кући. 
Избор Николе Петровића се показао срећан. Арина 
је увела ред у кући. О Фењички, којој је тада било 
прошло седамнаест година, нико није говорио и 
ретко ко ју је видео: она је живела повучено, скром- 
но, и само недељом Никола Петровић виђао је у па- 
рохиској цркви, гдегод у страни, фини профил ње- 
ног белог лица. Тако је прошло више од годину дана. 

Једно јутро Арина дође к њему у кабинет, па, по- 
клонивши се по обичају дубоко, улита га да ли може 
помоћи њеној кћери, којој је 'варница из пећи упала 
у око. Никола Петровић, као сви људи који никуд 
не иду од куће, бавио се лечењем, па је чак био на- 
ручио хомеопатску апотеку. Он одмах рече Арини 
да доведе болесницу. Чувши да је зове господин, 
Фењичка се јако поплаши, али ипак пође за матером. 
Никола Петровић је одведе до прозора и узе је обе- 
ма рукама за главу. Разгледавши добро њено поцр- 
венело и запаљено око, прописа јој нарочиту води- 
цу, коју је одмах сам саставио, па исцепа своју ма- 
рамицу на комаде и показа јој како треба да кваси 
око. Фењичка га саслуша и хтеде да изађе. „Па по- 
љуби господина у руку, глупачо", рече јој Арина. 
Никола Петровић јој не даде руку, већ је, збунивши 
се, пољуби у нагнуту главу, у раздељак, Фењичкино 
око је скоро оздравило, али утисак који је она учи- 

нила на Николу Петровића није брзо ишчезао. Не- 
престано му се привиђало оно ведро, нежно, боја- 
жљиво подигнуто лице; осећао је под својим шака- 
ма ону меку косу, видео је оне невине, једва отво- 
рене усне, иза којих су влажно блистали на сунцу 
бисерни зубићи. Почео је с већом пажњом гледати 
у њу у цркви, старао се да се упушта у разговор с 
њом. Она га се испочетка туђила, и једаред је, пред- 
вече, сревши се с њим на уској стази, коју су пеша- 
ци направили преко ржане њиве, зашла у високу, гу- 
сту раж, прораслу пеленом и споменком, само да 
му не изађе пред очи. Он је спазио њену главицу 
кроз златну мрежу класја, одакле је она вребала, 
као зверка, па јој умиљато довикну: 

— Добар дан, Фењичка! ја не уједам. 

— Добар дан, — прошапта она, нг излазећи из 
своје заседе. 

Мало по мало она се почела навикавати на њега, 
али се још плашила у његову присуству, кад одјед- 
ном њена мати Арина умре од колере. Куд је могла 
Фењичка2 Она је наследила од своје матере љубав 
према реду, разборитост и озбиљност; али је била 
тако млада, тако усамљена; а Никола Петровић је 
био тако добар и скроман... Остало није потребно 
помињати. .. 

— Па баш тако брат ушао код тебе2 — питао ју 
је Никола ·Петровић. — Закуцао па ушаог 

— Да, молим. 

— Е па то је лепо. Дајде ми Мићу да га пољу- 
љам, 

И Никола Петровић га поче бацати до испод та- 
ванице, на велику радост малишанову и на немали 
немир матере, која је, кад год би дете полетело, пру- 
жала руке к његовим разголићсним ногама. 

А Павле Петровић се врати у свој фини кабинет, 
обложен тапетима дивљег цвета, с извешаним ору- 
жјем на шареном персиском тепиху, с библиотеком 
гепалззапсе од старе црне храстовине, с бронзаним 
статуицама на дивном писаћем столу, с камином... 
Он се прући на диван, метну руке под главу и оста- 
де непомичан, гледајући скоро очајно у таваницу. 
Да ли је зажелео да скрије од зидова оно што се 
догађало на његовом лицу, или из неког другог раз- 
лога, тек он устаде, одмаче тешке завесе с прозора 
па се опет прући на диван. 


|Х 


Истог дана Базаров се упознао с Фењичком. Он 
је с Аркадијем шетао по парку и објашњавао му за- 
што се нека дрвета нису примила, нарочито хра- 
стови. 

— Овде треба садити што 'више топола и јела, па 
и липа, додавши црнице. Ено онај хладњак се лепо 
примио, — додаде он, — зато што се багрем и јор- 
гован добро примају, не треба им неге. Ба! па овде 
има неко. 

У хладњаку је седела Фењичка с Дуњашом и Ми- 
ћом. Базаров се заустави, а Аркадије климну гла- 
вом Фењички као стари познаник. 

— Ко је тог — упита га Базаров, чим прођоше 
поред њих. — Што је лепа! 

— А на кога мислиш2 

— Зна се на кога: само је једна лепа. 

Аркадије, малко збуњен, објасни му у неколико ре- 
чи ко је Фењичка. 

— Аха! — рече Базаров: — види се да твој отац 
зна шта ваља. А он се мени свиђа, твој отац, бога- 
ми! Он је ваљан човек. Него треба да се упознам, 
— додаде он, па се упути назад ка хладњаку. 


— Евгеније! — викну за њим Аркадије уплашено; 
— опрезније, тако ти Бога. 
— Не узбуђуј се, — рече Базаров: — нисмо ми 


траву пасли, живели смо у вароши. 

Приближујући се Фењички, скиде качкет. 

— Допустите да вам се претставим, — поче он 
поклонивши се учтиво: — пријатељ Аркадија Нико- 
лајевића и миран човек. 

Фењичка се диже с клуле па је гледала у њега 
ћутећи. 

— Какво дивно дете! — настави Базаров. — Не 
бојте се, ја нисам још никог урекао. Што су му тако 
црвени образи2 Ваљда му зубићи избијају 2 

— Да, молим, — проговори Фењичка: — четири 
зубића су му већ избила, а сад су му ево десни опет 
отекле. 

= Покажите... и не бојте се, ја сам доктор. 

Базаров узе у руке малишана, који се, на велико 
чудо и Фењичке и Дуњаше, није ни најмање про- 
тивио, нити се уплашио. 

— Видим, видим... Ништа, све је у реду: биће 
зубат. Ако се што догоди, реците ми. А јесте ли 
ви здрави2 

— Здрава сам, хвала Богу. 

— Хвала Богу — то је најбоље. А ви2 ——- додаде 
Базаров, обраћајући се Дуњаши. 

Дуњаша, девојка врло озбиљна у кући, а сме- 
шљива кад изађе из куће, само шмикну уместо од- 
говора. 

— Е па врло добро. Ево вам вашег јунака. 

Фењичка узе дете у руке. 


— Како је код вас мирно седео, — рече она по- 
лугласно. 

= Код мене сва деца мирно седе, — одговори 
Базаров: — ја знам једну вештину. 

— Деца осећају ко их воли, — примети Дуњаша. 

— То је тачно, — потврди Фењичка. — Ето н 


Мића, другоме се ни за што не би дао у руке. 

— А да ли ће се дати мени2 — упита Аркадије, 
који је неко време стајао удаљен, па се и он при- 
ближи хладњаку. 

Он позва к себи Мићу, али Мића забаци главу 
назад и завришта, што јако збуни Фењичку. 

— Други пут, — кад се буде навикао, — рече 
Аркадије благо, па се два пријатеља удаљише. 

— Каконо се она зове2г — упитаће Базаров. 

— фењичка... Феодосија, — одговори Аркадије. 

— А по оцу... И то треба знати. 

— Николајевна. 

— Веле. Свиђа ми се код ње што се много не 

. 

снебива. Други би можда баш то и осудио код ње. 
Којешта! Зашто да се снебива2 Она је мати — па 
право има. 


— Она има право, — рећи ће Аркадије, — али 
ето, мој отац... 
— И он има право, — прекиде га Базаров. 


— А, не, ја не мислим тако. 

— Види се, још један наследник нам не годи! 

— Како те није срамота претпостављати такве 
мисли код мене! — упаде Аркадије ватрено. — ја 
не сматрам с тога становишта да отац нема право; 
ја налазим да се мора оженити њом. 

— Ехе-хе! — рече Базаров мирно. — Гле како 
смо великодушни! Ти још придајеш неку важност 
браку; ја то нисам очекивао од тебе. 

Пријатељи пређоше неколико корака у ћутању. 

— Видео сам све уређење твога оца, — поче опет 
Базаров. — Стока рђава, а коњи обангавили. Зграде 
рђаве, а радници изгледа да су преисподњи лењив- 
ци; а управник или је будала, или лопов, нисам још 
могао добро ухватити. 

— Ала си данас строг, Евгеније Васиљевићу. 

— А и добри сељаци ће неизоставно подвалити 
гвоме оцу. Знаш ону изреку: „руски сељак ће и 
Бога преварити". 

—- ја се почињем слагати с чиком, —- примети 
Аркадије, — ти сасвим рђаво мислиш о Русима. 

— Марим ја. Код Руса је једино то добро што о 
самом себи мисли врло рђаво. Важно је то да је два 
пут два четири, а све остало глупост. 

— И природа је глупост — рећи ће Аркадије, 
гледајући замишљено у даљину, у шарене њиве, лепо 
и меко осветљене већ доста ниским сунцем. 

— И природа је глупост, у оном значењу како је 
ти схваташ. Природа није храм, већ радионица, а 
човек је у њој радник. 

Лагани звуци виолинчела далеташе до њих из ку- 
ће у том истом тренутку. Неко је свирао с осећа- 
њем, иако невештом руком, Чекање од Шуберта, 
и као мед се разливала по ваздуху слатка мелодија. 

— Шта је тог 

— То мој отац свира. 

— Твој отац свира на виолинчелу2 

— Да. 

— Па колико твој отац има година 2 

— Четрдесет четири. 

Базаров одједном прсну у смех. 

— Забога! човек од четрдесет четири године, 
рађег [апиназ, у ...ском срезу — свира на вио- 
линчелу! 

Базаров се и даље смејао, али и поред свог по- 
штовања према своме учитељу, Аркадије се овога 
пута чак и не осмехну. 


Х 


Прошло је око две недеље. Живот у Маријину је 
текао својим током: Аркадије је живео као сибарит, 
Базаров је радио. Сви су у кући били навикли на ње- 
га, на његове немарне манире, на његове малобројне 

и отсечне речи. Фењичка нарочито се била толико 
навикла на њега да је једаред ноћу наредила да га 
пробуде: Мића је био добио грчеве; и он дође, по 
обичају упола шалећи се, упола зевајући, поседе код 
ње око два сата и поможе детету. Али је Павле Пе- 
тровић из дубине душе замрзнуо Базарова: сматрао 
га је за охолог, безобразног, циника, плебејца; по- 
дозревао је да га Базаров не поштује, да га безмало 
и презире — њега, Павла Кирсанова! Никола Пе- 
тровић се прибојавао младог „нихилисте" и сумњао 
је у корист од његова утицаја на Аркадија; али га 
је радо слушао, радо је присуствовао његовим фи- 
зичким и хемиским експериментима. Базаров је до- 
нео са собом микроскоп, па је по читаве сате бара- 
тао с њим. И слуге су се привезале за њега, иако 
их је задиркивао; осећали су да је он илак њихове 
горе лист, не господин. Дуњаша се радо смејала с 
њим и искоса, значајно погледала на њега, протрча- 
вајући поред њега као препелица; Петар, човек до 
крајности самољубив и глуп, вечито са затегнутим 
борама на челу, човек чија је сва вредност била у 
томе што је гледао учтиво, читао на слогове и често 
чистио четком свој капут — па се и он смешкао и 
разведравао чим би Базаров обраћао на њега пажњу; 
деца кућне послуге су трчали за „дохтуром" као 
кучићи. једино га старац Прокофић није волео, ту- 
робна погледа му је служио јело за столом, говорио 
да је „шинтер" и „протува" и уверавао да је он са 
својим бакенбардима — права свиња у трњу. Проко- 

фић је, на свој начин, био аристократа, ништа мање 
од Павла Петровића. 

Настали су најлепши дани у години — први јун- 
ски дани. Време је било дивно; истина, издалека је 
опет претила опасност од колере, али су се станов- 
ници ...ске губерније већ били навикли на њене 
посете. Базаров је устајао врло рано и одлазио на 
две до три врсте, не у шетњу — он није трпео без- 
циљне шетње — већ да скупља биљке, инсекте. [0- 
некад је водио са собом Аркадија. На повратку би 
обично заподели дискусију и Аркадије је обично о- 
стајао побеђен, иако је говорио више од свога друга. 

Једаред су се били нешто дуго задржали; Никола 
Петровић им изађе усусрет у парк, па стигавши пре- 
ма хладњаку одједном чу брзе кораке и гласове два 
млада човека. Они су ишли с друге стране хладњака, 
па га нису могли видети. 


— Ти оца недовољно познајеш, — говорио је Ар- 
кадије. 

Никола Петровић се притаји. 

— Твој отац је ваљан човек, —- рече Базаров: — 
али он је бивши човек, његово је прошло. 

Никола Петровић начуљи ухо... Аркадије није 


ништа одговарао. 
„Бивши човек" постоја два-три минута непоми- 
чно, па се упути полако кући. 
= Прекјуче, гледам, он чита Пушкина, — настав- 
љаше даље Базаров. — Објасни му, молим те, да је 
то којешта. Па он није дечак: време је да баци ту 
будалаштину. МИ шта му је наспело да буде роман- 

тичар у данашње време! Дај му штогод паметно да 
чита. 

— Шта да му дамг — упита Аркадије. 

— Па ја мислим Бихнерово „Кгаћ ипа 5:08" за 
први мах. 


— И ја тако мислим, — рече Аркадије одобра- 
вајући. — „Ктан ипа 5еов" је написано популарним 
језиком. 

— Ето, тако смо ја и ти, — говорио је истог дана 


после ручка Никола Петровић своме брату седећи 
код њега у кабинету, — спали у бивше људе, ми смо 
испевали своју песму. Шта ћеш! Можда Базаров има 
и право; али морам признати да ме једно боли: на- 
дао сам се да ћу се баш сад блиско ин пријатељски 
зближити са Аркадијем, а испало је да сам ја за0- 
стао, он измакао напред, и да један другог не мо- 
жемо схватити. 


— А откуд је он измакао напред И чиме се то 
он од нас баш тако разликује2 — викну љутито 
Павле Петровић. — То му је све напунио главу онај 
сињор, онај нихилист. Мрзим тог лекарчића; по мо- 
ме мишљењу оп је просто шарлатан; уверен сам да 
он са свима својим жабама ни у физици није далеко 
одмакао. 

— Не, брате, то немој рећи: Базаров је паметан 
и пун знања. 


— Па како је одвратно самољубив, — прекиде 
га опет Павле Петровић. 
— Да, — рећи ће Никола Петровић, — он је са- 


мољубив. Али изгледа да се без тога не може; само, 

ево шта ја не могу да разумем. Изгледа ми да све 
чиним да не изостанем иза садашњег века: са сеља- 
цима сам уредио односе, увео фарму, тако да чак за 
мене у целој губернији кажу да сам црвен; читам, 
учим, уопште трудим се да будем на нивоу савре- 
мених захтева, — а они кажу да је моја песма 
испевана! Оно, брате, ја и сам почињем мислити да 
је заиста испевана. 

— А по чему2 

— А ево по чему. Седим данас и читам Пушкина... 
Добро се сећам, наишао сам на Цигане... Од- 
једном ми прилази Аркадије, па ми ћутећи, с неким 
умиљатим сажаљењем на лицу, тихо као од детета, 
узе књигу и метну преда ме другу, немачку... о- 
смехну се па оде, и Пушкина однесе. 

— Гле сад! А какву ти је књигу дао2 


— Ево ову. 
ИМ Никола Петровић је стаде окретати у рукама. 
— Хм! — промумла он. — Аркадије Николајевић 


се брине о твоме образовању. Па што, јеси ли по- 
кушао да читаш2 

— Покушао сам. 

— Па2 

— Или сам ја глуп, или је све то будалаштина. 
Мора бити да сам ја глуп. 

— Па ти ниси заборавио немачки — упитаће 
Павле Петровић. 

— Ја разумем немачки. 

Павле Петровић опет поче окретати књигу у ру- 
кама и испод ока погледа у брата. Обојица заћу- 
таше. 

— Да, збиља, да не заборавим, — поче Никола 
Петровић, очевидно желећи променути разговор. — 
Добио сам писмо од Кољазина. 

— Од Матвеја Илића2 

— Од њега. Дошао је у “+% да изврши ревизију 
губерније. Он је сад испао крупна зверка и пише 
ми да жели, као рођак, да се види с нама, па зове 
мене и тебе с Аркадијем у варош. 

— Хоћеш ли ићи — упита Павле Петровић. 

— Нећу; а тиг 

— И ја нећу ићи. Баш ми треба да се ломатам 
преко педесет врста да једем кисељ. Мале хоће 
да нам се покаже у свој својој слави; нека иде до 
врага! Имаће доста губерниског шампања, може бити 
без нашег. И чудна му чуда, тајни саветник! Да 
сам остао у служби, да глупо диринџим, био бих 
сад генерал-ађутант. А поред тога, ја и ти смо 
бивши људи. 

— Да, брате; види се, време је да наручујемо 
мртвачки сандук и скрстимо руке на грудима, — 
рећи ће Никола Петровић уздахнувши. 

— А, ја се гако лако не дам, — прогунђа његов 
брат. — ја ћу још имати да се ухватим у коштац 
с тим лекарем, то предосећам. 

Судар се десио још истог дана за вечерњим ча- 
јем. Павле Петровић сиђе у салон већ готов за борбу, 
раздражен и одлучан. Само је чекао повод да се баци 
на непријатеља, али му се повод дуго није пружао. 
Базаров је уопште говорио мало у присуству „стар- 
чића Кирсанових" (тако је он звао ова два брата), а 

то вече се није осећао расположен, па је ћутке испи- 
јао шољу за шољом чаја. Павле Петровић је сав го- 
рео од нестрпљења; његова жеља се најзад оства- 
рила. 

Говор се повео о једном суседу племићу. „Трице, 
аристократчић", рече Базаров равнодушно, који се 
виђао с њим у Петрограду. 

— Допустите да вас упитам, — поче Павле Пе- 
тровић, а усне му задрхташе; — по вашем схватању, 
речи „трице" и „аристократ" значе једно истог 

— ја сам рекао „аристократчић", — рече База- 
ров, срчући лено чај. 

— Тако је; али ја држим да сте истог мишљења 
о аристократима као и о аристократчићима. Сматрам 
за своју дужност да вам кажем да се не слажем с тим 
мишљењем. Смем рећи да ме сви знају као човека 
либералног и који воли прогрес; али баш због тога 
поштујем аристократе —- праве. Сетите се, драги 
господине (при тим речима Базаров подиже очи на 
Павла Петровића), сетите се, драги господине, — 
понови он љутито, — енглеских аристократа. Они не 
отступају ни за длаку од својих права, па зато по- 
штују туђа права; они траже да се извршују обаве- 
зе према њима, па зато они сами врше своје 
дужности. Аристократија је дала слободу Енглеској 
и одржава је. 

— Чули смо ту песму много пута, — одговори на 
то Базаров, — али шта хоћете тим да докажете 2 

— ја отим хоћу да докажем, драги господине 
(Павле Петровић, кад се љутио, навалице је говорио 

„отим" и „ото", ма да је врло добро знао да такве 
речи граматика не допушта. У том особењаштву се 
показивао остатак традиције из времена Александра 
[. Тадашњи великаши, кад су, у ретким случајевима, 
говорили на свом матерњем језику, употребљавали 
су реч ото место то; као веле: ми смо корени- 
ти Руси, а у исто време смо великаши, којим је до- 
пуштено да се не обзиру на школска правила) -— ја 
отим хоћу да докажем да без осећања сопственог 
достојанства, без поштовања самога себе, — а код 
аристократе су та осећања развијена, — није чврста 
основа друштвена... Блеп рибћс. .. друштвена згра- 
да. Личност, драги господине, то је главно; људ- 
ска личност мора бити снажна као стена, јер се на 
њој све гради. Ја, например, врло добро знам да ви 
радо налазите да су смешне моје навике, моја тоа- 
лета, најзад моје чистунство, али то све произилази. 
из осећања поштовања самога себе, из осећања ду- 
жности, да, молим, да, дужности. ја живим у селу, 
за божјим леђима, али се не запуштам, поштујем чо- 
века у себи. 


— Допустите, Павле Петровићу, — рсче Базаров: 
— ви ето поштујете себе, а седите скрштених руку; 
па какву корист има од тога ћ;еп риђис7 Боље би би- 
ло да себе не поштујете, а да радите. 

Павле Петровић побледе. 

— То је сасвим друго питање. Ни на крај памети 
ми није сад да вам објашњавам зашто седим скрште- 
них руку, као што сте изволели рећи. Хоћу само да 
кажем да је аристократизам принсип, а без принси- 

па у наше време могу живети само неморални или 
шупљи људи. ја сам то рекао Аркадију сутрадан по 
његову доласку, а сад вама понављам. Зар није та- 
ко, Никола2 

Никола Петровић потврди главом. 

— Аристократизам, либерализам, прогрес, прин- 
ципи, — говорио је међутим Базаров: — кад човек 
помисли колико туђих... и непотребних речи! Русу 
они не требају ни за пару. 


— А шта му треба по вашем мишљењу Кад чо- 
век чује вас, помислио би да се налазимо ван чове- 
чанства, ван његових закона. Забога — логика исто- 
рије захтева... 

— Та шта ће нам та логика2 Ми и без ње можемо 
бити. 

— Како тог 

— Па тако. Вама, мислим, није потребна логика 
за то да метнете комад хлеба у уста кад сте гладни. 
Далеко смо ми од тих апстракција! 

Павле Петровић узмахну рукама. 

— Ја вас не разумем после тога. Ви вређате руски 
народ. Не разумем како се не могу признавати прин- 
сипи, правила. Па у име чега ви радите 


— ја сам вам већ говорио, чико, да ми не при- 


знајемо ауторитете, — умеша се Аркадије. 

— Ми радимо у име онога што сматрамо за ко- 
рисно, — рече Базаров. — У данашње време је нај- 
корисније непризнавање — и ми не признајемо. 

— Ништа 

— Ништа. 

— Како2 не само уметност, поезију... већи... 
страшно је и изговорити... 

— Ништа, — понови Базаров с нечувеном мирно- 
ћом. 

Павле Петровић упре поглед у њега. Он то није 
очекивао, а Аркадије чак поцрвене од задовољства. 

— Ипак, допустите, —- поче Никола Петровић. — 
Ви ништа не признајете или, тачније речено, све ру- 
шите. .. Па ваљда треба и градити. 

—- То већ није наш посао... Прво треба место 


рашчистити. 
— Савремени положај народа то захтева, — до- 
даде Аркадије важно: — ми морамо испунити те 


захтеве, ми немамо права предавати се задовољењу 
личног егоизма. 

Ова последња реченица, по свему судећи, није се 
допала Базарову; она је одисала философијом, то 
јест романтизмом, јер је Базаров и философију на- 
зивао романтизмом, али није нашао за вредно да 
побија свога младог ученика. 


— Не, не! — узвикну Павле Петровић с неочеки- 
ваном жестином: — нећу да верујем да ви, господо, 
доиста познајете руски народ, да сте ви претставни- 
ци његових потреба, његових тежња! Не, руски на- 
род није такав како га ви замишљате. Он као свети- 
њу поштује предања, он је патријархалан, он не мо- 
же живети без вере... 

— Нећу то оспоравати, — прекиде Базаров: — 
чак сам готов признати да сте у томе ви у праву. 

— А ако сам у праву... 

— Па ипак то ништа не доказује. 


— Управо ниште не доказује, — понови Аркадије 
поуздано као искусан шахист који је предвидео по 
изгледу вешт потез противника, па се зато нимало 
није збунио. 

— Како ништа не доказује2 — прогунђа прене- 
ражени Павле Петровић. — Значи, ви идете против 
свога народа2 

— Па макар да је и тако! — узвикну Базаров. — 
Народ сматра да кад грми, то се свети Илија вози 
по небу на колима. — Па шта2 Зар да се слажем 
с њим2 А поред тога — он је Рус, а зар ја нисам Русо 


— Не, ви нисте Рус после свега што сте сад ка- 
зали! ја вас не могу сматрати за Руса. 

= Мој дед је орао земљу, — с надувеном поноси- 
тошћу одговори Базаров. — Упитајте кога хоћете од 
ваших сељака: кога од нас — вас или мене, — он пре 
сматра за сународника. Би не умете с њим ни гово- 
рити. 

— А ви говорите с њим, а у исто време га прези- 
рете. 

— Зашто не, ако заслужује презирањег Ви осу- 
ђујете мој правац, а ко вам је рекао да је он у мени 
случајан, да га није изазвао баш тај народни дух у 
име кога ви тако ратујете 2 

— Таман посла! Врло су потребни нихилисти! 


— Да ли су потребни или не — није наше да од- 
лучујемо. Па и ви сами сматрате да нисте беско- 
рисни, 

— Господо, господо, молим вас, без уплитања 
личности! -— викну Никола Петровић па устаде. 

Павле Петровић се осмехну, па метну руку на ра- 
ме брату и натера га да опет седне. 

— Не брини се, — рече он. — Нећу се заборави- 
ти, баш због оног осећања достојанства, коме се 
тако жестоко потсмева господин... господин док- 
тор. Допустите, — настави он, обраћајући се опет 
Базарову: — ви можда мислите да је ваше учење не- 
што новог Бадава ви то замишљате. Материјализам 
који ви проповедате јављао се већ не једанпут и увек 
се показао неодржив... 

= Опет туђа реч! — прекиде га Базаров. Он се 
почињао љутити, и лице му добило некакву бакарну 
и грубу боју. — На првом месту, ми ништа не про- 
поведамо; то нам није обичај... 

— Него шта ви радитег 

— А ево шта радимо. Раније, још недавно, гово- 
рили смо да наши чиновници узимају мито, да нема- 
мо ни путева, ни трговине, ни правилног суда... 


— Па да, да, ви сте изобличаваоци, — тако се, 
чини ми се, то зове. Са многим вашим изобличењи- 
ма се и ја слажем, али... 


— А после смо увидели да не вреди брбљати, не- 
престано само брбљати о нашим ранама, да то води 
само вулгарности и доктринарству; увидели смо да и 
наши мудраци, такозвани вођи и изобличаваоци ни- 
шта не вреде, да се бавимо глупостима, причамо о 
некаквој уметности, несвесном стваралаштву, о пар- 
ламентаризму, о адвокатури, и враг би га знао о че- 

му, кад се тиче насушног хлеба, кад нас најгрубље 
празноверје дави, кад сва наша акционарска друштва 
пропадају једино отуда што се осећа оскудица у по- 
штеним људима, кад нам и сама слобода, о којој се 
пашти влада, једва може донети неку вајду, зато 
што је наш сељак готов и самога себе покрасти, са- 
мо да се напије ракијешине у крчми. 

— Тако, дакле, — прекиде Павле Петровић, — та- 
ко: ви сте се у свему томе уверили и одлучили да се 
не прихватите никаквог посла озбиљно. 


— И одлучили смо се да се ничега не прихватимо, 
— понови Базаров набусито. 


Он се наједном наљути на самога себе зашто се 
тако распричао пред тим господином. 

— Већ само да грдите2 

— И да грдимо. 

— И то се зове нихилизам 2 

— И то се зове нихилизам, — понови опет База- 
ров, овај пут нарочито дрско. 

Павле Петровић малко зажмири. 


— Тако ли, дакле! — рече он чудно мирним гла- 
сом. — Нихилизам треба да је лек од сваког зла, а ви, 
ви сте наши избавиоци и хероји. Па зашто онда дру- 
ге ружите, рецимо те исте изобличаваоце2 Зар не 
брбљате и ви исто као и сви други2 


— У нечем другом можда, а у томе нисмо грешни, 
— изговори кроз зубе Базаров. 


— Па шта Ви ваљда радите2 Спремате се да 
радите 2 

Базаров ништа не одговори. Павле Петровић само 
задрхта, али се одмах савлада. 

— Хм!... Да радите, рушите. .. — настави он. — 
Али како то да рушите, не знајући чак ни заштог 

— Ми рушимо зато што смо снага, — примети 
Аркадије. 

Павле Петровић погледа у свога сестрића, па се 
осмехну. 

— Да, снага — па зато не даје рачуна, — рече 
Аркадије, па се испрси. 

— Несрећниче! — узвикну Павле Петровић; он се 
просто није могао дуже уздржавати: — кад би по- 
мислио шта у Русији потломажеш својом бљутавом 
сентенцијом! Не, ово и самог анђела може извести 
из стрпљења! Снага! И дивљи Калмик, и Монгол има 
снагу — али на што нам јег — За нас вреди цивили- 
зација, да, молићу, драги господине; за нас вреде 
њени плодови. И немојте рећи да су ти плодови ни- 
штавни: последњи мазало, ип БагбошШешг, најамни 
свирач на клавиру, коме се даје пет копејки за вече, 
и они су кориснији од вас, јер су они претставници 
цивилизације, а не грубе монголске снаге! Ви зами- 
шљате да сте напредни људи, а овамо сте једино за 
то да живите у калмичкој черги! Снага! А напо- 
слетку, сетите се, снажна господо, да вас има свега 
четири и по човека, а милиони су оних који вам не- 
ће допустити да газите ногама њихова најсветија ве- 
ровања, који ће вас смрвити! 


— Ако смрве, на част им,— рече Базаров.— Само, 

баба не казује како је снила, већ како је за њу бо- 
ље. Нас нема тако мало као што ви рачунате. 

— Како2 Ви збиља мислите да ћете изаћи на крај 
с целим народом 

— Ви знате да је од свеће која вреди копејку 
Москва изгорела, — одговори Базаров. 


— Да, да. Прво охолост скоро сатанска, а после 
исмевање. Ето, ето чим се заноси омладина, ето че- 
му се покоравају неискусни дерани! Ето, погледајте, 
један од њих седи поред вас, та он само што се не 
куне у вас, гледајте и уживајте. (Аркадије окрете 
главу и намршти се). И та зараза се већ далеко ра- 
ширила. Говорили су ми да у Риму наши уметници у 
Ватикан ни да привире. Рафаела сматрају мал те не 
будалом, зато што је то ауторитет; а они сами су 
немоћни и неплодни до гадости, а фантазија им не 
смаша даље од „Девојке код извора!" А та девојка 
је насликана не може бити горе. По вашем мишљењу 
они су силе, зар не2 

— По моме мишљењу, — одврати Базаров, — 
Рафаел не вреди ни пребијене паре; па и они нису 60- 
љи од њега. 

— Браво, Браво! Слушај, Аркадије. .. ето како се 
савремени млади људи треба да изражавају! Па 
како да не иду за вама! Раније су млади људи мора- 
ли учити; нису хтели да их сматрају за незналице, па 
су се, хтели не хтели, трудили. А сад им треба само 
рећи: све је на свету глупост! — па готова посла. 
Млади људи су се обрадовали. А у ствари, пре су 
били буквани, а сад су одједном постали нихилисти. 

— Ето, издало вас хваљено осећање сопственог 
достојанства, —— примети Базаров флегматично, док 
међутим Аркадије сав плану и севну очима. —— На- 
ша препирка је сувише далеко забраздила. . . Изгледа 
да је боље да је прекинемо. А ја ћу тада бити готов 
да се сложим с вама, — додаде он устајући, — кад 
ми наведете бар једно правило у савременом нашем 
животу, породичном или друштвеном, које не би иза- 
зивало потпуну и немилосрдну осуду. 


— Ја ћу вам навести милионе таквих правила, — 
узвикну Павле Петровић: — милионе! Па ево, напри– 
мер, ако хоћете, имовна општина. 

Хладан осмех искриви усне у Базарова. 


— Е, што се тиче имовне општине, — рече он, — 
боље разговарајте са својим братом. Он је, изгледа, 
увидео на делу шта је то имовна општина; узајамно 
јемство, трезвеност и томе сличне стварчице. 

— Напослетку, породица, породица каква постоји 
код наших сељака! — узвикну Павле Петровић. 

— И то питање, мислим, боље је за вас саме да 
не рашчлањавате у појединостима. Ви сте ваљда 
слушали о снохачима2 Послушајте ме, Павле Петро- 
вићу, узмите два-три дана рока, одмах тешко да ће- 
те штогод наћи. Претресите све наше сталеже, ла 
промислите добро о свима, а ја и Аркадије ћемо за 
то време... 

= Ена исмевати, — прихвати Павле Петровић. 


— Не, порити жабе. Хајдемо, Аркадије; довиђе– 
ња, господо! 

Два пријатеља изађоше. Браћа остадоше сами и 
прво се само згледаше. 

— Ето, — поче најзад Павле Петровић: — ето 
вам садашње омладине! Ето то су наши наследници! 

— Наследници, — понови уз тужан уздах Никола 
Петровић. Он је за време целе препирке седео као на 
угљевљу и само је крадом болно погледао у Арка- 
дија. — Знаш ли чега сам се сетио, брате2 Једаред 
сам се посвађао с покојном мамом; она је викала, ни- 
је хтела да ме слуша... ја сам јој најзад рекао: „Ви 
мене не можете разумети; ми припадамо двама 
различним поколењима". Она се ужасно нашла увре- 
ђена, а ја сам помислио: шта да се ради» Пилула је 
горка — а мора се прогутати. Ево, сад је дошао 
ред на нас, и наши наследници могу нама рећи: Ви 
не припадате нашем поколењу, гутајте пилуле. 


— Та ти си претерано добродушан и скроман, — 
одговори Павле Петровић: — ја сам, напротив, уве- 
рен да ја и ти далеко више имамо право него ти го- 
сподичићи, иако се изражавамо, можда, унеколико 
застарелим језиком, мен, и немамо оно дрско са- 
мопоуздање. .. И како је надувена та данашња омла- 
дина! Упиташ некога од њих: какво вино жслите: 
црно или белог „ја обично више волим црно!" од- 
говара он из баса и тако важног изгледа као да це- 
ла васељена гледа у њега у том тренутку... 

— Више нећете чаја2 — проговори Фењичка, про- 
моливши главу кроз врата: она се није усудила да 
уђе у салон доклегод се у њему чула препирка. 

— Не, можеш наредити да се дигне самовар, — 

одговори Никола Петровић, па јој устаде у сусрет. 
Павле Петровић му отсечно рече ђоп 5017 па оде у 
свој кабинет. 


4 


После пола сата Никола Петровић оде у парк, у 
свој омиљени хладњак. Обузеше га тужне мисли. 
Први пут јасно увиде колико је растојање између ње- 
га и сина; предосећао је да ће оно са сваким даном 
бити све веће и веће. Значи, узалуд је зими у Петро- 
граду по читаве дане седео читајући најновија дела; 
узалуд је слушао разговор младих људи; узалуд се 
радовао кад му је полазило за руком да уметне и сво- 
ју реч у њихов ватрени разговор. „Брат каже да ми 
имамо право", мишљаше он: „и, отклонивши свако 
самољубље, и мени се самом чини да су они даље од 
истине него ми, а у исто време осећам да они за 
себе имају нешто чега ми немамо, неку превагу над 
нама. .. Младост Не; није то само младост. Да ли 
није превага у томе што код њих има мање трагова 
господства него код нас2" 

Никола Петровић обори главу и пређе руком пре- 
ко лица. 

„Али одбацивати поезију2" поче он опет мислити: 
„Не осећати ништа за уметност, природу"... 

И он погледа око себе као да жели видети како се 
може не осећати ништа за природу... Већ је почи- 
њало вече, сунце се било сакрило за омању јасикову 


1 Лаку ноћ. — Прим. прев. 

шумицу, на пола врсте од парка: њена сенка се пру- 
жала бескрајно преко непомичних њива. Неки сељак 
је касао на белом коњићу тамном, уском путањом 
поред саме шумице; он се сав јасно видео, сав, до 
закрпе на рамену, ма да је јахао у сенци; сасвим 
разговетно су се распознавале коњске ноге у касу. 
А сунчани зраци су продирали у шумицу, па су, про- 
бијајући се кроз честу, заливали стабла јасикова та- 
ко топлом светлошћу да су личила на борова ста- 
бла, а њихово лишће се скоро плавело и над њим се 
издизало бледоплаво небо, тек мало црвено од ве- 
черње румени. Ластавице су летеле високо, ветар је 
био сасвим замро; одоцнеле пчеле су лено и сањиво 
зујале у јоргованском цвећу; читав стуб мушица се 
дизао над усамљеном, далеко испруженом граном. 
„Како је лепо, Боже мој!' помисли Никола Петро- 
вић, и омиљени стихови му дођоше на усне, али се 
сети Аркадија, Зто  ипа Кгак, па ућута; ипак остаде 
седећи, па се предаде опет тужној и радосној игри 
мисли. Волео је сањарити: живот у селу развио је 
код њега ту способност. Није давно било кад је та- 
ко исто сањарио, очекујући сина у друмској механи, 
а отада се већ десила промена, већ су се определили 
тада још нејасни односи... и како! Опет му изађе 
пред очи покојна жена, али не онака какву ју је знао 
у току многих година, не као кућаница, добра дома- 
ћица, већ као млада девојка, танка стаса, невино ра- 
дознала погледа и с чврсто уплетеном косом низ де- 
тињи врат. Сети се како ју је видео први пут. Он је 
тада још био студент. Срео ју је на степеницама ста- 

на у ком је живео, па гурнувши је нехотице, окренуо 
се, хтео да се извини, али је једва могао промрмља- 
ти: „рагдоп, топчјеиг, а она се малко поклонила, 
осмехнула се, па одједном као да се уплашила и по- 
трчала, а на савијутку степеница брзо погледала у 
њега, уозбиљила се и поцрвенела. А после, прве пла- 
шљиве посете, полуречи, полуосмеси, и сумње, и ту- 
га, и узбуђење, н најзад, оно губљење даха од ра- 
дости. .. Куда је све то отишло Она је постала ње- 
гова жена, он је био срећан као мало ко на земљи... 
„Али", мислио је он, „зашто ти слатки, први трену- 
ци не би живели вечито, да се никад не изгубе2" 1» 


Он се није трудио да самом себи објасни своју 
мисао, али је осећао да жели задржати оно срећно 
време нечим јачим него што је успомена, желео је да 
опет осећа близину своје Марије, да осећа њену то- 
плину и дах, и већ му се причињавало као да над 
ЊИМ. .. 

— Никола Петровићу, — зачу се близу њега Фе- 
њичкин глас, — где стег 

Он се стресе. Није га ни болело нити га је било 
стид... Није чак допуштао могућност поређења 
између своје жене и Фењичке, али му би жао што јој 
је пало на памет да га тражи. Њен глас га одмах 
потсети на његову седу косу, његову старост, њего- 
ву садашњост... 

Чаробни. свет у који је већ био почео улазити, који 
се већ издизао из магловитих таласа прошлости, 
једва се појавио — па ишчезао. 

— Овде сам, — одговори: — доћи ћу, иди. „Ето, 

то су трагови господства", сину му у глави. Фе- 
њичка ћутећи завири код њега у хладњак па се из- 
губи; а он изненађен примети да је ноћ већ настала 
откако се он предао сањаријама. Све се унаоколо 
смрачи и утиша, а испред њега промаче Фењичкино 
лице, бледо и ситно. Он се диже и хтеде да се врати 
кући; али се разнежено срце није могло умирити у 
грудима, и он поче полако шетати по башти, час гле- 
дајући замишљено себи под ноге, час подижући очи 
у небо, где су се већ ројиле и светлуцале звезде. 
Цјетао је много, скоро док није малаксао, а немир, 
некакав испитивачки, неодређени, тужни немир, ни- 
како се није умањивао. (0, како би му се Базаров 
потсмехнуо кад би сазнао шта се у њему тада зби- 
вало! И сам Аркадије би га осудио. У њега, човека 
од четрдесет три године, агронома и домаћина, су- 
зе, безразложне сузе; то је било сто пута горе него 
виолинчело. 

Никола Петровић настави шетњу и није се могао 
одлучити да уђе у кућу, у то мирно и удобно гнездо 
које је тако мило гледало својим осветљеним прозо- 
рима; он није имао снаге да се растане с мраком, с 
парком, с осећајем свежег ваздуха на лицу, и с том 
тугом, тим немиром. .. 

На савијутку путање срете се с Павлом Петрови- 
ћем. 

— Шта је тебиг — упита он Николу Петровића: 
— ти си блед као утвара; ти си болестан; зашто не 
легнеш2 

Никола Петровић му у неколико речи објасни сво- 

је душевно стање, па се удаљи. Павле Петровић до- 
ђе до краја парка па се такође замисли, и такође 
подиже очи у небо. Али у његовим дивним, тамним 
очима није се огледало ништа друго до светлост 
звезда. Он није био рођен као романтичар, и његова 
кицошки сува и страсна, на француски калуп ми- 
зантропска душа није умела маштати... 

— Знаш шта2 — говорио је ту исту ноћ Базаров 
Аркадију. — Пала ми је на памет изванредна мисао. 
Твој отац је данас говорио да је добио позив од 
оног вашег знатног сродника. Твој отац неће ићи; 
хајде да одемо ја и ти у "%%; јер тај господин зове 
и тебе. Видиш како је лепо време; па ћемо се прово- 
зати и разгледати варош. Проскитаћемо пет-шест 
дана, и доста! 

— А отуд ћеш се вратити овамо2 

— Не, треба да одем до оца. Ти знаш, он је од "+% 
тридесет врста, Нисам га одавно видео, а ни матер; 
треба да обрадујем старе. Они су добри људи, на- 
рочито отац: врло занимљив. А ја сам им јединац. 

— А хоћеш ли дуго остати код њих2 

— Не мислим. Бојим се, биће ми досадно. 

— А свратићеш код нас при повратку2 

— Не знам... видећу. Па, дакле, шта2 Да идемо! 

— Па готово, — рече Аркадије лено. 

Он се у души врло обрадовао предлогу свога при- 
јатеља, али је сматрао за потребно да сакрије своје 
осећање, Није узалуд био нихилист. 

Сутрадан он отпутује с Базаровом у %%%. Омла- 


84 


дини у Маријину је било жао што одлазе; Дуњаша је 
чак мало и плакала. .. а стари су почели лакше ди- 
сати. 


ХН 


Варош #%% у коју су отишли наши пријатељи би- 
ла је лод управом једног млађег губернатора, про- 
гресиста и деспота, као што се редовно дешава у 
Русији. Он је у току прве године своје управе успео 
да се посвађа не само с губерниским предводником 
племства, бившим гардиским капетаном, сопствени- 
ком ергеле и гостољубивим човеком, већ и са својим 
чиновницима. Препирке које су тим поводом избиле 
најзад су дотерале дотле да је министарство у Пе- 
трограду сматрало за потребно да пошље нарочито 
поверљиво лице са задатком да све испита на лицу 
места. Избор је пао на Матвеја Илића Кољазина, си- 
на оног Кољазина под чијим су старатељством некад 
били браћа Кирсанови. Он је такође био од „мла- 
дих", т.ј. недавно је напунио четрдесет година, али 
је већ нишанио у државнике и са сваке стране гру- 
ди је носио по једну звезду. Једна је, истина, била 
инострана, од рђавих. Као и губернатор коме је до- 
шао да суди, сматрао се напредњаком, и кад је већ 
постао великаш, није личио на већину великаша. О 
себи је имао најбоље мишљење; његова охолост ни- 
је имала граница, али се држао просто, гледао је о- 
добравајући, слушао снисходљиво, и тако се добро- 
ћудно смејао да је у први мах могао чак стећи глас 
„дивног човека". У важним приликама ипак је умео, 

како се каже, задати прпу. „Потребна је енергија", 
говорио би он тада: „1 епегаје ез! Ја рхгепиеге дчајце 
Фип ћотпте д'ефаба а при свем том обично је насе- 
дао, и сваки иоле искусан чиновник седао му је за 
врат: Матвеј Илић је говорио с великим поштовањем 
о Гизо-у и трудио се да увери све и свакога да он не 
спада међу рутинере и назадне бирократе, да не 
оставља без пажње ниједну важнију појаву дру- 
штвеног живота. .. Све такве речи биле су му добро 
познате. Он је чак пратио, истина с немарном охо- 
лошћу, развитак савремене књижевности: онако као 
што одрастао човек, наншавши на улици на поворку 
дечака, придружи јој се, Уствари, Матвеј Илић није 
био далеко измакао испред оних државника из вре- 
мена Александра 1 што су, спремајући се да иду на 
вечерње посело код г-ђе Свјечине, која је тада жи- 
вела у Петрограду, изјутра прочитавали по једну 
страну из Кондијака; само су примања код њега би- 
ла друкчија, савременија. Он је био окретан двора- 
нин, врло лукав, и више ништа; у пословима се није 
ништа разумевао, није био паметан, али је умео у- 
прављати својим личним пословима: ту га већ нико 
није могао насамарити, а то и јест главно. 

Матвеј Илић прими Аркадија са добродушношћу 
која доликује просвећеном великашу, боље рећи са 
живахношћу. Ипак се зачудио кад је чуо да су ро- 
ђаци које је позвао остали у селу. „Твој тата је био 
увек особењак", примети он, машући кићанкама сво- 


1! Енергија је прва особина једног државника. — Пр. прев. 

га дивног кадифеног шлафрока, па се наједаред окре- 
те младом чиновнику у до грла закопчаном мундиру 
и узвикну забринута лица: „Шта је2" Млади човек, 
у кога су се од дугог ћутања усне биле залепиле, 
устаде и зачуђено погледа у свога шефа. Али, збу- 
нивши потчињеног чиновника, Матвеј Илић више ни- 
је обраћао на њега пажњу. Наши великаши уопште 
воле да збуњују своје потчињене; начини којим се 
служе ради постизања тог циља су разноврсни. Овај 
начин, поред осталих, много се употребљава, ,45 
амне а Бамогке", као што кажу Енглези: великаш на- 
једаред престане разумевати најпростије речи, на- 
прави се глув. Он например упита: какав је данас 
дан2 

Њему с највећим поштовањем кажу: „данас је пе- 
так, ваше с... С... С... ство". 


— А Шта Како Шта кажете2 — напрегнуто 
понавља великаш. 

— Данас је петак, ваше с... с... ство. 

— Како2г Шта2 Шта је то петак2 Какав петак2 

— Петак, ваше с... ссес... ссс... ство, недељни 
дан. 

— Но-о, ти ли ћеш ме учити2 

Матвеј Илић је ипак био великаш, ма да се сма- 
трао либералом. 

— Саветујем ти, драги мој, да начиниш посету гу- 
бернатору, -— рећи ће он Аркадију: — ти разумеш, 
ја ти то саветујем не зато што се ја држим старин- 
ских схватања о потреби да се иде на поклоњење 
властима, већ просто зато што је губернатор ваљан 

човек; сем тога, ти вероватно желиш да се упознаш 
са овдашњим друштвом... Ти ваљда ниси медвед, 
надам се2 А он прексутра приређује велики бал. 

— Хоћете ли ви бити на том балу2 — упита Арка- 
дије. 

— Он га због мене приређује, — рече Матвеј 
Илић скоро са сажаљењем. — Ти играш»2 

— Играм, али рђаво. 

— Штета. Овде има лепих жена, а и срамота је 
да млад човек не игра. Опет ти то не велим због ста- 
ринских схватања; ја ни најмање не сматрам да па- 
мет треба да је у ногама, али бајронизам је смешан, 
па [ак зол (Сетрз.а 
"_ — Па ја, чико, не због бајронизма, не... 

— Упознаћу те с овдашњим госпођама, узимам те 
под своје окриље, — прекиде га Матвеј Илић, па се 
задовољно насмеја. — Биће ти топло, а7 


Слуга уђе и јави да је дошао претседник финанси- 
ске дирекције, старац слатких очију и смежураних 
усана, који је необично много волео природу, наро- 
чито лети, када по његовим речима: „свака пчелица 
са сваког цветка скупља цветни прашак"... Арка- 
дије се удаљи. 

Он застаде Базарова у крчми у којој су се зауста- 
вили и дуго га је наговарао да иду губернатору. „Не- 
ма се куд!" рече напослетку Базаров: „Ко се у коло 
ухвати, мора играти. Дошли смо да видимо спахије, 
па хајде да их гледамо!" Губернатор прими младе 


1 Његово време је прошло. — Прим. прев. 

људе љубазно, али им не рече да седну нити сам се- 
де. Он је вечито био у послу и журио се; још изјутра 
је облачио тесан мундир и претерано тесну вратну 
мараму, није стизао да до краја сврши ручак, све је 
наређивао. У губернији су га прозвали Бурдалу, ци- 
љајући тим не на познатог француског проповедни- 
ка већ на бурду. Он позва Кирсанова и Базарова 
код себе на бал, и после два минута поново их позва, 
мислећи већ да су браћа и звао их је Кајсарови. 


Они су ишли у свој стан од губернатора, кад од- 
једном из једних кола која су пролазила мимо њих 
искочи један човек омањег раста, у славјанофилској 
атили, па полете к Базарову уз узвик „Евгеније Ва- 
сиљићу!" 

— А! То сте ви, хер Ситников, — рече Базаров,. 
корачајући и даље тротоаром: — откуд ви овде2 

— Замислите, сасвим случајно, — одговори онај, 
па окренувши се колима махну једно пет пута руком 
и викну: — хајде за нама, хајде! — Мој отац има 
овде парницу, —— настави он, прескачући преко ка- 
нала, — па ме молио... Данас сам дознао да сте до- 
шли, па сам већ био код вас... (Доиста, вративши 
се у своју собу, пријатељи су тамо нашли посетницу 
са савијеним угловима и са именом Ситникова, на 
једној страни француски, а на другој старим словен- 
ским словима). Надам се да не долазите од губер- 
натора2 

— Немојте се надати; ми право од њега. 

— А! Онда ћу и ја ићи до њега. . . Евгеније Васи- 
љевићу, упознајте ме с вашим... С њим... 

— Ситников, Кирсанов, — промрмља Базаров, не 
заустављајући се. 


— Врло ми је мило, — поче Ситников, идући 
поребарке, смешећи се и скидајући брзо своје и суви- 
ше елегантне рукавице. — Много сам слушао... ја 


сам стари познаник Евгенија Васиљића и могу рећи 
— његов ученик. Њему дугујем што сам се препо- 
родио... 

Аркадије погледа у Базаровљева ученика. Немир 
и тупост су се показивали у ситним, иначе пријатним 
цртама његова зализаног лица; мале, као пригњече- 
не очи гледале су нетремице и немирно, и смејао се 
немирно: некаквим кратким, сувим смехом. 


— Хоћете ли веровати, — настави он, — да сам, 
кад је преда мном Евгеније Васиљевић први пут ка- 
зао да не треба признавати ауторитете, осетио тако 
усхићење... као да сам прогледао! Ето, помислио 
сам, најзад сам нашао човека! А, да, Евгеније Васи- 
љевићу, ви свакако морате отићи једној овдашњој 
дами, која је потпуно способна да вас разуме и за 
коју ће ваша посета бити прави празник; ви сте, 
мислим, чули за њу2 

— Која је тог — рече Базаров без воље. 

— Кукшина, Еџдохже, јЈевдоксија Кукшина. То је 
необична природа, етапстрее у правом смислу речи, 
напредна женска. Знате ли шта2 Хајдемо сад к њој 
сви заједно. Она станује два корака одавде. Тамо 
ћемо ручати. Ви ваљда још нисте ручали2 


— Нисмо још. 

— Е па одлично. Она се, знате, раставила од му- 
жа, ни од кога не зависи. 

— је ли лепаг — прекиде га Базаров. 

— Н... не, то се не може рећи. 

— Па ког врага нас водите к њој2 

— Е, што сте ви обешењак. .. Она ће нас угости- 
ти флашом шампањца. 

— А, тако! Одмах се види практичан човек. А, зби- 
ља, ваш се отац још увек бави закупима 2 


— Закупима, — брзо рече Ситников, па се насме- 
ја пискаво. — Дакле, шта» Идете2 

— Не знам, вере ми. 

— Ти си желео да видиш људе, иди, — рећи ће 


Аркадије полугласно. 

— А ви, г. Кирсановг — прихвати Ситников. — 
Изволите и ви, без вас не иде. 

— Па како ћемо овако сви одједаред рупити2 

— Не мари. Кукшина је дивна жена. 

— Биће флаша шампањца2 — упита Базаров. 

— Три! — узвикну Ситников. — За то ја јамчим. 

— Чим 

— Својом главом. 

— Боље би било татином кесом. А уосталом, хај- 
демо. 


ХШ 
Омања племићка кућа, саграђена по московски, у 
којој је живела Авдотија Никитишна или јЈевдоксија 
Кукшина, била је у једној од недавно изгорелих ули- 
ца вароши %%%; познато је да наше губерниске варо- 

ши горе сваке пете године. На вратима, изнад укосо 
прикуцане посетнице видела се дршка за звонце, а 
у претсобљу их дочека нека женска, ни служавка ни 
дружбеница, у чепцу,— јасан знак домаћичиних про- 
гресивних тежња. Ситников упита је ли код куће 
Авдотија Никитишна. 

=—— Јесте ли ви то, Маског7 — зачу се танак глас из 
суседне собе. — Уђите. 

Женска у чепцу одмах се изгуби. 


— Нисам сам, — рече Ситников, скидајући хитро 
своју атилу, испод које се појави нешто налик на 
полукафтан или палто-сако, и бацајући весео поглед 
на Аркадија и Базарова. 

— Свеједно, — одговори глас. — Епсгег!: 

Млади људи уђоше. Соба у којој се нађоше пре је 
личила на радни кабинет него на салон. Хартије, пи- 
сма, дебеле свеске руских часописа, већином нерасе- 
чене, биле су растурене по прашњивим столовима; 
свуда су се белели разбацани пикавци од цигарета. 
На кожном дивану упола је лежала једна дама, још 
млада, плавокоса, малко разбарушена, у свиленој, не 
сасвим чистој хаљини, с крупним браслетнама на 
кратким рукама и чипкастом марамом на глави. Она 
устаде с дивана, па, навлачећи немарно на рамена ка- 
дифену бундицу постављену пожутелом самурови- 
ном, лено рече: 

— Дораб дан, Ми ог, —- па стеже Ситникову 


руку. 


' Уђите! — Прим. прев. 

— Базаров, Кирсанов, — рече он отсечно, подра- 
жавајући Базарову. 


— Изволите, молим, — одговори Кукшина, па 
упревши у Базарова своје округле очи, између којих 
се сиротињски црвенео мајушни прћаст носић, до- 
даде: — ја вас знам, — па и њему стиште руку. 

Базаров се намршти. Малена и неугледна прили- 
ка еманциповане жене није имала ничега ружног; 
али је израз њеног лица непријатно деловао на гле- 
даоца. И нехотице је човек добијао вољу да је упи- 
та: „Шта ти је, јеси ли гладна2 Или ти је досадно2 
Или се снебивашг Шта се мучиш2" И њу је, као и 
Ситникова, вечито нешто пекло у души. Говорила је 
и кретала се врло слободно, а у исто време сметено: 
она је очевидно саму себе сматрала за доброћудно 
и једноставно створење, а међутим ма шта да је чи- 
нила, стално је изгледало да она баш то није хте- 
ла да учини; све је код ње испадало, као што де- 
ца кажу — нарочито, то јест, не просто, не при- 
родно. 

— Да, да, ја вас знам, Базаров, —- понови она. 
(Она је имала навику, као и многе паланачке и мо- 
сковске даме, да првог дана познанства зове му- 
шкарце по презимену). — Хоћете ли цигаруг 


— Цигара за себе, — прихвати Ситников, који се 
већ био разбашкарио у фотељи и подигао ногу горе: 
— него дајте ви нама да ручамо. Ми смо страшно 
гладни; и наредите да нам донесу флашу шампањца. 


— Сибарит, —- рећи ће Јевдоксија, па се насме- 

ја. (Кад се смејала, виделе су јој се десни изнад 
горњих зуба). Зар не. Базаров, он је сибарит2 

— Ја волим комфор у животу, —— рече Ситников 
значајно. — То ми не смета да будем либерал. 

— Не, то смета, смета! — узвикну јевдоксија, али 
нареди својој служавци да се постара и за ручак и за 
шампањац. — Како ви о томе мислите» —- додаде 
она, обраћајући се Базарову. — Уверена сам да де- 
лите моје мишљење. 

— А, не, — одговори Базаров: — парче меса је 
боље од парчета хлеба, чак и с хемиског гледишта. 

— А ви се бавите хемијогл2 То је моја страст. Чак 
сам сама измислила један лепак. 


= Лепак2 Ви2 


— Да, ја. И знате ли у каквом циљу 2 Ради правље- 
ња лутака, да се главе не ломе. Та и ја сам прак- 
тична. Али још није све готово. Треба још да чи- 
там Либига. А, збиља, јесте ли читали чланак Ки- 
сљакова о женском раду у „Московским Вједомо- 
стима2" Прочитајте, молим вас. Вас ваљда интере- 
сује женско питање2 И школе исто тако2 Чим се 
ваш пријатељ бавиг Како се зове2 

Госпођа Кукшина је сипала своја питања једно за 
другим с размаженом немарношћу, не чекајући од- 
говора; тако размажена деца говоре са својим дади- 
љама. 

— Зовем се Аркадије Николајевић Кирсанов, — 
рећи ће Аркадије: — а не бавим се ничим. 

јевдоксија прште у смех. 

— Е то ми се допада! Шта, ви не пушите2 Викто- 
ре, знате ли да сам љута на вас2 

— Заштог 

— Кажу да сте опет почели хвалити Жорж Санд. 
Назадна жена и ништа више! Како се она може по- 
редити с Емерсоном! Она нема никаквих идеја ни о 
васпитању, ни о физиологији, ни о чему. Уверена сам 
да није ни чула за ембриологију, а у наше време ка- 
ко се може бити без тога (јевдоксија чак рашири 
руке). Ах, какав је диван чланак о томе написао је- 
лисјевић! То је генијалан господин! (јевдоксија је 
стално употребљавала реч „господин“ место ,чо- 
век"). Базаров, седите поред мене на диван. Ви мо- 
жда не знате да се ја вас страшно бојим. 

— А зашто Допустите да будем радознао. 

— Ви сте опасан господин; ви сте такав крити- 
чар. Ах, Боже мој! смешно ми је, говорим као нека 
степска спахиница. Ја сама управљам имањем, и за- 
мислите, мој староста Јерофеј је необичан тип, пра- 
ви Куперов Патфајндер: има у њему нешто непо- 
средно! Ја сам се овде стално настанила; несносна 
варош, зар не2 Али шта да радим> 

= Варош као варош, — примети Базаров хладно. 

— Све неки ситни интереси, ето то је страшно! 
Пре сам зими живела у Москви... али сад тамо ста- 
нује мој благоверни, мосје Кукшин. Па и Москва 
сад... већ не знам — такође није оно. Мислим да 
одем у иностранство; прошле године сам се већ би- 
ла сасвим спремила. 

— У Париз, разуме се2 — упита Базаров. 


— У Париз и Хајделберг. 

— Зашто у Хајделберг 2 

— Забога, па тамо је Бунзен! 

На то Базаров није знао шта да одговори. 

— Рлегге Сапожников. .. ви га познајете 2 

— Не, не познајем. 

— Забога, Ргегте Сапожников... он још увек до- 
лази код Лидије Хостатове. 

— Ја и њу не познајем. 

— Дакле, он се примио да ме прати. Хвала Богу, 
ја сам слободна, немам деце... Шта то рекох: 
хвала Богу! Уосталом, то је свеједно. 

Јевдоксија сави цигарету пожутелим од дувана 
прстима, лизну је језиком, метну у уста и запали. 
Уђе служавка са послужавником. 

— А, ево и ручка! Хоћете ли да се прихватите2 
Викторе, отлушите флашу; то спада у вашу ду- 
жност. 

— У моју, у моју, — промрмља Ситников, па се 
опет насмеја пискаво. Џ 

— Има ли овде лепих жена2 — упитаће Базаров, 
испијајући трећу чашицу. 

= Има, — одговори Јевдоксија: — али су све та- 
ко празне. Например, тол апце Одинцова — није ру- 
жна. Штета што има репутацију некако... Уоста- 
лом, то и којекако, али нема никакве слободе погле- 
да, никакве ширине, ничега. .. тога. Треба промени- 
ти сав систем васпитања. ја сам о томе већ мисли- 
ла; наше жене су врло рђаво васпитане. 

— Ништа ви с њима нећете учинити, — прихва- 

ти Ситников. — Њих треба презирати, и ја их пре- 
зирем, потпуно и сасвим! (Могућност презирати и 
исказивати своје презирање било је најпријатније о- 
сећање за Ситникова; он је нарочито нападао жене, 
и не сањајући да ће се после неколико месеци са- 
вијати пред својом женом, само зато што је по ро- 
ђењу била кнегиња Дурдолеосова). Ни једна од њих 
не би била кадра разумети наш говор; ниједна од њих 
не заслужује да ми, озбиљни мушкарци, говоримо о 
њој! 

— Па њима и није потребно да разумеју наш го- 
вор, — рећи ће Базаров. 

— О коме ви говорите2 — умеша се јЈевдоксија. 

— О лепим женама. 

— Како2 Ви, значи, делите Прудоново мишљење! 

Базаров се охоло испрси. 

— ја ничија мишљења не делим: ја имам своја. 

— Доле ауторитети! — викну Ситников, обрадо- 
вавши се што је добио прилику да се оштро изрази 
пред човеком коме се улизивао. 

— А сам Маколеј, — поче Кукшина. 

— Доле Маколеј! — загрме Ситников. — Ви 
браните те жентурине. 

— Не жентурине, већ женска права, која сам се 
заклела да браним до последње капи крви. 

— Доле! — Али се ту Ситников заустави. — Па 
ја их не поричем, — рече он. 

— Не, видим ја да сте ви славјанофил. Ви сте при- 
сталица Домостроја. Вама би требало дати 
бич у руке! 

— Бич је добра ствар, — примети Базаров: — са- 
мо, ево смо дошли до последње капи... 

— Чега2 — прекиде га Јевдоксија. 

— Шампањца, уважаема Авдотија Никитишна, 
шампањца, а не ваше крви. 


— Ја не могу равнодушно слушати кад се напа- 
дају жене, — настави Јевдоксија. — То је страшно, 
страшно. Уместо што их нападате, боље прочитајте 
књигу Мишле-а: Пе Гатоиг. То је дивно! Господо, 
хајде да говоримо о љубави, — додаде Јевдоксија, 
спустивши малаксало руку на згњечен јастук на ди- 
вану. 

Настаде изненадно ћутање. 

— Не, зашто да говоримо о љубави, — рећи ће 
Базаров: — него, споменули сте Одинцову... Тако 
сте, чини ми се, рекли да се зове Која је то госпо- 
ђа2 

= Једна дивота, дивота! — записка Ситников. — 
Ја ћу вас претставити. Паметна, богата, удовица. На 
жалост, још није довољно развијена: требало би да 
се с нашом Јевдоксијом поближе упозна. Пијем у ва- 
ше здравље, Еидох:е! Куцнимо се! „ЕС (ос, ег (ос, е! 
Нп-Нп-Нп, ЕЕ [ос, еј #ос, е! Нп-Ип-На"!!... 

— Маског, ви сте обешењак. 

Ручак је дуго трајао. За првом флашом шампањ- 
ца дошла је друга, трећа, чак и четврта. .. Јевдокси- 
ја је брбљала без престанка; Ситников јој је секун- 
дирао. Много су расправљали о томе шта је брак — 


10 љубави. — Прим. прев. 

предрасуда или злочин, и какви се рађају људи — 
једнаки или нег и у чему је управо индивидуалност 2 
Дотерало се, најзад, дотле да је јЈевдоксија, сва 
црвена од попијеног вина, и лупајући пљоснатим 
ноктима по клавијатури раштимованог фортепијана, 
почела певати промуклим гласом, прво циганске пе- 
сме, а затим романсу Сејмур-Шифа: „Спава сањи- 
ва Гранада", а Ситников повезао главу шалом, па 
претставља љубавника на умору, говорећи: 


„И уста твоја с мојим 
У ватрени пољубац да спојим". 


Аркадију најзад прекипе, 

— Господо, ово је некако почело да личи на Бед- 
лам, — примети он гласно. 

Базаров, који је само покашто убацивао у раз- 
говор потсмешљиву реч — он се више занимао шам- 
пањцем —— гласно зевну, устаде, па и не опростивши 
се с домаћицом, изађе напоље с Аркадијем. Ситни- 
ков искочи одмах за њима. 

— Дакле шта, дакле шта велите2г — питао је он, 
трчећи локорно час с леве час с десне стране: — 
јесам ли вам рекао: необична личност! Ето каквих 
би нам жена требало повише! Она је своје врсте 
високо морална појава. 

— А ова установа твога оца такође је мо- 
рална појава — рећи ће Базаров, показавши прстом 
на крчму поред које су у том тренутку пролазили. 

Ситников се опет пискаво насмеја. Он се јако 

стидио свога порекла и није знао да ли да се осећа 
поласкан или увређен неочекиваним Базаровљевим 
тикањем. 


ХМ 


После неколико дана био је бал код губернатора. 
Матвеј Илић је био прави „јунак свечаности", гу- 
берниски предводник племства је изјављивао свима 
и свакоме да је он дошао управо из поштовања пре- 
ма њему, а губернатор је чак и на балу, чак и сто- 
јећи непомично, и даље „наређивао". Благост у по- 
нашању Матвеја Илића могла се упоређивати само 
с његовом надувеношћу. Он је био љубазан према 
свима — према једнима с нијансом гадљивости, пре- 
ма другима с нијансом поштовања; расипао је љу- 
базне речи „еп угаг сћемаПег [гапсал5 "' пред дамама 
и непрестано се смејао крупним, звонким и усамље- 
ним смехом, као што и доликује великашу. Потапша 
по леђима Аркадија и гласно га назва „синовцем", 
удостоји Базарова, у прилично старом фраку, свога 
расејаног, али снисходљивог овлашног погледа, а 
преко образа, и нејасним али пријатељским мрмља- 
њем, у ком се једино јасно чуло „ја...' и „сема"; 
пружи прст Ситникову и осмехну му се, али већ 
окренуте главе од њега; чак и самој Кукшиној, која 
се појавила на балу без кринолина и с прљавим ру- 
кавицама, али с рајском птицом у коси, чак је и Кук- 
шиној рекао „епсћал(е". Света је било тма божија, 


7 Као прави француски витез, — Прим. прев. 

и у каваљерима се није оскудевало; цивили су се 
више прибијали уза зид, али су официри играли свој- 
ски, нарочито један од њих, који је провео неких 
шест недеља у Паризу, где је научио разне лолске 
усклике, као: „тик“, „Аћ, Нећгге", „рзб, р5б, топ 
би" итд. Он их је изговарао савршено, с правим 
париским шиком, а у исто време је говорио: „51 
јамгаћ' место „5! јауал5", „ађзојитеп(“ у значењу 
„неизоставно", једном речју изражавао се на оном 
великоруско-француском наречју којем се тако сме- 
ју Французи кад нас не морају уверавати да гово- 
римо њиховим језиком као анђели, „сотте Фез 
апдез. 

Аркадије је рђаво играо, као што већ знамо, а 
Базаров уопште није играо. Њих двојица се наме- 
стише у углу; њима се придружи Ситников. Давши 
своме лицу презрив потсмех и избацујући заједљиве 
примедбе, он је дрско погледао око себе и изгледало 
је да осећа истинско уживање, Одједном се промени 
у лицу, па окренувши се Аркадију, некако збуњено 
рече: „Стигла Одинцова". 

Аркадије се осврте и угледа жену високог раста 
у црној хаљини, која је била застала на вратима сале. 
Она га је изненадила својим достојанственим држа- 
њем. Њене голе руке лепо су стајале уз њен витки 
стас; из сјајне косе лепо су падале на оборена ра- 
мена лаке гранчице фуксије; мирно и паметно, у- 
право мирно, а не замишљено, гледале су ведре 
очи испод малко испупченог белог чела, а усне су се 

једва приметно смешиле. Из њеног лица је избијала 
нека љупка и мека снага. 

— Познајете ли се с њом2 -— упитаће Аркадије 
Ситникова. 

— Блиско. Хоћете ли да вас упознам2 

— Па готово... после кадрила. 

Базаров такође обрати пажњу на Одинцову. 

— Каква је то фигура Не личи на остале жене. 

Причекавши да се сврши кадрил, Ситников одведе 
Аркадија до Одинцове; али тешко да је био с њом 
блиско познат: и он сам се заплете у свом говору, 
а и она га је гледала прилично зачуђено. Али јој се 
лице разведри кад чу Аркадијево презиме. Упита 
га да није син Николе Петровића. 


— Јесам. 
— Видела сам двапут вашег оца; и много сам 
слушала о њему, —— настави она: —— врло ми је мило 


што сам се упознала с вама. 

У том тренутку јој притрча некакав ађутант и 
позва је да одигра с њим кадрил. Она пристаде. 

— Зар ви играте2 — упита Аркадије с пошто- 
вањем. 

—"Играм. А по чему ви мислите да ја не играм2 
Можда вам се чиним сувише стара2 


— Забога, како бих могао... Онда ми допустите 
да вас позовем за мазурку. 

Одинцова .се благо осмехну. 

— Изволите, — рече она па погледа у Аркадија, 
не с висине, већ онако како удате сестре гледају 
на одвећ младу браћу. 

Одинцова је била мало старија од Аркадија, била 
је узела двадесет девету годину, али он се у њеном 
присуству осећао као ђак, студент, као да је разли- 
ка у њиховим годинама била далеко знатнија. Матвеј 
Илић јој се приближи с величанственим изгледом и 
услужним речима. Аркадије се уклони у страну, али 
настави да је посматра: није спуштао с ње погледа 
ни за време кадрила. Она је исто тако неусиљено 
разговарала са својим играчем као и са великашем; 
полако је окретала главу и очи, и два-трипут се 
тихо насмејала. Нос јој је био малко дебео, као 
скоро у свих Рускиња, а боја коже није била сасвим 
чиста; поред свега тога Аркадије је закључио да још 
никад није наишао на тако дивну жену. Звук њеног 
гласа није му излазио из ушију; и сами набори њене 
хаљине чинило му се да су код ње падали друкчије 
него код других, грациозније и шире, а покрети су 
јој били нарочито лаки и у исто време природни. 


Аркадије је осећао у срцу унсколико плашњу кад 
је на прве звуке мазурке седао поред своје даме, па 
је, спремајући се да отпочне разговор, само прола- 
зио руком по коси и није могао наћи ниједне речи. 
Али се није дуго снебивао и узбуђивао; мирноћа 
Одинцове прешла је и на њега; није прошло ни 
четврт сата, а он је већ слободно причао о своме 
оцу, стрицу, о животу у Петрограду и у селу. Один- 
цова га је слушала с уљудним интересовањем, отва- 
рајући помало лепезу; његово причање се прекидало 
кад су је каваљери бирали; поред осталих, Ситников 
ју је ангажовао двапут. Она се враћала, опет седала, 

узимала лепезу, и чак јој груди нису дисале брже, 
а Аркадије је опет почињао причати, сав срећан што 
се налази близу ње, што може говорити с њом, гле- 
дајући јој у очи, у њено дивно чело, у цело њено 
мило, озбиљно ни паметно лице. Она сама говорила 
је мало, али се познавање живота огледало у њеним 
речима; по неким њеним опаскама Аркадије је за- 
кључио да је та млада жена већ много шта осетила 
и промозгала... 

-— С ким сте оно стајалиг — упитаће га она: — 
кад вас је г-н Ситников повео к мени7 


— А ви сте га спазилиг -— упита сад њу Арка- 
дије. — Зар не, какво је у њега дивно лице2 То је 
неки Базаров, мој пријатељ. 

Аркадије поче говорити о „свом пријатељу". 

Он је говорио о њему тако потанко и с таким 
одушевљењем да се Одинцова окренула према њему 
и пажљиво га погледала. Међутим мазурка се бли- 
жила крају. Аркадију би жао да се растане са својом 
дамом: тако је лепо провео с њом скоро један сат! 
Истина, он је за све то време стално осећао као да 
му она показује неку милост, као да би требало да 
јој буде захвалан... али младим срцима таква осе- 
ћања не падају тешко. 

Мазурка умуче. 

— Мега, — рече Одинцова устајући. — Обећали 
сте ме посетити, па доведите и вашег пријатеља. 
Бићу радознала да видим човека који има смелости 
да ни у шта не верује. 


Губернатор приђе Одинцовој, рече да је вечера 

готова, па јој забринута лица понуди руку. Одла- 
зећи, она се окрете да се последњи пут осмехне и 
климне главом Аркадију. Он се дубоко поклони, по- 
гледа за њом (како му се учини грациозан њен стас, 
обливен сивкастим сјајем црне свиле!) па поми- 
сливши; „у овом тренутку она је већ заборавила да 
ја постојим", — осети у души неко фино умирење ... 


— Дакле, шта2 — упита Базаров Аркадија, чим 
се овај врати к њему у угао. — јеси ли задовољан 
Мени је малочас један господин говорио да је та 
госпођа — ој-ој-ој; него, тај господин изгледа да 
је лудак. Но, а по твом мишљењу је ли доиста — 
ој-ој-0] 2 

— Ја тај израз не разумем потпуно, —— одговори 
Аркадије. 

— Гле сад! Како је невин! 

— Онда не разумем тог твога господина. Один- 
цова је врло љупка — то је неоспорно, али она се 
тако хладно и озбиљно држи да... 

— Испод мире... ти знаш! — прихвати Базаров. 
— Ти велиш, она је хладна. У томе и јесте баш укус. 
Ти ваљда волиш сладолед>2 

— Може бити, — промрмља Аркадије: — ја о том 
не могу судити. Она жели да се упозна с тобом, па 
ме је молила да те одведем к њој. 

— Замишљам како си ме насликао! Уосталом, до- 
бро си учинио. Поведи ме. Ма ко да је она — било 
просто губерниска „лафица", или „емансипе" као 
Кукшина, тек она има таква рамена каква одавно 
нисам видео. 

Аркадију би непријатно због Базаровљева цини- 
зма, али — као што то често бива — прекоре свога 
пријатеља баш не за оно што му се код њега није 
допадало... 

— Зашто ти не допушташ слободу мишљења код 
жена — рече он полугласно. 

— Зато, брате, што по мојим запажањима сло- 
бодно мисле међу женама само наказе: 

Разговор се свршио на томе. Два млада човека 
одоше с бала одмах после вечере. Кукшина се на- 
смеја за њима нервозно и љутито, али с неким усте- 
зањем: њено самољубље је било дубоко рањено тиме 
што ниједан ни други нису обратили на њу пажњу. 
Она је остала после свих на балу, и између три и 
четири сата по поноћи одиграла је полку-мазурку 
са Ситниковом на париски начин. Тим поучним при- 
зором и завршила се губерниска светковина. 


ХМ 


—- Да видимо којем разреду сисара припада ова 
особа, — говорио је сутрадан Базаров Аркадију, пе- 
њући се с њим уз степенице гостионице у којој је 
била отсела Одинцова. —— Осећа мој нос да ту нешто 


није у реду. 
— Ја ти се чудим! — узвикну Аркадије. — Како2 
Ти, ти, Базаров, држиш се оног уског морала који... 
= Баш си чудан! — прекиде га Базаров немарно. 


— Зар ти не знаш да на нашем језику и за нас речи 
„није у реду" значе „у реду је''2 Има користи, значи. 

Зар ниси ти сам јуче говорио да се она чудновато 
удала, нако по моме мишљењу удати се за старца 
није ништа чудновато, већ је, напротив, паметно. 
Ја не верујем у варошка причања, али волим мисли- 
ти, као што вели наш образовани губернатор, да су 
ИСТИНИТИ, 

Аркадије ништа не одговори, већ закуца на вра- 
тима собе. Млад слуга у ливреји уведе два прија- 
теља у велику собу, рђаво намештену, као што су 
све собе руских гостионица, али искићену цвећем. 
Убрзо се појави Одинцова у простој јутарњој ха- 
љини,. Изгледала је још млађа при светлости про- 
лећњег сунца. Аркадије јој претстави Базарова и 
с потајним чуђењем примети да се он као мало збу- 
нио, док је Одинцова остала потпуно мирна, као и 
јуче. Базаров је сам осетио да се збунио, па се у 
себи љутио: „Ево ти на! — уплашио се једне жене!" 
помисли он, па се завали у фотељи ништа мање него 
Ситников и отпоче разговор претерано слободно, а 
Одинцова није спуштала с њега својих ведрих очију. 


Ана Сергејевна Одинцова родила се од оца Сер- 
геја Николајевића Локтева, чувеног лепотана, афе- 
ристе и карташа, који је, одржавши се и проживевши 
бучно око петнаест година у Петрограду и Москви, 
свршио тиме што је прокоцкао све, па се морао на- 
станити у селу, где је, уосталом, ускоро умро, оста- 
вивши малено имање својим двема кћерима, дваде- 
сетогодишњој Ани и дванаестогодишњој Катарини. 
Њихова мати, родом из осиротеле гране кнезова 
Х...ских, умрла је у Петрограду док јој је муж био 

још у пуној снази. Анин положај после очеве смрти 
био је врло тежак. Сјајно васпитање које је добила 
у Петрограду није је пригремало за подношење бри- 
га око имања и куће, — за живот у забаченом селу. 
Она није познавала баш никога у целој околини, па 
се није имала с ким посаветовати. Њен отац је гле- 
дао да нема никаквих односа са суседима; он их је 
презирао, а и они су њега презирали, свако на свој 
начин. Она ипак није изгубила главу, већ је сместа 
позвала себи сестру своје матере, књегињицу Авдо- 
тију Степанову Х...ску, пакосну и гордељиву ста- 
рицу, која је, уселивши се у кућу своје сестричине, 
узела себи најлепше собе, гунђала и грдила од јутра 
до мрака, па је чак и по парку шетала само у пратњи 
свога јединог крепосног човека, туробног лакеја у 
изношеној јевтиној ливреји с плавим ширитима и у 
троугаоном шеширу. Ана је стрпљиво подносила све 
ћудљивости теткине, занимајући се помало васпи- 
тањем сестре, и изгледало је да се већ била поми- 
рила с мишљу да ће увенути у сеоској забачено- 
сти... Али јој је судбина била друго досудила. Слу- 
чајно ју је видео неки Одинцов, врло богат човек од 
својих четрдесет шест година, особењак, хипохон- 
дрик, подадуо, тежак и кисео, иначе не глуп и не 
пакостан; заљуби се у њу и запроси њену руку. Она 
пристаде да му буде жена, — а он проживи с њом 
једно шест. година и умирући пренесе на њу све своје 
имање. Ана Сергејевна једно годину дана после ње- 
гове смрти није одлазила из села; затим је отишла 
заједно са сестром у иностранство, али се задржа- 

вала само у Немачкој, па пошто јој је било досадно, 
врати се да живи у своме драгом Никољском, које 
је било удаљено око четрдесет врста од вароши 
жжж, Тамо је имала дивну кућу, фино намештену, 
диван парк са стакленом баштом: покојни Одинцов 
ни у чему није хтео да оскудева. У варош је Ана Сер- 
гејевна ретко долазила, већином послом, па и то за 
кратко време. У губернији је нису волели, страшно 
су викали на њу због њене удадбе за Одинцова, 
причали о њој свакојаке измишљотине, тврдили да 
је она помагала оцу у његовим подвалама при кар- 
тању, да ни у иностранство није бадава ишла, већ 
да би могла сакрити несрећне последице... „Ви ра- 
зумете чега2"' додавали су у љутњи они што су то 
причали. — „Прошла је и кроз ватру и кроз воду", 
говорили су о њој; а један познати губерниски ша- 
љивчина је обично додавао: „кроз бакарне цеви." 
Сви ти гласови су долазили до ње; али их је она про- 
пуштала мимо уши: имала је слободан и прилично 
одлучан карактер. 

Одинцова је седела наслоњена на леђа фотеље, 
па је, метнувши руку на руку, слушала Базарова. Он 
је, преко обичаја, говорио прилично много и отво- 
рено се трудио да забави своју саговорницу, што 
је опет зачудило Аркадија. Он није био начисто да 
ли је Базаров постизао свој циљ. По лицу Ане Сер- 
гејевне тешко се могло закључити какве је утиске 
имала: оно је имало исти израз, предусретљив, фини; 
њене дивне очи показивале су пажњу, али мирну па- 
жњу. Базаровљево измотавање у првим тренуцима 

посете непријатно је утицало на њу, као ружан за- 
дах или оштар звук; али је одмах видела да се он 
збунио, и то јој је поласкало. Њу је одбијало само 
оно што је простачко, а просташтво нико није мо- 
гао пребацити Базарову. Аркадије се тај дан морао 
непрестано чудити. Он је очекивао да Базаров раз- 
говара с Одинцовом као са паметном женом о сво- 
јим уверењима и погледима: та она сама је изјавила 
жељу да чује човека „који има смелости да ни у 
шта не верује", али место тога Базаров је причао о 
медицини, о хомеопатији, о ботаници. Показало се 
да Одинцова није губила време у самоћи: она је про- 
читала неколико добрих књига и говорила је пра- 
вилним руским језиком. Она наведе говор на музику, 
али, приметивши да Базаров не признаје уметност, 
полако се врати на ботанику, ма да се Аркадије био 
упустио у тумачење значаја народних мелодија. О- 
динцова се и даље понашала с њим као с млађим 
братом: изгледало је да је код њега ценила доброту 
и младалачку простодушност — и ништа више. Више 
од три сата трајао је разговор, без журбе, разнолик 
и жив. 

Пријатељи најзад устадоше и стадоше се опра- 
штати. Ана Сергејевна љупко погледа у њих, пружи 
обојици своју лепу, белу руку, па промисливши се 
мало, рече с неодлучним али пријатним осмејком: 

— Ако Се, господо, не бојите досаде, дођите код 
мене у Никољско. 

— Забога, Ана Сергејевна, — узвикну Аркадије: 
— ја ћу сматрати за особиту част... 

— А ви, мсје Базаров2 

Базаров се само поклони, — и Аркадије се и по- 
следњи пут мораде зачудити: примети да је његов 
пријатељ поцрвенео. 

—  Даклег — рече му на улици: — мислиш ли 
још и сад да је она — ој-ој-ој 2 

— А ко ће је знати! Видиш како је студена, — 
одговори Базаров, па поћутавши мало, додаде: — 
херцогиња, владајућа особа. Још би само требало да 
носи шлеп позади, и круну на глави. 


— Наше херцогиње не говоре тако руски, — при- 
мети Аркадије. 

— Прекаљена је она, мој брајко, окусила је нашег 
хлеба. 

— А ипак је дивна, — рећи ће Аркадије. 

— Какво богато тело! — настави Базаров: — да 
је изнесеш у анатомској сали. 

— Престани, тако ти Бога, Евгеније! Какве су то 
речи! 

— Но, не љути се, нежни човече. Кажем — прва 
врста. Мораћемо отићи к њој. 

= Кадг 

— Ако хоћеш и прекосутра. Шта да радимо овде! 
Да пијемо шампањац с Кукшином> Да слушамо тво- 
га рођака, великаша2. .. Прекосутра ћемо и отићи. 
Па и мајур мога оца није далеко. Јер Никољско је 
на ... ском путу. 

— Да. 

— Орште. Немамо шта оклевати, оклевају само 
будале — и сувише паметни. Кажем ти: богато тело! 

После три дана два пријатеља су се возили пу- 
тем за Никољско. Дан је био ведар и не одвећ топал, 
и кочијашки ухрањени коњићи слошкн су јурили, 
машући покашто својим уплетеним и увезаним ре- 
повима. Аркадије је гледао на пут и смешио се, ни 
сам не знајући зашто. 

—Честитај ми, — узвикну одједном Базаров: — да- 
нас је 22 јун, дан мога заштитника. Видећемо како 
се он стара о мени. Данас ме чекају код куће, — 
додаде, спустивши глас... — Но, нека причекају, 
чудна ми чуда! 


ХМ 


Мајур у коме је живела Ана Сергејевна био је на 
стрменитом, отвореном брегу, недалеко од жуте ка- 
мене цркве са зеленим кровом, белим колонама и жи- 
вописом а1 |гезсо над главним улазом, који је пред- 
стављао „Христово васкрсење" по „талијанском" 
укусу. Нарочито је падао у очи својим заокругље- 
ним контурама црнпураст ратник у шлему, истак- 
нут у првом реду. Иза цркве се пружало у две улице 
дугачко село овде-онде с димњацима над сламним 
крововима. Спахиска кућа била је саграђена у истом 
стилу као и црква, који је код нас познат под именом 
Александровског; та кућа је била такође обојена жу- 
том бојом и имала је зелен кров, и беле колоне, и 
фронтон с грбом. Губерниски архитект је подигао 
обе грађевине с одобрењем покојног Одинцова, који 
није трпео никакве празне и самовољне, како је он 
говорио, новотарије. С обе стране куће била су 

тамна дрвета старинског парка, алеја остарелих јела 
водила је ка уласку. 

Наше пријатеље дочекали су у претсобљу два ви- 
сока лакеја у ливрејама; један од њих одмах отрча 
по дворецког. Дворецки, дебео човек у црном фраку, 
одмах се појави и поведе госте уз степенице застр- 
вене теписима у нарочиту собу, где су већ била 
намештена два кревета са свима тоалетним потре- 
бама. Видело се да у кући влада ред: све је било 
чисто, свуда је мирисало неким пристојним мири- 
сом, као у министарским чекаоницама. 


— Ана Сергејевна вас моли да изволите К њима 
после пола сата, — јави дворецки: — имате ли дотле 
што да наредите2 

— Немамо ништа да наредимо, врло поштовани, 
— одговори Базаров: — сем ако бисте били љубазни 
да донесете чашицу ракије. 


— Разумем, — рече дворецки прилично зачуђен, 
па се удаљи, шкрипећи чизмама. 
— Какав гранжанр — рећи ће Базаров. — Чини 


ми се, то се тако зове по вашем2 Херцогиња, па то 
ти је! 

— Лепа ми је то херцогиња, --- одговори на то 
Аркадије: — од прве позвала к себи такве силне 
аристократе као што смо ја и ти. 

— Нарочито ја, будући лекар, и лекарев син, и 
црквењаков унук... Ти ваљда знаш да сам ја цркве- 
њаков унук2... 

— Као Сперански, — додаде Базаров, после крат- 
ког ћутања и искрививши усне. — А ипак се она 


113 


размазила: ох како се размазила та госпођа! Да не 
треба да обучемо фракове7 

Аркадије само слеже раменом... али се и он осе~ 
ћао мало збуњен. 

После пола сата Базаров и Аркадије сиђоше у са- 
лон. То је била пространа, висока соба, намештена 
доста раскошно, али без нарочитог укуса. Тежак, 
скупоцен намештај био је поређан накинђурено по- 
ред зидова, постављених циметастим тапетама са 
златним арабескама; покојни Одинцов га је нару- 
чио у Москви преко свога пријатеља и комисионера, 
трговца с ракијом. Над средњим диваном висио је 
портрет шишкавог плавокосог мушкарца, који је, 
чинило се, непријатељски гледао у госте. 


— Мора бити да је то он сам, — шапну Ба- 
заров Аркадију, па набравши нос, додаде: — да ли 
да кидамо2 


Али у том тренутку уђе домаћица. Имала је на 
себи лаку хаљину од барежа,; глатко за уши заче- 
шљана коса давала је девојачки израз њеном чистом 
и свежем лицу. 

—- Хвала вам што сте одржали реч, — поче она: 
— будите моји гости: овде збиља није рђаво. Упо- 
знаћу вас с мојом сестром, она добро свира на фор- 
тепијану. Вама, мсје Базаров, то је свеједно; али 
ви, мсје Кирсанов, чини ми се, волите музику; осим 
сестре, код мене живи стара тетка, и један сусед по- 
некад свраћа да игра карата: то је цело наше дру- 
штво. А сад да седнемо. 

Одинцова је сав тај мали спич изговорила с осо- 


114 


битом јасноћом, као да га је напамет научила; затим 
се обрати Аркадију. Испало је да је њена мати по- 
знавала Аркадијеву матер и да јој је чак поверила 
своју љубав с Николом Петровићем. Аркадије поче 
ватрено говорити о покојници; а Базаров за то вре- 
ме узе разгледати албуме. „Ала сам постао скро- 
ман", мислио је о себи. 


Леп хрт с плавом огрлицом утрча у салон, тупка- 
јући ногама по поду, а за њим уђе девојка од својих 
осамнаест година, црне косе и црнпураста, малко 
округла, али пријатна лица, с малим тамним очима. 
Држала је у рукама корпу, пуну цвећа. 

— Ево вам и моје Каће, — рече Одинцова, пока- 
зујући на њу покретом главе. 

Каћа се лако поклони, намести се поред сестре 
па поче одабирати цвеће. Хрт, који се звао Фифи, 
приђе, машући репом, једном и другом госту, па 
тутну свакоме свој хладни нос у руку. 

—- јеси ли ти то све сама набрала2г — упита је 
Одинцова. 

— Сама, — одговори Каћа. 

— А хоће ли тетка доћи на чај2 

— Доћи ће. 

Кад је Каћа говорила, врло се љупко смешила, 
стидљиво и искрено, и гледала је оздо навише, не- 
како смешно-оштро. Све је код ње било још младо 
и зелено: и глас, и маље на целом лицу, и ружи- 
часте руке с беличастим кружићима на длановима, 
и врло малко уска рамена... Она је непрестано цр- 
венела и брзо дисала. 

Одинцова се обрати Базарову. 

— Ви само реда ради разгледате карте, Јевгеније 
Васиљевићу, — поче она. — Вас то не занима. Боље 
је да нам се примакнете, па хајдете да дискутујемо 
о нечем. 

Базаров се приближи. 

— О чему заповедате, молим — рече он. 

— О чему хоћете. Упозоравам вас да ја страшно 
волим да се препирем. 

— Виз 

— Ја. Вас као да то чуди. Заштог 

— Зато што, колико могу судити, ви имате мирну 
и хладну нарав, а за препирање треба ватра и занос. 

— Како сте то успели да ме упознате тако брзог 
Ја сам, прво, нетрпељива и упорна, боље питајте 
Каћу; а друго, ја лако падам у ватру. 

Базаров погледа у Ану Сергејевну. 

— Можда ви то боље знате. Дакле, пошто же- 
лите да дискутујете, — изволите. Разгледао сам 
пределе из саксонске Швајцарске у вашем албуму, 
а ви сте ми приметили да ме то не може занимати. 
Ви сте то рекли зато што сматрате да ја пемам у- 
метничког смисла, — да, ја га заиста немам; али 
ти предели могли су ме заинтересовати с геолошког 
гледишта, с гледишта формације планина, например. 

— Извините; као геолог, ви ћете се пре послу- 
жити књигом, специјалним делом, а не сликом. 

— Слика ће ми очигледно претставити оно што 
је у књизи изложено на целих десет страна. 

Ана Сергејевна поћута мало. 

— И тако, дакле, ви немате ни трунке уметничког 
смисла2г — рече она, налактивши се на сто, и самим 
тим покретом приближивши своје лице Базарову. — 
Па како то можете бити без њега 

— А за што ће ми, допустите да вас упитам2 

— Па макар за то да бисте могли познавати и 
изучавати људе. 

Базаров се осмехну. 

— На првом месту, за то постоји животно иску- 
ство; а на другом месту, рећи ћу вам да не вреди 
труда проучавати поједине личности. Сви су људи 
налик један на другог, како телом тако и душом; 
сваки од нас има мозак, слезину, срце, плућа су 
подједнако удешена; и тако звана морална својства 
иста су у свих: мале разлике ништа не значе. До- 
вољан је један човечији примерак, па да се суди о 
свима другим. Људи су што и дрвеће у шуми; није- 
дан ботаничар неће се занимати сваком поједином 
брезом. 

Каћа, која је, не журећи, састављала цвет са цве- 
том, у недоумици подиже очи на Базарова, — па 
сретнувши његов брзи и немарни поглед, запламте 
се сва до ушију Ана Сергејевна климну главом. 

— Дрвеће у шуми, — понови она. — Значи, по 
вашем мишљењу, да нема разлике између глупог и 
паметног човека, између доброг и рђавог. 

— Не, има: као између болесног и здравог. Плућа 
у туберкулозног нису у истом стању као у вас и 
мене, иако су саграђена подједнако. Ми приближно 
знамо откуд долазе телесни недузи; а моралне 6о- 

лести долазе од рђавог васпитања, од свакојаких 
глупости којима се измалена пуне људске главе, од 
наказног стања друштва, једном речју, поправите 
друштво, па неће бити болести. 


Базаров је све то говорио с таким изгледом лица 
као да је у исто време мислио у себи: „веровала ми 
или не веровала, то ми је свеједно!" Он је полако 
гладио дугим прстима своје бакенбарде, а очи су 
му летеле по угловима. 

— И ви мислите, — рече Ана Сергејевна, — да 
кад се друштво поправи, неће бити ни глупих ни 
злих људи2 

— Бар онда кад друштво буде правилно уређено, 
"биће свеједно да ли је човек глуп или паметан, рђав 
или добар. 

— Да, разумем; сви ће имати једнаку слезину. 

— Управо тако, госпођо. 

Одинцова се обрати Аркадију. 

— А какво је ваше мишљење, Аркадије Никола- 
јевићу 2 


— Ја се слажем с Евгенијем, — одговори он. 
Каћа погледа у њега испод ока. 
—- ја вам се чудим, господо, — рече Одинцова: 


— али још ћу поразговарати с вама. А сад чујем 
да тетка иде на чај; треба да поштедимо њене уши. 

Тетка Ане Сергејевне, књегињица Х... ска, мр- 
шава и мала жена, лица сићушног као песница и не- 
помичних пакосних очију под седом бароком, уђе, 
па тек што се поклони гостима, спусти се на кади- 
фену фотељу, у коју нико сем ње није имао право 

сести, Каћа јој метну клупицу под ноге; старица јој 
не захвали, чак је и не погледа, само мрдну рукама 
испод жутог шала, који јој је покривао скоро цело 
слабачко тело. Књегињица је волела жуту боју: и 
на чепцу је имала светложуте траке. 

— Како сте спавали, тетице2 — упита Одинцова, 
повисив глас. 


= Опет је тај пас овде, — прогунђа место од- 
говора старица, па спазивши да је Фифи учинила 
два неодлучна корака према њој, узвикну: — шибе, 


шибе! 

Каћа позва Фифи и отвори јој врата. 

Фифи радосно излете напоље, надајући се да ће 
је повести у шетњу, али оставши сама иза врата, 
поче грепсти и цичати. Кнегињица се намршти, Каћа 
хтеде да изађе... 

— Мислим да је чај готов, — рече Одинцова. — 
Хајдемо, господо; тетице, изволите на чај. 


Кнегињица ћутећи устаде из фотеље и прва иза- 
ђе из салона. Сви се упутише за њом у трпезарију. 
Слушче у ливреји с лупом одмаче од стола фотељу, 
обложену јастуцима, такође врло драгу, у коју се 
спусти кнегињица; наливајући чај, Каћа прво њој 
даде шољу с грбом у боји. Старица метну себи меда 
у шољу (она је сматрала да је и грехота и скупо 
пити чај са шећером, ма да није трошила ни паре 
ни на што), па одједном упита промуклим гласом: 

— А што пише кнес Иван2 

Нико јој не одговори. Базаров и Аркадије убрзо 
видеше да на њу нико не обраћа пажњу, ма да су 

се понашали с поштовањем према њој. „Држе је да 
би се правили важни, јер је кнежевског рода", по- 
мисли Базаров... После чаја Ана Сергејевна пред- 
ложи да шетају: али поче прскати кишица, те се 
цело друштво, изузевши кнегињицу, врати у салон. 
Дође сусед, љубитељ картања, по имену Порфирије 
Платонић, дебео, сед човек, кратких ножица, као 
да их је токар начинио, врло уљудан и смешљив. 
Ана Сергејевна, која је разговарала највише с Ба- 
заровом, упита га да ли хоће да се огледа с њом 
постарински у преферансу. Базаров пристаде, ре- 
кавши да се зараније треба да спреми за будућу 
дужност среског лекара. 

— Чувајте се, — рећи ће Ана Сергејевна: — ја 
и Профирије Платонић ћемо вас надиграти. А ти, 
Каћа, — додаде, — отсвирај штогод Аркадију Нико- 
лајевићу; он воли музику, па ћемо и ми узгред слу- 
шати. 

Каћа се преко воље приближи фортепијану; и Ар- 
кадије, који је заиста волео музику, без воље пође 
- за њом: учинило му се да га Одинцова шаље од 
себе, — а њему се у срцу, као и у сваког млада чо- 
века његових година, већ закувало неко нејасно и 
мучно осећање, налик на предосећање љубави. Каћа 
подиже поклопац фортепијана, па, и не гледајући у 
Аркадија, рече полугласно: 

— Па шта да вам отсвирам 2 

— Шта хоћете, — одговори Аркадије равноду- 
шно. 

— Какву музику више волите2 — поново упита 
Каћа, не мењајући положај. 

— Класичну, — одговори Аркадије истим гласом. 

— Волите ли Моцарта2 

— Моцарта волим. 

Каћа дохвати Моцартову сонату-фантазију у це- 
молу. Свирала је врло добро, иако малко озбиљно и 
сухо. Не дижући очију с нота и стиснувши јако 
усне, седела је непомично и право, и тек при крају 
сонате лице јој се запламте, и мален прамен распле- 
тене косе паде јој на тамну обрву. 


На Аркадија је нарочито утицао последњи део 
сонате, онај део у ком усред заносне веселости без- 
брижне мелодије изненада избија таква жестина се- 
те, скоро трагичне туге... Али мисли које су иза- 
звали у њему Моцартови звуци нису се односиле на 
Каћу. Гледајући у њу, он само помисли: „Па не сви- 
ра рђаво ова госпођица, а и она сама није ружна". 

Завршивши сонату, Каћа упита, не уклањајући ру- 
ку са клавијатуре: „је ли достаг' Аркадије одгово- 
ри да је не сме више мучити, па поче говорити с њом 
о Моцарту; упита је је ли она сама изабрала ту со- 
нату и ко ју јој је препоручио. Али му је Каћа одго- 
варала једносложно: она се сакрила, повукла у 
себе. Кад јој се то дешавало, није брзо излазила 
из себе, само лице јој је тада добијало пркосан, ско- 
ро туп израз. Она је била не плашљива, већ неповер- 
љива и малко заплашена од сестре која ју је васпи- 
тавала, што ова, разуме се, није ни сањала. Аркадије 
заврши тиме што позва Фифи, која се била вратила, 

па је поче, смешећи се љубазно, из пристојности, гла- 
дити по глави. Каћа се опет прихвати свога цвећа. 


А Базаров се за то време стално платкао. Ана 
Сергејевна је мајсторски играла карте, Порфирије 
Платонић се такође умео бранити. Базаров је изгу- 
био, иако нешто мало, али ипак му није било сасвим 
пријатно. 

— Хајдете сутра изјутра да шетамо, — рече му 
она: — хоћу да научим од вас латинске називе пољ- 
ских биљака и њихове особине. 


— Шта ће вам латински називи2 — упита База- 
ров. 
— У свему је потребан ред, — одговори она. 


— Што је дивна жена ова Ана Сергејевна! — 
узвикну Аркадије, кад остаде насамо са својим при- 
јатељем у соби која им је дата. 


— Да, — одговори Базаров: — жена с мозгом. 
Но, али је и била на ситу и на решету. 


— У каквом смислу ти то говориш, Евгеније Ва- 
сиљевићу 2 

— У добром смислу, у добром, баћушка мој, Арка- 
дије Николајевићу! Уверен сам да и са својим има- 
њем одлично управља. Али је чудо — не она, већ ње- 
на сестра. 

— Како2 Та црнпураста2 

— Да, та црнпураста. То је, видиш, свеже, и не- 
такнуто, и плашљиво, и ћутљиво, и све што хоћеш. 
Ето с ким се човек може занимати, Из те, што нами- 
слиш, то ћеш и начинити, а она је — префригана. 

Аркадије ништа не одговори Базарову, и сваки 
од њих леже да спава с нарочитим мислима у глави. 

И Ана Сергејевна је то вече мислила о својим го- 
стима. Базаров јој се допао отсуством кокетства и 
оштрином суђења. Она је у њему видела нешто но- 
во, на што није наилазила, а била је радознала. 


Ана Сергејевна је била прилично чудно створење. 
Немајући никаквих предрасуда, немајући чак ника- 
кве јаке вере, она ни пред чим није уступала и никуд 
није ишла. Она је много штошта видела, много ко- 
јешта ју је занимало, а ништа је није потпуно задо- 
вољавало; а она тешко да је и желела потпуно за- 
довољење. Памет јој је била радознала и равнодушна 
у исто време: њене сумње нису се никад губиле до 
заборава, нити су се икад појачавале до немира. Да 
није била богата и независна, она би се, можда, ба- 
цила у бој, сазнала би страст... Али она је живела 
пријатно, нако јој је с времена на време било до- 
садно, па је и даље проводила дан за даном, не жу- 
рећи се и узрујавајући се само покашто. Дугине 60- 
је би и њој понекад засветлеле пред очима, али она 
се одмарала кад су се оне гасиле, и није жалила 
за њима. Њена машта је летела чак н преко грани- 
ца онога што се по законима обичног морала сматра 
допуштеним; али јој је и тада, као и пре, крв стру- 
јила по њеном заводнички грациозном и мирном те- 
лу. Дешавало се да кад изађе из миришљаве каде, 
сва топла и разнежена, даде се у мисли о ништавно- 
сти живота, о њеној тузи, труду и злу. .. Душа јој се 
изненадно испуни смелошћу, узбурка је племенита 

тежња; али промаја духне кроз полуотворен прозор, 
и Ана Сергејевна се сва најежи, па се жали и скоро 
се љути, и у том тренутку јој је потребно само 
једно: да не дува на њу тај гадни ветар. 

Као све жене које нису могле да се заљубе, и она 
је хтела нешто, а ни сама није знала шта управо. 
Уствари, она ништа није желела, иако јој се чинило 
да све жели. Покојног Одинцова једва је подносила 
(удала се за њега из рачуна, мада, вероватно, не би 
пристала да му буде жена, да га није држала за 
добра човека) и добила је потајну одвратност према 
свима мушкарцима, које није друкчије замишљала 
него као прљава, тешка и млитава, немоћно досадна 
створења. | Једаред је негде у иностранству наишла 
на младог, лепог Шведа, с витешким изразом лица, 
поштених, плавих очију под, отвореним челом; он је 
учинио на њу силан утисак, али јој то није сметало 
да се врати у Русију. 

„Чудан је човек тај лекар!" мислила је, лежећи у 
својој дивној постељи, на чипканим јастуцима, под 
лаким свиленим јорганом... Ана Сергејевна је на- 
следила од оца делић његове склоности за раскош. 
Она је јако волела свог грешног, али доброг оца, а 
он ју је обожавао, пријатељски се шалио с њом као 
са себи равном, и имао је у њу пуно поверење, саве- 
товао се с њом. Своје се матере једва сећала. 

„Чудан је тај лекар!" понови она у себи. Она се 
истеже, осмехну се, забаци руке за главу, затим пре- 
лете очима две-три странице глупог француског ро- 

мана, испусти књигу — па заспа, сва чиста и хладна, 
у чистом и миришљавом рубљу. 

Сутрадан ујутру, одмах после доручка, Ана Сер- 
гејевна оде с Базаровом да скупља биље и врати се 
пред сам ручак; Аркадије није никуд ишао и провео 
је скоро читав сат с Каћом. Није му било досадно 
с њом, она му се сама понудила да му понови јуче- 
рашњу сонату; али кад се Одинцова најзад вратила, 
кад ју је видео — срце му се зачас стегло. .. Она је 
ишла парком малко уморним кораком; образи су јој 
се руменели и очи светлеле јаче него обично под 
округлим сламним шеширом. Вртела је међу прстима 
танку стабљику пољског цвета, лак огртач спуштао 
јој се на лактове, а широке, сиве траке шешира су 
јој се приљубиле уз груди. Базаров је ишао иза ње, 
поуздано и немарно, као увек, али израз његовог ли- 
ца, ма да весео и чак умиљат, није се допао Арка- 
дију. Промрмљавши кроз зубе: „Добар дан!" — Ба- 
заров оде у своју собу, а Одинцова расејано стеже 
Аркадију руку, па и она прође поред њега. 

„Добар дан", помисли Аркадије... „Зар се ми ни- 
смо данас видели2" 


ХУП 


Време лети (то се зна) некад као птица, некад мили 
као глиста; али човек се осећа добро нарочито онда 
кад и не осећа да ли брзо или лагано пролази. Аркади- 
је н Базаров су баш тако провели неких петнаест дана 
код Одинцове. То .се десило унеколико и због реда 
који је она била завела у својој кући и у животу. 

Она га се строго држала и терала је друге да му се 
покоравају. Све се у току дана извршивало у одре- 
ђено време. Изјутра, тачно у осам сати, цело дру- 
штво се скупљало на чај; од чаја до доручка сваки 
је радио што је хтео, сама домаћица је свршавала 
послове с настојником (имање јој је било на обро- 
ку), с дворецким, с главном економком. Пред ручак 
се друштво опет скупљало на разговор или на чи- 
тање; вече се посвећивало шетњи, картама, музици; 
у десет и по сати Ана Сергејевна је одлазила у своју 
собу, издавала наредбе за сутрашњи дан, па легала 
да спава. Базарову се није свиђала та тачно одмере- 
на, унеколико свечана правилност свакодневног жи- 
вота; „возиш се као по шинама", говорио је он: ли- 
врејисани лакеји, важни дворецки су вређали његово 
демократско осећање. Налазио је да би, кад се тим 
путем пошло, требало ручати по енглески, у фрако- 
вима и с белим краватама. Он се једном објашњавао 
о томе с Аном Сергејевном. Она се тако држала да 
је сваки човек, без околишења, изрицао пред њом 
своје мишљење. Она га је саслушала, па ће рећи: 
„С вашег становишта имате право —— и можда сам 
ја, у том случају, велика госпођа; али у селу се не 
може живети неуредно, умрло би се од досаде", — 
па је и даље радила по својој памети. Базаров је 
гунђао, али и он и Аркадије су зато и живели онако 
лепо код Одинцове што се све у њеној кући „возило 
као по шинама". Па и поред свега тога, код оба мла- 
да човека, још од првих дана њиховог бављења у Ни- 
кољском, извршила се промена. Код Базарова, према 

коме је Ана Сергејевна очевидно била добро распо- 
ложена, иако се ретко с њим слагала, почела се по- 
казивати узрујаност, коју раније није никад, имао: 
лако се раздражавао, говорио је преко воље, гледао 
љутито и није се могао скрасити на месту, као да га 
је нешто вукло; а Аркадије, који је дефинитивно сам 
себи признао да се заљубио у Одинцову, почео се по- 
давати тихој сети. Уосталом, та сета му није сметала 
да се спријатељи с Каћом; она му је чак помогла да 
с њом развије пријатне, пријатељске односе. „Мене 
она не цени! Па нека!... А ево ово добро ство- 
рење ме не одгурује", мислио је, а срце му је опет 
осећало сласт великодушности. Каћа је неразговетно 
осећала да је он тражио неку утеху у њеном дру- 
штву, па није ускраћивала ни њему ни себи невино 
задовољство полустидљивог, полуповерљивог прија- 
тељства. У присуству Ане Сергејевне нису разгова- 
рали међу собом: Каћа се увек јежила под оштрим 
погледом сестриним, а Аркадије, као што и доликује 
заљубљеном човеку, близу свога предмета љубави 
већ није могао обраћати пажњу ни на што друго; 
али му је пријатно било само с Каћом. Осећао је да 
нема снаге да забави Одинцову; стидео се и збуњи- 
вао кад би остао насамо с њом; а и она није знала 
шта да му каже: био је сувише млад за њу. Напро- 
тив, с Каћом је Аркадије био као код куће; пона- 
шао се с њом снисходљиво, није јој сметао да казује 
своје утиске које је код ње изазивала музика, читање 
приповедака, песама и других беспослица, и не при- 
мећујући или не будући свестан да су те трицеи 

њега занимале. Од своје стране Каћа му није смета- 
ла да тугује. Аркадију је било пријатно с Каћом, 
Одинцовој с Базаровом, па се због тога обично овако 
дешавало: оба пара, пробавивши мало заједно, разла- 
зили су се сваки на своју страну, нарочито за време 
шетња. Каћа је обожавала природу, а и Арка- 
дије ју је волео, ма да то није смео признати; Один- 
цова је била према њој прилично равнодушна тако 
исто као и Базаров. То што су наши пријатељи били 
стално раздвојени није остало без последица: одно- 
си међу њима су се почели мењати. Базаров је пре- 
стао говорити с Аркадијем о Одинцовој, чак је пре- 
стао нападати њене „аристократске навике"; истина, 
Каћу је хвалио као и пре, само је саветовао да се 
код ње умеравају њене сентименталне наклоности, 
али су његове хвале биле брзе, савети суви, и уопште 
с Аркадијем је говорио далеко мање него раније... 
као да га се клонио, као да га се стидео... 


Аркадије је све то видео, али је то задржавао за 
себе. 

Прави узрок све те „новине" било је осећање које 
је код Базарова изазвала Одинцова, осећање које га 
је мучило и доводило до беснила, и којег би се одмах 
одрекао, кад би му неко, макар издалека, напоменуо 
могућност онога што се у њему дешавало. Базаров је 
био велики љубитељ жена и женске лепоте, али је 
љубав у идеалном смислу или, како је он говорио, 
романтичном, звао глупошћу, неопростивом будала- 
штином, сматрао је витешка осећања као неку врсту 
изопачености или болести, и не једаред је исказивао 

своје чуђење зашто Тогенбург није затворен у луд- 
ницу са свима минезенгерима и трубадурима. — 
»Допада ти се женска", говорио би он: „труди се 
да успеш; а ако не може — е онда не треба, окрени 
леђа — земља је пространа". Одинцова му се допа- 
дала: гласови раширени о њој, слобода и независност 
њених мисли, њена несумњива наклоност према ње- 
му — све је, чинило се, говорило у његову корист; 
али је убрзо увидео да се код ње „не може успети", 
а на своје чуђење није имао снаге да јој окрене леђа. 
Крв би му се запалила чим би је се сетио; он би лако 
изашао на крај са својом крвљу, али се нешто друго 
у њега уселило што он никако није допуштао, чему 
се увек потсмевао, што је бунило сав његов понос. 
У разговорима с Аном Сергејевном он је још више 
него пре исказивао своје равнодушно презирање све- 
га што је романтично; а кад би остао сам, он је с 
љутњом осећао у самом себи романтичара. Тада би 
отишао у шуму п ходао по њој крупним корацима, 
ломећи гранчице на које би наишао и грдећи полу- 
гласно и њу и себе; или се завлачио у сењак, у шу- 
пу, па тврдоглаво затварао очи и приморавао себе 
да заспи, што му, наравно, није увек полазило за ру- 
ком. Одједном би замислио као да ће се те невине 
руке некад обавити око његовог врата, да ће те по- 
носне усне одговорити на његове пољупце, да ће се 
те паметне очи нежно — да, нежно зауставити на 
његовим очима, па му се заврти у глави и он се 
за тренут заборави, док опет не букне у њему љут- 
ња. Он је хватао самога себе на свакојаким „срам- 

ним" мислима: као да га је зао дух дражио. Њему 
се чинило понекад да се и код ње врши промена, 
да се у изразу њеног лица помзаља нешто нарочито, 
што ће, можда. .. Ала тада би обично тупкао ногом 
или шкрипао зубима и претио сам себи песницом. 


А међутим се Базаров није потпуно варао. Он је 
учинио јак утисак на машту Одинцове; он ју је зани- 
мао; она је много мислила о њему. Кад није била с 
њим, није јој било досадно, није га чекала, али ње- 
гова појава одмах би је оживела; радо је остајала 
насамо с њим и радо се разговарала с њим, чак ин 
онда кад ју је он љутио или вређао њен укус, ње- 
не префињене навике. Она као да је хтела и њега 
да искуша, и себе да испита. 


једаред, шетајући с њом по парку, он изненада 
проговори суморним гласом да намерава скоро да 
иде оцу у село... Она побледе, као да ју је нешто 
боцнуло у срце, али тако боцнуло да се зачудила, и 
дуго је после размишљала о томе шта би то могло 
значити. Базаров јој је рекао да мисли путовати не 
зато да би је кушао, да би видео шта ће из тога иза- 
ћи: он никад није „удешавао". Изјутра тога дана он 
се видео с очевим настојником, бившим својим „чи- 
ком" Тимофејићем. Тај Тимофејић, префриган и о- 
кретан старчић, избледеле жуте косе, изветрелог 
црвеног лица и сићушних суза у шкиљавим очима, 
изненада се појавио пред Базаровом у својој врло 
краткој чујки од сивоплавкастог сукна, опасаној ко- 
мадом кајиша и у чизмама намазаним катраном. 

— 0, старино, добар дан! — узвикну Базаров. 

— Добар дан, баћушка Евгеније Васиљићу, — по- 
че старчић, па се радосно осмехну, од чега му се це- 
ло лице покри борама. 

— Што си дошао2 Ваљда те по мене послали, шта 
ли2 

— Забога, баћушка, како можете тако говорити! 
— замуца Тимофејић (он се сети строге наредбе 
коју је добио од господара пред одлазак). — Ишли 
смо у варош господиновим послом, па смо чули за 
вашу милост, те смо ето сврнули с пута, то јест — 


да видимо вашу милост... иначе откуд бих смео 
узнемиривати! 
— Де, не лажи, — прекиде га Базаров. — Зар је 


теби овуда пут у варош2 
Тимофејић се смете, па ништа не одговори, 
— је ли отац здравг 
— Хвала Богу, здрав је. 
— А мати2 
— И Арина Васиљевна, хвала Господу Богу. 
— Мора да ме чекају! 
Старчић накриви своју сићушну главицу. 

– Ах, Евгеније Васиљевићу, како да не чекају! 
Верујте Богу, срце ме боли, гледајући на ваше роди- 
теље. 

— Но, добро, добро! не фарбај. Кажи им да ћу 
скоро бити тамо. 

— Разумем, — одговори Тимофејић уздахнувши. 

Изашавши из куће, он обема рукама натуче качкет 
на главу, попе се на сиротињска лака кола, која је 
био оставио код капије, па потера касом, али не у 
правцу вароши. 

Увече тога истог дана Одинцова је седела у својој 
соби с Базаровом, а Аркадије је ходао по соби и 
слушао како Каћа свира. Кнегињица се била попела 
у своју собу; она уопште није могла да види госте, 
а нарочито те „нове распуштене", како их је звала. 
У парадним собама се само бурила, али се зато у 
својој соби, пред собарицом, понекад толико љутила 
и грдила, да јој је чепац скакао на глави, заједно 
с бароком. Одинцова је све то знала. 


— Како се ви то спремате да путујете, — поче 
она: — а ваше обећање 2 

Базаров се трже. 

— Какво обећање, молим 2 

— Зар сте заборавилиг Хтели сте да ми дате 
неколико часова из хемије. 

— Шта да радим! Отац ме чека; не смем се ви- 
ше задржавати. Уосталом, можете прочитати: Ре- 
Јоцџзе е; Егету, „Моџопз дбпегајез де Сћше"; књи- 
га је добра и јасно написана. У њој ћете наћи све што 
треба. 

— А сећате ли се, ви сте ме уверавали да књига 
не може заменити, .. заборавила сам како сте рекли, 
али ви знате шта хоћу да кажем... сећате ли се2 

— Шта да радим! — понови Базаров. 

— Зашто да путујете2г — рече Одинцова, спу- 
стивши глас. 

Он погледа у њу. Она забаци главу на леђа фо- 
теље, па скрсти руке на грудима, разголићене до ла- 
ката. Изгледала је блеђа при светлости једне једине 
лампе, заклоњене шеширом од памучне мреже. Ши- 

рока бела хаљина покривала ју је сву својим меким 
наборима; једва су се видели врхови њених ногу, та- 
кође скрштених. 

— А зашто да остајем2 — одговори Базаров. 

Одинцова лагано окрете главу. 

— Како зашто зар вам код мене није пријатног 
Или мислите да за вама овде нико неће жалити 2 

— У то сам уверен. 

Одинцова поћута мало. 

— Грешите што тако мислите. Уосталом, ја вам 
не верујем. Ви то нисте могли казати озбиљно. — 
Базаров је и даље седео непомично. — Евгеније Ва- 
сиљевићу, зашто ћутите2 

— А шта да вам кажемр Уопште за људима не 
вреди жалити, а камоли за мном. 

— А зашто2 

— Ја сам човек позитиван, неинтересантан. Не 
умем говорити. 

— Ви као да тражите комплименте, Евгеније Ва- 
сиљевићу. 

— То немам обичај. Зар ви и сами не знате да је 
мени недоступна лепа страна живота, она страна 
коју ви толико цените2 

Одинцова поче грицкати угао џепне марамице. 

— Мислите што хоћете, али мени ће бити досадно 
кад ви одете. 

— Аркадије ће остати, — рећи ће Базаров. 

Одинцова полако слеже раменима. 

— Биће ми досадно, — понови она. 

— Збиља2 У сваком случају, неће вам дуго бити 
досадно. 

— По чему тако мислите7 

— По томе што сте ми сами казали да вам је до- 
садно само онда кад се ваш ред квари. Ви сте тако 
непогрешиво правилно уредили свој живот да у ње- 
му не може бити места ни досади на тузи... ни- 
каквим тешким осећањима. 

— И ви налазите да сам непогрешива... то јест 
да сам тако правилно удесила свој живот 2 


— Него шта! Па ево например: за десет минута 
ће избити десет сати, и ја већ унапред знам да ћете 
ме отерати. 

— Не, нећу вас отерати, Евгеније Васиљевићу. Мо- 
жете остати. Отворите тај прозор. .. нешто ми је за- 

_гушљиво. 

Базаров устаде и гурну прозор. Он се сместа с лу- 
пом отвори. .. Он није очекивао да ће се тако лако 
отворити; при том су му руке дрхтале. Мрачна, мека 
ноћ завири у собу са својим скоро црним небом, 
дрвећем које је слабо шумело и свежим мирисом 
слободног, чистог ваздуха. 

— Спустите стору па седите, — рече Одинцова: 
— желим да проћаскам с вама пре вашег одласка. 
Испричајте ми штогод о себи самом; ви никад не го- 
ворите о себи. 

— Трудим се да говорим с вама о корисним ства- 
рима, Ана Сергејевна. 

— Ви сте врло скромни... Али хтела бих да са- 
знам штогод о вама, о вашој породици, о вашем оцу, 
због којег нас остављате. 

„Зашто она говори овог" помисли Базаров. 

— Све то нимало није занимљиво, — рече он 
гласно: — особито за вас; ми смо прости људи... 


— А ја сам, по вашем мишљењу, аристократкиња 2 


Базаров подиже очи на Одинцову. 
— Да, — рече он претерано отсечно. 
Она се осмехну. 


— Видим да ме мало познајете, иако тврдите да 
сви људи личе један на другог; и да не вреди проу- 
чавати их. Ја ћу вам испричати једаред свој живот. .. 
али прво ви мени испричајте свој. 


— Ја вас мало познајем, — понови Базаров. -— Мо- 
же бити да имате право; може бити да је заиста сва- 
ки човек загонетка. Ето ви например: ви се туђите 
друштва, оно вам је досадно, — а позвали сте к себи 
у госте два студента. Зашто ви, с вашим умом, с ва- 
шом лепотом, живите у селу2 

— Каког Како то рекосте2г — Живахно дочека 
Одинцова. — С мојом... лепотом2 

Базаров се намршти. 

— Није то ништа, — промрмља он: — Хтео сам 
рећи да не могу да разумем зашто сте се настанили 
у селу. 

— Ви то не разумете. .. Па ипак, ви то себи нека- 
ко објашњавате2 

— Да... ја држим да ви стално остајете на једном 
месту зато што сте саму себе размазили, зато што 
много волите комфор, удобности, а према свему оста- 
лом сте равнодушни. 

Одинцова се опет осмехну. 

— Ви баш никако нећете да верујете да сам спо- 
собна занети се нечим 2 

Базаров је погледа испод ока. 

— Радозналошћу — можда; — али друкчије ни- 
како. 

— Збиља2 Е сад разумем зашто сам се спријате- 
љила с вама; па и ви сте исти као и ја. 


— Ми се спријатељили... — проговори Базаров 
мукло. 

— Да!... па ја и заборавила да ви хоћете да пу- 
тујете. 


Базаров устаде. Лампа је нејасно светлела насред 
тамне, миришљаве усамљене собе; кроз стору која 

се покашто њихала улазила је раздражљива ноћна 
_ свежина, чуло се њено тајанствено шаптање. Один- 
цова се није мицала ни једним делом тела, али ју 
је потајно узбуђење мало по мало обузимало... Оно 
је прешло и на Базарова. Он се одједаред нашао на- 
само с младом, дивном женом... 

— Куда ћете2 -— рече она лагано. 

Он ништа не одговори, него се спусти на столицу. 

— Тако дакле, ви сматрате да сам ја мирно, раз- 
нежено, размажено створење, — настави она истим 
гласом, не спуштајући очију с прозора. — А ја за 
себе само знам да сам несрећна. 

— Ви несрећни! Зашто Зар ви можете придава- 
ти неку важност поганим сплеткама 2 

Одинцова се намршти. Би јој непријатно што ју 
је тако разумео. 

— Мене те сплетке не могу чак ни насмејати, 

Евгеније Васиљевићу, и ја сам и сувише поносита 
да бих допустила да ме оне узрујавају. ја сам не- 
срећна зато... зато што немам жеље, воље, за жи- 
вот. Ви ме гледате с неверицом, ви мислите: то го- 
вори „аристократкиња", која је сва у чипкама и седи 
у кадифеној фотељи. ја и не кријем: волим оно што 
ви зовете комфором, а у исто време мало желим да 
живим. Разумејте ту противуречност како хоћете. 
Уосталом, то је све у вашим очима романтизам. 

Базаров одмахну главом. 

— Здрави сте, независни, богати; шта вам још 
треба2 Шта хоћете2 

— Шта хоћу, — понови Одинцова па уздахну. — 
Много сам уморна, стара сам, чини ми се да већ 
одавно живим. Да, ја сам стара, — додаде она, на- 
влачећи полагано крајеве мантила на своје голе руке. 
Очи јој се сретоше с Базаровљевим очима, и она 
једва приметно поцрвене. — За собом имам већ тако 
много успомена: живот у Петрограду, богатство, за- 
тим сиромаштво, затим очева смрт, удаја, затим пу- 
товање у иностранство, као што је ред... Успомена 
много, а немам чега да се сетим, а напред, преда 
мном — дуг, дуг пут, а нема циља... Зато ми сеи 
не иде. 

— Ви сте тако разочарани2 — упита Базаров. 

— Не, — рече Одинцова отегнуто, — већ нисам 
задовољна. Изгледа, кад бих се могла јако приве- 
зати за нешто... 

— Хтели бисте да заволите, — прекиде је База- 
ров, — а не можете да заволите: ето у чему је ваша 
несрећа. 

Одинцова узе разгледати рукаве свога мантила. 

— Зар ја не могу заволети2 — рече она: 

— Тешко! Само ја сам погрешно то назвао несре- 
ћом. Напротив, онај коме се то догоди пре заслужује 
сажаљење. 

— Шта да се догоди2 

— Да се заљуби. 

— А откуд ви то знате2 

— По чувењу, — одговори Базаров љутито. 

„Ти кокетујеш", помисли он: „досадно ти је, па 
ме дражиш од дуга времена, а мени..." Срце му, 
доиста, само што није искочило. 

— Поред тога, можда сувише захтевате, — рече 
он, нагнувши се целим телом напред и играјући се 
ресама фотеље. 

— Може бити. По моме мишљењу, или све или ни- 
шта. Живот за живот. Кад си узео мој, дај свој, и 
тада већ без сажаљења и неповратно. Иначе, боље 
је и без тога. 

— Па да видите, — примети Базаров, — тај услов 
је оправдан, и ја се чудим како досада... нисте на- 
шли што сте желели. 

— А ви мислите да је лако потпуно се предати 
ма чему2 

— Није лако ако се стане размишљати и ишчеки- 
вати, па још самом себи давати цену, то јест, пре- 
цењивати се; а врло је лако предати се ако се не 
размишља. 

— Како да човек не цени самога себе2 Ако немам 
никакве цене, онда коме је потребна моја оданост» 

— То већ није моја ствар; то је ствар другога 
да распитује каква ми је цена. Главно је, треба се 
умети предати. 

Одинцова се одмаче од леђа фотеље. 

= Ви тако говорите као да сте све то искусили. 

— Онако, уз реч, Ана Сергејевна: све то, ви зна- 
те, не спада у моју струку. 

— А ви бисте се умели предати2 

— Не знам, нећу да се хвалим. 

Одинцова ништа не рече, и Базаров ућута. Звуци 
фортепијана су долетали до њих из салона. 

— Шта то Каћа тако доцкан свираг -—— примети 
Одинцова. 

Базаров устаде. 

— Да, сад је доиста касно, време је да се одма- 
рате. 

— Причекајте, та куда журите... имам да вам 
кажем једну реч. 

— Какву2г 

— Причекајте, — шапну Одинцова. 

Њене очи се зауставише на Базарову; изгледало 
је да га пажљиво разгледа. 

Он пређе преко собе, затим јој се одједном при- 
ближи, брзо рече „збогом", стеже јој руку толико 
да она умало не врисну, па изађе напоље. Она при- 
несе своје слепљене прсте уснама, духну у њих, па 
се изненада, нагло диже из фотеље и пође брзим ко- 
рацима ка вратима, као да хоће да врати Базарова. .. 
Собарица уђе у собу с флашом на сребрном послу- 
жавнику. Одинцова се заустави, рече јој да иде, па 

опет седе и опет се замисли. Витица јој се одви и 
као тамна змија паде на рамена. Лампа је још дуго 
горела у соби Ане Сергејевне, и она је дуго остала 
непомична, само покашто прелазећи прстима по сво- 
јим рукама, које је лако штипао ноћни ваздух. 

А Базаров се после два сата врати у своју спаваћу 
собу с ногама мокрим од росе, разбарушен и туро- 
бан. Застаде Аркадија за писаћим столом с књигом 
у руци, у реденготу до грла закопчаном. 

— Ти још ниси легао2 — рече он мало као мрзо- 
вољно. 

— Ти си данас дуго седео с Аном Сергејевном, — 
рече Аркадије, не одговарајући на његово питање. 

— Да, седео сам с њом све време док си ти с Ка- 
тарином Сергејевном свирао на фортелијану. 

— Ја нисам свирао... — поче Аркадије па ућута. 
Осећао је да му сузе навиру на очи, а није му се 
плакало пред подругљивим пријатељем. 


ХУШ 

Сутрадан, кад се Одинцова јавила на чај, База- 
ров је дуго седео нагнувши се над своју шољу, па 
одједном погледа у њу... Она му се окрете, као да 
ју је он гурнуо, и њему се учини као да јој је лице 
побледело за ноћ. Она ускоро оде у своју собу и по- 
јави се тек пред доручак. Одјутра је било кишовито, 
па се није могло шетати. Цело се друштво скупи у 
салону. Аркадије узе последњи број часописа и поче 
читати. Кнегињица, по свом обичају, прво изрази на 

свом лицу чуђење, као да се он спремао да учини 
нешто непристојно, затим пакосно упре поглед у ње- 
га; али он није обраћао пажњу на њу. 

— Евгеније Васиљевићу, — рече Ана Сергејевна: 
— хајдемо к мени,.. Хоћу нешто да вас питам... 
Ви сте јуче поменули једно упутство... 

Она устаде и пође к вратима. Кнегињица погледа 
око себе тако љутито као да је желела рећи: „по- 
гледајте, погледајте како се чудим!" па опет упре 
поглед у Аркадија, али он подиже глас, па се погледа 
са Каћом, поред које је седео, и настави читање. 

Одинцова брзим корацима дође до свог кабинета. | 
Базаров хитро пође за њом, не дижући очију и само 
хватајући слухом танко звиждање и шуштање сви- 
лене хаљине, која је промицала испред њега. Один- 
цова се спусти у ону исту фотељу у којој је седела 
синоћ, а и Базаров заузе своје јучерашње место. 

— Па како се зове она књига2 — поче она после 
краћег ћутања. 

— Рејоцзе е; Егету, „МоНопз депегајез"... — од- 
говори Базаров. — Уосталом, могу вам препоручи- 
ти и — бапосг, „Тгапе бетеп(ајге де рћузаие ехреп- 
тетгаје . У тој књизи су слике јасније и уопште тај 
уџбеник... 

Одинцова пружи руку. 

— Евгеније Васиљићу, извините ме, али позвала 
сам вас овамо не зато да говоримо о уџбеницима. 
Хтела сам да обновимо наш јучерашњи разговор. Ви 
сте отишли тако ненадно. .. Неће вам бити досадно2 

— Стојим вам на услузи, Ана Сергејевна. Али о 
чему смо оно ја и ви разговарали јуче2 

Одинцова погледа искоса у Базарова. 

— Ви и ја смо разговарали, чини ми се, о срећи. 
Говорила сам вам о себи. Баш сам употребила реч 
„срећа". Реците, зашто чак и кад уживамо, напри- 
мер, у музици, лепом вечеру, у разговору са симпа- 
тичним људима, зашто све то изгледа пре као алу- 
зија на неку безмерну срећу која негде постоји, него 
права срећа, то јест таква какву сами имамо2 За- 
што тог Или ви можда ништа тако не осећате2 

— Ви знате ону изреку: „Онде је добро где нас 
нема", — одговори Базаров; — поред тога и ви сте 
сами казали јуче да нисте задовољени. А мени заиста 
такве мисли не долазе на памет. 

— Може бити да вам изгледају смешне2 

= Не, већ ми не падају на памет. 

— Збиља2 Знате, ја бих врло желео знати о чему 
ви мислите. 

— Како2 Ја вас не разумем. 

— Слушајте, ја сам одавно хтела да се објасним 
с вама. Вама није потребно говорити — то је вама 
самом познато, да ви нисте обичан човек: —- ви сте 
још млади — сав живот је пред вама. За што се спре- 
мате2 Каква вас будућност чека2 Хоћу да кажем — 
какав циљ хоћете да постигнете, куда идете, шта 
вам је на души2 Једном речју, ко сте ви, шта сте виг 

— Ви ме зачуђавате, Ана Сергејевна. Вама је по- 
знато да се ја бавим природним наукама, а ко сам 
ЈЕНИ 

— Да, ко сте виг 

— Већ сам вам говорио да сам будући срески 
лекар. 

Ана Сергејевна начини нервозан покрет. 

— Зашто ви то говорите Ви у то ни сами не 
верујете. Аркадије би ми могао тако одговарати. 

— А у чему је Аркадије... 

— Престаните! је ли могуће да се ви задовољава- 
те тако скромном делатношћу, и зар сами не гово- 
рите увек да за вас медицина не постоји. — Ви — с 
вашим самољубљем — срески лекар! Ви ми тако од- 
говарате да би сте ме се отресли, јер немате ника- 
квог поверења у мене. А знате ли, Евгеније Васиљи- 
ћу, да бих вас ја умела разумети: и ја сам била си- 
ромашна и самољубива као ви; ја сам прошла, може 
бити, кроз иста искушења као и ви. 

— Све је то лепо и красно, Ана Сергејевна, али 
ме извините... ја уопште нисам навикао да се изја- 
шњавам; а између вас и мене је толико растојање... 

— Како растојање — Ви ћете ми опет рећи да 
сам аристократкиња7 Којешта, Евгеније Васиљићу; 
ја сам вам, канда, доказала... 

— А сем тога, — прекиде је Базаров, — шта то 
значи говорити и мислити о будућности која не за- 
виси од насг Покаже ли се прилика да се нешто учи- 
ни — врло добро, а ако се не укаже — бар ће човек 
бити задовољан тим што унапред није брбљао. 

— Ви називате пријатељски разговор брбљањем... 
или можда сматрате да ја као жена нисам достојна 
вашег поверења2 — Та ви нас све презирете. 

— Вас ја не презирем, Ана Сергејевна, и ви то 
знате. 

— Не, ја ништа не знам... Али рецимо: ја разу- 
мем што ви не желите да говорите о своме будућем 
раду; али то што се сад у вама збива... 

— Збива! — понови Базаров: — као да сам ја 
нека држава или друштво! У сваком случају, то све 
није занимљиво; а поред тога, зар човек може увек 
гласно казати све што се у њему „збива'"2 

—- А ја не видим зашто се не може рећи све што 
се има на души. 

— Ви можете2 — упита Базаров. 

— Могу, — одговори Ана Сергејевна после крат- 
ког ћутања. 

Базаров обори главу. 

— Ви сте срећнији од мене. 

Ана Сергејевна погледа у њега упитно. 

— Како хоћете, — настави она: — али мени ипак 
нешто каже да се нисмо бадава састали, да ћемо 
бити добри пријатељи. Уверена сам да ће та ваша, 
како бих рекла, ваша напрегнутост, уздржљивост, 
најзад ишчезнути. 

— А ви сте опазили код мене уздржљивост... 
како сте се још изразили... напрегнутост2 

— Да. 

Базаров устаде и приђе прозору. 

— И ви бисте хтели знати узрок те уздржљивости, 
желели би сте знати шта се у мени збива2 

— Да, — понови Одинцова, с неком стрепњом, 
коју ни сама није разумевала. 

— И нећете се наљутити2 


— Нећу. 
— Нећете2 — Базаров је стојао леђима окренут 
њој. — Онда знајте да вас волим глупо, лудо... Ето 


шта сте постигли. 

Одинцова пружи напред обе руке, а Базаров при- 
тиште чело уз прозорско стакло. Он је тешко дисао; 
цело тело му је јасно дрхтало. Али то није било 
дрхтање због младићске бојажљивости, није га то 
обузео слатки страх од првог признања: то је у њему 
беснела страст, силна и тешка —- страст налик на 
пакост и можда сродна с њом. Одинцовој би стра- 
шно и у исто време би јој га жао. 

— Евгеније Васиљићу, — рече она, и нехотична 
нежност зазвуча јој у гласу. 

Он се брзо окрете, баци на њу поглед који ју је 
гутао, — па дохвати обе њене руке и изненадно је 
привуче на своје груди. 

Она се одмах не ослободи његовог загрљаја; али 
један тренутак затим већ је стајала далеко у углу 
и отуда гледала у Базарова. Он јурну к њој... 

— Ви ме нисте разумели, — прошапта она брзо 
и уплашено. Изгледало је да ће викнути, ако он само 
учини један корак... Базаров се уједе за усне па 
изађе. 

После пола сата служавка даде Ани Сергејевној 
Базаровљево писамце; у њему је био само један ред: 
„треба ли данас да путујем — или могу остати до 
сутра2" — „Зашто да путујете2 ја вас нисам разу- 
мевала — ви мене нисте разумели", одговори му Ана 

Сергејевна, а у себи је помислила: „ја и себе нисам 
разумевала". 

Она се до ручка није појављивала, и непрестано 
је ходала тамо амо по својој соби, забацивши руке 
назад, заустављајући се покашто било пред прозо- 
ром, било пред огледалом, и полако је приносила ма- 
рамицу врату, на којем јој се све чинило да има вру- 
ћа мрља. Она се питала шта ју је терало да „истра- 
жује", по речима Базарова, његову искреност, и да 
ли није нешто сумњала. .. „ја сам крива", рече она 
гласно: „али ја то нисам могла предвидети". Она 
се улуштала у мисли и црвенела, сећајући се скоро 
зверског лица Базарова кад је јурнуо к њој... 

„Или2" рече она одједном, па се заустави и тресну 
витицама. .. Она спази себе у огледалу; њена назад 
забачена глава с тајанственим осмехом на полуотво- 
реним очима и уснама изгледало је као да јој у том 
тренутку говори нешто од чега се и она сама збу- 
нила. .. 

„Не", закључи она напослетку: „Бог зна куда би 
то одвело, тим се не смем шалити, мир је ипак не- 
што најбоље на свету." 

Њен мир није био поремећен; али она се расту- 
жила, па је чак и отплакала, ни сама не знајући за- 
што, само није због нанесене увреде. Није се осећа- 
ла увређена: пре се осећала крива. Под утицајем ра- 
зличних осећања, под утицајем сазнања да живот 
пролази, под утицајем жеље за новином, она је при- 
морала себе да дође до извесне црте, натерала је 

себе да погледа с оне стране те црте — и видела је 
тамо чак не бездан, већ празнину... или бесмисле- 
ност. 


ХХ 


Ма колико да је Одинцова владала собом, ма како 
да је стајала изнад свих предрасуда, ипак је и њој 
било нелагодно кад се о ручку појавила у трпеза- 
рији. Уосталом, он је протекао доста срећно. Пор- 
фирије Платоновић је био допутовао, испричао ра- 
зне анегдоте; он тек што се био вратио из вароши. 
Поред осталога, испричао је да је губернатор Бур- 
далу наредио својим чиновницима за специјалну 
службу да носе мамузе, за случај ако их пошље куд- 
год на коњу, ради брзине. Аркадије је полугласно 
расправљао с Каћом и дипломатски се улагивао кне- 
гињици. Базаров је стално и туробно ћутао. Один- 
цова је два три пут — право, а не кришом погледа- 
ла у његово лице, строго и љутито, оборених очију, 
са жигом презриве одлучности у свакој црти, па је 
помислила: „не... не... не..." После ручка она с це- 
лим друштвом пређе у парк, па видећи да Базаров 
жели да отпочне разговор с њом, начини неколико 
корака у страну, па се заустави. Он јој се прибли- 
жи, али и сад не подиже очију, па потмуло рече: 

— Морам вам се извинити, Ана Сергејевна. Ви 
мора да сте љути на мене. 

— Не, ја се не љутим на вас, Евгеније Васиље- 
вићу, — одговори Одинцова: —- али сам огорчена. 

— Тим горе. У сваком случају ја сам довољно 

кажњен. Мој положај је, с тим се вероватно мора- 
те сложити, не може бити глупљи. Ви сте ми напи- 
сали: зашто да путујем2 А ја не могу остати и нећу. 
Сутра већ нећу бити овде. 

— Евгеније Васиљевићу, зашто ви... 

— Зашто путујем2 

— Не, нисам то хтела рећи. 


— Што је прошло не може се вратити... а то се 
пре или после морало догодити. Значи, треба да от- 
путујем. Ја знам само једну погодбу под којом бих 
могао остати; али та погодба се неће остварити ни- 
кад. јер ме ви, ваљда, извините ме за дрскост, не 
волите и никад нећете заволети2 


Очи у Базарова блеснуше за тренутак испод ње- 
гових тамних обрва. Ана Сергејевна му не одговори. 
„ја се бојим тога човека", сину јој у глави. 

— Збогом, — рече Базаров, као да је погодио 
њену мисао, па се упути према кући. 


Ана Сергејевна лагано пође за њим, па позва Каћу 
и узе је под руку. Она се није растајала од ње све 
до увече. Није хтела играти карата, и све се више 
смешкала, што уопште није лепо стајало њеном по- 
бледелом и збуњеном лицу. Аркадије је био у недо- 
умици и посматрао је, као што млади људи посма- 
трају, то јест стално се питао: ама шта ли то зна- 
чи2 Базаров се затворио у својој соби; за чај се ипак 
вратио. Ана Сергејевна је имала вољу да му каже 
неку лепу реч, али није знала како да отпочне раз- 
говор с њим... 

Неочекиван случај извуче је из те тешкоће: дво- 
рецки јави да је стигао Ситников. 

Тешко је исказати речима како је као препелица 
улетео у собу млади прогресист. Одлучивши се, са 
својственом му наметљивошћу, да дође у село код 
жене коју је једва познавао, која га никада није 
звала, али код које су, према прикупљеним обаве- 
штењима, били у гостима тако паметни и блиски му 
људи, он је ипак био збуњен до сржи, и уместо да 
изговори раније напамет научено извињење и по- 
здрав, промрмља некакву глупост како га је Јевдок- 
сија, вели, Кукшина послала да се обавести о здрав- 
љу Ане Сергејевне и да му је и Аркадије Николаје- 
вић говорио о њој најпохвалније... При тој речи је 
запео и збунио се толико да је сео на свој шешир. 
Ипак, пошто га нико није отерао, а Ана Сергејевна 
га чак претставила тетки и сестри, он се брзо повра- 
тио и затандркао не може горе бити. Појава про 
сташтва бива често корисна у животу. Она слаби 
одвећ високо наштимоване жице, трезни осећања са- 
моуверености и заборавности, напомињући им своју 
блиску сродност с њима. С доласком Ситникова све 
је постало некако тупље —- и простије; сви су чак 
и вечерали темељније и разишли се на спавање ра- 
није него обично. 

— Могу ти сад поновити, -— говорио је, лежећи на 
постељи, Аркадије Базарову, који се такође, био ски- 
нуо, — оно што си ми једаред казао: „Зашто си 
тако тужан2 Зацело си извршио неку свету дуж- 
ност2" — Између два млада човека од неког времена 

било се уобичајило неко тобож неусиљено пецкање, 
што увек служи као знак потајног незадовољства 
или неизговорених сумња, 

— ја сутра путујем к ћаћи, — рећи ће Базаров. 

Аркадије се издиже мало и налакти се. Он се и 
зачуди, а и обрадова се због нечега. 

— А! — одговори он. — И ти си због тога тужан2 

Базаров зевну. 

— Много хоћеш да знаш, остарићеш. 

— А шта ће Ана Сергејевнаг — настави Аркадије. 

— Како то мислиш Ана Сергејевна7 

— Хоћу да кажем: зар ће те она пустити2 

— Ја се нисам најмио код ње. 

Аркадије се замисли, а Базаров леже и окрете се 

" лицем к зиду. 

Прође неколико тренутака у ћутању. 

— Евгеније! —— узвикну наједном Аркадије. 

— Ар 

— И ја с тобом сутра путујем. 

Базаров ништа не одговори. 

— Само ја идем кући, — настави Аркадије. — Ми 
ћемо ићи заједно до Хохловских Насеља, а ти ћеш 
тамо узети код Федота коње. Ја бих се радо упо- 
знао с твојима, али се бојим да им не сметам, па 
и теби. Ти ћеш ваљда после опет доћи код нас2 

— ја сам код вас оставио своје ствари, — одго- 
вори Базаров, не окрећући се, 

„Зашто ли он мене не пита због чега идем И за- 
што тако изненада као и он2" помисли Аркадије. 
„И доиста, зашто ја одлазим, и зашто он одлази2" 

настави он своја размишљања. Он није могао наћи 
задовољавајући одговор на своје сопствено питање, 
а срце му се испунило нечим јетким. Осећао је да 
ћу му бити тешко растати се с овим животом, на 
који се био толико навикао; али и да остане сам 
било је некако чудно. „Нешто се десило код њих", 
размишљао је он у себи: „зашто да се налазим пред 
њом после његовог одласка На крају крајева ћу јој 
досадити; изгубићу и последње". Он поче замишља- 
ти Ану Сергејевну, затим друге црте мало по мало 
прожмаше лепу слику младе удовице. 

„Жао ми је и Каће!" шапну Аркадије у јастук, на 
који је већ била канула суза... Он наједном забаци 
косу и гласно проговори: 

— Кога је врага дошао тај Ситников2 

Базаров се прво промешкољи у кревету, а затим 
рече ово: 

— Ти си, брате, још глуп, видим. Ситникови су» 
нам врло потребни. Мени су, разумеш ли ти то, мени 
су потребни такви шмокљани. Неће ваљда богови 
пристављати лонце!... 

„Ехе-хе!..." помисли у себи Аркадије, и тек тада 
му се намах показа сва бездна Базаровљевог само- 


љубља. „ја и ти смо, значи, богови2 То јест — ти 
си бог, а да нисам ја шмокљан2" 

— Да, — понови Базаров туробно, — ти си још 
глуп. 


Одинцова није показала неко нарочито изненађс- 
ње кад јој је сутрадан Аркадије рекао да путује с 
Базаровом; изгледала је расејана и уморна. Каћа ћу- 

тећи и озбиљно погледа у њега, кнегињица се чак 
прекрсти под својим шалом, тако да је и он морао 
то приметити. Зато се Ситников сасвим усплахирно. 
Он тек што је био сишао на доручак у новом кицош- 
ком оделу, овај пут не у славјанофилском; јуче је 
задивио момка који му је био стављен на услугу ве- 
ликим бројем донесеног рубља, и сад га одједном 
другови напуштају! — Он малко уситни ногама, не 
знајући шта ће, као гоњен зец на ивици шуме, — 
па изненада, скоро уплашено, готово викну да и он 
мисли путовати. Одинцова га не хтеде задржавати. 

— ја имам врло удобна кола, — додаде несрећни 
младић, обраћајући се Аркадију: — ја 'вас могу по- 
вести, а Евгеније Васиљевић може узети ваш таран- 
тас, па ће тако бити чак и удобније. 

— Али забога, вама је сасвим спутно, а и далеко 
до мене. 

— Није то ништа; ја имам времена, а поред тога 
на тој страни имам послова. 

— Због закупаг — упита Аркадије, већ и сувише 
презриво. 

Али је Ситников био толико очајан, да се, про- 
тивно обичају, нијс чак ни насмејао. 

— Уверавам вас, кола су необично удобна, — 
промрмља он, — и биће места за све. 

— Немојте љутити мсје Ситникова одбијањем, 
— рећи ће Ана Сергејевна... 

Аркадије је погледа и значајно климну главом. 

Гости су отпутовали после доручка. Праштајући 
се с Базаровом, Одинцова му пружи руку и рече: 

— Ми ћемо се још видети, зар не2 

— Како наредите, — одговори Базаров. 

— У том случају ћемо се видети. 

Аркадије први изађе на степенице, па се попе у 
Ситниковљева кола. Њега је с пуно поштовања на- 
мештао дворецки, а он би га радо избио или би за- 
плакао. Базаров се намести у тарантасу. — Стигав- 
ши до Хохловских Насеља, Аркадије сачека док ме- 
ханџија Федот не упреже коње, па пришавши та- 
рантасу, смешећи се као и пре, рече Базарову: 

— Евгеније, поведи ме са собом; хоћу да идем 
код тебе. 

— Седај, — рече Базаров кроз зубе. 

Ситников, који је ходао око точкова својих кола, 
звиждућући весело, само зину чувши те речи, а Ар- 
кадије хладнокрвно извади своје ствари из његових 
кола, седе поред Базарова — па се учтиво поклони 
бившем сапутнику и викну: „Терај!" Тарантас пође 
и убрзо се изгуби из вида... Ситников, сасвим за- 
пањен, погледа на свога кочијаша, али овај се играо 
бичем над репом логова. Тада Ситников ускочи у 
кола — па грмнувши на сељаке што су пролазили 
поред њега: „метните капе, будале!" крете се пола- 
ко у варош, где стиже врло касно, и где су сутра- 
дан код Кукшине извукли два „мрска гордељивца и 
незналице". 

Седнувши у тарантас код Базарова, Аркадије му 
снажно стиште руку и дуго није ништа говорио. Из- 
гледа да је Базаров разумео и оценио и тај стисак 
и то ћутање. Сву ноћ уочи тога дана није спавао, 

није ни пушио, и скоро није јео већ неколико дана. 
Суморно и оштро се истицао његов омршавели про- 
фил испод набијеног качкета. 

— Знаш шта, брате, — рече он напослетку: — 
дајде ми једну цигару... И погледај да ми није жут 
језик. 

— Жут је, — одговори Аркадије. 

— Па да... ето и цигара ми не прија. Раскли- 
матала се машина. 

— Ти си се заиста променио у ово последње вре- 


ме, — примети Аркадије. 
— Није то ништа! Поправићемо се. једно ми је 
непријатно, — моја је мати тако добра срца: ако не 


пустиш трбух и не једеш десет пута на дан, она да 
се убије. А отац није такав, он је био свуда, и на 
ситу и на решету. .. Не, не могу пушити, — додаде 
он, па баци цигару у друмску прашину. 

— До твога имања има двадесет пет врстаг — 
упитаће Аркадије. 

— Двадесет пет. Него, ето упитај тога мудраца. 

Он показа на сељака, Федотовог слугу, који је се- 
део на кочијашком месту. 

Али мудрац одговори: „Ко ће га знати — врсте 
овдекана нису мерене", па продужи полугласно псо- 
вати рудног коња што цима главом. 

— Да, да, — поче Базаров: — нека вам буде за 
памет, млади мој пријатељу, као поучан пример. Ђа- 
во га знао каква је то лудорија! Сваки човек виси о 
кончићу, сваког тренутка се може испод њега отво- 

рити бездан, а он још сам измишља свакојаке непри- 
јатности, квари свој живот. 

—- На што то циљаш2 — упита Аркадије. 

— Ја ни на што не циљам, говорим отворено да 
смо се нас двојица глупо понашали. Шта има ту да 
се објашњава! Али ја сам још на клиници приметио: 

|ко се љути на свој бол — тај ће га неизоставно са- 
владати. 

— Ја те никако не разумем, — рече Аркадије; — 
чини ми се да се ниси имао на што пожалити. 

— А ако ме никако не разумеш, онда ћу ти ово 
рећи: по моме мишљењу, боље је бити камен у кал- 
дрми, него допустити жени да завлада макар и врхом 


прста. То је све... — Базаров умало не изговори 
своју омиљену реч „романтизам“, али се уздржа, 
па' рече: — глупост. Ти ми сад нећеш веровати, али 


ја ти кажем: ја и ти смо запали у женско друштво и 
било нам је пријатно; али напустити тако друштво 
=— исто је што и полити се хладном водом топлог 
летњег дана. —- Мушкарац нема кад да се занима 
таким будалаштинама; мушкарац треба да је суров, 
гласи једна лепа шпанска изрека. јер ето например 


ти, — додаде он обраћајући се сељаку који је седео 
на кочијашком месту: — ти, мудраче, имаш ли 
женуг2 


Сељак показа двојици пријатеља своје пљоснато и 
кратковидо лице. 

— Жену2 Имам. Како да немам жене! 

— Бијеш ли је2 

— је ли женуг Свашта се дешава. Без разлога не 
бијем. 

— Е врло добро. А бије ли она тебе 

Сељак цимну кајасима. 

— Шта то рече господине2 Теби је све до ша- 
ле. .. — Видело се да се нашао увређен. 

— Чујеш ли, Аркадије Николајевићу! А мене и те- 
бе су премлатили... ето шта значи бити образован 
човек. 

Аркадије се усиљено насмеја, а Базаров се окрете 
од њега и целог пута није више отворио уста. 

Двадесет пет врста учинише се Аркадију као да су 
целих педесет. Али гле, на благој падини брега по- 
јави се напослетку омање сеоце у коме су живели 
Базаровљеви родитељи. Поред тога, у младој брезо- 
вој шумици, видела се племићка кућица под сламним 
кровом. Код прве сеоске куће стајала су два сељака 
у шапкама и свађали се. „Ти си велика свиња", гово- 
рио је један другоме „а гори си од малог прасета". 
— „А твоја жена је вештица", одговарао је други. 

— По неусиљености понашања, — рећи ће База- 
ров Аркадију, — и по живости говорних обрта, мо- 
жеш судити да сељаци код мога оца нису много 
угњављени. А ено и он сам излази на степенице сво- 
га обиталишта. Значи да је чуо звонце. Он је, он, — 
познајем његову фигуру. Ехе-хе! Ала је оседео, си- 
ромах! 


ХХ 


Базарев се промоли из тарантаса, а Аркадије исту- 
ри главу иза леђа свога друга и спази на степени- 
цама спахиског дома високог, мршавог човека разба- 

рушене косе и танког орловског носа, обучена у от- 
копчан стари официрски реденгот. Он је стајао 
раскорачивши се, пушио је на дуг чибук и жмирио 
од сунца. 

Коњи се зауставише. 

— Најзад си дошао, — рече Базаровљев отац, не- 
престано пушећи, иако му је чибук просто скакао 
међу прстима. — Па излази, излази, да се пољубимо. 

Он стаде грлити сина... „јењуша, Јењуша", зачу 
се дрхтав женски глас. Врата се широм отворише, и 
на прагу се појави округласта, мала старица у бе- 
лом чепцу и краткој шареној рекли. Она викну „ах", 
посрте и зацело би пала да је Базаров не придржа. 
Њене пуначке руке очас се обвише око његовог вра- 
та, глава јој се приљуби уз његове груди, па све уму- 
че. Само се чуло њено испрекидано јецање. 


Стари Базаров дубоко је дисао и жмиркао јаче 
него мало пре. 

— Но, доста, доста, Ариша! Престани, — поче он, 
погледавши се са Аркадијем, који је непомично ста- 
јао код тарантаса, док се сељак на кочијашком ме- 
сту био чак окренуо: — то сасвим није потребно! Мо- 
лим те, престани. 

— Ах, Василије Иванићу, — промуца старица: —— 
откад га нисам видела, мога баћушку, голубића, је- 
њушењку. .. — И, не уклањајући руке, она одмаче 
своје сузама обливено, изгужвано и раздрагано ли- 
це, погледа га некаквим блаженим и смешним очи- 
ма, па га опет стаде љубити. 

— Па да, наравно, све је то у природи ствари, — 

рече Василије Иванић: — само боље је да идемо у 
собу. С Евгенијем је ево дошао гост. Извините, — 
додаде он, обраћајући се Аркадију, и помаче малко 
ногу уз ногу по војнички: — ви разумете, женска сла- 
бост, па и материнско срце. 

А и њему самом су и усне и обрве подрхтавале, а 
брада се тресла... али се видела његова жеља да се 
савлада и покаже се скоро равнодушан. Аркадије 
се поклони. 

= Збиља, хајдемо, матушка, — рече Базаров и ло- 
веде у кућу изнурену старицу. Наместивши је у у- 
добну фотељу, он се још једном на брзу руку загрли 
с оцем и претстави му Аркадија. 

~ Искрено се радујем познанству, — рече Василије 
Ивановић: — само немојте замерити: код мене је 
овде све просто, по војнички. Арина Власјевна, уми- 
ри се, молим те: каква је то малодушностг Госло- 
дин гост те мора осудити. 


—- Баћушка, — рече старица кроз сузе: — имена 
и презимена немам вам част знати... 

— Аркадије Николајевић, — озбиљно рече Васи- 
лије Иванић полугласно. 

— Извините ме, глупачу. — Старица се убриса, 
па нагињући главу час десно час лево, брижљиво 
обриса једно па друго око. — Извините ме. Та ми- 


слила сам да ћу умрети не дочекавши свога го... 
о... 0... лубића. 

— Па ето дочекали сте, госпођо, — упаде Васи- 
лије Ивановић. — Тањушка, — обрати се он босоно- 
гој девојчици од својих тринаест година, у отворено 

црвеној цицаној хаљини, која је плашљиво извири- 


вала иза врата; — донеси госпођи чашу воде — на 
послужавнику, чујеш лиг — а ви, господо, — до- 
даде он с неком старомодном шаљивошћу: — изво- 


лите, молим, у кабинет ветерана у оставци. 

— Макар још једаред дај да те загрлим, Јењу- 
шечка, — зајеца Арина Власјевна. Базаров се наже 
над њом. — Па како си ми постао леп! 

— Е, да ли је леп, не знам, — примети Василије 
Ивановић, — али је мушкарац, као што се каже 
омфе. А сад, надам се, Арина Власјевна, пошто си 
заситила своје материнско срце, да ћеш се постара- 
ти о томе да се засите твоји драги гости, јер знаш 
да се славуји не могу хранити баснама. 


Старица се мало подиже у фотељи. — Овај час ће, 
Василије Иванићу, сто бити постављен, сама ћу отр- 
чати у кухињу и наредићу да се спреми самовар, све 
ће бити, све. Та трн године га нисам видела, нисам 
хранила, нити појила; па зар је то лаког 

— Па гледај, домаћице, потруди се, немој да се 
осрамотиш; а вас, господо, молим да изволите поћи 
за мном. Ево је и Тимофејић дошао да ти се покло- 
ни, Евгеније. И он се, свакако, обрадовао, стари бра- 
доња. Изволите за мном. 

И Василије Иванић брзо пође напред, вукући и 
шљепкајући искривљеним палучама. 

Цела његова кућа се састојала из шест мајушних 
соба. Једна од њих, она у коју је позвао наше прија- 
теље, звала се кабинет. Сто на дебелим ногама, пре~ 
трпан хартијама које су од старинске прашине већ 

биле поцрнеле као да су биле на диму, заузимао је 
сав простор између два прозора; по зидовима су би- 
ле повешане турске пушке, нагајке, сабља, две мапе, 
некакви анатомски цртежи, портрет Хуфеланда, мо- 
нограм од косе у црном оквиру и диплома под 
стаклом; између два огромна ормана од корелске 
брезе стајао је кожни диван, понегде угнут и про- 
деран; на полицама су у нереду стајале књиге, ку- 
тије, испуњене птице, тегле, мехури; у једном углу 
стајала је сломљена електрична машина. 

=— Ја сам вам унапред рекао, драги моји гости, — 
поче Василије Иванић, — да ми овде живимо тако 
рећи на биваку... 

— Та престани, шта се извињаваш, — прекиде га 
Базаров. — Кирсанов врло добро зна да ја и ти нисмо 
Крези и да ти немаш дворац. Где да га наместимо, 
то је питање! 

— Забога, Евгеније; тамо у засебној згради има 
одлична соба: тамо ће им бити врло добро. 

— Па то ти имаш и споредну кућу. 

— Него како; тамо где је купатило, молићу, — 
умеша се Тимофејић. 

— То јест, поред купатила, — брзо додаде Васи- 
лије Ивановић. — Па сад је лето... Ја ћу сад отрча- 
ти тамо да наредим; а ти би дотле, Тимофејићу, мо- 
гао узети њихове ствари. Теби, Евгеније, разуме се, 
стављам на расположење мој кабинет. Зишт сшаџе. 

— Ето ти на! Врло занимљив старчић и необично 


1 Сваком своје. — Прим. прев. 

добар, — рече Базаров чим Василије Ивановић иза- 


ће. — Исто тако особењак као и твој, само друге 
врсте. Него, сувише брбља. 

— И мати ти је, изгледа, дивна жена, — примети 
Аркадије. 


— Да, код ње нема никаквог лукавства. Видећеш 
какав ће нам ручак дати, 

— Данас вас нисмо очекивали, баћушка, нисмо 
вам набавили говеђине, — проговори Тимофејић, који 
тек што је био унео Базаровљев кофер. 

— Проћи ћемо се и без говеђине, чега нема без то- 
га се може. Каже се да сиромаштво није порок. 


— Колико твој отац има душаг — упита наједа- 
ред Аркадије. 

— Имање није његово, већ материно; колико се 
сећам, има петнаест душа. 

= И свих двадесет две, — примети Тимофејић 
љутито. 

Зачу се шљепкање папуча, и опет се појави Васи- 
лије Ивановић. 

— За неколико минута биће готова ваша соба да 
вас прими, — узвикну он свечано: — Аркадије... 
Николајевићу2 тако се, чини ми се, зоветег А ево 
вам и послуге, — додаде он, показујући на кратко 
ошишаног дечка у сивом кафтану, продераних лак- 
това и у туђим чизмама, који уђе с њим. — Име му 
је Феђка. Опет понављам, иако ми син забрањује, 
не замерите. Уосталом, он уме да пуни лулу. Ви 
ваљда пушите2 

— Пушим више цигаре, — одговори Аркадије. 

— И сасвим паметно радите. И ја сам дајем пре– 
феранс цигарама, али у нашим забаченим крајевима 
оне се врло тешко набављају. 

— Та докле ћеш кукати! — прекиде га опет Ба- 
заров. — Боље седи ето ту на диван, па дај да те 
погледам. 

Василије Ивановић се насмеја ла седе. Он је 
јако личио на свога сина, само му је чело било 
ниже и уже, а уста малко шира, и он се непрестано 
кретао, смицао раменима, као да га је хаљина секла 
под мишком, мигао очима, кашљуцао и мицао прсти- 
ма, док се његов син одликовао некаквом немарном 
непокретношћу. 

— Кукати! — понови Василије Ивановић. — Не~ 
мој ти, Евгеније, мислити да ја хоћу, тако рећи, да га- 
нем госта: ето видите како живимо за Божјим ле- 
ђима. Напротив, ја мислим да за паметног човека не- 
ма места за које би се могло рећи да је за Божјим 
леђима. Ја се бар трудим, колико је могуће, да се 
не запарложим, да не изостанем иза свога века. 

Василије Ивановић извади из џепа нов жут фу- 
лар, који је стигао да узме, идући у Аркадијеву со- 
бу, па настави, машући њим по ваздуху. 

— Нећу говорити да сам, например, не без осетних 
својих жртава, пустио сељаке на оброк и дао им своју 
земљу напола. Сматрао сам то за своју дужност, сам 
здрав разум у том случају то наређује, ма да други 
поседници чак и не помишљају на то: говорим о 
наукама, о образовању. 

— Да; ето видим имаш — „Пријатељ здравља" за 
1855 годину, — примети Базаров. 

— Шаље ми га један стари друг, — рече брзо Ва- 
силије Ивановић: --—- али ми, например, имамо појма 
и о френологији, — додаде он, обраћајући се, исти- 
на, више Аркадију и показујући на малу гипсану гла- 
ву која је стајала на орману, подељену на четворо- 
угаонике бројевима обележене: — нама је и Шен- 
лајн познат — и Радемахер. 

— А зар у Радемахера још верују у "+% губерни- 
ји — упитаће Базаров. 

Василије Ивановић се закашља. 

— У губернији... Наравно, ви, господо, морате 
боље знати; куд да вас ми стигнемо! Па ви сте до- 
шли да нас смените. И у моје време какав хумора- 
лист Хофман, какав Броун са својим витализмом — 
изгледали су врло смешни, а и они су некад грмели. 
Неко нов је код вас заменио Радемахера, ви му се 
клањате, а можда ће се кроз двадесет година и ње- 
му потсмевати. 

— Рећи ћу ти ради утехе, — рече Базаров, — да 
се ми сад уопште смејемо медицини и ни коме се не 
клањамо. 

— Како то2 Па ти хоћеш да будеш лекар2 

— Хоћу, али једно другом не смета. 

Василије Ивановић прочачка средњим прстом лу- 
лу, где је било остало још мало врућег пепела. 

— Па можда, можда — не спорим. јер шта сам 
ја2г Пуковски лекар у оставци, волату, а сад сам 
ево отишао у агрономе. Ја сам код вашег деде слу- 


163 


жио у бригади, — обрати се он опет Аркадију: — 
да, да, молићу; много сам којечега видео у свом ве- 
ку. И у каквим само друштвима нисам био, с ким 
нисам имао посла! — Ја, овај исти ја, кога сад ви- 
дите пред собом, ја сам пипао пулс кнезу Витген- 
штајну и Жуковском! А оне у јужној армији, че- 
трнаесте године, ви разумете (и ту Василије Ива- 
новић значајно стисну усне) знао сам све поимен- 
це. Али ја сам се држао по страни; знао сам само 
за своју ланцету, па крај! А ваш деда је био врло 
ваљан човек, прави официр. 

— Признај, био је приличан букван, — проговори 
Базаров лено. 

— Ах, Евгеније, како се то изражаваш; за име 
Бога! ... Наравно, ђенерал Кирсанов није припадао 
оним... 

— Та остави га, — прекиде Базаров. — Кад сам 
био близу села, уживао сам у твоме брезику, дивно 
је порастао. 

Василије Ивановић живахну. 

— Погледај ти каква ми је сад башта! Сам сам 
садио свако дрво. Има и воћа, и јагода, и свакојаких 
медицинских трава. Ма шта ви, млада господо, ту 
мудровали, ипак је старац Парацелсије свету истину 
рекао: ша ћегђаз, уегђа ег Јаркфбиз. .. ја сам се, ти 
знаш, одрекао праксе, али двапут недељно морам да 
покажем шта стари зна. Долазе да питају за савет 
— па их ваљада не могу најурити. Дешава се да си- 
ромаси траже помоћи, А овде и нема никаког лека- 
ра. Један овдашњи сусед, замисли, мајор у оставци, 

такође лечи. Распитивао сам се да ли је учио меди- 
цину, ла ми кажу: не, није учио, већ више из фи- 
лантропије. .. Ха, ха, из филантропије! А2 Шта ве- 
лите2 Ха-ха! Ха-ха! 

— Феђка! Напуни ми лулу! — рече Базаров 
оштро. 

— А овде је долазио други доктор болеснику, — 
настави Василије Иванић некако очајно: — а боле- 
сник већ ад ра(гез; човек и не пушта доктора, вели: 
сад више не треба. Онај се томе није надао, збуни се 
па пита: „а је ли господин пред смрт штуцао2" — 
„Штуцали су, молим". — „А је ли много штуцао2" 
— „Много". — „Е, па то је добро" — па хајд на- 
траг. Ха-ха-ха! 

Старац се сам насмеја; Аркадију се показа осмех 
на лицу. Базаров се само отеже. Разговор је тако 
трајао око једног сата; Аркадије је отишао у своју 
собу, а то је у ствари било претсобље купатила, али 
врло удобно и чисто. Мајзад уђе Тањуша и јави да 
је ручак готов. 

Василије Ивановић први устаде. 

— Хајдемо, господо! Опростите великодушно, ако 
сам вам био на досади. Надам се да ће вас моја до- 
маћица задовољити боље него ја. 


Ручак је испао врло добар, чак обилан, иако је 
био зготовљен на брзу руку; само је вино било мало 
рђаво: скоро црн херес, што га је Тимофејић купио 
код познатог трговца у вароши, као да се осећао на 
бакар или на калофонијум; а и муве су сметале. 
Обично их је дечко покућар растеривао великом 

зеленом граном; али овај пут га је Василије Ивано- 
вић одаслао, бојећи се да га младо поколење не 
осуди. Арина Власјевна је стигла да се удеси: 
метнула је висок чепац са свиленим тракама и пла- 
ви шал с арабескама. Она опет заплака чим ви- 
де свога Јењушу, али муж је није морао саветовати: 
она сама брзо обриса сузе, да не би капале на шал. 
јели су само млади људи: домаћини су били већ 
одавно ручали. Служио је Феђка, коме су очевидно 
биле тешке необичне чизме, а помагала му је жена 
мушког лица и ћорава, по имену Анфисушка, која 
је вршила дужност економке и праље, а старала се 
и о пиљежи. Василије Ивановић за све време ручка 
ходао је по соби, па је, сав срећан, чак блажено го- 
ворио о тешким опасностима које, по његову ми- 
шљењу, изазива Наполеонова политика, и о заплете- 
ности талијанског питања. Арина Власјевна није ни 
видела Аркадија, није га угошћавала; подупревши 
песницом своје округло лице, којем су подбуле усне 
вишњеве боје и младежи на образима и над обрва- 
ма давали доброћудан израз, није скидала очију са 
сина и једнако је уздисала: страшно је желела зна- 
ти на које време је дошао, али се бојала да га упи- 
та. — „А ако каже — на два дана", мислила је, а 
срце је у њој обамирало. После печења Василије И- 
вановић се изгуби за тренутак и врати се са отпу- 
шеном малом флашом шампањца. „Ево", узвикну он: 
„иако живимо за Божјим леђима, ипак се у свечаним 
приликама имамо чиме повеселнти!' Он нали три 
велике чаше и једну чашицу, наздрави „неоцењеним 

гостима" па отпут, по војнички, испи своју чашу, 
Арину Власјевну натера да испије своју чашицу до 
последње капи. Кад је дошао ред на слатко, Арка- 
дије, који није подносио ништа слатко, сматрао је 
ипак за своју дужност да окуси четири различне 
врсте тек скуваног слатког, тим пре што је Базаров 
одлучно одбио и одмах запалио цигару. Затим се по- 
јави чај с павлаком, с маслом и перечићима; затим 
Василије Ивановић одведе све у башту, да уживају 
лелоту вечера. Пролазећи поред клупе, он шапну 
Аркадију: — На овом месту волим да филозофирам, 
гледајући на залазак сунца: тако и доликује пусти- 
њаку. А онамо мало даље посадио сам неколико 
дрвета, које је Хорације волео. 

— Каква дрветаг — упитаће Базаров, ослуш- 
нувши. 

— А каква друга... багреме. 

Базаров поче зевати. 

— Држим да је време да путници иду у загрљај 
Морфеју, — рећи ће Василије Ивановић. 

— То јест, време је спавати, — прихвати База- 
ров. —— То мишљење је на свом месту. Заиста, вре- 
ме је. 

Поздрављајући се с матером, он је пољуби у чело, 
— а она га загрли и иза леђа га кришом трипут бла- 
гослови. Василије Ивановић отпрати Аркадија у ње- 
гову собу и пожеле му „тако благодатан починак 
какав сам ја уживао кад сам био у вашим срећним 
годинама". И доиста, Аркадије је одлично спавао у 
своме купатилском претсобљу: у њему је мирисало 

на нану, а два попца су наизменце успављиво цврча- 
ла иза лећи. Василије Ивановић се од Аркадија упу- 
ти у свој кабинет, ла приседнувши на диван код си- 
новљевих ногу, хтеде да проћаска с њим; али га Ба- 
заров одмах посла, говорећи да му се слава, а овамо 
није заспао до зоре. Отворивши широко очи, он је 
љутито гледао у мрак: успомене из детињства нису 
имали власти над њим, а поред тога он се још није 
могао отрести последњих горких утисака. Арина 
Власјевна прво се слатко помолила Богу; затим је 
дуго и дуго разговарала с Анфисушком, која је, став- 
ши као укопана пред госпођу и уперивши у њу своје 
једино око, причала јој тајанственим шапатом све 
своје примедбе и размишљања о Евгенију Васиљеви- 
ћу. Старици се од радости, од вина, од дуванског ди- 
ма сасвим вртело у глави; муж поче да говори с њом, 
па диже руке од ње. 

Арина Власјевна била је права племићка бивших 
старих времена; она је требала да живи пре двеста 
година, у стара московска времена. Била је врло 
побожна и осетљива, веровала је у сва могућа су- 
јеверја, враџбине, уроке, снове; веровала је у јуроди- 
ве, у кућне духове, у вампире, у рђаве баксузе, у чи- 
не, у народно лечење, у четврткову со, у скори крај 
света; веровала је да ће, ако се на Ускрс на све- 
ноћној служби не угасе свеће, ељда добро родити, и 
да печурка више не расте ако је човечије око спази; 
веровала је да ђаво воли тамо где је вода и да сваки 
јеврејин има на грудима крваву мрљу; бојала се ми- 
ша, смукова, жаба, врабаца, пијавица, грома, хладне 

воде, промаје, коња, јарчева, риђих људи и црних ма- 
чака, и држала је полце и псе за нечисте животиње; 
није јела ни телетину, ни голубове, ни ракове, ни сир, 
ни шпаргле, ни морску репу, ни зечеве, ни лубенице, 
зато што исечена лубеница личи на главу Јована 
Претече; а о остригама није могла говорити без 
стресања; волела је лепо јести, и строго је постила, 
спавала је десет сати дневно и није никако легала 
ако је Василија Ивановића заболела глава; није про- 
читала ни једну књигу, сем „Алексиса, или кућица у 
шуми", писала је једно, највише два писма годишње, 
а у кућанству, сушењу и кувању добро се разумева- 
ла, иако се својим рукама ничега није дотицала и 
уопште нерадо се мицала с места. Арина Власјевна 
била је врло добра и, на свој начин, ни мало глупа. 
Она је знала да на свету постоје господа који тре- 
ба да наређују и прост народ који мора служити, — 
па зато се није гнушала ни ропске понизности ни по- 
клона до земље; али се с потчињеним понашала при- 
јатељски и благо, ниједнога просјака није пуштала 
да му не удели и никога никад није осуђивала, изко 
је по каткад сплеткарила. У младости је била врло 
љупка, свирала је на клавикордама и говорила је по- 
мало француски; али у току многогодишњих лутања 
са својим мужем, за кога се удала против своје во- 
ље, угојила се и заборавила музику и француски је- 
зик. Свога сина је волела и неисказано га се бојала; 
управу над имањем је оставила Василију Ивановићу 
— и више се ни у шта није мешала: она би уздисала, 
махала марамицом и од страха подизала обрве све 

више и више, чим би јој старац почео причати о ре- 
формама које је намеравао предузети и о својим 
плановима. Она је патила од хипохондрије, стално је 
очекивала неку велику несрећу и одмах би почела 
плакати чим би се сетила нечег тужног... Таквих 
жена сад све мање има. Бог зна да ли се томе треба 
радовати! 


ХХ 


Уставши из кревета, Аркадије отвори прозор — 
и прво што му паде у очи беше Василије Ивановић. 
У бухарском шлафроку, опасан марамицом, ста- 
рац је марљиво копао у баштици. Он спази свога 
младога госта, па се одупре на ашов и узвикну: 

— Здраво да сте! Како сте изволели спавати2 

— Одлично, — одговори Аркадије. 

— А ја овде, као што видите, као неки Цинцинат, 
правим леју за позну репу. Сад је настало тако време, 
— и хвала Богу! — да сваки мора својим рукама при- 
бављати себи храну; у друге се не сме уздати: мора се 
сам трудити. И излази да је Жан Жак Русо у праву. 
Пре пола сата, господине мој, видели бисте ме у са- 
свим другом положају. Једној сељанци, која се жали- 
ла на срдобољу—то је по њиховом, а по нашем дизен- 
терију, — ја... како да се боље изразим... ја сам 
уливао опијум; а другој сам зуб извадио. Овој сам 
понудио етеризацију... али она није пристала. Све 
ја то радим дганз — анамат е р. Уосталом, не тре- 
ба да ми се чудите: ја сам плебејац, ћото похиз — 
не коленовић, а не као што је моја благоверна... 

Па је ли по 'вољи да дођете овамо у хлад, да се на- 
дишете пред чај јутарње свежине2 
Аркадије изађе к њему. 


— Добро дошли још једаред! — рече Василије 
Ивановић, приносећи по војнички руку умашћеној 
капи, која му је покривала главу. — Знам да сте 


научили на раскош, на задовољство, али се и вели- 
ки овога света не либе да проведу кратко време под 
кровом колибице. 

— Забога, — узвикну Аркадије, — откуд сам ја 
велики овога света А нисам навикао ни на раскош. 

— Допустите, допустите, — одговори Василије 
Ивановић с љубазном гримасом. — Мако сам сад 
бачен у архиву, ипак сам видео света — познајем 
птицу по лету. И ја сам психолог на свој начин и 
физиогномист. Смем рећи, да нисам имао тога дара 
— одавно бих пропао; пригњавили би ме, ситног 
човека. Рећи ћу вам без комплимента: искрено се 
радујем пријатељству које видим између вас и мога 
сина. ја сам се малочас 'видео с њим; он је, по свом 
обичају, који ви вероватно добро познајете, устао 
рано и отишао у околину. Допустите да вас упитам, 
— јесте ли одавно познати с мојим Евгенијем 

— Од ове зиме. 

— Та-ако. И допустите да вас још упитам, — него 
хоћете ли да седнете2 Допустите ми као оцу да вас 
упитам потлуно искрено: како ви мислите о моме 


Евгенију 2 
— Ваш син је један од најодличнијих људи с ко- 
јима сам се икад видео, — живо одговори Аркадије. 

Очи у Василија Ивановића се изненада раширише, 
а образи му плануше. Ашов му испаде из руку. 

— И тако ви сматрате, — поче он... 

— Ја сам уверен — прекиде га Аркадије, — да ва- 
шег сина чека велика будућност, да ће он прославити 
ваше име. Ја сам се у то уверио од првог нашег су- 
срета. 

— Како... како је то билог —— једва изговори Ва- 
силије Ивановић. Раздраган осмех му развуче широ- 
ке усне и више није силазио с њих. 

— Ви хоћете да знате како смо се упознали2 

— Да... и уопште... 

Аркадије поче причати и говорити о Базарову с 
још већом ватром, с 'већим усхићењем него оно вече 
кад је играо мазурку с Одинцовом. 

Василије Ивановић га је слушао, слушао, брисао 
нос, премештао марамицу из руке у руку, кашљао, 
подизао косу у вис — и напослетку није могао из- 
држати: наже се над Аркадијем и пољуби га у раме. 

— Ви сте ме сасвим усрећили, — рече он, сме- 
шећи се непрестано: — ја — морам вам рећи да 
ја... обожавам свога сина; о мојој старици и да 
не говорим: шта ћете, мати је! Али ја не смем 
пред њим да показујем своја осећања, зато што он 
то не воли, Он је непријатељ свих излива; многи га 
чак осуђују због такве тврдоће његове нарави и 
виде у њој знак охолости и неосетљивости; али се 
људи као што је он не могу мерити обичним арши- 
ном, зар не2 Ето например: други би на његовом 
месту само извлачио од својих родитеља; а он од 

нас, верујте ми, никад ни паре није узео, богами! 

— Он је несебичан, поштен човек, — рећи ће Ар- 
кадије. 

— Управо несебичан. А ја, Аркадије Николајевићу, 
не само што га обожавам, ја се поносим њим, и све 
моје частољубље се састоји у томе да временом у 
његовој биографији буду написане ове речи: „син 
простога војног лекара, који га је ипак рано умео 
осетити, па ништа није жалио за његово образова- 
ЊЕ 

Глас у старца се прекиде. 

Аркадије му стиште руку. 

— Како ви мислите, — упита Василије Ивановић, 
поћутавши мало: — па он неће ваљда на медицин- 
ском пољу стећи тај глас који му ви проричете2 

— Разуме се, не на медицинском, нако ће и у том 
погледу бити један од првих научника. 

— Па онда на којем, Аркадије Николајевићу2 

— То је сад тешко рећи, али он ће бити чувен. 

— Он ће бити чувен! — понови старац, ла се за- 
дуби у мисли. 

— Арина Власјевна су наредили да вас замолим 
да дођете на чај, — рече Анфисушка, пролазећи по- 
ред њих с огромним тањиром зрелих малина. 

Василије Ивановић се трже. 

= Хоће ли бити хладне павлаке уз малине2 

— Биће, молим. 

— Али само хладне, пази! Немојте се снебивати, 
Аркадије Николајевићу, узимајте што више. Што ли 
то нема Евгенија 2 

— Ја сам овде, — зачу се Базаровљев глас из Ар- 
кадијеве собе. 

Василије Ивановић се брзо окрете. 

— Аха! Ти си хтео да посетиш свога пријате- 
ља, али си задоцнио, аписе, и ја сам већ имао с њим 
дуг разговор. Сад треба ићи на чај: зове мати. Него, 
треба с тобом да разговарам. 

— О чему2 

— Има овде један сељак, па пати од иктеруса... 

— То јест од жутице. 

— Да, од хроничног и врло упорног иктеруса. ја 
сам му прописивао кичицу и кантарион, терао сам 
га да једе мркву, давао соду; али су то све пали- 
јативна сретства; треба штогод темељније. Ти, 
иако се потсмеваш медицини, уверен сам да ми мо- 
жеш дати добар савет. Али о томе ћемо после го- 
ворити, а сад хајдемо на чај. 

Василије Ивановић живо скочи и запева из „Ро- 
берта": 


„Закон, закон, закон себи поставимо, 
Да ра... дара... да радосно поживимо!" 


— Необична животна снага! — рече Базаров, од- 
мичући се од прозора. 

Дође подне. Сунце је пекло иза танке превлаке не- 
прекидних беличастих облака. Све је ћутало: само 
су се петлови пркосно надметали кукурекањем у се- 
лу, изазивајући код свакога ко их је слушао чудно 
осећање дремежа и досаде; а негде високо на врху 
дрвећа разлегала се као плачно дозивање непрекидна 

писка младога јастреба. Аркадије и Базаров су ле- 
жали у хладу омањег пласта сена, простревши ис- 
под себе две три руковети шуштаве, суве, а још зе- 
лесне и миришљаве траве. 


— Она јасика, — проговори Базаров, — потсећа 
ме на моје детињство; она расте на крају јаме што 
је остала од шупе за цигле, и ја сам у оно време био 
уверен да та јама и јасика имају нарочиту амајлију: 
мени никад није било досадно поред њих. ја тада 
нисам знао да ми није било досадно, зато што сам 
био дете. А сад сам одрастао, амајлија не делује. 


— Колико си времена провео свега овде2 — упи- 
тао га Аркадије. 


— Две године без прекида; после смо навраћали. 
Ми смо живели скитачким животом; највише смо се 
мотали по варошима. 

— А је ли ова кућа одавног 

— Одавно. Њу је подигао још мој дед, отац моје 
матере. 

— А ко је био твој дед2 

— Враг би га знао. Некакав секунд-мајор. Служио 
је за време Суворова, и све је причао о прелазу пре- 
ко Алпа. Мора бити да је лагао. 

— Зато код вас у салону виси портрет Суворова. 
Ја волим оваке кућице као што је ваша, старинске 
и топле; и мирис имају некакав нарочит. 


— Миришу на уље за кандило и на козју траву, 
— рече Базаров зевајући. — А шта је мува у тим 
слатким кућицама... Пих! 

— Реци ми, — поче Аркадије после мале почивке: 
— јесу ли те у детињству кињили2 

— Ти видиш какви су моји родитељи. — То није 
строг свет. 

— Ти их волиш, Евгеније2 

— Волим, Аркадије! 

— И они тебе воле! 

Базаров поћута мало. 


— Знаш ли о чему мислим — проговори он на- 
послетку, забацујући руке за главу. 


— Не знам. О чему 


— Мислим: лепо моји родитељи живе на овом 
свету! Отац у својих шездесет година лупа главу о 
које чему, говори о „палијативним" средствима, ле- 
чи људе, показује се великодушан према сељацима, 
—- једном речју, живи весело. И мојој матери је 
добро: њој је дан толико испуњен свакојаким по- 
словима, уздисањем и јечањем да нема кад да дође 
к себи; а ја... 

— А ти2 у 

—- А ја мислим: ја ето лежим овде под пластом... 
узано местанце које заузимам тако је сићушно упо- 
ређено са осталим пространством, где мене нема и 
где се о мени не води рачуна; и део времена који ћу 
ја проживети тако је ништаван према вечности, где 
мене није било нити ће бити... А у овом атому, у 
овој математичкој тачки крв се врти, мозак ради, 
такође жели нешто... каква бесмисленост! Каква 
будалаштина! 

— Допусти да ти приметим: то што ти говориш 
вреди за све људе уопште... 

— Ти имаш право, — прекиде га Базаров. — Ја 
сам хтео рећи да су они, то јест моји родитељи, за- 
узети послом и не лупају главу о својој ништавно- 
сти, она им не смрди... А ја... осећам само досаду 
и љутњу. 

— Љутњу2 А зашто љутњу2 

— Зашто Како зашто Па зар си заборавио2 

— ја се свега сећам, али ипак мислим да немаш 
права љутити се. Ти си несрећан, признајем, али... 

— Е! Па ти, Аркадије Николајевићу, видим, ра- 
зумеш љубав, као сви најновији млади људи: квоц, 
квоц, квоц, коко, а чим се кока почне приближавати, 
хватај маглу! ја нисам такав. Али доста о томе. Че- 
му се не може помоћи, о томе је срамота говорити. — 
Он се окрете на бок. — Ехе! Ено храбри мрав вуче 
полумртву муву. Вуци је брате, вуци! Не обзири се 
на то што се она одупире, користи се тиме што као 
животиња имаш право да не признајеш сажалење, а 
не као ми, сломљени људи. 

— Па ти бар не треба да говориш, Евгеније! Кад 
си се ти ломио 2 

Базаров подиже главу. 

— ја се само тиме поносим. Сам себе нисам сло- 
мио, па ме ни жена неће сломити. Амин, свршено. 
Речи једне нећеш више чути о томе од мене. 

Два пријатеља полежаше још једно време ћу- 
тећи. 

= Да, — поче Базаров, — човек је чудновато 

створење. Кад погледаш тако са стране и издалека 
на празан живот какав овде проводе „оцеви", из- 
гледа: куд ћеш боље2 Једи, пиј, и знај да поступаш 
најправилније, најразумније. Али не; чамотиња са- 
влада. Човек зажели да има посла с људима, макар 
да их грди, али тек да има посла с њима. 

— Требало би тако удесити живот да сваки тре- 
нутак буде у њему значајан, — рече Аркадије зами- 
шљено. 

— Ко каже! Значајно, иако бива и лажно, али је 
слатко, па и са значајним се човек може помирити... 
али брбљање, брбљање... то је невоља. 


— Брбљање не постоји за човека, ако он само 
неће да зна за њега. 

— Хм... то си ти казао супротно опште 
место. 

— Шта Шта ти називаш тим именом>2 

— А ево шта: рећи, например, да је просвета 
корисна, то је опште место; а рећи да је просвета 
штетна, то је супротно опште место. Оно као да је 
финије, а у ствари је исто. 

— Али где је истина, на којој страни2 

— Где2 ја ћу ти одговорити као одјек: где2 

— Ти си данас меланхолично расположен, Евге- 
није. 

— Збиља2 Мора бити да ме је сунце загрејало, а 
и малина не треба тако много јести. 

— У том случају није рђаво мало проспавати, — 
примети Аркадије. 

— Па готово; само ти немој гледати у мене: у сва- 
кога човека је лице глупо кад спава. 
— А теби није свеједно шта се о теби мисли 


— Не знам шта да ти кажем. Прави човек не 
треба о томе да лупа главу; прави је човек онај о 
коме нема шта да се мисли, а кога треба слушати 
или мрзети. 

— Чудновато! ја никога не мрзим, — рече Арка- 
дије промисливши се. 

— А ја мрзим многе. Ти си нежна душа, мекушац, 
куд ти да мрзиш!,.. Ти се плашиш, мало се уздаш 
у себе. 

— А ти, — прекиде га Аркадије, — имаш поузда- 
ња у себе2 Имаш високо мишљење о самом себи2 

Базаров поћута мало. 

— Кад будем срео човека који неће стукнути пре- 
да мном, — рече он растежући, — тада ћу проме- 
нити своје мишљење о самом себи. Мрзети! Па ето, 
например, ти си данас рекао, пролазећи лоред куће 
нашег старосте Филипа, — она је тако лепа, бела, 
— ето, рекао си, Русија ће тада постићи савршен- 
ство кад и у последњег сељака буде исти такав стан, 
а и сваки од нас треба томе да припомогне ... А ја 
сам и омрзао тога последњег сељака, Филипа или 
Сидора, због којег ја треба из коже да изађем, а који 
ми неће рећи ни хвала... а и шта ће ми његово 
хвала2 Но, нека он живи у белој кући, а из мене ће 
расти репушина; па шта даље2 

— Та доста, Евгеније... кад те човек данас слу- 
ша, ни против воље би се морао сложити са онима 

који нам пребацују да немамо никаквих принципа. 

— Ти говориш као твој чика. Принципа уопште 
нема — ти то још ниси увидео! А имају чулни осе- 
ћаји. Све од њих зависи. 

— Како тог 

— Па тако. Например ја: ја се држим негатив- 
ног правца — силом чулних осећаја. Мени је при“ 
јатно порицати, мој мозак је тако устројен — па 
крај! Зашто ми се свиђа хемија Зашто ти волиш 
јабуке2 — тако исто због чулног осећаја. То је све- 
једно. Дубље од тога људи неће проникнути. Сваки 
ти то неће казати, па и ја ти то други пут нећу рећи. 

— Па шта И поштење је осећајг 

— Него шта! 

— Евгеније! — поче тужним гласом Аркадије. 

— А Шта Не свиђа ти се2 — прекиде га Ба« 
заров. — Не, брате! Кад си се решио све да косиш, 
удри и себе по ногама!... Него, доста смо филозо- 
фирали. „Природа наводи на сањиво ћутање", рекао 
је Пушкин. 

— Никад он тако што није рекао, — рече Ар- 
кадије. 

— Па ако није казао, могао је и требао је да каже, 
пошто је био песник. Он мора да је служио у војсци 

— Пушкин никада није био у војној служби! 

— Забога, код њега на свакој страници стоји: | 
бој, у бој! за част Русије! 

— Какве ти то немогуће ствари измишљаш! Па 
то је, на крају крајева, клевета. 

— Клевета2 Чудна ми чуда! Нашао си чиме ћеш 


180 


ме поплашити! Ма какву клевету измислио о човеку, 
он у суштини заслужује двадесет пута горе. 

— Боље хајде да спавамо! — рече Аркадије љу- 
тито. 

— С највећим задовољством, — одговори Базаров. 

Али се ни једном ни другом није спавало. Некако 
скоро непријатељско осећање испуњавало је срца оба 
млада човека. После пет минута они отворише очи 
и погледаше један у другог ћутећи. 

— Погледај, — поче одједном Аркадије: — сув, 
кленов лист се откинуо и пада на земљу; његово кре- 
тање потпуно је слично с летом лептира. Зар то није 
чудног Оно што је најтужније и што је мртво — 
слично је с највеселијим и живим. 

— 0, пријатељу мој, Аркадије Николајевићу! — 


узвикну Базаров: — једно те само молим: немој го- 
ворити лепо. 
— Ја говорим како умем... А напослетку, то је 


деспотизам. Пала ми је на памет мисао; зашто да је 
не кажем 2 

— Тако; али зашто и ја да не кажем своју мисао2 
ја налазим да је непристојно говорити лепо. 

— А шта је пристојног Псовати2 

— Е-е! Па ти, видим, намераваш да пођеш сто- 
пама свога чике. Како би се тај идиот обрадовао кад 
би те чуо! 

— Како си рекао за Павла Петровића2 

— Рекао сам оно што заслужује — да је идиот. 

— То је ипак неиздржљиво! — узвикну Аркадије. 

— Аха! проговорило рођачко осећање, — рече 

Базаров мирно. — Ја сам приметио да се оно врло у- 
порно држи код људи. Човек је готов да се свега 
одрекне, растаће се са сваком предрасудом; али да 
призна да је, например, брат који краде туђе мара- 
мице лопов —— за то нема снаге. И збиља: мој брат, 
а да није геније... зар је то могуће2 


= У мени је просто проговорило осећање пра- 
вичности, а никако рођачко, — одговори Аркадије 
ватрено, — Али, пошто ти то осећање не разумеш, 
пошто немаш тога чулног осећаја, тотии 
не можеш судити о њему. 

— Другим речима: Аркадије Кирсанов је одвећ 
узвишен да бих га ја могао разумети, поклањам се 
и ћутим. 

— Доста, молим те, Евгеније, ми ћемо се најзад 
посвађати. 

— Ах, Аркадије! Молим те, посвађајмо се једном 
добро — крв и нож, до истраге. 

— Али тако бисмо свршили тим... 

— Да се потучемо2 — прекиде Базаров. — За- 
што нег Овде на селу, у овако идиличној средини, 
далеко од света и људских погледа --- дивота! Али 
ти са мном не можеш изаћи на крај. Ја ћу те одмах 
ухватити за гушу... 


Базаров рашири своје дугачке и кошчате прсте... 
Аркадије се окрете и спреми се, као шалећи се, да 
се одупре ... Али му се лице његовог пријатеља учи- 
ни тако претеће, тако озбиљну претњу виде у ис- 
кривљеном осмеху његових усана, у ужагреним 0- 
чима — да и нехотице осети страх... 

— А! Ту ли сте се завукли! — зачу се у том тре- 
нутку глас Василија Ивановића, и стари војни ле- 
кар се појави пред младим људима, обучен у кратак 
капут од домаћег платна и са сламним шеширом, 
такође домаће израде. — Ја вас тражио, тражио... 
Али ви сте изабрали одлично место и дивно се зани- 
мате. Лежећи на земљи гледати у небо... знате ли 
— у том има неки нарочит значај! 

— Ја гледам у небо само онда кад хоћу да кинем, 
— прогунђа Базаров, па се обрати Аркадију и рече 
полугласно: — жао ми је што нас је омео. 

— Но, доста, — шапну Аркадије и стеже кришом 
руку своме пријатељу. — Али никакво пријатељство 
не може задуго издржати таке сукобе. 

— Гледам на вас, моји млади саговорници, — го- 
ворио је међутим Василије Ивановић, климајући гла- 
вом и одупирући се скрштеним рукама на неки ве- 
што увијен штап који је сам начинио, с фигуром 
Турчина место дршке: —— гледам и не могу да вас 
се нагледам. Колико је у вас снаге, најцветније мла- 
дости, способности, талента! Просто... Кастор и 
Полукс! 

— Гле куда удара — у митологију! — рече Ба- 
заров. — Одмах се види да је у своје време био силан 
латинац! Јер ти си, колико се сећам, добио сребрну 
медаљу за састав, — а2 

= Диоскури, Диоскури! — понови Василије Ива- 
новић. 

— Ама, доста, оче, — мани се нежности. 

— Па може се једаред у веку, — промрмља ста- 

рац. — Уосталом, ја вас, господо, нисам зато нашао 
да вам говорим комплименте, већ да вам, прво, ја- 
вим да ћемо скоро ручати; а друго — хтео сам да 
те упозорим, Евгеније... Ти си паметан човек, по- 
знајеш људе, познајеш и жене, па ћеш зато извинити. 
Твоја мама је хтела да отслужи благодарење, по- 
водом твога доласка. Немој мислити да те ја зовем 
да присуствујеш томе благодарењу, оно је већ свр- 
шено; али отац Алексеј... 


— Поп2 
— Па да, свештеник; он ће код нас... ручати... 
ја се томе нисам надао, нити сам саветовао... али 


је некако тако испало... он ме није разумео... Па 
и Арина Власјевна. .. А поред тога, он је врло добар 
и разборит човек. 

— Он ваљда неће појести моју порцију за ручком 2 
— упитаће Базаров. 


Василије Ивановић се насмеја. 
— Забога, шта то говориш! 


— А ја више ништа не тражим. ја са сваким чове- 
ком могу сести за сто. 

Василије Ивановић намести свој шешир. 

— ја сам био унапред уверен, -— рече он, — да 
си ти изнад свих предрасуда. Па ево и ја — старац, 
узео сам шесдесет и другу годину, и ја их немам. 
(Василије Ивановић није смео признати да је он сам 
желео молепствије... Он је био побожан исто као 
и његова жена). А отац Алексеј је много желео да 
се упозна с тобом. Он ће ти се допасти, видећеш. 

Он није с раскида и карте да игра, и чак... али то 
нек остане међу нама... да пуши на лулу. 

— Зашто не2 Ми ћемо после ручка засести да 
играмо преферанса, и ја ћу га надиграти. 

— Хе-хе-хе, видећемо. И ми коња за трку имамо. 

— А шта, ваљда ћеш показати шта стари зназ — 
рече Базаров с нарочитим нагласком. 

Бронзани образи Василија Ивановића малко по- 
црвенеше. 

— Како те није стид, Евгеније... било па прошло. 
Па добро, ја сам готов пред њима да признам, 
доиста сам имао ту страст у младости; али сами 
платио за њу! — Него, како је врућина. Допустите 
да седнем код вас. Ваљда вам не сметам2 

— Ни најмање, — одговори Аркадије. 

Василије Ивановић се спусти на сено стењући. 

— Потсећа ме ваше садашње лежиште, господо 
моја, — поче он — на мој војнички живот, по бива- 
цима, на превијалишта, такође гдегод овако поред 
пласта, хвала Богу кад је и то било. — Он уздахну. 
— Ето например, ако ми допустите, испричаћу вам 
занимљиву епизоду за време чуме из Бесарабије. 

— За коју си добио крст светог Владимира7 — до- 


чека Базаров. — Знамо, знамо... него збиља, зашто 
га ти не носиш> 
= Па рекао сам ти да немам предрасуда, — про- 


мрмља Василије Ивановић (он је тек уочи тог дана 
наредио да му се опара црвена трака са реденгота), 
— и поче причати о епизоди за време чуме. — Па 
он је заспао, — шапну он наједном Аркадију, пока- 

зујући на Базарова и намрштивши се доброћудно. — 
Евгеније, устај! — додаде он гласно. — Хајдемо да 
ручамо. 

Отац Алексеј, личан и пун човек, густе, брижљиво 
рашчешљане косе, с везеним појасом на љубичастој 
свиленој мантији, показао се као човек врло окре- 
тан и умешан, Он први пожури да стегне руку Ар- 
кадију и Базарову, као да је унапред знао да њима 
не треба његов благослов, и уопште држао се сасвим 
неусиљено. И себе није издао, и друге није закачио; 
узгред се потсмехнуо латинском језику у семина- 
рији, и устао је у одбрану свога архијереја; испио је 
две чаше вина, а трећу је одбио; од Аркадија је узео 
цигару, али је није хтео пушити, говорећи да ће је 
понети кући. Није баш пријатно било код њега само 
то што је сваки час полако и опрезно подизао руку 
да ухвати муву на свом лицу, па их је усто понеки 
пут и давио. Он седе за зелени сто, показујући уме- 
рено задовољство, а заврши тиме што надигра Ба- 
зарова за две рубље и педесет копејки у новчани- 
цама: у кући Арине Власјевне нису имали ни појма 
да рачунају у сребру... Она је као и пре седела по- 
ред сина (карте није играла), као и пре је подупи- 
рала образ песницом и устајала само зато да нареди 
да се донесе неко ново јело. Она се бојала да ми- 
лује Базарова, ин он је није ободравао, није је иза- 
зивао на миловање; лоред тога јој је и Василије И- 
вановић саветовао да га много не „узнемирава". — 
„Млади људи то не маре", понављао јој је; (није по- 
требно говорити какав је био ручак тога дана: Ти- 

мофејић је сам главом јурио рано зором по некакву 
нарочиту черкеску говеђину; староста је ишао на 
другу страну по маниће, гргече и ракове; само за 
печурке сељанке су добиле 42 бакарне копејке); али 
очи Арине Власјевне нису се спуштале с Базарова, 
изражавајући не само преданост и нежност: у њима 
се огледала и туга, помешана са радозналошћу и 
страхом, огледао се некакав смирени укор. 


Уосталом, Базарову није било до тога да раза- 
бира шта баш изражавају очи његове матере; ом се 
њој ретко обраћао, и то с врло кратким питањима. 
Једаред замоли њену руку „среће ради"; она лагано 
метну своју меку ручицу на његов тврд и широк 
длан. 


— Шта је, — упитаће она мало после: — није 
помогло 2 

— Још горе је пошло, — одговори он с немарним 
осмехом. 


— Много они ризикују, — рече отац Алексије као 
сажаљевајући, па поглади своју лепу браду. 

— Наполеоново правило, баћушка, Наполеоново, 
— прихвати Василије Ивановић — па пође кецом. 

— Оно га је и одвело до Св. Јелене, — рече отац 
Алексије, па покри његовог кеца адутом. 

— Да нећеш водњике од рибизле, Јењушечкаг — 
упитаће Арина Власјевна. 

Базаров само слеже раменима. 

— Не! — говорио је он сутрадан Аркадију: — 
„сутра одлазим одавде. Досадно; хтео бих да радим, 
а овде се не може. Отићи ћу опет код вас у село; 

јер сам тамо оставио све своје препарате. Код вас се 
човек бар може закључати. А овде ми отац непре- 
стано говори: „мој кабинет ти стоји на услузи — 
нико ти неће сметати", а ни корака се не миче од 
мене. А и срамота ме да се закључавам од њега. Па 
и мати. Чујем како уздише с оне стране зида, а кад 
одем к њој — не знам шта ни да јој кажем. 

— Она ће се много растужити, — рече Аркадије, 
=— па и он. 

— ја ћу се опет вратити к њима. 

— Кад»г 

— Па кад пођем у Петроград. 

— Мени је нарочито жао твоје матере. 

— А штог Да ти није угодила јагодама2 

Аркадије обори очи. 

— Ти, Евгеније, не познајеш своју матер. Она не 
само што је одлична жена, она је и врло паметна, 
богами. Јутрос је са мном око пола сата разговарала, 
и то тако трезвено, интересантно. 

— Јамачно је само о мени причала 2 

— Није само о теби била реч. 

— Може битни; ти са стране можеш боље видети. 
Ако жена може издржати пола сата разговора, то 
је већ добар знак. А ја ћу ипак да идем. 

— Неће ти бити лако саопштити им то. Они не- 
престано мисле о томе шта ћемо радити после две 
недеље. 

— Није лако. Ђаво ме данас надарио да пецнем 
оца: он је неки дан наредио да се ишиба један његов 
оброчни сељак —- и врло добро је учинио; да, да, 

не гледај ме с таким запрепашћењем, — врло добро 
је учинио, јер је он страшан лопов и пијаница; само 
се отац није надао да ћу ја то сазнати. Он се јако 
збунио, а сад га поврх свега морам растужити... 
Ништа не мари! До свадбе ће оздравити! 


Базаров је рекао „не мари ништа!" а цео дан је 
прошао пре него што се одлучио да обавести Ва- 
силија Ивановића о својој намери. На послетку, ско- 
ро већ поздрављајући се с њим у кабинету, рече с 
усиљеним зевањем: 

— Да... умало не заборавих да ти кажем... ре- 
ци да се сутра пошљу наши коњи Федоту на смену. 

Василије Ивановић се запањи. 

— Зар г-н Кирсанов од нас одлази2 

— Да; и ја с њим идем. 

Василије Ивановић се преврте на месту. 

— Ти одлазиш2 

— Да... морам. Нареди, молим те, за коње. 

— Добро... — замуца старац... — на смену, 
добро... само... само... али како тог 

— Морам отићи код њега за кратко време. После 
ћу се опет овамо вратити. 


— Да! На кратко време... Добро. — Василије 
Ивановић извади марамицу и, бришући се, наже се 
скоро до земље. — Па добро. То ће све... бити. ја 


сам мислио да ћеш ти код нас. .. подуже. Три дана... 
То, то је после три године одвећ мало; одвећ мало, 
Евгеније! 

— Па ја ти кажем да ћу се брзо вратити. Преко 
ми је потребно. 

— Преко потребно.... Па шта ћеш. Пре свега 
треба дужност испунити. .. Дакле да пошљем коње2 
Добро. ја, наравно, и Арина томе се нисмо надали. 
Она је ево измолила цвеће од сусетке, хтела је да ти 
окити собу. (Василије Ивановић није ни споменуо да 
се свако јутро, чим сване, стојећи бос у папучама, са- 
ветовао с Тимофејићем и, вадећи дрхтавим прстима 
једну исцепану новчаницу за другом, говорио му шта 
све да купи, обраћајући му нарочиту пажњу на на- 
мирнице и на црно вино, које се, како је могао опа- 
зити, јако допало. младим људима). Главна ствар је. 
слобода; — то је моје правило... не треба прите- 
шњавати. .. не... 


Он одједном ућута и упути се вратима. 

— Ми ћемо се скоро видети, оче, бога ми. 

Али Василије Ивановић, не окрећући се, само од- 
махну руком па изиђе. Вративши се у спаваћу со- 
бу, застаде своју жену у постељи и поче се молити 
Богу шапатом, да је не би пробудио. Она се ипак 
пробуди. 

— Је си ли ти то, Василије Ивановићу2 — запита 
она. 

— Ја сам, матушка. 

— Ти долазиш од Јењуше2 Знаш ли, ја се бојим: 
да ли удобно спава на дивану 2 Рекла сам Анфисушки 
да му метне твој походни душек и нове јастуке; ја 
бих му дала наш перјани, али он, сећам се, не воли 
да спава на меканом. 


— Ништа, матушка, не брини се, њему је добро. 
Господи, помилуј нас грешних, — настави он полу- 

гласно своју молитву. Василију Ивановићу би жао 
своје старице; не хтеде да јој каже ноћу каква је 
туга очекује. 

Базаров и Аркадије су отлутовали сутрадан. Већ 
од јутра све се у кући било снуждило; Анфисушки 
су судови испадали из руку, чак је и Феђка био збу- 
њен, и на крају је био скинуо чизме. Василије Ивано- 
вић је трчкарао више него икада; он се очевидно 
храбрио, гласно је говорио и лупао ногама. Али је у 
лицу био опао, и погледи су му стално клизили мимо 
сина. Арина Власјевна је тихо плакала; она би са- 
свим изгубила главу и не би се савладала, да је ују- 
тру рано није муж читава два сата саветовао. А кад 
се Базаров, обећавши неколико пута да ће се вратити 
пре месец дана, најзад ишчупао из загрљаја који су 
га задржавали и сео у тарантас, кад се коњи крето- 
ше и звонце зазвони, и точкови затандркаше, — и 
већ се није имало за чим гледати, и прашина се била 
слегла, и Тимофејић, сав згрбљен и посрћући у ходу, 
отетура назад у свој собичак, кад су стари остали 
сами у својој кући, која као да се изненада такође 
згурила и остарила: Василије Ивановић, који је још 
пре неколико тренутака младићски весело махао 
марамицом са степеница, скљока се на столицу и 
обори главу на груди. „Напустио нас, напустио", 
промуца он: „напустио; постало му досадно с нама. 
Сам, као прст сад сам!" понови он неколико пута, и 
сваки пут је истурао напред своју руку са издвоје- 
ним кажипрстом. Тада му се Арина Власјевна при-- 
ближи, па наслони своју седу главу на његову седу 

тлаву и рече: „Шта да радимо, Васја! Син је туђа 
кућа. Он је као соко: кад је хтео — долетео, кад је 
хтео = одлетео; а ја и ти смо као печурке на дупљи, 
седимо једно поред другог, и ни сместа. Само ја ћу ти 
остати за увек верна, као и ти мени". 

Василије Ивановић скиде с лица руке па загрли 
своју жену, своју другарицу, тако снажно како је ни 
у младости није грлио: она га је утешила у његовој 
тузи. 


ХХи 


Ћутећи, само каткад изговоривши један другом по- 
неку безначајну реч, стигоше наши пријатељи до Фе- 
дота. Базаров није био потпуно задовољан самим со- 
бом. Аркадије је био незадовољан њим. Поред, тога 
он је осећао у срцу ону безразложну тугу коју по- 
знају само врло млади људи. Кочијаш промени коње, 
па се попе на своје седиште и упита: десно или левог 

Аркадије задрхта. Пут надесно водио је у варош, а 
отуда кући; пут налево водио је к Одинцовој. 

Он погледа у Базарова. 

— Евгеније, —— упита он, — налевог 

Базаров се окрете. 

— Каква је то глупостг — прогунђа он. 

— Знам да је глупост, — одговори Аркадије. — 
Али чудна ми чуда! Зар нам је први пут2 

Базаров наби качкет на чело. 

— Како знаш, — рече он напослетку. 

— Терај лево, — викну Аркадије. 

Тарантас крете у правцу Никољског. Али одлучив- 

ши се да учине глупост, пријатељи су још у- 
порније ћутали него пре, чак су изгледали и љутити. 

Већ по томе како их је срео дворецки на степени- 
цама одинцовске куће, пријатељи су могли пого- 
дити да су неразборито учинили, подлегавши изне- 
надној фантазији. Видело се да их нису очекивали. 
Седели су доста дуго и с прилично глупим физионо- 
мијама у салону. Одинцова најзад изађе к њима. Она 
их поздрави са својом обичном љубазношћу, али се 
зачуди њиховом брзом повратку и, колико се могло 
судити по спорости њених покрета и речи, није им 
се много обрадовала. Они пожурише да јој кажу да 
су само свратили успут и да ће после једно четири 
сата кренути даље, у варош. Она се ограничи на лак 
узвик, замоли Аркадија да поздрави оца од њене 
стране, па посла по своју тетку. Кнегињица се поја- 
ви сва дремовна, што је давало још лакоснији израз 
њеном збрчканом, матором лицу. Каћа се није осе- 
ћала добро, па није излазила из своје собе. Аркадије 
одједном осети да је желео бар исто толико да види 
Каћу колико и саму Ану Сергејевну. Четири сата је 
прошло у безначајном разговору о овоме и ономе; 
Ана Сергејевна је и слушала и говорила без осмеха. 
Тек при самом праштању пређашње пријатељство 
као да се промешкољи у њеној души. 

— Мене је сад обузела хипохондрија, — рече она, 
— али ви се не обзирите на то, већ дођите опет по- 
сле неког времена, кажем вам то обојици. 

И Базаров и Аркадије јој одговорише муклим по- 
клоном, седоше у кола и, не заустављајући се више 

нигде, упутише се кући, у Маријино, куда су срећно 
стигли идућег дана увече. Целог пута ни један ни 
други нису чак ни поменули Одинцову; нарочито Ба- 
заров скоро није ни отварао уста, и пепрестано је 
гледао у страну, даље од пута, с неким љутитим уси- 
љавањем. 


У Маријину им се сви необично обрадоваше. Тако 
дуго задржавање његова сина почињало је плашити 
Николу Петровића: он узвикну, замлатара ногама и 
поскочи на дивану кад Фењичка утрча код њега ужа- 
грених очију и јави да су стигла „млада господа"; и 
сам Павле Петровић осети неко пријатно узбуђење, 
па се снисходљиво осмехну, дрмусајући руке путника 
на повратку. Настадоше причања, запиткивања; го- 
"ворио је више Аркадије, нарочито за вечером, која 
је трајала далеко после поноћи. Никола Петровић на- 
реди да се да неколико флаша портера, тек наба- 
вљеног из Москве, па се сам толико напио да су му 
образи добили боју малине, и све се смејао некако де-– 
тињски и нервозно. Опште расположење се пренело 
и на послугу. Дуњаша је трчала тамо амо као пија- 
на и непрестано лупала вратима; а Петар је чаки у 
три сата по поноћи још једнако покушавао да отсви-– 
ра на гитари козачки валцер. Жице су тужно и при- 
јатно звучале у непомичном ваздуху; али, изузев о- 
мање почетне фјоритуре, ништа није испадало за ру- 
ком образованом камердинеру: природа га је изне- 
верила у музичкој способности, као и у свима дру- 
ГИМ. 


А међутим живот у Маријину није текао баш нај- 

легше, и јадном Николи Петровићу ишло је рђаво. 
Бриге на фарми расле су из дана у дан — непријатне, 
бесмислене. Главобоља с најамним радницима поста- 
ла је неиздржива. Једни су тражили да им се исплати 
зарада и повиси надница, други су одлазили, одневши 
капару; коњи су се разболевали; амови су горели као 
на ватри; радило се немарно; из Москве набављена 
вршалица показала се неупотребљива због велике 
тежине; другу су већ први пут покварили; половина. 
стаје за стоку изгорела, зато што је једна слепа ста- 
рица слушкиња по ветру отишла с угарком да окади 
своју краву... истина, по тврђењу те исте бабе, сва 
несрећа се десила због тога што је господину пало 
на памет да уводи некакве сиреве и млечне произво- 
де које нигде нико није видео. Управник се одједном 
улењио и чак се почео гојити, као што се гоји сваки 
Рус кад падне на „неограничену храну". Спазивши 
издалека Николу Ивановића, да би показао своју 
ревност, бацао би се ивером на прасе које је про- 
трчавало поред њега или би претио полунагом мали- 
шану, а иначе је највише спавао. Сељаци који су би- 
ли преведени на оброк нису полагали новац о року, 
крали су шуму; скоро сваке ноћи чувари су ловили, 
а понекад уз борбу хватали сељачке коње на лива- 
дама „фарме". Никола Петровић је био одредио нов- 
чану казну за потрицу, али се ствар обично свршава- 
ла тиме што су се коњи, оставши дан два на спахи- 
ској храни, враћали својим сопственицима. Као врху- 
нац свега, сељаци су се почели свађати међу собом: 
браћа су тражила деобу, њихове жене нису могле да 

живе заједно у истој кући; изненада би планула ту- 
ча, и сви би се наједанпут дизали на ноге као по ко~ 
манди, сви би дотрчавали пред степенице од канце- 
ларије, улазили код господина, често разбијених њу- 
шка, пијани, и тражили суда и расправљања; подиза- 
ла се галама, кукњава, женско јецање и вриска изме- 
шани с мушким псовкама. Морао је да испитује зава- 
ђене стране, и сам да виче док не промукне, знајући 
унапред да до правилног решења ипак не може до- 
ћи. Није било довољно радне снаге за жетву: су- 
седни једнодворац, најпоштенијег изгледа лица, по- 
годио се био да набави жетеоце по две рубље од де- 
сетине, па је најбестидније преварио; његове сељанке 
су тражиле нечувене цене, а храна се међутим кру- 
нила, а овамо косидбом је нису дигли, па још Пу- 
пилски Савет прети и тражи да се одмах исплати сав. 
интерес... 

— Не могу више! — често је очајно узвикивао Ни- 
кола Петровић. — Сам се не могу тући, а да пошљем 
по среског начелника —- не допуштају ми моји прин- 
ципи, а без застрашивања казном ништа се не може 
учинити! 


— Ри сате, ди сајте. — рекао би на то Павле 
Петровић, а и сам је јаукао, мрштио се и чупао 
бркове. 

Базаров се држао подаље од тих „брбљарија", а 
њему, као госту, није ни доликовало да се меша у 
туђе послове. Сутрадан по свом доласку у Маријино, 


1 Тихо, тихо. — Прим. прев. 

он се прихватио својих жаба, инфузорија, хемиских 
састава и непрестано је петљао с њима. Аркадије, на- 
против, сматрао је за своју дужност, ако не да пома- 
же оцу, а оно да се бар прави као да је готов да му 
помогне. Он га је стрпљиво слушао до краја и једа- 
ред му дао неки савет, не зато да буде послушан, већ 
да би показао своје интересовање. Занимање еконо- 
мијом није код њега изазивало одвратност: чак је 
са задовољством маштао о агрономској делатности, 
али му је у то време глава била пуна других мисли. 
Аркадије је, чудећи се и сам томе, непрестано ми- 
слио о Никољском; пре би само слегао раменима, ако 
би му неко рекао да му може досадити бављење под 
једним кровом с Базаровом, и још под каквим! — 
под родитељским кровом; а стварно му је било до- 
садно и вукло га нешто да иде ван. Паде му на памет 
да се шета док не малакше, али и то није помогло. 
Разговарајући једаред с оцем, дознаде да Никола 
Петровић има неколико писама, доста интересантних, 
које је некад мати Одинцове писала његовој покојној 
жени, и није га пустио на миру све докле није добио 
та писма, због којих је Никола Петровић морао рити 
у двадесет разних фијока и сандука. Добивши те 
полуиструлеле хартије, Аркадије се као умири, као да 
је видео пред собом циљ коме је требало да иде. „ја 
вам то обадвојици велим", непрестано је шаптао, — 
сама је додала! „Отићи ћу, отићи, ђаво га однео!" 
Али се сети последње посете, хладног дочека и ра- 
није неокретности, па га поче обузимати плашљи- 
вост. Младићко „можда", потајна жеља да окуша 

срећу, испита своју снагу сам, без ичије заштите — 
најзад су га савладали. Није прошло ни десет дана 
откако се вратио у Маријино, а он опет, под изгово- 
ром да хоће да проучн механизам недељних школа, 
појури у варош, а отуда у Никољско. Гонећи непре- 
стано кочијаша, летео је тамо као млад официр у 
бој: било га је и страх, и радовао се, нестрпљење 
га је гушило. „Главна је ствар — не мислити", по- 
нављао је у себи. Кочијаш му се десио одличан; 
заустављао се пред сваком механом, говорећи: „да 
гуцнем2" или: „да ли да гуцнемг", али зато, 
гуцнувши, није штедео коње. Ено се најзад по- 
јави високи кров познате куће... „Шта ја ово ра- 
дим2" сину Аркадију наједаред у глави; „Али се већ 
не могу ваљда вратити!" Тројка је сложно грабила, 
кочијаш је подвикивао и звиждао. Ево већ затутња 
мостић под копитама и точковима, ево се већ изди- 
же алеја потстрижених јела... Ружичаста женска 
хаљина промаче у тамном зеленилу, младо лице по- 
гледа испод лаких реса сунцобрана... Он познаде 
Каћу, а и она њега познаде. Аркадије нареди кочија- 
шу да заустави разигране коње, искочи из кола и 
приђе јој. „То сте ви!" рече она, и мало по мало сва 
порумене: „хајдемо до сестре, она је ту, у парку; би- 
ће јој пријатно да вас види". 

Каћа поведе Аркадија у парк. Сусрет с њом учини 
му се као нарочито срећан предзнак; он јој се обра- 
дова као да му је род. Све се одлично подесило: ни 
дворецког, ни пријављивања. На савијутку пута спа- 

зи Ану Сергејевну. Била му је окренута леђима. 
Чувши кораке, она се лагано окрете. 

Аркадије се опет збуни, али га одмах умирише 
прве њене речи. „Добар дан, бегунче!" — рече она 
својим уједначеним, љупким гласом, па му пође у 
сусрет, смешећи се и жмирећи због сунца и ветра: 
„Где си га нашла, Каћа 2" 


— Ја сам вам, Ана Сергејевна, — поче он, — до- 
нео тако нешто што ви никако не очекујете... 


— Ви сте себе донели; то је најбоље. 


ХХшШ 


Испративши Аркадија с потсмешљивим сажаље- 
њем и давши му да осети да се ни мало не вара у то- 
ме шта је прави циљ његова пута, Базаров се потпу- 
ко осами; поче грозничаво радити. С Павлом Петро- 
вићем се више није препирао, тим пре што се овај у 
његову присуству држао претерано аристократски и 
изражавао своје мишљење више гласовима него ре- 
чима. Само се једаред Павле Петровић упустио у 
утакмицус нихилистом поводом питања које 
је тада било у моди — о правима балтичких племи- 
ћа, али се и сам одједном заустави, рекавши с хлад- 
ном уљудношћу: — уосталом, ми један другог не 
можемо разумети; ја бар немам част вас разумети. 

— Таман посла! — узвикну Базаров. — Човек мо- 
же све разумети — и како трелери етар, и шта се 
збива на сунцу; а како други човек може брисати 

нос друкчије него што он брише, то није кадар разу- 
мети. 


— је ли то духовитостг — рече Павле Петровић 
упитно, па оде у страну. 

Уосталом, он је покашто молио Базарова да прису- 
ствује његовим опитима, а једаред је чак прибли- 
жио микроскопу своје намирисано и одличним ко- 
сметичким средствима умивено лице, да би видео ка- 
ко прозрачна инфузорија гута зелену трунчицу и 
марљиво је жваће некаквим врло окретним маљићи- 
ма, који су јој били у грлу. Много чешће него његов 
брат посећивао је Базарова Никола Петровић; он би 
сваки дан долазио да се, као што је говорио, „учи", 
да га домаћинске бриге нису вукле на другу страну. 
Он се није снебивао пред младим природњаком: сео 
би гдегод у собни кут и пажљиво гледао, усуђујући 
се само покашто да опрезно упита за нешто. За 
време ручкова и вечера он се трудио да наведе го- 
вор на физику, геологију или хемију, пошто су сви 
други предмети, чак и пољопривредни, а већ да сеин 
не говори о политичким, могли довести ако не до 
сукоба, а оно до обостраног незадовољства. Никола 
Петровић је увиђао да се мржња његова брата пре- 
ма Базарову никако није смањила. Један безначајан 
случај, поред осталог, потврдио је његове сумње. 
Била се почела појављивати колера овде-онде по 
околини, па је чак „шчапила" и два човека из самог 
Маријина. Ноћу је Павле Петровић имао прилично јак 
напад. Он се промучио до јутра, али није прибегао 
помоћи Базаровљева знања —- и видевши се с њим 

сутрадан, на његово питање: —- „зашто није послао 
по њега2" — одговори, сав још блед, али већ бри- 
жљиво очешљан и избријан: — „па ви сте, како се 
сећам, сами говорили да не верујете у медицину2" 
— Тако су пролазили дани. Базаров је радио тврдо- 
главо и туробно. .. а међутим се у кући Николе Пе- 
тровића налазило створење с којим не само што се 
разгаљивао, већ је радо разговарао... То створење 
је била Фењичка. 

Он се с њом сретао већином изјутра рано, у парку 
или у дворишту; у њену собу није залазио, а она је 
свега једаред пришла његовим вратима, да га упита 
— да ли да купа Мићу или не. Она не само да је 
имала поверења у њега, не само да га се није бојала, 
већ се пред њим држала слободније и окретније не- 
го пред самим Николом Петровићем. Тешко је 
рећи због чега је то тако било; може бити зато што 
је несвесно осећала отсуство свега племићког, свега 
онога вишег што и привлачи и плаши. У њеним очи- 
ма он је био и одличан лекар, и прост човек. Не сне- 
бивајући се пред њим, забављала се својим дететом, 
и једаред, кад је јако заболела глава —- узела је из 
његових руку лек. Пред Николом Петровићем као да 
се туђила Базарова: она је то чинила не из лукав- 
ства, већ због неког осећања пристојности. Она се 
бојала Павла Петровића више него икога другог; он 
је од неког времена почео да је вреба и изненада се 
појављивао, као да је ницао из земље иза њених ле- 
ђа у свом енглеском сјуту, непомичног, оштрог 
погледа и с рукама у џеповима. — „Просто те за- 

пахне хладноћом", жалила се Фењичка Дуњаши, а 
ова, место да јој одговори, уздисала је и мислила о 
другом „неосетљивом" човеку. И не сањајући о том, 
Базаров је постао опак тиранин њене душе. 


Фењички се допадао Базаров; а и она се њему до- 
падала. Чак му се и лице мењало кад је с њом 
разговарао: добијало је ведар, готово добродушан 
израз, и с његовом обичном немарношћу мешао се 
некакав шаљив израз. Фењичка је бивала сваки дан 
све лепша. У животу младих жена наступа време кад 
оне одједном почињу да се расцветавају и развијају 
као летње руже; тако време наступило је и за фе- 
њичку. Све је томе доприносило, чак и јулска вру- 
ћина каква је тада била. Обучена у лаку, белу хаљи- 
ну, она сама је изгледала беља и лакша. Опаљеност 
није могла да је ухвати, а врућина, од које се није 
могла сачувати, лако јој је руменила образе до ушију 
и, уливајући тиху леност у цело њено тело, изазивала 
дремљив замор у њеним лепим очицама. Она готово 
није могла да ради, руке би јој просто склизнуле на 
колена. Једва је ишла, и непрестано је уздисала и 
жалила се са смешном малаксалошћу. 

= Требало би да се чешће купаш, — говорио јој 
Никола Петровић. 

Он је начинио велико купатило, покривено плат- 
ном, у оном свом вештачком језеру што још није би- 
ло пресушило. 

— Ох, Никола Петровићу! Али док дођем до језе- 
ра — умрећу, а док се вратим назад — умрећу. Јер 
нема хлада у парку. 

— То је истина, да нема хлада, — одговори Нико- 
ла Петровић и обриса обрве. 

једаред, око седам сати изјутра, Базаров, враћају- 
ћи се из шетње, застаде Фењичку у давно прецвета- 
лом, али још густом и зеленом хладњаку од јоргова- 
на. Она је седела на клупи, пребацивши по обичају 
белу мараму преко главе; поред ње је стајала цела 
кита црвених и белих ружа, још мокрих од росе. Он 
се поздрави с њом. 


— А! Евгеније Васиљевић! — рече она, па поди- 
же малко крај мараме, да погледа у њега, при чем 
јој се рука разголити до лакта. 

— Шта ви то ту радите — рече Базаров, седају- 
ћи поред ње. — Вежете букет2 

— Да; за сто о доручку. Никола Петровић то 
воли. 

— Али до доручка је још далеко. Читава хрпа 
цвећа! 

— Сад сам га набрала, јер ће бити врућина, неће 
се моћи изаћи из куће. Тек сад човек и може дисати. 
Сасвим сам малаксала од ове врућине. Већ се бојим 
да се не разболим. 

— Какво уображење! Дајдете да вам опилам пулс. 
— Базаров је узе за руку, потражи жилицу која је 
равномерно била, па чак и не хтеде бројати ударе. 
—— Живећете сто година, — рече он, пуштајући њену 
Буду 

= Ах, сачувај Боже! — узвикну она. 

— А штог Зар не бисте хтели дуго да живите2 

— Али сто година! Ми смо имали бабу од осамде- 

сет пет година — па каква је те била мученица! Црна, 
глува, погрбљена, непрестано је кашљала; само је 
себи на терету. Какав ми је то живот! 

— Значи, боље је бити млад2 

— Него како2 

— А у чему је боље2 Реците ми! 


— Како у чему2 Па ето ја сад, овако млада, могу 
све учинити, — и одем, и дођем, и донесем, никога 
не морам молити. .. Куд ћете лепше2 

— А ето мени је све свеједно: да ли сам млад 
или стар. 

— Како ви то говорите — свеједно То није мо- 
гуће што ви кажете. 

— Па ви сами судите, Федосја Николајевна, на- 
што ми моја младост» Живим сам, бећарски... 

— То од вас зависи. 


— У томе и јесте ствар што не зависи од мене! 
Кад би се бар когод сажалио на мене. 

Фењичка искоса погледа у Базарова али не рече 
ништа. — Каква вам је то књига2 — упита она, по- 
ћутавши мало. 

— Је ли оваг То је научна књига, мудра. 

— А ви једнако учите2 И није вам досадно Па 
ви и тако већ, мислим, све знате. 

=— Не баш све. Покушајте ви да читате мало. 

— Па ја ту ништа нећу разумети. је ли руска2 
— упитаће Фењичка, узимајући обема рукама књигу 
дебело укоричену. — Ала је дебела! 

— Руска. 

— Свеједно ништа нећу разумети. 

— Па ја вам је и не дајем зато да је разумете. 
Хоћу да вас гледам кад будете читали. Код вас кад 
читате, врх носића врло мило мрда. 

Фењичка, која је таман била почела полугласно 
срицати чланак о „креозоту", на који је наишла, на- 
смеја се и баци књигу... Она склизну с клупе на 
земљу. 

— ја волим и кад се ви смејете, — рече Базаров. 

— Та маните! 

— ја волим кад ви говорите. Као да поток жу- 
бори. 

Фењичка окрете главу од њега. — Ала сте ви не- 
ки! — рече она, претурајући прстима цвеће. — И 
шта имате да слушате2 Ви сте разговарали с тако 
паметним дамама. 

— Ех, Федосја Николајевна! Верујте ми: све па- 
метне даме на свету не вреде вашег лакта. 


— Гле, шта сте још измислили! — шапну Фе- 
њичка, па скупи руке. 
Базаров подиже књигу са земље. — ()во је лекар- 


ска књига, зашто је бацате2 


— Лекарска2 — понови Фењичка, па му се окре- 
те. — А знате ли шта2 Откако сте ми оно дали 
капљице, сећате ли се2 Мића већ не може боље би- 
ти спава! Не могу да смислим како да вам захвалим; 
тако сте добри, богами. 

— А по правилу треба лекарима платити, — при- 
мети Базаров, смешећи се. — Ви сами знате да су ле- 
кари користољубиви људи. 

Фењичка подиже на Базарова своје очи, које су 

изгледале још тамније због беличастог одблеска што 
је падао на горњи део њеног лица. Она није знала 
да ли се он шали или не. 

— Ако желите, ми драге воље... Треба да питам 
Николу Петровића... 


— А ви мислите да ја хоћу новацар —- прекиде је 


Базаров. — Не, мени не требају новци од вас. 
— Него шта — рече Фењичка. 
— Шта2 — понови Базаров. — Погодите. 


— Каква сам ја погађачица! 

= Па рећи ћу вам: треба ми... једна од тих ружа. 

Фењичка се опет насмеја, па чак и пљесну рукама, 
толико јој се учини смешна Базаровљева жеља. Она 
се смејала, а у исто време се осећала поласкана. Ба– 
заров ју је гледао нетремице. 

— Изволите, изволите, — рече она најзад, нагнув- 
ши се над клупу, па поче одабирати руже. — Ка- 
кву желите, црвену или белу 

— Црвену, и да није одвећ велика. 

Она се исправи. 

— Ево, узмите, — рече она, али одмах трже 
натраг пружену руку, па се уједе за усне и погледа 
на улазак у хладњак, а затим поче ослушкивати. 


— Шта је2г — упита Базаров. — Никола Петро- 
вић2 

— Не... Они су се одвезли у поље... а ја се њих. 
и не плашим... него Павле Петровић... Учинило 
ми се... 

— Шта2 

— Учинило ми се да они тамо иду. Не... нема 
никога, Узмите, — Фењичка даде Базарову ружу. 

— Зашто да се бојите Павла Петровића 2 

— Он ме увек плаши. Да кажете да говори — не 
говори, већ некако чудно гледа. Па и ви га не воли- 
те. Сећате ли се, пре сте се непрестано прелирали 
с њим. ја и не знам о чему се прелирете, али видим 
да га савијате око малог прста... 


Фењичка показа рукама како је по њеном мишље- 
њу Базаров савија Павла Петровића. 

Базаров се осмехну. 

— А ако би ме он почео побеђивати, — упита ће 
он, — ви бисте устали у моју одбрану 2 

— Куд бих ја могла устати у вашу одбрану2 Та 
не, с вама човек не може изаћи на крај. 

— Мислите2 А ја знам једну руку која, кад заже- 
ли, може ме и прстом оборити. 

— Каква је то рука2 

— А ви, бајаги, не знатег Помиришите како дивно 
мирише ова ружа што сте ми је дали. 

Фењичка истеже вратић и приближи лице цвету... 
марама се смаче с њене главе на раме; показа се ме- 
ка маса црне, дивне, малко рашчупане косе. 

— Чекајте, хоћу да помиришем с вама, —— рече Ба- 
заров, наже се и снажно је пољуби у њене отворене 
усне. 

Она се стресе, одупре се обема рукама о његове 
груди, али се одупре слабо, тако да је он могао 
обновити и продужити свој пољубац. 

Сув кашаљ зачу се иза јоргована. Фењичка се брзо 

одмаче на други крај клупе. Павле Петровић се поја- 
ви, лако се поклони, па рекавши с неком пакосном 
тугом: „ви сте овде" — удаљи се. Фењичка одмах 
покупи све руже, па изађе из хладњака, „Грешни 
сте, Евгеније Васиљевићу", шапну она одлазећи. У 
њеном шапату осећао се неизвештачен прекор. 

Базаров се сети другог недавног призора, па га би 
стид и осети презир и љутњу на самога себе. Али 
одмах махну главом, иронично честита себи „што је 
ступио формално у ред селадона", па оде у своју 
собу. 

А Павле Петровић изађе из парка, па дође до шу- 
ме, корачајући лагано. Он тамо остаде прилично 
дуго, и кад се врати на доручак, Никола Петровић га 
брижно упита да ли је здрав, толико је у лицу био 
потамнео. 

— Ти знаш, ја понекад патим од излива жучи, — 
одговори мирно Павле Петровић. 


ХХМ 


После два сата он је куцао на вратима Базаровље- 
ве собе. 

— Морам вам се извинити што вас ометам у ва- 
шим научним занимањима, —- поче он, седајући на 
столицу код прозора и одупирући се обема рукама 
на леп штап с дршком од слонове кости (он је 
обично ишао без штапа): — али вас морам замоли- 
ти да ми уделите пет минута свога времена... не 
више. 

— Све моје време стоји вам на расположењу, — 
одговори Базаров, коме је нешто прешло преко ли- 
ца, чим је Павле Петровић прекорачио праг. 

— Мени је довољно пет минута. Дошао сам да 
вам поставим једно питање. 

— Питање2 О чему тог 

— Па ево изволите чути. У почетку вашег бавље- 
ња у кући мога брата, кад се још нисам отказивао 
задовољства да разговарам с вама, имао сам прили- 
ку да чујем ваше мишљење о многим стварима; али, 
колико се сећам, ни међу нама ни у моме присуству 
никад се није говорило о двобојима, о дуелу уопште. 
Допустите да вас упитам: какво је ваше мишљење 
о том предмету 2 

Базаров, који је био устао у сусрет Павлу Петро- 
вићу, ослони се о ивицу стола, па скрсти руке. 

— Ево мога мишљења, — рече он: — с теориског 
гледишта двобој је бесмислица; а с практичног гле- 
дишта — то је друга ствар. 

— То јест, хоћете да кажете, ако сам вас разу- 
мео, да, ма какво да је ваше теориско гледиште на 
двобој, на пракси не бисте допустили да будете у- 
вређени, а да не затражите задовољење. 

— Ви сте потпуно погодили моју мисао. 

— Врло добро, молим. Мени је врло пријатно да 
то чујем од вас. Ваше речи ме изводе из неизвесно- 
САМЕ њи 

— Из неодлучности, хоћете да кажете. 

— То је све једно, молићу; ја се изражавам тако 
да би ме разумели; ја... нисам семинарски пацов. 

Ваше речи ме избављају од неких жалосних неоп- 
ходности. .. Одлучио сам се да се бијем с вама. 

Базаров разрогачи очи. 

— Са мном2 

— Неизоставно с вама. 

— Али зашто, забога2 

— Могао бих вам објаснити разлог, — поче 
Павле Петровић. — Али ја више волим да га прећу- 
тим. Ви сте по мом мишљењу овде сувишан; ја не 
могу да вас видим, ја вас презирем, и ако вам то 
није доста... 

Очи у Павла Петровића синуше. .. Оне синуше и у 

Базарова. 

__— Врло добро, молим, — рече он. — Даља обја- 
шњења нису лотребна. Вама је пало на памет да оку- 
шате на мени свој витешки дух. Могао бих вам от- 
казати то задовољство, па куд пукло да пукло! 

— Јако сам вам захвалан, — одговори Павле Пе- 
тровић: — и сад се могу надати да ћете примити мој 
позив, не натеравши ме да прибегнем насилним ме- 
рама. 

— То јест, говорећи без алегорија, том штапу 2 — 
примети Базаров хладнокрвно. — То је сасвим уме- 
сно. Вама ни мало није потребно да ме вређате. А 
то није ни сасвим безопасно. Можете остати џентл- 
мен, .. Примам ваш позив тако исто џентлменски. 

— Врло добро, — рече Павле Петровић, па мету 
штап у угао. — Сад ћемо рећи неколико речи о усло- 
вима нашега двобоја; али бих прво хтео знати да ли 
ви сматрате за потребно да прибегнете формалној 


210 


малој свађи, која би могла послужити као повод мо- 
ме изазивању на двобој. 

— Не, боље без формалности. 

— И ја то исто мислим. Сматрам тако исто неу- 
месним улазити у праве разлоге нашега сукоба. Ми 
један другога не можемо да видимо. Шта треба ви- 
ше2 

— Шта треба више2 — упита Базаров иронично. 

— Што се тиче самих услова двобоја, пошто не- 
ћемо имати секунданата, — јер где да их нађемо» 

— Управо тако, где да их нађемо2 


— То ми је част предложити вам ово: да се би- 
јемо сутра рано, рецимо у шест сати, иза шумице, 
из пиштоља; баријера на десет корака.... 

— На десет коракаг Тако је, ми на том растоја- 
њу мрзимо један другог. 

— Може н осам, — примети Павле Петровић. 

— Може; зашто да не 

— Пуцаће се два пута; а за сваки случај сваки 
ће метути у џеп писамце, у коме ће сам себе окри- 
вити за своју смрт. 

— Е, с тим се не слажем потпуно, — рећи ће Ба- 
заров. — Малко мирише на француски роман; не- 
како невероватно. 

~ Може бити. Али, признајте да је непријатно 
излагати се сумњичењу за убиство. 

— Признајем. Али има једно средство да се из- 
бегне то жалосно окривљавање. Секунданте нећемо 
имати, али може бити сведока... 

— Ко управо —- допустите да вас упитам. 

=— Па Петар. 
— Какав Петар2 


— Камердинер вашега брата. Он је човек који сто- 
ји на висини савременог образовања, и извршиће 
своју улогу са свим комилфо“ потребним у та- 
квим приликама. 


— Чини ми се да се ви шалите, поштовани госпо- 
дине. 

— Ни најмање. Кад промислите о моме предлогу, 
ви ћете се уверити да је он пун здравог смисла и про- 
стоте. Шило се у џаку не може сакрити, а ја узи- 
мам на себе да као што треба припремим Петра и 
жоведем га на бојиште. 


— Ви настављате шалу, — рече Павле Петровић, 
устајући са столице. — Али, после готове љубазно- 
сти коју сте показали, немам права да се љутим на 
вас... И тако, све је уређено... Збиља, ви немате 
пиштоља 2 

— Откуда мени пиштољи, Павле Петровићу2 Ја 
нисам војник. 

— У том случају, нудим вам своје. Можете бити 
уверени да има већ пет година како нисам пуцао из 
њих. 

— То је врло утешно обавештење. 


Павле Петровић узе свој штап... 
— После овога, поштовани господине, остаје ми 


1 Сопте Џо јаш, као што треба, као што је ред. — Прим. 
прев. 


212 


само да вам захвалим и да вас вратим вашим занима- 
њима. Клањам се. 

-— До пријатног виђења, поштовани господине, — 
рече Базаров испраћајући госта. 


Павле Петровић изађе, а Базаров постоја мало 
пред вратима, па наједаред узвикну: „Пих, врага! 
Како је лепо и како је глупо. Какву смо комедију 
одиграли! Обучени пси тако играју на задњим шапа- 
ма. А немогуће ми је било одбити; јер он би ме мо- 
гао, како га је дао Бог, и ударити, а онда. . . (Базаров 
побледе при самој тој помисли; сва његова поноси- 
тост просто као да се проле). Тада бих га морао у- 
давити као маче". Он се врати своме микроскопу, али 
му се срце узнемири и нестаде спокојства потребног 
за посматрање. „Он нас је видео данас", мишљаше 
он; „али је ли могуће да се он толико заузео за бра- 
та2 А и чудна ми чуда, пољубац! Ту нешто друго 
има. Ба! Да ли није он сам заљубљен> Разуме се, за- 
љубљен је; то је јасно као дан. Какав заплет, кад чо- 
век помисли. . . Гадна ствар!" докона он напослетку; 
„гадна ствар, с које год стране погледаш. Прво, мо- 
раћу подметати чело и у сваком случају отпутова- 
ти; ла онда Аркадије... . и она буба-мара, Никола Пе- 
тровић. Не ваља, не ваља". 

Дан је прошао некако нарочито тихо и мртво. Фе- 
њичке као да није ни било на свету; она је седела у 
својој собици, као мишић у рупи. Никола Петровић је 
био забринут. Известили су га да се у његовој пше- 
ници, у коју се нарочито уздао, појавила главница. 
Павле Петровић је зграњавао све, чак и Прокофића, 

својом леденом учтивошћу. Базаров је почео писати 
писмо оцу, али га исцепа и баци под сто. „Ако 
умрем", помисли, — „дознаће; али ја нећу умрети. 
Не, ја ћу још дуго на свету кубурити". Он рече 
Петру да дође код њега чим сване, ради једног 
важног посла. Петар је уобразио да он хоће да га 
поведе са собом у Петроград. Базаров је легао доцкан 
и сву ноћ су га мучили тешки снови... Одинцова се 
вртела пред њим, она је била и његова мати, за њом 
је ишла мачка с црним брчићима, а та мачка је била 
Фењичка; а Павле Петровић се појављивао као вели- 
ка шума, с којом се ипак морао тупи. Петар га про- 
буди у четири сата; он се одмах обуче и изађе с њим. 


Јутро је било дивно, свеже; мали шарени облачци 
"стајали су као јагањци на бледо ведром небеском 
плаветнилу; ситна роса је падала по лишћу и трави, 
као сребро блистала се на паучини; влажна црна 
земља чинила се као да још чува румени траг 30- 
рин; свуда се из неба осипала песма шева. Базаров 
дође до шумице, седе у хладовини на ивицу, и тек 
тада откри Петру какве услуге чека од њега. Обра- 
зовани лакеј се смртно уплаши; али га Базаров у- 
мири, уверавајући га да он неће имати никаквог дру- 
гог посла сем да стоји у даљини и гледа, и да се не 
излаже никаквој одговорности. — „А међутим", до- 
даде он, — „помисли каква те важна улога чека!" Пе- 
тар одмахну рукама, обори поглед, па се, сав зелен, 
прислони уз брезу. 

Пут из Маријина је обилазио око шумице; лака 
прашина је стајала по њему, још недирнута од јуче- 

рашњег дана ни точком, ни ногом. Базаров је нехо- 
тице погледао низ тај пут, чупао и гризао траву, а 
у себи је непрестано понављао: „Каква глупост!" Ју- 
тарња хладовина натера га да се два три пут стре- 
се... Петар га тужно погледа, али се Базаров само 
осмехну: он није био кукавица. 

Зачу се топот коњских ногу путем... иза дрвећа 
се појави некакав сељак. Он је терао два сапета 
коња пред собом, па, пролазећи поред Базарова, по- 
гледа у њега некако чудно, не скидајући капу, што 
је очевидно узбудило Петра као рђав предзнак. 


„Ето и овај је рано устао", помисли Базаров; — „али 
бар због посла; а ми2" 
— Чини ми се, они иду, — наједаред шану Петар. 


Базаров подиже главу и спази Павла Петровића. 
Обучен у лак коцкаст кратак капут и као снег беле 
панталоне, ишао је брзо путем; под мишком је носио 
кутију, умотану у зелену чоху. 

— Извините, чини ми се да сте због мене морали 
чекати, — рече он, клањајући се најпре Базарову 
па после Петру, у коме је у том тренутку гледао не- 
што налик на секунданта. — Нисам хтео будити сво- 
га камердинера. 


— Не мари ништа, молим, — одговори Базаров; 
— и ми тек што смо дошли. 

— А!У толико боље! — Павле Петровић погледа 
око себе. — Нико се не види, нико неће сметати... 
Можемо ли почети 7 

— Почнимо. 


— Мислим да не тражите никаква објашњења 2 

— Не тражим. 

— Је ли по вољи да напуните, — упита Павле Пе- 
тровић, вадећи пиштоље из кутије. 

— Не; пуните ви, а ја ћу одмеравати кораке. У 


мене су дуже ноге, — додаде Базаров с осмехом. — 
један, два, три. 

— Евгеније Васиљевићу, — једва промуца Петар 
(он је дрхтао као у грозници): — ако долустите, ја 


ћу се одмаћи. 


— Четири... пет... одмакни се, братац, одмакни; 
ако хоћеш можеш чак и иза дрвета стати и уши за- 
пушити, само очи не затварај; а ако се ко свали — 
потрчи да га дигнеш. Шест... седам... осам... — 
Базаров стаде. — Је ли доста2 — рече он обраћајући 
се Павлу Петровићу. — Или да дотурим још два ко- 
рака 2 

— Како хоћете, — рече он, набијајући други кур- 
шум. 

— Но, дотуримо још два корака. — Базаров по- 
вуче врхом чизме црту по земљи. — А, збиља: на ко- 
лико корака од баријере треба свако од нас да се 
одмакне2 ИМ то је важно питање. јуче о томе није 
било дискусије. 

— Ја мислим на десет, — одговори Павле Петро- 
вић, пружајући Базарову оба пиштоља. Изволите и- 
забрати. 

= Да изволим. А признајте, Павле Петровићу, да 
је наш двобој необичан до смешног. Погледајте само 
на физиономију нашег секунданта. 

— Ви све волите да се шалите, — одговори Павле 

Петровић. — ја не поричем да је наш двобој нео~ 
бичан, али сматрам за дужност упозорити вас да ја 
мислим озбиљно да се бијем. А боп епгепдемг, зајш! 

— (О, ја не сумњам да смо се одлучили да уни- 
штимо један другог; али зашто да се не насмејемо 
и не спојимо и е дијс : Ето тако: ви мени француски, 
а ја вама латински. 


— Ја ћу се тући озбиљно, — понови Павле Петро- 
вић, па оде на своје место. Базаров одброја са своје 
стране десет корака од баријере, ла застаде. 

-— јесте ли готовиг — улита Павле Петровић. 

— Потпуно. 

— Можемо поћи. 

Базаров лагано крете напред, а Павле Петровић 
пође према њему, туривши леву руку у џеп и поди- 
жући постепено цев пиштоља. .. „Он ме гађа право 
у нос", помисли Базаров; „и како пажљиво нишани, 
разбојник! Ипак, ово је непријатан осећај. Гледаћу у 
ланац од његовог сата..." Нешто оштро звизну по- 
ред самог уха Базаровљева, и у истом тренутку зачу 
се пуцањ. — „Чуо сам, значи добро је", сину му у 
глави. Он коракну још једаред, па, не нишанећи, при- 
тиште обарачу. 

Павле Петровић малко задрхта и ухвати се руком 
за бутину. Млаз крви поче тећи по његовим белим 
панталонама. 

Базаров баци пиштољ у страну, па се приближи 
своме противнику. 

— Ви сте рањени2 — рече он. 

— Ви имате права позвати ме к баријери, — рече 

Павле Петровић, — а ово није ништа. По условима, 
сваки има још по једном да пуца. 

— Е, извините, то ћемо оставити за други пут, — 
одговори Базаров, па обухвати Павла Петровића, 
који поче бледети. — Сад ја више нисам дуелист, 
већ доктор, и пре свега морам прегледати вашу ра- 
ну. Петре! Оди овамо, Петре! Где си се сакриог 

— Све је то глупост... мени не треба ничија по- 
моћ, — рече Павле Петровић испрекидано; — и... тре- 
ба... опет... — он хтеде да се ухвати за брк, али 
му рука малакса, очи се превртоше и он изгуби свест. 


— Гле сад! Несвест! Откуд то! — и нехотице уз- 
викну Базаров, спуштајући Павла Петровића на тра- 
ву. — Да видимо шта је то. — Он извади марамицу, 
обриса крв, попипа око ране., . „Кост је цела", мрм- 
љао је он кроз зубе; „куршум је прошао скроз, али 
не дубоко: закачен је један мишић, уазеиз ехееглиз. 


Кроз три недеље може и играти!... А, несвест! Ах 
ти нервозни људи! Гле како му је кожа фина". 
=— јесу ли убијени, молим — зашишта за њего- 


вим леђима уплашен Петров глас. 

Базаров се обазре. 

— Иди што пре по воду, братац, а он ће и мене 
и тебе надживети. 

Али усавршени слуга изгледа да није разумевао 
његове речи, па се није мицао сместа. Павле Петро- 
вић лагано отвори очи. „Умире!" шапну Петар и пло- 
че се крстити. 

— Ви имате право... Каква глупа физиономија! 
— рече рањени џентлмен, смешећи се усиљено. 

— Та иди по воду, ђаволе! — викну Базаров. 


— Не треба... То је био тренутни хегиде ... По- 
мозите ми да седнем... ето тако... Ову огреботину 
треба само нечим привезати, па ћу доћи кући пешке, 
а ако не, могу се послати кола по мене. Двобој се, ако 
вам је по вољи, не обнавља. Ви сте поступили пле- 
менито .. . данас, данас -— запамтите. 


— Прошлост се нема зашта спомињати, — одго- 
вори Базаров; — а што се тиче будућности, и о њој не 
треба лупати главу, пошто мислим одмах да кидам. 
Дајте да вам сад превијем ногу; ваша рана није опа- 
сна, а ипак је боље да се заустави крв. Али прво 
треба овога смртнога повратити к себи. 

Базаров ухвати Петра за јаку, па га протресе и 
посла за кола. 

= Пази, немој да уплашиш брата, — рече му 
Павле Петровић: — не шали се да му кажеш шта је 
било. 

Петар одјури; а док је он трчао по кола, два про- 
тивника су седела на земљи и ћутала. Павле Петро- 
вић се трудио да не гледа у Базарова; ипак се није 
хтео помирити с њим; стидео се своје охолости, сво- 
га неуспеха, стидео се целе ове ствари коју је сам 
заподео, ма да је осећао да се на лепши начин није 
могла свршити. „Бар неће овде стрчати", умиривао 
се; „хвала и на том". Ћутање се продужило, тешко 
и нелагодно. И једном и другом је било непријатно. 
Сваки је увиђао да га онај други разуме. Пријатељи- 
ма је то сазнање пријатно, а врло непријатно непри- 

јатељима, нарочито кад се не може ни објаснити ни 
растати. 

— Да вам нисам стегао рану завојем2 — упита 
најзад Базаров. 

— Не, добро је, одлично, — одговори Павле Пе- 
тровић, па причекавши мало, додаде: — брат се неће 
моћи преварити; мораћемо му рећи да смо се посва- 
ђали због политике. 

— Врло добро, — рећи ће Базаров. — Можете ре- 
ћи да сам ја грдио све англомане. 


— Е па одлично. Како рачунате, шта ли мисли 
сад о нама онај човекг — настави Павле Петровић, 
показујући на оног истог сељака који је неколико 
минута пре двобоја протерао поред Базарова сапете 
коње и, враћајући се назад путем, врднуо у страну и 
скинуо капу, видећи „господу". 

— А ко би га знао! — одговори Базаров. — Нај- 
вероватније је да ништа не мисли. —- Руски сељак 
је онај тајанствени незнанко о ком је некад тако 
много расправљала госпођа Ретклиф. Ко да га 
разуме! Он не разуме ни самог себе. 

— А! Тако ли ви! — поче Павле Петровић, па на- 
једаред узвикну: — Погледајте шта је ваш глупак 
Петар починио! Ено брат јури овамо! 

Базаров се окрете и спази бледо лице Николе Пе- 
тровића, који је седео на колима. Он скочи с њих пре 
него што се она и зауставише, па појури к брату. 

— Шта то значиг — рече он узбуђено. — Забога, 
Евгеније Васиљевићу, шта је тог 

— Ништа, -—— одговори Павле Петровић; — бадава 


су те узнемирили. ја сам се малко завадио с госпо- 
дином Базаровом, па сам за то малко извукао. 
~— Али због чега је то све било, побогу2 


— Како да ти кажем> Господин Базаров је го- 
ворио с омаловажавањем о сер Роберту Пилу. Хитам 
да додам да сам у свему томе крив само ја, а госпо- 
дин Базаров се држао одлично. Ја сам њега изазвао. 

— Па ти си крвав, забога! 

— А ти си мислио да мени у жилама тече вода2 
Али мени је ово пуштање крви чак и корисно. Зар 
није тако, докторег Помозите ми да седнем на кола 
и немојте се предавати меланхолији. Сутра ћу бити 
здрав. Ето тако, одлично. Терај, кочијашу! 


Никола Петровић пође за колима; Базаров остаде 
позади... 

— Морам вас замолити да се заузмете око брата, 
— рече му Никола Петровић, — док нам из вароши 
не доведу другог лекара. 

Базаров се ћутећи поклони. 

један сат после, Павле Петровић је лежао у по- 
стељи с вешто превијеном ногом. Цела кућа се уз- 
буни: Фењичку припаде мука. Никола Петровић је 
кришом кршио руке, а Павле Петровић се смејао, 
шалио, нарочито с Базаровом; обукао фину бати- 
стену кошуљу, кицошку јутарњу доламицу и фес, 
није дао да се спуштају сторе на прозорима, па се 
шаљиво жалио што се мора уздржавати од хране. 

Пред ноћ ипак доби ватру; глава га заболе. По- 
јави се доктор из вароши. (Никола Петровић није 
послушао брата, па и сам Базаров то није желео; 

он је цео дан седео у својој соби, сав жут и злово- 
љан, и само је за најкраће време свраћао код 60- 
лесника; два-трипут се срео са Фењичком, али она 
је престрављена бежала од њега). Нови доктор пре- 
поручи освежавајућа пића, а иначе потврди База- 
ровљево мишљење да не треба очекивати никакву 
опасност. Никола Петровић му је рекао да се његов 
брат сам ранио због неопрезности, на шта је доктор 
одговорио са „хм!' — али, добивши одмах у руку 
25 рубаља у сребру, рече: 

— Та шта кажете! То се доиста често дешава. 

Нико у кући није легао нити се скидао. Никола 
Петровић је сваки час улазио на прстима код брата, 
и на прстима излазио од, њега: овај је губио свест, 
јечао, говорио му француски: „сопсће2-уоџ5": — и 
молио да му даду да пије. Никола Петровић једаред 
натера Фењичку да му да чашу лимунаде; Павле 
Петровић погледа у њу нетремице, па попи чашу 
до дна. Пред зору се ватра малко повећа, појави се 
лако бунило. Павле Петровић је прво изговарао речи 
без везе; затим наједаред отвори очи, па видевши 
поред своје постеље брата како се забринуто нагао 
над њим, рече: 

— Зар није истина, Никола, да Фењичка има не- 
што заједничко с Нели 

— С каквом Нели, Паша7 

— Како'то питаш С кнегињом Р... Нарочито 
у горњем делу лица. С'езе де ја штете гат е.а 


1 Идите да спавате. — Прим. прев. 
з Од исте породице, од исте врсте. — Прим прев. 

Никола Петровић ништа не одговори, него се у 
себи задиви колико су у човеку жива стара осећања. 

— „Гле кад је избило", помисли он. 

—- Ах, како волим то пусто створење! — јекну 
Павле Петровић, забацујући сетно руке за главу. 
=— Нећу допустити да се некакав безобразник усуди 
дотаћи се... — мрмљао је он неколико тренутака 
после тога. 

Никола Петровић само уздахну; није ни сањао на 
кога се односе те речи. 


Базаров се појави код њега сутрадан око осам са- 
ти. Он се већ био спаковао и пустио на слободу све 
своје жабе, инсекте и птице. 

— Ви сте дошли да се опростите са мном, — 
рече Никола Петровић, устајући му у сусрет. 

— Да, молим. 

— Ја вас разумем и потпуно вам одобравам. Мој 
јадни брат, наравно, крив је: зато је и кажњен. Он 
ми је сам рекао да вас је довео у немогућност да 
друкчије радите. Верујем да нисте могли отклонити 
тај двобој, који... се донекле објашњава само стал- 
ним антагонизмом ваших узајамних погледа. (Ни- 
кола Петровић се бркао у речима). Мој брат је чо- 
век старога кова, пргав и тврдоглав... Хвала Богу 
што се и тако свршило. Предузео сам све потребне 
мере да се не рашчује. 


— Остављам вам своју адресу за случај ако се 


деси штогод, —— примети Базаров немарно. 
— Надам се да се неће ништа десити, Евгеније 
Васиљевићу... Мени је врло жао што је ваше бав- 

љење у мојој кући добило тако... такав крај. Мени 
је то тим жалије што Аркадије... 


= Ја ћу се можда видсти с њим, — одговори Ба- 
заров, код кога су свакојака „објашњења" и „изја- 
ве" стално изазивали нервозу; — у противном случају 


молим вас да га поздравите и да примите израз мога 
жаљења. 

—- И ја молим... — одговори Никола Петровић, 
поклонивши се. Али Базаров не дочека крај његове 
реченице и изађе. 

Дознавши да Базаров путује, Павле Петровић за- 
жели да га види и стеже му руку. Али Базаров и ту 
остаде хладан као лед; он је разумео да је Павле 
Петровић хтео да се покаже великодушан према 
њему. С Фењичком му није пошло за руком да се 
поздрави: само се погледао с њом с прозора. Њено 
лице му се учини тужно. „Пропашће, богами", рече 
он самом себи... „Та искобељаће се некако!" 
Зато се Петар толико разнежио да му је плакао на 
рамену, док га Базаров није расхладио питањем: „да 
нису његове очи на мокром месту2" А Дуњаша је 
морала побећи у шуму, да би сакрила своје узбуђе- 
ње. Виновник свих тих јада попе се на кола, запали 
цигару, и кад се на четвртој врсти, на савијутку пута, 
последњи пут појави пред његовим очима мајур Кир- 
санових отегнут у једној линији са својом господ- 
ском кућом, он само отпљуну, и промрмља: „про- 
клети господичићи" па се боље умота у шињел. 


Павлу Петровићу је убрзо било боље, али је мо- 
рао одлежати у кревету недељу дана. Подносио је 

своје сужањство, како је он говорио, доста 
стрпљиво, само је много петљао с тоалетом и непре- 
стано је наређивао да се прска колоњском водом. 
Никола Петровић му је читао листове; Фењичка га 
је као н раније служила, доносила му буљон, лиму- 
наду, ровита јаја, чај; али ју је потајни страх обу- 
зимао кад год би ушла у његову собу. Неочекивани 
поступак Павла Петровића заплашио је све људе у 
кући, а њу највише; само се Прокофић није збунио 
и причао је да су се и у његово време господа тукла, 
„само племенита господа међу собом, а онаке про- 
туве они би наредили да се због дрскости шибају у 
коњушници." 

Савест скоро и није прекоревала Фењичку, али 
мисао о правом узроку свађе мучила ју је с времена 
на време; па и Павле Петровић ју је гледао тако 
чудно... тако да је, чак и кад би му била окренута 
леђима, осећала на себи његов поглед. Она је смр- 
шала због нелрестане унутарње узрујаности и по- 
стала је, као што то обично бива, још љупкија. 

Једаред — било је то изјутра — Павле Петровић 
се добро осећао, па је прешао с постеље на диван, 
а Никола Петровић, распитавши се о његовом здрав- 
љу, био се удаљио на гумно. Фењичка је донела шољу 
чаја, па метнувши је на сточић, хтеде да се удаљи. 
Павле Петровић је задржа. 

— Куда ви тако журите, Феодосија Николајевна, 
— поче он, — зар имате посла 

— Немам... Морам само сипати чај. 

= То ће Дуњаша и без вас учинити; поседите 

мало с болесником. Збиља, потребно ми је да го- 
ворим с вама. 

Фењичка седе ћутећи на ивицу фотеље. 

— Слушајте, — рече Павле Петровић, па поче у- 
предати своје бркове: — одавно сам хтео да вас пи- 
там: ви као да ме се бојите2 

— ја, велите2... 

— Да, ви. Ви у мене никад не гледате, као да 
вам савест није чиста. 

Фењичка поцрвене, али погледа у Павла Петро- 
вића. Он јој се учини некако чудан, и срце у њој тихо 
задрхта. 

— У вас је ваљда савест чистаг — упита је он. 

— А због чега не би била чиста2г — шапну она. 

— Мало ли због чега! Уосталом, коме сте могли 
скривитиг Мени2 То је невероватно. Другим ли- 
цима овде у кућиг То је такође исто тако немогућа 
ствар. Сем ако нисте братуг Али ви њега волите2 

— Волим. 

— Свом душом, свим срцем 2 

— ја Николу Петровића волим свим срцем. 


— Одистаг Погледајте у мене Фењичка (он је 
први пут тако назва...). Ви знате да је велики грех 
лагати! 

— Ја не лажем, Павле Петровићу. Кад не бих 
волела Николу Петровића, после тога не би требало 
ни да живим. 

— И ни с ким га нећете променити 2 

— С ким би га могла променити7 

— Мало ли с ким! Па ето, рецимо с оним госпо- 
дином што је одавде отпутовао. 

Фењичка устаде. — Господе Боже мој, зашто ме 
мучите, Павле Петровићуг Шта сам вам учинилаг 
Како можете тако говорити2... 

— Фењичка, — рече Павле Петровић тужним гла- 
сом. — Па ја сам видео... 

— Шта сте видели, молим 

— Па тамо... у хладњаку. 

Фењичка сва лоцрвене до косе и до ушију. 

— А шта сам ја ту скривила2 — изговори она 
с муком. 

Павле Петровић се подиже. 

— Нисте скривилиг Нисте Ни малог 

— ја на свету волим само Николу Петровића и 
целог живота ћу га волети! — рече Фењичка с изне- 
надном снагом, док јој је јецање надимало грло; — а 
што сте ви видели, ја ћу и на страшном суду рећи 
да ту моје кривице нема нити је било, и боље ми је 
да сад одмах умрем, кад ме могу сумњичити да сам 
свом добротвору, Николи Петровићу... 

Али ту је издаде глас, и у исто време осети да јој 
је Павле Пстровић узео и стиснуо руку... Она га 
погледа, па се такорећи окамени. Он постаде још 
блеђи него пре; очи су му се блистале, и, што је нај- 
чудније, једна суза му се котрљала низ образ. 

— Фењичка! — рече он неким чудним шапатом: 
— волите, волите мога брата! Он је тако добар чо- 
век! Немојте га изневерити ни за кога на свету, не 
слушајте ничије речи! Помислите шта може бити 

страшније него волети, а не бити вољен! Не остав- 
љајте никад мога јадног Николу! 

Очи се у Фењичке осушише и страх је прође — 
толико је било велико њено чуђење. Али шта је било 
с њом када је Павле Петровић, главом Павле Пе- 
тровић, притиснуо њену руку на своје усне, па се 
тако нагао над њом, не љубећи је, већ само покашто 
уздишући грчевито... 

„Боже", помисли она: „да није добио наступ2... 

А у том тренутку цео његов пропали живот тре- 
перио је у њему. 

Степенице зашкрипаше под брзим корацима... Он 
је одгурну од себе, па забаци главу уназад, на јастук, 
Врата се отворише, — и уђе Никола Петровић, ве- 
сео, свеж, румен. Мића, тако исто свеж и румен као 
и отац, копрцао се само у кошуљици на његовим 
грудима, закачујући се голим ножицама о велика 
дугмета његовог сељачког капута. 


„, 


Фењичка одмах полете к њему, па, обгрливши 
рукама и њега и сина, обори главу на његово раме. 
Никола Петровић се зачуди: Фењичка, стидљива и 
скромна, никад се с њим није умиљавала у присуству 
трећег лица. 

— Шта је с тобом — рече он, па погледавши у 
брата предаде јој Мићу. — Није ти горег — упита 
он, прилазећи Павлу Петровићу. 

Овај загњури лице у батистену марамицу. — Не... 
тако... ништа... Напротив, много ми је боље. 

• — Ти сн се бадава журно да пређеш на диван. 
Куда ћеш тиг — додаде Никола Петровић, окрећу- 

ћи се Фењички; али она је већ била залупила за со- 
бом врата. — ја ти био донео да локажем свога 
јунака; пожелео је свога чику. Зашто га је она то 
однела2 Ама шта је тог Да се није десило што ту 
међу вама, шта лиг 

— Брате! — рече Павле Петровић свечано: — 
дај ми реч да ћеш испунити једну моју молбу. 

= Какву молбу2 Говори. 

— Она је врло важна; од ње, по моме схватању, 
зависи сва срећа твога живота. Ја сам за све ово 
време много размишљао о томе што сад хоћу да ти 
кажем... Брате, изврши своју дужност, дужност 
часног и племенитог човека, прекини саблазан и рђав 
пример који дајеш, ти, најбољи човек! 

— Шта хоћеш да кажеш тим, Павле 

— Жени се Фењичком... Она те воли; она је 
мати твога сина. 

Никола Петровић отступи један корак, па пљесну 
рукама. 

— Ти то велиш, Павле2 ти, кога сам сматрао за 
најнепомирљивијег противника таквих бракова Ти 
то велиш! Али, зар ти не знаш да једино из плошто- 
вања према теби нисам извршио то што ти тако тач- 
но назва мојом дужношћу! 

— Није требало да ме поштујеш у тој ствари, — 


одговори Павле Петровић с тужним осмехом. — ја 
почињем мислити да је Базаров имао право кад 
ми је пребацивао аристократизам. — Не, мили 


брате, докле ћемо се измотавати и мислити о 
свету: ми смо већ стари људи и мирни; време је да 

се манемо сваке таштине. Управо као што ти ка- 
жеш, да вршимо своју дужност; и да видиш, још 
ћемо добити и срећу прида. 

Никола Петровић стаде грлити свога брата. 

— Ти си ми на крају крајева отворио очи, — уз- 
викну он. -— Нисам ја бадава увек тврдио да си ти 
најбољи, најпаметнији човек на свету; а сад видим 
да си исто тако разборит као и великодушан. 

— Лакше, лакше, — прекиде га Павле Петровић. 
— Немој да повредиш ногу свога разборитог брата, 
који се у својих педесет година туче у двобоју као 
прапоршчик.“ Дакле, та је ствар свршена: Фењичка 
ће бити моја. . . ЂеПе-зоеиг. 

— Драги мој Павле! Али шта ће рећи Аркадије 2 

— Аркадијег Он ће ликовати, забога! Брак није 
по његовим принципима, зато Не код њега бити по- 
ласкано осећање једнакости. А и збиља, какве су то 
касте аџ а!х-пеимеете з1ес1е7= 

— Ах, Павле, Павле! Дај да те још једном по- 
љубим. Не бој се, ја ћу пажљиво. 

Браћа се загрлише. 

— Како мислиш, да ли да јој кажеш своју намеру 
сад одмах2 — упита Павле Петровић. 

— Зашто да журимг — одговори Никола Петро- 
вић. — Зар сте имали о томе разговор2 


— Да ли смо имали разговорг ОиеЛе здее!з 
— Па лепо. Пре свега гледај да оздравиш, а то 


1 Најмлађи официрски чин. —- Пр. прев. 
3 У деветнаестом веку. — Прим. прев. 
8 Каква идеја! — Прим. прев. 


230 


неће побећи од нас, треба добро промислити, добро 
узети све у обзир... 

— А ти си се решио 

— Наравно да сам се решио, и од срца ти хвала. 
Сад те остављам; свако узбуђење ти шкоди... али 
још ћемо поразговарати о томе. Спавај, драги мој, 
и нека ти Бог да здравља! 

„Зашто ми он толико захваљује 2" — помисли Па- 
вле Петровић оставши сам. — „Као да то није од 
њега зависило! А ја ћу, чим се он венча, отпутовати 
кудгод подаље, у Дрезду или Флоренцију, па ћу тамо 
живети док не цркнем". Павле Петровић покваси 
чело колоњском водом, па затвори очи. Осветљена 
јаком дневном светлошћу, његова лепа омршала гла- 
ва лежала је на белом јастуку као глава неког мртва- 
ца... Па он је и био мртвац. 


ХХМ 


У Никољском, у парку, у хладу високог јасена, се- 
дели су на дрвеној клупи Каћа и Аркадије; на земљи 
поред њих се наместила Фифи, давши своме ду- 
гачком телу ону лепу кривину која се код ловаца 
зове „зечје лежање". И Аркадије и Каћа су ћутали; 
он је држао у рукама полуотворену књигу, а она је 
узимала из корпе преостале мрве белог хлеба и ба- 
цала их малој породици врабаца, који су са својом 
плашљивом дрскошћу скакали и цирикали код самих 
њених ногу. Слаб ветар, пробијајући се кроз јасе- 
ново лишће, тихо је кретао тамо-амо, и по тамној 

стази и по жутим леђима Фифи, бледозлатне пеге 
светлости; уједначена сенка је покривала Аркадија 
и Каћу; само покашто би на његовој коси блеснула 
сјајна пруга. Они су обоје ћутали; али баш у томе 
како су ћутали, како су седели једно поред другог, 
показивало се поверљиво зближавање: свако од њих 
као да није ни мислило о своме суседу, а потајно се 
радовало његовој близини. И лица су им се била 
променила откако смо их видели последњи пут: Ар- 
кадије је изгледао мирнији, Каћа живахнија, смелија. 


— Зар не налазите, — поче Аркадије, — да је 
јасен руски врло добро назван: ни једно дрво тако 
лаком јасно не продире кроз ваздух као он. 

Каћа подиже очи у вис и рече: „да", а Аркадије 
помисли: „ето ова ме не прекорева што се лепо 
изражавам." 

— ја не волим Хајнеа, — проговори Каћа, пока- 
зујући очима на књигу коју је Аркадије држао у 
рукама, — ни кад се смеје, ни кад плаче; волим га 
кад је замишљен и тужан. 

— А мени се допада кад се смеје. 

— То су код вас још стари трагови вашег сати- 
ричног правца... (Стари трагови! — помисли Арка- 
дије; — кад би Базаров то чуо!). Причекајте, ми 
ћемо вас преобразити. 

— Ко ће ме преобразитиг Вир 

— Ког — сестра; Профирије Платоновић, с којим 
се више не свађате, тетка, коју сте прекјуче пратили 
у цркву. 

— Па нисам могао одрећи! А што се тиче Ане 

Сергејевне, и она се, као што се сећате, у многоме 
којечему слагала с Евгенијем. 

— Сестра је тада била под његовим утицајем, 
исто као и ви. 

— Као и ја! Зар ви примећујете да сам се већ 
ослободио његовог утицаја2 

Каћа мало поћута. 

— Ја знам, — настави Аркадије, — он вам се 
никад није свиђао. 


— Ја не могу судити о њему. 

— Знате ли шта, Катарина Сергејевна2 Кад год 
чујем тај одговор, ја му не верујем... Нема таквог 
човека о коме сваки од нас не би могао имати свој 
суд! То је просто изговор. 

— Па добро, онда вам кажем да он... . не да ми се 
не свиђа, већ осећам и да је он мени туђ, и да сам 
ја њему туђа... Па и ви сте му туђи. 


— А по чему то мислите. 

— Како да вам кажем... Он је дивљи, а ја и ви 
смо питоми. 

— Зар сам и ја питом> 

Каћа климну потврдно главом. 

Аркадије се почеша иза уха. 

— Слушајте, Катарина Сергејевна: па то је у 
ствари увредљиво. 

— А зар сте ви хтели да будете дивљи 

— Дивљи не, али јак, енергичан. 

— То се не може желети... Ето ваш пријатељ 
то не жели, а има у себи. 

— Хм! Дакле ви мислите да је он имао велики 
утицај на Ану Сергејевну2 

— Да. Али над њом нико не може дуго имати у- 
тицаја, — додаде Каћа полугласно. 

— По чему ви тако мислите2 

— Она је тако поносита... нисам то хтела ре- 
ћи... она много цени своју независност. 


— А ко је не цениг — упита Аркадије, а у себи 
помисли: „на што му она2" „На што она" — сину и 
Каћи у глави. Младим људима који се често и при- 
јатељски састају непрестано долазе напамет исте 
мисли. 

— Признајте да је се малко бојите. 

— Кога2 

— Ње, — понови Аркадије значајно. 

— А виг — сад њега упита Каћа. 

— И ја; пазите, ја сам рекао: и ја. 

Каћа му попрети прстом. 

—- То мене чуди, — поче она: — никад сестра 
није била тако расположена према вама као баш 
сад; далеко боље него кад сте први пут долазили. 

— Та шта кажете! 

— А зар ви то нисте опазили2 Ви се томе не ра- 
дујете2 

Аркадије се замисли. 

— Чим сам могао заслужити наклоност Ане Сер- 
гејевне2 Да нисам тим што сам јој донео писма ва- 
ше маме2 


— И тим, а има и других разлога, које вам нећу 
рећи. 

— А зашто нећете» 

— Нећу да вам кажем. 

— 0, ја знам: ви сте врло тврдоглави. 

— јесам тврдоглава. 

— И проницљива. 

Каћа погледа искоса у Аркадија. 

— Можда вас то љутиг О чему то мислите2 

— Мислим о томе откуд вам та проницљивост 
коју заиста имате. Ви сте тако плашљиви, неповер- 
љиви; свакога се туђите... 

— Много сам живела сама; тако човек и нехоти- 
це почиње размишљати. Али зар се ја туђим од сва- 
кога 2 

Аркадије баци захвалан поглед на Каћу. 


— Све је то лепо и красно, — настави он; — али 
људи у вашем положају, хоћу рећи с вашим имањем, 
ретко имају тај дар; до њих, као до царева, истини 
је тешко допрети. 

— Па ја нисам богата. 

Аркадије се зачуди и одмах не схвати Каћу. „Па 
заиста, цело имање је сестрино!"' сину му у глави; 
та му мисао није била непријатна. 

— Како сте ви то лепо казали! — рече он. 

— А што2 

— Рекли сте лепо; просто, не стидећи се и не 
цифрајући се. Збиља: ја замишљам да у осећању 
човека који зна и каже да је сиромашан, мора бити 
нешто нарочито, неко разметање своје врсте. 


=== ја ништа од тога нисам искусила, сестрином 

милошћу; поменула сам своје имовно стање зато 
што је дошло уз реч. 

~ Тако; али признајте да и ви имате делић оне 
разметљивости о којој сам малочас говорио. 


— Например2 

— Ето например, да ли би сте, — извините ме 
због мога питања, — пошли за богатог човека2 

— Кад би га много волела... Не, чини ми се, ни 
тада не бих пошла. 

— А! Ето видите! — узвикну Аркадије, па поћу- 
тавши мало додаде: — а зашто не бисте пошли за 
њега2 


—- Зато што се и у песми пева о мужу непри- 
Лици. 

— Ви, може бити, хоћете да господарите, или... 

— 0, не! Нашто тог Напротив, ја сам готова по- 
коравати се; само је неједнакост тешка. А ја разумем 
да човек себе цени и да се покорава; то је срећа; 
али потчињен живот... Не, доста је и овако. 

— Доста је и овако — понови за Каћом Аркадије. 
— Да, да, — настави он, — ви нисте узалуд исте крви 
с Аном Сергејевном; и ви сте самостални као и она; 
али сте потуљенији. Уверен сам да нипошто не би- 
сте први исказали своје осећање, па ма колико оно 
било јако и свето... 

— Него како друкчије2 — упита Каћа. 

— Ви сте подједнако паметне; ви имате исто то- 
лико, ако не и више, карактера, као и она... 


— Немојте ме упоређивати са сестром, молим 
вас, — брзо га прекиде Каћа; — то је за мене и су- 

више неповољно. Ви као да сте заборавили да је 
моја сестра и лепотица и паметна жена... и наро- 
чито ви, Аркадије Николајевићу, не би требало да 
говорите такве речи, па још тако озбиљна лица. 

— Шта то значи: нарочито ви, — и по чему 32- 
кључујете да се шалим. 

— Наравно, ви се шалите. 

— Мислите2 

— А шта ћемо ако сам ја уверен у то што гово- 
рим2 Ако налазим да се нисам довољно снажно из- 
разио. 

— ја вас не разумем. 

— Збиља2 Е сад видим: заиста сам и сувише хва- 
лио вашу проницљивост. 

— Како2 

Аркадије ништа не одговори и окрете се, а Каћа 
потражи у котарици још неколико мрва и поче их 
бацати врапцима; али је замах њене руке био одвећ 
снажан, тако да су они одлетели, не услевши поку- 
пити мрве. 

— Катарина Сергејевна! — отпоче наједаред Ар- 
кадије: — вама је то, вероватно, свеједно; али знајте 
да вас не бих променио не само с вашом сестром, 
већ ни с ким на свету. 

Он устаде и брзо се удаљи, као да се уплашио 
речи које су му се омакле с језика. 

А Каћа спусти обе руке заједно с котарицом на 
колена, па је нагнуте главе дуго гледала за Арка- 
дијем. Руменило се полако и једва приметно појав- 
љивало на њеним образима; али јој се усне нису 

смешиле, а тамне очи су показивале недоумицу и 
неко друго, још безимено осећање. 

— Ти си сама2г — зачу се поред ње глас Ане Сер- 
гејевне. — Чини ми се да си отишла у парк с Арка- 
дијем. 

Каћа лагано пренесе своје очи на сестру (елегант- 
но, чак кицошки обучена, она је стајала на стази 
и врхом отвореног сунцобрана диркала Фифине у- 
ши), — па полако рече: 

— Сама сам. 

— ја то видим, — одговори ова смејући се: — 
он је, значи, отишао у своју собу. 

===> АЕ Ђ 

— Заједно сте читали 

— Да. 

Ана Сергејевна узе Каћу за браду па јој подиже 
лице. 

— Надам се да се нисте посвађали 7 

— Нисмо, — рече Каћа, па тихо уклони сестрину 
рубу: 

— Како ти свечано одговараш! Мислила сам да 
ћу га наћи овде и понудити га да иде са мном у 
шетњу. Сам ме непрестано моли за то. Теби су из 
вароши донели ципеле, иди пробај их: још јуче сам 
приметила да су ти старе сасвим изношене. Уопште, 
ти се недовољно тим занимаш, а још имаш тако 
дивне ножице! И руке су ти лепе... само су велике; 
па зато мораш хватати на ножице. Али ми никако 
ниси кокета. 

Ана Сергејевна оде даље стазом, шуштећи лако 

својом лепом хаљином; Каћа устаде са клупе, па 
узевши и Хајнеа, оде такође — само не да проба 
ципеле. 

„Дивне ножице", мишљаше она, пењући се лагано 
и лако по усијаним каменим степеницама терасе: — 
„дивне ножице, велите ви... Е па он ће клечати пред 
њима". 

Али је одмах би стид, па брзо отрча горе. 

Аркадије пође ходником у своју собу; дворецки 
га стиже и рече му да код њега седи господин Ба- 
заров. 

— Евгеније! — промрмља Аркадије скоро упла- 
шено: — је ли одавно стигао7 

— Овај час су допутовали и наредили су да их 
не пријављујем Ани Сергејевној, већ су наредили да 
га право к вама доведем. 

„Да се није каква несрећа десила код куће2" по- 
мисли Аркадије, па устрчавши журно уз степенице, 
нагло отвори врата. Изглед Базарова одмах га у- 
мири, иако би искусније око вероватно нашло у 
енергичној као и пре, али ослабелој фигури неоче- 
киваног госта знаке унутрашњег узбуђења. С пра- 
шњивим шињелом на раменима, с качкетом на глави, 
седео је он на прозору; не диже се кад му Аркадије 
паде на врат с бучним усклицима. 


— Гле како неочекивано! Откуд ти! — понављао 
је он, мувајући се по соби, као човек који и сам за- 
мишља и жели показати да се радује. — Код нас је 


ваљда код куће све добро, сви су здрави, зар не2 
— Све је код вас добро, али нису сви здрави, — 

рече Базаров. — А ти не тртљај, већ нареди да ми 
донесу кваса, седи и слушај што ћу ти рећи у мало, 
али надам се, довољно јаких речи. 

Аркадије се утиша, а Базаров му исприча о своме 
двобоју с Павлом Петровићем. Аркадије се јако за- 
чуди, чак се и ожалости; али не нађе за потребно 
да то каже; само упита, да ли збиља није опасна 
рана његовог чике, па добивши одговор да је врло 
интересантна, само не у медицинском погледу, — 
усиљено се осмехну, а у срцу му дође тешко и као 
застиде се. Базаров као да га разумеде. 

— Да, брате, — рече он; — ето шта значи живети 
с феудалцима. И сам ћеш постати феудалац и уче- 
ствовати у витешким турнирима. М тако сам ти по- 
шао „оцевима", — тако је завршио Базаров, — па 
сам успут свратио овамо... да све то јавим, рекао 
бих кад не бих сматрао бескорисну лаж за глупост. Не 
свратио сам овамо — ђаво би га знао зашто. Видиш 
ли, човеку је понекад корисно да се ухвати за пер- 
чин па да самог себе ишчупа као роткву из леје: 
то сам ја извршио ономадне... Али сам зажелео да 
још једном погледам на оно с чим сам се растао, на 
ону леју на којој сам седео. 

— Надам се да се те речи не односе на мене — 
одговори Аркадије узрујано; — надам се да се нећеш 
растати са мном. 


Базаров га погледа нетремице, скоро продорно. 


— Као да ће те толико огорчитиг Чини ми се да 
си се ти већ растао са мном. Ти си тако свеж и 

чист... мора бити да ти послови с Аном Сергејев- 
ном иду одлично. 


— Какви моји послови с Аном Сергејевном2 


— Па зар ти ниси због ње дошао овамо из варо- 
ши, птичице2 Збиља, како тамо раде недељне шко- 
ле2 Зар ти ниси заљубљен у њуг Или ти је већ на- 
ступило време да се правиш скроман2 


— Евгеније, ти знаш да сам увек био искрен пре- 
ма теби; могу те уверити, тако ми Бога, да се вараш. 

— Хм! Нова реч, — примети Базаров полугласно. 
— Али ти немаш за што да се љутиш, јер је то мени 
потпуно свеједно. Романтичар би рекао: осећам да 
се наши путеви почињу разилазити, а ја просто ка- 
жем, да смо један другом досадили. 

— Евгеније... 

— Драги мој, то ништа не мари; зар мало шта 
на свету не досади човеку! А сад се мислим, да ли да 
се опростимо2г Откако сам овде, осећам се не можс 
бити горе, као да сам се начитао Гогољевих писама 
калушкој губернаторки. Него збиља, ја нисам рекао 
да се испрегну коњи. 

— Забога, то је немогуће! 

— А зашто 

— Не велим за себе; али то ће бити у највећој 
мери неуљудно према Ани Сергејевној, која ће сва- 
како желети да те види. 

— Е, у томе се вараш. 

— А ја сам, напротив, уверен да сам у праву, — 
одговори Аркадије. — И шта се ту правиш Кад 

смо већ на то дошли, зар ниси и ти због ње дошао 
овамо 

— То је можда и тачно, али се ипак вараш. 

Али је Аркадије имао право. Ана Сергејевна је 
зажелела да се види с Базаровом, па га је позвала к 
себи по дворецком. Базаров се преобуче, пре него 
пође к њој: показало се да је био спаковао своје ново 
одело, тако да му буде при руци. 

Одинцова га прими не у оној соби где јој је онако 
неочекивано изјавио љубав, већ у салону. Она му 
љубазно пружи врхове прстију, али јој је лице по- 
казивало нехотично усиљавање. 

— Ана Сергејевна, — пожури се да каже Базаров, 
— пре свега морам вас умирити. Пред вама је смр- 
тан човек, који је одавно дошао к себи, па се нада 
да су и други заборавили његову глупост. ја путујем 
на дуго, па ћете признати, да, иако нисам осетљиво 
створење, ипак би ми било тешко однети са собом 
мисао да ме се сећате с гађењем. 

Ана Сергејевна уздахну дубоко, као човек који тек 
што се попео на високо брдо, и лице јој се осмехну 
и оживе. Она поново пружи руку Базарову и одго- 
вори на његов стисак. 

= Ко старо помене, око му испало, — рече она: 
— тим пре што сам, ако ћемо по савести, и ја онда 
згрешила, ако не кокетовањем, онда нечим другим. 
Једном речју: будимо пријатељи као и пре. Оно је 
био сан, зар није тако2 А ко се снова сећа2 

— Ко их се сећа2 А поред тога љубав... та то 
је извештачено осећање, 

— Збиља2 Мени је врло пријатно да то чујем. 

Тако се изражавала Ана Сергејевна, и тако се 
изражавао Базаров; они су обадвоје мислили да го- 
воре истину. Да ли је била истина, потпуна истина у 
њиховим речима2 Они сами нису то знали, а писац 
још мање зна. Али се међу њима заподео такав ра- 
зговор као да су се потпуно поверили једно другом. 


Ана Сергејевна поред осталог упита Базарова шта 
је радио код Кирсанових. Он јој умало не исприча о 
свом двобоју с Павлом Петровићел, али се уздржа, 
сетивши се да би она могла помислити као да се он 
прави интересантан, па јој одговори да је за све 
то време радио. 

— А ја сам, — рече Ана Сергејевна, — испочетка 
патила од хипохондрије, Бог би га знао зашто, чак 
сам се спремала да идем у иностранство, замисли- 
те!... После ме је то прошло, ваш пријатељ Арка- 
дије Николајевић је дошао, и ја сам опет ушла у свој 
колосек, у своју праву улогу. 

— У какву то улогу, ако смем знати2 

— Улогу тетке, наставнице, матере, зовите то 
како хоћете. А знате ли да пре нисам добро разуме- 
вала ваше присно пријатељство с Аркадијем Никола- 
јевићем; он ми се чинио прилично безначајним. Али 
сад сам га боље познала, па сам се уверила да је он 
паметан... А што је главно, он је млад, млад... а 
не као ја и ви, Евгеније Васиљевићу. 

— Да ли се још увек снебива у вашем присуству 2 
— упита Базаров. 

— А зар је... — поче Ана Сергејевна, па проми- 

сливши се мало, додаде: — сад је постао поверљи- 
вији, разговара са мном. Пре ме се клонио, Уосталом, 
нисам ни ја тражила његово друштво. Он и Каћа су 
велики пријатељи. 

Базаров се љутну. „Жена не може а да не буде лу- 
кава", — помисли он. 

— Кажете да вас се клонио, — рече он с хладним 
осмехом: — али за вас, вероватно, није остала тајна 
да је он у вас био заљубљен 

— Како2 И он2 — омаче се Ани Сергејевној. 


— Ион, — понови Базаров са смерним погледом. — 
Зар ви то нисте знали, па сам вам ја јавио новост 2 

Ана Сергејевна обори очи. 

" — Ви се варате, Евгеније Васиљевићу. 

— Не мислим. Али може бити да није требало да 
то спомињем. „А ти убудуће не увијај", — додаде 
он у себи. 

— Зашто да не спомињете2 Али ја мислим да ви и 
у томе придајете одвећ велико значење тренутном 
утиску. Ја почињем сумњати да волите претеривати. 

— Боље је Да не говоримо о томе, Ана Серге- 
јевна. 

— Зашто да не2 — одврати она, па сама скрете 
разговор другим правцем. Њој је ипак незгодно би- 
ло с Базаровом, ма да је и њему рекла и саму себе 
уверавала да је све заборављено, Измењујући с њим 
најпростије речи, чак шалећи се с њим, осећала је 
као малу плашњу. Тако и људи на морском паробро- 
да разговарају и безбрижно се смеју, ни узми ни оста- 
ви, као на копну; али нека се деси најмање задржава- 

ње, нека се појави најмањи знак чега необичног, од- 
мах се на свима лицима појави израз нарочитог стра- 
ха, који показује да су они стално свесни сталне опа- 
сности. 

Разговор Ане Сергејевне с Базаровом није дуго 
трајао. Она се поче задубљивати у мисли, одговара- 
ти расејано, па му најзад предложи да пређу у салу, 
где нађоше кнегињицу и Каћу. „А где је Аркадије Ни- 
колајевић2" упита домаћица, па дознавши да се није 
појављивао више од једног сата, посла по њега. Ње- 
га брзо нису нашли: био се завукао у најзабаченији 
део парка, па је седео задубљен у мисли, наслонивши 
главу на скрштене руке. Оне су биле дубоке и 
важне, те мисли, али не тужне. Он је знао да Ана 
Сергејевна седи насамо с Базаровом и није осећао 
љубомору као раније, напротив, лице му се тихо си- 
јало; изгледало је и као да се чуди нечему, и као да 
се радује и одлучује на нешто. 


ХХМЛ 


Покојни Одинцов није волео новине, али је допу- 
што „малу игру оплемењеног укуса", па је због тога 
саградио у своме парку, између стаклене баште и је- 
зера, зграду налик на грчки портик од руске цигље. 
На задњем слепом зиду тога портика, или галерије, 
било је израђено шест ниша за статуе, које се Один- 
цов спремао да наручи из иностранства. Те статуе 
су требале да претстављају: Усамљеност, Ћутање, 
Размишљање, Меланхолију, Стидљивост и Осећај- 

ност. једну од њих, богињу Ћутања, с прстом на 
уснама, били су донели и наместили, али су јој исто- 
га дана деца спахиске послуге одбила нос и, ма да се 
суседни зидар примао да јој налепи нос „два пут бо- 
љи него што је био", ипак је Одинцов наредио да се 
уклони, и она се нашла у углу шупе за вршидбу, где 
је стајала дуго година, изазивајући сујеверни страх 
код сеоских жена. Предња страна портика одавно је 
зарасла у густо жбуње: само су се капители колона 
помаљали из густог зеленила. У самом портику, чак 
и у подне, била је хладовина. Ана Сергејевна није во- 
лела посећивати то место откако је тамо видела сму- 
ка; али је Каћа често долазила да седи на каменој 
клупи, која је била намештена испод једне нише. 
Окружена свежином и хладовином, она је читала, ра- 
дила или се предавала оном осећању потпуне тиши- 
не које је вероватно свакоме познато и чија се драж 
састоји у једва свесном, немом вребању широког 
животног таласа, који се непрекидно ваља и око нас 
и у нама самим. 

Сутрадан по Базаровљеву доласку, Каћа је седела 
на својој омиљеној клупи, а поред ње је опет седео 
Аркадије. Лице Аркадијево је сачувало јучерашњи 
изглед, Каћа је изгледала забринута. Одмах после 
чаја, њена сестра ју је позвала у свој кабинет, па по- 
миловавши је претходно, што је све малко плашило 
Каћу, саветовала јој је да буде опрезнија у своме по- 
нашању с Аркадијем, а нарочито да се клони усам- 
љених разговора с њим, које је бајаги приметила и 
тетка, и цела кућа. Осим тога, још и синоћ Ана Сер- 

гејевна није била расположена; па и сама Каћа се 
осећала смућена, као да се осећала кривом. Попу- 
штајући Аркадијевој молби, рекла је самој себи да је 
то последњи пут. 

— Катарина Сергејевна, — рече он с неком стид- 
љивом неусиљеношћу, -— откако имам срећу да се 
бавим с вама у истој кући, о многим стварима сам 
говорио с вама, а међутим има једно питање за мене 
врло важно које још нисам додирнуо. Ви сте рекли 
јуче да су мене овде преобразили, — додаде он, и 
хватајући и избегавајући Каћин упитни поглед у- 
прављен на њега. — Доиста, ја сам се у многом че- 
му променио, и ви то знате боље него ико, — ви, ко- 
јој у ствари и дугујем за ову промену. 

— Јаг... Мени2.... — проговори Каћа. 

— ја више нисам онај поносити младић какав сам 
дошао овамо, — настави Аркадије: — није ми уза- 
луд прошло двадесет три године, ја као и раније же- 
лим да будем користан, желим да посветим све своје 
силе истини; али више не тражим своје идеале тамо 
где сам их пре искао; они су ми се појавили. .. дале- 
ко ближе. Досада нисам схватао самога себе, зада- 
вао сам себи задатке који премашају моју снагу... 
Мени су се очи недавно отвориле, захваљујући јед- 
ном осећању... Ја се не изражавам сасвим јасно, 
али се надам да ћете ме разумети... 

Каћа ништа не одговори, али престаде гледати 
у Аркадија. 

— ја сматрам, — поче он поново, сад већ узбуђе- 
нијим гласом, а зеба је над њим у брезовом лишћу 

безбрижно певала своју песмицу: — ја сматрам да 
сваки поштен човек треба да је потпуно искрен с 
оним... с оним људима који... једном речју, с бли- 
ским му људима, па зато ја... ја хоћу... 

Али ту речитост изневери Аркадија; он се збуни, 
запе, те мораде малко плоћутати; Каћа никако није 
подизала очију. Изгледало је да она и не разуме куда 
он све то води, па је нешто очекивала. 

— ја предвиђам да ћу вас зачудити, — поче Арка- 
дије, прикупивши поново снагу: — тим пре што се 
то осећање односи. . . унеколико, упамтите, — на вас. 
Ви сте ме, сећам се, јуче прекорели да нисам озби- 
љан, — настави Аркадије, с изгледом човека који је 
„ушао у рит, осећа да са сваким кораком тоне све 
више и више, па ипак жури напред, надајући се да 
се што брже искобеља: — тај прекор се често упу- 
ћује... пада... на младе људе, чак и кад га преста- 
ју заслуживати; и кад бих ја имао више поуздања у 
себе. .. („Та помози ми, помози!" мислио је Аркади- 
је очајно, али Каћа и даље није окретала главе). Кад 
бих се могао надати... 

— Кад бих ја могла бити уверена у то што гово- 
рите, —— зачу се у том тренутку јасан глас Ане Сер- 
гејевне. 

Аркадије сместа ућута, а Каћа побледе. Поред са- 
мог жбуња, које је заклањало портик, водила је ста- 
зица. Ана Сергејевна је ишла њом у пратњи Базаро- 
ва. Каћа и Аркадије је нису могли видети, али су чу- 
ли сваку реч, шуштање хаљине, и само дисање. Они 

начинише неколико корака, па се зауставише пред 
самим портиком. 

— Ето, видите ли, — настави Ана Сергејевна, — 
ја и ви смо се преварили; ми и једно и друго нисмо 
више у првој младости, нарочито ја; ми смо у годи- 
нама, уморни; ми смо обоје, — зашто да се цифрамо2 
— паметни: прво смо заинтересовали једно друго, 
радозналост је била изазвана... а после... 

— А после ја сам начинио испад, — дочека Ба- 
заров. 

— Ви знате да то није био узрок нашег размимои- 
лажења. Али било како му драго, нисмо осећали по- 
требу једно у другом, ето то је главно; имали смо 
одвећ много. . . како да кажем... једнородног. Ми то 
нисмо одмах схватили. Аркадије, напротив... 

— Вама он треба2 — упита Базаров. 

— Којешта, Евгеније Васиљевићу. Ви велите да он 
није равнодушан према мени, па и мени самој се увек 
чинило да му се свиђам. Ја знам да бих му могла би- 
ти тетка, али нећу да кријем од вас да сам почела 
чешће мислити о њему. У том младом и свежем осе~ 
ћању има нека драж... 

— Реч опчињеност би боље послужила за 
такве прилике, —— прекиде Базаров; по његовом мир- 
ном, али потмулом гласу осећало се како му се купи 
жуч. — Аркадије је јуче нешто тајио од мене, па није 
говорио ни о вама, ни о вашој сестри... То је важан 
симптом. 

— Он је с Каћом сасвим као брат, — проговори 
Ана Сергејевна: — и то ми се код њега допада, иако 

можда не би требало да допуштам такву интимност 
међу њима. 

— То из вас говори. .. сестра2 — изговори База- 
ров отегнуто. 

— Разуме се... али зашто стојимог Хајдемо. Ка- 
кав чудан разговор међу нама, зар не2 И зар сам 
могла очекивати да ћу разговарати с вама2 Ви зна- 
те да вас се плашим... а у исто време вам се пове- 
равам, зато што сте ви у суштини врло добри. 

— На првом месту, ја уопште нисам добар; а на 
другом, изгубио сам сваки значај за вас, и ви ми 
велите да сам добар... Го је исто као да се меће ве- 
нац од цвећа на главу мртваца. 

· — Евгеније Васиљевићу, ми нисмо власни... — 
поче Ана Сергејевна; али духну ветар, зашушта 
лишћем и однесе речи. 

— Па ви сте слободни, — рече Базаров, поћутав- 
ши мало. 

Више се ништа није могло разумети; кораци се 
изгубише. .. све се утиша. 

Аркадије се окрете Каћи. Она је седела у истом 
положају, само је још ниже оборила главу. 

— Катарина Сергејевна, — рече он уздрхталим 
гласом и стиснувши руке: — волим вас заувек и бе- 
сповратно, и никог не волим осим вас. Хтео сам да 
вам то кажем, да сазнам ваше мишљење и да запро- 
сим вашу руку, зато што нисам богат, а осећам да 
сам готов на све жртве... Ви не одговарате2 Не ве- 
рујете ми2г Мислите да говорим лакомисленог Али 
сетите се ових последњих дана! Зар се нисте одавно 

уверили да је све друго — разумејте ме — све, све 
друго одавно ишчезло без трага2 Погледајте ме, ре- 
ците ми једну реч... Ја вас волим... волим вас... та 
верујте ми! 

Каћа погледа у Аркадија значајним и ведрим по- 
гледом, па после дугог размишљања, осмехнувши се 
малко, прозбори: — Да. 

Аркадије скочи са клупе. — Да! Ви сте рекли: да, 
Катарина Сергејевна! Шта значи та реч Да ли то 


да вас волим, да ми ви верујете... Или... или... не 
смем да завршим.... 
— Да, — понови Каћа, и тога пута он је разумеде. 


Он јој дохвати велике дивне руке, па губећи дах од 
усхићења, притиште их на своје срце. Једва је стајао 
на ногама и само је понављао: „Каћа, Каћа"... а 
она некако невино заплака, кришом се и сама смеју- 
ћи својим сузама. Ко није видео такве сузе у очима 
љубљеног створења, тај још није искусио колико мо- 
же човек бити срећан на земљи, обамирући сав због 
захвалности и стида. 

Сутрадан, рано ујутру, Ана Сергејевна нареди да 
се позове Базаров у њен кабинет, па му с усиљеним 
смехом пружи савијен лист писаће хартије. То је 
било писмо од Аркадија: он је у њему просио руку 
њене сестре. 

Базаров летимично прочита писмо, па се једва 
уздржа да не покаже злурадост која тог тренутка 
плану у његовим грудима. 

— Ето ти на, — рече он: — а ви сте, чини ми се, 
још колико јуче држали да он воли Катарину Серге- 

јевну братском љубављу. Па шта мислите сад чи- 
нити2 

— Шта ми ви саветујете2 — упита Ана Серге- 
јевна, смејући се и даље. 


— Па ја мислим, — одговори Базаров, такође сме- 
јући се, нако му уопште није било пријатно нити му 
се икако смејало, као ни њој, — мислим да треба бла- 
гословити младенце. Партија је у сваком погледу 
добра; у Кирсанова је одлично имање, он је јединац 
син у оца, па и отац му је добар човек, неће се про- 
тивити. 

Одинцова је ходала по соби. Лице јој је час црве- 
нело час бледело. 

— Мислите2 — проговори она. — Па шта2 ја не 
видим никаквих сметња. .. Мило ми је због Каће... 
а и због Аркадија Николајевића. Разуме се, приче- 
каћу очев одговор. Послаћу му га самог. —– Е па 
ето, излази да сам била у праву јуче кад сам вам 
говорила да смо обадвоје већ стари... Како то ја 
ништа нисам видела2 То ме чуди! 

Ана Сергејевна се опет насмеја, ла се одмах окре- 
ге. 

— Данашња младеж је постала врло препредена, 
— одговори Базаров, па се и он насмеја. — Збогом, 
— поче он опет, после краћег ћутања. —— Желим вам 
да свршите тај посао на најпријатнији начин. А ја ћу 
се радовати. 

Одинцова му се брзо окрете. 

— Зар ви одлазите2 — А зашто сад да не о- 
станете 2 Останите. . . с вама је пријатно говорити... 

као да човек иде ивицом провалије. Прво га је страх, 
а после однекуд добије храброст. Останите! 

=— Хвала вам на позиву, Ана Сергејевна, и на ла- 
скавом мишљењу о мом говорничком таленту. Али 
налазим да сам се већ и сувише бавио у туђој сфери. 
Летеће рибе неко време могу се одржати у ваздуху, 
али убрзо морају бућнути у воду; па допустите и ме- 
ни да се загњурим у своју стихију. 

Одинцова погледа у Базарова. Горак осмех поди- 
гравао је на његовом бледом лицу. „Овај ме је во- 
лео!" помисли она — па јој га би жао, те му са сим- 
латијом пружи руку. 

Али и он је њу схватио. 

— Не! — рече он, па отступи корак назад. — ја 
сам сиромашан човек, али милостињу још нисам при- 
мао. Збогом и остајте здраво. 

— Уверена сам да се не видимо последњи пут, — 
прозбори Ана Сергејевна с нехотичним покретом. 

— Шта се још не дешава на свету! — одговори 
Базаров, поклони се па изађе. 

— Дакле ти си смислио да свијеш себи гнездог — 
говорио је он истога дана Аркадију, клечећи и паку- 
јући своје ствари. — Па ако, То је добра ствар. Са- 
мо ми се узалуд претварао. Ја сам од тебе очекивао 
сасвим други правац. Или је може бити то и тебе 
самог зачудило 2 

— ја то заиста нисам очекивао кад сам се раста- 
јао с тобом, — одговори Аркадије, — али зашто ти 
сам увијаш и велиш: „добра је ствар", као да не 
знам твоје мишљење о браку 

— Ех, драги пријатељу, — рече Базаров, — како 
се то изражаваш! Видиш шта ја радим: у коферу је 
остало празног места, па ту мећем сено; тако је ни у 
нашем животном коферу: пунимо га чим било, само 
да нема празнине. Немој се само наћи увређен, мо- 
лим те; ти се сећаш како сам увек имао мишљење 
о Катарини Сергејевној. Понека госпођица сматра 
се за паметну само зато што паметно уздише; а тво- 
ја ће се умети бранити, и то тако се бранити да ће 
и тебе узети у своје руке, — али тако већ треба. — 
Он залупи поклопац, па се диже с пода. — А сад ти 
понављам на растанку... јер не треба да се варамо: — 
ми се растајемо за увек, и ти то и сам осећаш... ти 
си паметно урадио; ти ниси створен за наш горки, 
опори, бећарски живот. Ти немаш ни дрскости, ни па- 
кости, а имаш младалачку смелост и младалачки 
пркос; за наше послове то није. Ви, племићи, не мо- 
жете одмаћи даље од племените смирености и пле- 
мените љутње, а то није ништа. Ви се, на пример, 
не бијете — а већ замишљате да сте јунаци, — а ми 
хоћемо да сс бијемо. Та шта ту! Наша прашина ће 
ти изгристи очи, наше блато ће те укаљати, та тин 
ниси дорастао до нас, ти и нехотице уживаш у са- 
мом себи, пријатно ти је да грдиш самог себе; а на- 
ма је то досадно -— нама ти дај друге! Нама треба 
друге да ломимо! Ти си диван човек; али си ипак 
разнежен либералан господичић, е волату, као 
што каже мој отац. 


— Ти се за увек опрашташ са мном, Евгеније 2 — 

— рече Аркадије тужно: — и немаш других речи за 
мене2 

Базаров се почеша иза ува. 

— Имам, Аркадије, имам друге речи, само их не- 
ћу рећи, јер је то романтизам, — то значи распекме- 
зити се. А ти се што пре жени, па створи себи гне- 
здо и направи што више деце. Она ће бити паметна 
већ зато што ће се родити на време, а не као ја и ти. 
Ехе! Видим да су коњи већ готови. Време је! Опро- 
стио сам се са свима... Е па дакле2 Хоћемо ли да се 
загрлимо, а2 

Аркадије се обисну о врат своме бившем учитељу 
и пријатељу, па му сузе бризнуше на очи. 

— Шта значи младост! — рече Базаров мирно. — 
Али ја се уздам у Катарину Сергејевну. Видећеш ка- 
ко ће те она брзо утешити. 

— Збогом, брате! — рече он Аркадију, кад је 
већ био на колима, показујући на пар чавки које су 
стајале једна поред друге на крову коњушнице, па 
додаде: — Ено ти! — Учи се! 

— Шта то значи2 — упита Аркадије. 

— Како2 Зар ти тако рђаво знаш природну исто- 
рију или си заборавио да је чавка најчеститија по- 
родична птица Нека ти служи за пример!... 3б6о- 
гом, сињоре! 

Кола затандркаше и одоше. 

Базаров је казао истину. Разговарајући увече с 
Каћом, Аркадије сасвим заборави на свога учитеља. 
Он јој се већ почео потчињавати, и Каћа је то осе- 
ћала па се није па Он је сутрадан морао путо- 

вати у Маријино, до Николе Петровића. Ана Серге- 
јевна није хтела да смета младенцима и само из 
пристојности није их остављала одвећ дуго насамо. 
Она великодушно удаљи од њих кнегињицу, која, кад 
је чула за њихово венчање, од љутине само што није 
заплакала. Спочетка се Ана Сергејевна бојала да и 
њој самој не буде мало тешко гледајући њихову сре- 
ћу; али је испало сасвим противно: тај призор не са- 
мо да јој није тешко падао, већ ју је занимао, он ју 
је најзад доводио до раздраганости. Ану Сергејевну 
то и обрадова и ожалости. „Види се да је Базаров 
имао право", помисли она: „радозналост, само радо- 
зналост, и љубав према миру, и егоизам"... 

-— Децо, — рече она гласно: — је ли љубав изве- 
штачено осећање2 

Али ни Каћа ни Аркадије је чак и не разумеше. 
Они су је се туђили; разговор који су и нехоти- 
це чули није им излазио из главе. Уотсалом, Ана 
Сергејевна их је убрзо умирила; и то јој није било 
тешко: она се сама умирила. 


ХХМИ 


Стари Базарови су се тим више обрадовали дола- 
ску свога сина што су га мало очекивали. Арина 
Власјевна је направила толику узбуну по кући и то- 
лико се узмувала да ју је Василије Мвановић упоре- 
ђивао с јаребицом; куси реп њене кратке рекле 
заиста [ој је давао нешто птичије. А он сам је само 
мумлао и гризао са стране ћилибар свога чибука, и, 

ухвативши се за врат прстима, вртео главом као да 
је проба да ли му је добро зашрафљена, па би од- 
једном зинуо широко и смејао се без икаквог шума. 

— Дошао сам ти на читавих шест недеља, стари- 
но, — рече му Базаров: — хоћу да радим, па те мо- 
лим да ми не сметаш. 

— Заборавићеш ми физиономију, ето како ћу ти 
сметати! — одговори Василије Ивановић. 


Он је одржао своје обећање. Сместивши сина као 
и пре у кабинет, он само што се није крио од њега, 
и своју жену је задржавао од сваких сувишних из- 
јављивања нежности. „Ми смо, матушка моја", гово- 
рио јој је, „кад је Јењушка први пут био, малко му 
досадили; сад треба да будемо паметнији". Арина 
Власјевна се слагала с мужем, али је мало од тога 
добијала, јер је сина видела само за столом и напо- 
слетку се почела плашити да почне с њим разговор. 
„јењушењка!' говорила би она, — и још он не 
стигне ни да се окрене, а она већ премеће гајтан 
ридикила и шапуће: „ништа, ништа, ја онако", а по- 
сле оде Василију Ивановићу и каже му, поднимив- 
ши се: „како би, мили мој, дознала шта јењуша же- 
ли данас за ручак, шчи или боршч2"' — „Па што га 
ниси сама упитала2" — „Па нећу да му досађујем!" 
Уосталом, ускоро је и сам Базаров престао закљу- 
чавати се: његов грозничави рад је исклизнуо из ко- 
лосека, а заменила га је сетна досада и потмуло не- 
спокојство. Чудан умор се осећао у свима његовим 
покретима; променио се чак и његов ход, енергичан 
и врло слободан. Престао је сам шетати, па је почео 

тражити друштво; пио је чај у салону, лутао по ба- 
шти с Василијем Ивановићем и пушио с њим ћуте- 
ћи; једаред се распитивао о оцу Алексију. Василије 
Ивановић се спочетка обрадовао тој промени, али му 
радост није дуго трајала. „јењуша ме озбиљно бри- 
не", жалио се он крадом жени: „да је незадовољан 
или љут, па ни по јада, али он је огорчен, он је ту- 
жан — то је страшно. Једнако ћути; да хоће бар да 
мене и тебе грди; све је мршавији; боја лица му је 
тако рђава:' — „Боже, Боже!" шаптала је старица: 
„метнула бих му амајлију око врата, али он то неће 
допустити". Василије Ивановић је покушавао неко- 
лико пута најопрезније да пита Базарова о његовом 
раду, о његовом здрављу, о Аркадију... Али База- 
ров му је нерадо и немарно одговарао, и једаред, 
приметивши да отац у разговору полако хоће да му 
нешто подиђе, љутито му рече: „Шта непрестано 
идеш око мене као на прстима7г Тај манир је још 
гори него онај пре". — „Но, но, но, нећу ништа!" 
брзо одговори јадни Василије Ивановић. Тако исто 
су биле безуспешне и његове политичке алузије. По- 
чевши једаред, поводом блиског ослобођења сељака, 
говорити о прогресу, он се надао да ће изазвати одо- 
бравање свога сина; али овај равнодушно прозбори: 
„јуче пролазим поред плота па чујем како овдашњи 
сеоски дечаци, место какве старе песме, певају: 
Време поуздано долази, срце осећа 
љубав... ето ти прогреса!" 


Понекад би Базаров отишао у село, па би, подру- 
гујући се као обично, ступао у разговор с каквим се- 

љаком. „Дела", говорио би му, „изложи ми, братац, 
своје погледе на живот: јер кажу да је у вама сва 
снага и будућност Русије, од вас почиње нова епо- 
ха у историји, — ви ћете нам дати и прави језик, и 
законе". Сељак или не би ништа одговорио, или би 
изговарао речи као ове: „А ми моремо... такођер, 
будући да, значи. . . какав нам, например, буде крај". 

— Објасни ти мени шта је то ваш мирг —- преки- 
нуо би га Базаров: — и је ли то онај свет! што стоји 
на трима рибама2 

— То, баћушка, земља стоји на трима рибама, — 
објаснио би сељак умирљиво, с патријархално до- 
броћудном мелодичношћу; — а против нашег тојест 
мира, наравно, јесте господска воља; јер ви сте на- 
ши оцеви. А што господин строжије кажњава, тим је 
сељаку милије. 

Саслушавши такав говор, Базаров је једаред пре- 
зриво слегао раменима и окренуо главу, а сељак је 
отишао својим путем. 

— О чему сте беседилиг — упита га други сељак 
средњих година и туробна изгледа, који је издалека, 
с прага своје куће, присуствовао његовом разговору 
с Базаровом. — О неисплаћеном оброку, шта лиз2 

— Каквом неисплаћеном оброку, братац мој! — 
одговори први сељак, а у гласу му није више било ни 
трага оне патријархалне мелодичности, већ се, на- 
против, осећала нека немарна суровост: — тако, 


1 У руском „мђрљ' означава свет и сеоску земљишну 3а- 
једницу. — Прим. прев. 

брбљао којешта; хтео је да почеше језик. Господин 
као господин; зар он што разуме2 

— Куд да разуме! -- одговори други сељак, па 
треснувши капама и смакнувши појасеве, почеше 
обојица разговарати о својим пословима и потреба- 
ма. Авај! Базаров, који је презриво слегао раменима 
и умео говорити са сељацима (као што се хвалио 
прелирући се са Павлом Петровићем), тај уображе- 
ни Базаров није ни сањао да је у њиховим очима 
ипак био нешто налик на будалину... 


Уосталом, он је најзад нашао себи занимање. је- 
даред је пред њим Василије Ивановић превијао 
једном сељаку рањену ногу, али су старцу дрхтале 
руке, па није могао да изађе накрај са завојима; син 
му поможе, и отада је почео суделовати у његовој 
пракси, не престајући у исто 'време потсмевати се, и 
средствима, које је сам саветовао, и оцу, који их је 
одмах примењивао. Али Базаровљево потсмевање 
није нимало узрујавало Василија Ивановића; оно га 
је чак забављало. Придржавајући свој умашћени 
шлафрок двама прстима на трбуху и пућкајући лу- 
лу, он је с уживањем слушао Базарова, и што је би-~ 
ло више пакости у његовим заједањима, тим добро- 
душније се његов срећни отац смејао, показујући 
своје црне зубе све до једнога. Он је чак понављао 
та заједања, понекад тупа и бесмислена и, например, 
неколико дана, без икакве везе, непрестано гово- 
рио: „то је девета ствар!" само зато што је његов 
син, дознавши да је он ишао на јутрење, употребио 
тај израз. „Хвала Богу! престала му је хипохондри- 

ја!" шаптао је својој супрузи: „што мз је данас 
избрусио, мани!" Али га је мисао да има таквог ло- 
моћника усхићавала, испуњавала га поносом. „Да, 
да", говорио је он каквој сељанци у мушком армја- 
ку и рогатим украсом на глави, пружајући јој ста- 
кленце Гуљардове воде или теглицу масти од буни- 
ке: — „ти, драга моја, треба сваког минута да захва- 
љујеш Богу што је мој син код мене у гостима: ти 
се лечиш по најнаучнијој и најновијој методи, разу- 
меш ли ти тог Ни француски император Наполеон 
нема бољег лекара". А сељанка, која је дошла да се 
жали како је „свуда жига" (значење тих речи она, 
уосталом, ни сама није умела објаснити), само се 
клањала и машала у недра, где је имала четири ја- 
јета, умотана у крај убруса. 

Базаров је једаред чак извадио зуб једном торба- 
ру с мануфактуром, и ма да је тај зуб био сасвим 
обичан, ипак га је, Василије Ивановић сачувао као 
реткост и, показујући га оцу Алексију, непрестано 
понављао: 

— Погледајте какав је то корен! Такву снагу има 


Евгеније! — Торбар је просто висио у ваздуху... Чи- 
ни ми се да је храст, па и он би излетео напоље! 
— Похвално! — прозбори најзад отац Алексије, 


не знајући шта да одговори и како да се отресе стар- 
ца који је дошао у екстазу. 

Једаред је један сељак из оближњег села довезао 
доктору свога брата болесног од тифуса. Лежећи 
ничице на бремену сламе, несрећник је умирао; 
тамне пеге покривале су му тело, одавно је био изгу- 

био свест. Василије Ивановић изјави жаљење што се 
нико није раније сетио да се обрати за помоћ меди- 
цини, па рече да му нема спаса. Доиста, сељак није 
довезао брата кући; умро је у колима. 


После три дана Базаров уђе код оца у собу и упи- 
та га да ли има лаписа. 

— Имам; шта ће ти2 

= Треба ми... да изгорим раницу. 

— Коме 

— Себи. 

— Како, себи Зашто тог Каква је то раницаг Где 
је 

„— Ево овде на прсту. Ишао сам данас у село, 
знаш, одакле су довозили оног сељака болесног од 
тифуса. Они су се однекуд спремали да изврше 
обдукцију над. њим, а ја се у томе нисам одавно 
вежбао. 

— Паг 

— Па сам замолио среског лекара; па сам се по- 
секао. 

Василије Ивановић одједном сав пребледе, па, не 
рекавши ни речи, појури у кабинет, откуда се одмах 
врати с комадом лаписа у руци. Базаров хтеде да га 
узме, па да изађе. 

— Тако ти Бога, — рече Василије Ивановић, — 
допусти ми да ја то учиним. 

Базаров се осмехну. 

— Што ти волиш праксу! 

— Немој се шалити, молим те. Покажи прст. Ра- 
ница није велика. Не боли2 

= Притисни јаче, не бој се. 

Василије Ивановић застаде. 

— Како ти мислиш, Евгеније, не би ли било боље 
да се изгори гвожђем 

— То је требало раније учинити; а сад управо 
ни лапис не треба. Ако сам се заразио, онда је сад 
већ касно. 

— Како. .. Касно. .. — једва изговори Василије И- 
вановић. 

— Него шта! Отада је прошло више од четири 
сата. 

Василије Ивановић још мало изгоре раницу. 

— А зар срески лекар није имао лаписа2 

— Није. 

— Како то, Боже мој! Лекар — па нема тако по- 
требне ствари! 

— Да си му само видео ланцете, — рече Базаров, 
па изађе напоље. 

Све до увече и сутра цео дан Василије Ивановић 
је измишљао све могуће изговоре да уђе у собу код си- 
на и, ма да није помињао његову рану, већ се чак тру- 
дио да говори о сасвим другим стварима, тако му је у- 
порно загледао у очи, тако је немирно мотрио на њега 
да је Базаров изгубио стрпљење и запретио да ће от- 
путовати. Василије Ивановић му даде реч да се неће 
узрујавати, тим пре што му је и Арина Власјевна, од 
које је он, разуме се, све крио, почела досађивати 
питањима зашто не спава и шта је то с њим. Чита- 
ва два дана се храбрио, иако му се изглед сина, на 
кога је непрестано крадом погледао, никако није 

свиђао. .. али трећег дана за ручком не издржа. Ба- 
заров је седео оборена погледа и није се дотицао ни- 
једног јела. 

— Зашто не једеш, Евгеније2 — упитаће он, дав- 
ши свом лицу најбезбрижнији израз. — Чини ми се 
да је јело лепо зготовљено. 

— Нећу, па зато и не једем. 

—- Ти немаш апетита2 А глава2 — додаде он бо- 
јажљивим гласом; — боли 

— Боли. Зашто да не боли2 

Арина Власјевна се исправи, и обрати пажњу. 


— Немој се љутити, Евгеније, — настави Василије 
Ивановић: — али хоћеш ли ми допустити да ти опи- 
пам пулс2 

Базаров се диже. 

— Рећи ћу ти и без пипања да имам ватру. 

— Имао си и језу2 

— Имао сам и језу. Идем да легнем; а ви ми по- 
шљите липовог теја. Мора бити да сам назебао. 

— Ама чула сам ја да си ноћас кашљао, — прого- 
вори Арина Власјевна. 

— Назебао сам, — понови Базаров, па изађе. 

Арина Власјевна се забави спремањем теја од ли- 
повог цвета, а Василије Ивановић уђе у суседну со- 
бу, па се ћутећи ухвати за косу. 


Базаров тај дан више није устајао и сву ноћ је 
провео у тешком, полусвесном дремежу. Око један 
сат по поноћи он с муком отвори очи и виде над 
собом при светлости кандила бледо лице свога оца, 
па му рече да иде; он се покори, али, се одмах вра- 

ти на прстима, па, заклонивши се упола вратима ор- 
мана, нетремице је гледао у свога сина. Ни Арина 
Власјевна није легала, већ је, отшкринувши врата на 
кабинету, мало мало па прилазила да чује „како јЈе- 
њуша дише" и да погледа у Василија Ивановића. 
Она је могла видети само његова непомична згрбље- 
на леђа, али јој је и то причињавало неко олакшање. 
Изјутра Базаров покуша да устане; поче му се врте- 
ти у глави, крв му пође на нос; он опет леже. Васи- 
лије Ивановић га је ћутећи дворио; Арина Власјевна 
уђе код њега и упита га како се осећа. Он одговори: 
„боље", па се окрете зиду. Василије Ивановић поче 
махати на жену обема рукама; она се уједе за усну, 
да не би заплакала, па изађе напоље. Све у кући 
просто као да потамне; сва се лица издужише; начи- 
ни се чудна тишина; из дворишта однесоше у село 
неког грлатог петла, који дуго није могао схватити 
зашто то раде с њим. Базаров је и даље лежао, окре- 
нут зиду. Василије Ивановић је покушавао да га пита 
којешта, али то је замарало Базарова, те се старац 
притаји у својој фотељи, ломећи само покашто прсте. 
Излазио је на неколико тренутака у башту, стајао је 
тамо као кип, као да је неисказано пренсражен (та 
пренераженост му никако није силазила с лица), па 
се опет враћао сину, трудећи се да избегне женина 
питања. Она га напослетку ухвати за руку, па про- 
говори грчевито, скоро претећи: „Ама шта је ње- 
му2" Тада он дође к себи, па се силом осмехну уме- 
сто одговора; али, на своје запрепашћење, место 
осмеха, код њега се однекуд појави смех. По докто- 

ра је послао рано ујутру. Сматрао је за потребно 
да о томе обавести сина, да се он не би наљутио. 

Базаров се наједаред окрете на дивану, пестрсмице 
и тупо погледа у оца, па затражи да пије. 

Василије Ивановић му даде воде и узгред му пипну 
чело. Оно је просто горело. 

— Старино, — поче Базаров промуклим и лаганим 
гласом: — моја ствар стоји лоше. Ја сам заражен и 
за неколико дана ћеш ме сахрањивати. 


Василије Ивановић посрте, као да га је неко уда- 
рио по ногама. 

— Евгеније! — промуца он: — шта то говориш!.... 
Бог с тобом! Ти си назебао... 

— Којешта, — прекиде га Базаров лагано. — Ле- 
кару није допуштено да тако говори. Сви знаци за- 
ражености, ти знаш. 

— Па где су знаци... заражености, Евгеније, по- 
богу! 

— А шта је ово, — рече Базаров, па подигавши 
рукав кошуље показа оцу злокобне црвене пеге које 
су почеле избијати. 

Василије Ивановић задрхта и охлади се од страха. 

— Рецимо, — рече он напослетку, — рецимо... 
да... да чак нешто као. . . зараженост... 

— Пиемија, — добаци син. 

— Па да... као... епидемија... 

— Пиемија, — понови Базаров сурово и разго- 
ветно: — зар си већ заборавио своје табаке7 

— Па да, да, како хоћеш... па ипак ћемо те из- 
лечити. 

— Ну, то су приче. Али није ствар у томе. ја ни- 
сам очекивао да ћу тако брзо умрети; та случајност 
ми је, право да кажсм, врло непријатна. И ти и 
мати треба сад да се користите тим што имате јаку 
веру; ево вам прилике да је ставите на пробу. — Он 
пину још мало воде. — Хоћу да те замолим за јед- 
ну ствар... док још имам власти над својом гла- 
вом. Сутра или прекосутра мој ће мозак, као што 
знаш, отказати послушност. ја и сад нисам потпуно 
уверен да ли се јасно изражавам. Док сам лежао, 
све ми се чинило да око мене трче црвени пси, а ти 
си ме увребао као тетреба. Као да сам пијан. Ти ме 
добро разумеш2 

— Забога, Евгеније, ти говориш сасвим као што 
треба. 

— Тим боље; ти си ми рекао да си послао по док- 
тора... Тиме си себи учинио по вољи... учини и 
мени задовољство: пошљи човека... 

— Аркадију Николајевићу, — дочека старац. 

— Каји је то Аркадије Николајевић —— рече Ба- 
заров као у недоумици: — Ах, да! онај жутокљунац! 
Не, не дирај га: он је сад упао у ћуп. Немој се чу- 
дити, ово није још бунцање. Него пошљи човека 
Одинцовој, Ани Сергејевној, има ту близу једна та- 
ква спахиница. .. Знаш (Василије Ивановић потврди 
главом). Нека каже да ју је Евгеније Базаров поздра- 
вио и поручио да умире. Ти ћеш то извршити 

— Извршићу... Само је ли могуће да Неш умре- 
ти, ти, Евгеније... Сам промисли! Па где ће после 
тога бити правда7 

— То ја не знам; само ти пошљи човека. 

— Овај час ћу послати и сам ћу писмо написати. 

— Не, зашто; реци да је поздравио, више није ни- 
шта потребно. А сад се враћам опет својим псима. 
Чудновато! Хоћу да задржим мисао на смрти, па ни- 
шта не излази. Видим некаку мрљу... и више ништа. 


Он се опет окрете зиду; а Василије Ивановић изи- 
ђе из кабинета, па дошавши до женине спаваће собе, 
скљока се на колена пред иконама. 

— Моли се Богу, Арина, моли се! — јекну он: — 
наш син умире. 


Доктор, онај исти срески лекар у кога није било 
лаписа, стиже, па прегледавши болесника, посаветова 
да се држе методе чекања, и узгред рече неколико 
речи да може и оздравити. 


— А зар сте ви имали прилике да видите људе у 
моме стању да не иду у Елизијум>г — упита Ба- 
заров, па ухвативши изненада за ногу тешки сто, 
који је стајао поред дивана, задрма га и помаче с 
места. 

— Снага је, — рече он, — сва још ту, а мора се 
умирати!... Старац се бар одвикао од живота, а 
ја... Па де сад, покушај да не признајеш смрт. Она 
тебе не признаје, па крај! Ко то тамо плачег — до- 
даде мало после. — Мати Јадница! Кога ли ће сад 
хранити својим дивним боршчом> Па и ти, Василије 
Ивановићу, чини ми се, слиниш2 Е па ако хришћан- 
ство не помаже, буди философ, стоик, шта ли! јер 
ти си се хвалио да си философ. 

— Какав сам ја философ! — завапи Василије Ива- 
новић, а сузе му линуше низ образе. 

Базарову је било сваког сата све горе; болест се 
брзо развијала, што се обично дешава при хирур- 
шком заражењу. Он још није био изгубио памћење 
и разумезао је шта му се говори; још се отимао. 
„Нећу да бунцам", шаптао је, стежући песнице: — 
„каква бесмислица!" — И одмах је одговорио: "Но, 
ако се од осам одузме десет, колико остаје2" 
Василије Ивановић је ходао по соби као луд, предла- 
гао час једно час друго средство, и непрестано је 
само покривао сину ноге. „Окренути на хладне чар- 
шаве... дати на повраћање. .. слачицу на стомак... 
пустити крв", говорио је с напором. Доктор, кога је 
замолио да остане, повлађивао му је, давао болесни- 
ку лимонаду, а за себе је молио час луле, час „оно 
што снажи и угрева", тојест ракију. Арина Власјев- 
на је седела на ниској клупи поред врата, и само је 
с времена на време ишла да се моли Богу; неколико 
дана пре тога тоалетно огледало јој исклизнуло из 
руке и разбило се, а она је то увек сматрала рђавим 
знамењем; сама Анфисушка јој није умела ништа ка- 
зати. Тимофејић је отишао Одинцовој. 

Ноћ је била рђава за Базарова... Жестока ватра 
га је мучила. Пред зору му је било лакше. Замоли 
да га Арина Власјевна очешља, пољуби је у руку и 
попи гутљај чаја. Василије Ивановић мало живахну. 


— Хвала Богу! — понављао је: — наступила је 
криза... дошла је криза. 
— Ех, кад човек помисли, — прозбори Базаров, 

— шта значи реч! Нашао је, рекао: „криза", па се 
утешио. Чудновата ствар како човек још верује у 
речи. Кажу ли му, например, да је будала, а не пре~ 
млате га, он ће се ожалостити; кажу ли му да је 
паметан, а не даду му новаца — он ће осетити за- 
довољство. 

Тај мали говор Базарова, који га је потсећао на 
његова ранија „пецкања", раздрага Василија Ивано- 
вића. 

— Браво! дивно речено, дивно! — узвикну он, 
правећи се да пљеска. 

Базаров се тужно осмехну. 

— Па како ти мислиш, — прозбори он, — је ли 
криза прошла или наступила2 

= Теби је боље, ето што ја видим, ето шта ме 
радује, — одговори Василије Ивановић. 

— Е па дивота; никад није рђаво радовати се. А 
оној, сећаш ли се, јеси ли послао 

— Послао сам, како да не. 

Промена на боље није дуго трајала. Наступи бо- 
лести су се поновили. Василије Ивановић је седео 
поред Базарова. Изгледало је да старца мучи нека 
нарочита мука. Неколико пута се спремао да говори 
— па није могао. 

— Евгеније! — изговори он напослетку, — сине 
мој, драги мој, мили сине! 

То необично позивање деловало је на Базарова... 
Он окрете мало главу и, очевидно трудећи се да се 
ослободи испод терета бунила који га је притискивао, 
рече: — Шта је, оче мој2 

— Евгеније, — настави Василије Ивановић, па се 
спусти на колена испод Базарова, иако он није отва- 
рао очи, па га није могао видети. — Евгеније, теби 
је сад боље; Бог ће дати па ћеш оздравити; али ко- 
ристи се овим временом, учини по вољи мени и ма- 
тери, испуни хришћанску дужност! Како је мени 
што морам то да ти говорим, то је страшно. Али је 
још страшније... јер за увек Евгеније... помисли 
како... 

Старцу се глас прекиде, а по лицу његова сина, 
иако је и даље лежао затворених очију, пређе нешто 
чудно. 

— ја не одбијам, ако вас то може утешити, — 
рече он напослетку: — али мени се чини да не тре- 
ба журити. Ти сам кажеш да ми је боље. 

— Боље је, Евгеније, боље; али ко зна, јер све је 
то у Божијој руци... 

— Не, причекаћу, — прекиде га Базаров. — Сла- 
жем се с тобом да је наступила криза. А ако смо се 
ја и ти преварили, шта је с тим! Та и бесвесни се 
причешћују. 

— Забога Евгеније... 

=— Ја ћу причекати. А сад хоћу да спавам. Не сме- 
тај ми. 

И он метну главу на старо место. 

Старац устаде, седе у фотељу, па се ухвати за 
браду и поче гристи прсте. 

Лупа кола на федер, она лупа која је тако упадљи- 
ва у сеоској тишини, изненада допре до његових уши- 
ју. Све ближе и ближе чули су се лаки точкови. Ето 

се већ чује и фрктање коња... Василије Ивановић 
чу и појури прозору. У двориште његове кућице 
уђоше четворопрежна кола са два места. Не дајући 
себи рачуна шта би то могло значити, ношен нека- 
ком бесмисленом радошћу, он истрча на степенице... 
Ливрејисан лакеј отвори 'вратанца на колима; једна 
дама под црним велом у црном мантилу излазила је 
из њих... 

— Ја сам Одинцова — рече она. — Је ли жив Ев- 
геније Васиљевић2 Ви сте његов отац Ја сам дове- 
ла са собом доктора. 


= Добротворко! — узвикну Василије Ивановић, 
па ухвативши њену руку, грчевито је притиште на 
своје усне, док је доктор што га је са собом довела 
Ана Сергејевна, мали човек с наочарима, с немачком 
физиономијом, излазио из кола не журећи се. — 
Жив је још, жив мој Евгеније, и сад ће бити спа- 
сен! Жено, жено!... Нама је дошао анђео с неба. 

— Шта је то, Господе! — промуца старица, истр- 
чавши из салона, па не разумевајући ништа, ту у 
претсобљу паде пред ноге Ане Сергејевне и поче јој 
као луда љубити хаљину. 


— Немојте! забога! Немојте, забога! — понавља- 
ла је Ана Сергејевна; али је Арина Власјевна није 
слушала, а Василије Ивановић само понављао: "анђе- 
ле! анђеле!" 

— М/о 156 дег Кгапке7 И где је пацијент2 прого- 
вори најзад доктор, малко љутит. 

Василије Ивановић дође мало к себи. — Овде, 

овде је, изволите за мном, вертестер хер ко- 


лега, — додаде он по старој навици. 

— Е! — рече Немац, па се кисело насмеја. 

Василије Ивановић га одведе у кабинет. 

— Доктор од Ане Сергејевне Одинцове, — рече 
он, нагнувши се до самог ува свог сина, — и она је 
овде. 

Базаров одједном отвори очи. — Шта си казао2 


— Кажем да је Ана Сергејевна Одинцова овде, и 
довела ти је овог господина доктора. 

Базаров пређе очима око себе. 

— Она овде... хоћу да је видим. 

— Видећеш је, Евгеније; али прво треба да пора- 
зговараш с господином доктором. ја ћу им исприча- 
ти сву историју болести, пошто је Сидор Сидоровић 
отишао (тако се звао срески лекар), па ћемо одр- 
жати мали конзилијум. 

Базаров погледа у Немца. — Деде, говорите брже, 
— само не на латинском, јер ја знам шта значи 
јат тогига 

— Оег Негг зећеп! дез Пешевсћеп тасћид 2џ зегл,“ 
—- поче нови питомац Ескулапов, окренувши се Ва- 
силију Ивановићу. 


— Их... хабе... — Боље говорите руски, — рече 
старац. 
— А, а! тако такле... Исфолите... 


И консилијум отпоче. 


1 Већ умире. — Прим. прев. 
2 Изгледа да је господин јак у немачком. — Прим. прев. 

После пола сата Ана Сергејевна, у пратњи Васи- 
лија Ивановића, уђе у кабинет. Доктор стиже да јој 
шапне како се не може ни мислити да болесник може 
оздравити. 

Она погледа у Базарова. .. па застаде на вратима, 
толико је запрепасти његово запаљено и у исто вре- 
ме мртвачко лице с мутним очима које су биле упр- 
те у њу. Њу просто обузе некакав хладан и мучан 
страх; мисао да не би то исто осетила кад би га дои- 
ста волела — за тренутак јој сину у глави. 

— Хвала, — проговори он с напором: — ја се то- 
ме нисам надао. То је добро дело. Ето још једном 
смо се видели, као што сте обећали. 


. — Ана Сергејевна је била тако добра... — поче 
Василије Ивановић. 
— Оче, оставите нас. — Ана Сергејевна, ви до- 


пуштате2 Чини ми се, сад... 

Он показа главом на своје испружено немоћно 
тело. 

Василије Ивановић изађе. 

— Дакле, хвала вам, —— понови Базаров. —- То је 
царски. Кажу да и цареви посећују самртнике. 

— Евгеније Васиљевићу, ја се надам... 

— Ех, Ана Сергејевна, говоримо истину. Са мном 
је свршено. Пао сам под точак. МИ излази да није 
требало мислити о будућности. Смрт је стара шала, 
а сваком се чини као нешто ново. Досад се нисам 
плашио... а после ће наступити бесвесно стање и 
беше му! (Он слабо махну руком.) Па шта да вам 
кажем... ја сам вас волео! То ни пре није имало 

никаког смисла, а сад још мање. Љубав је форма, 
а моја сопствена форма се већ распада. Боље да ка- 
жем — како сте дивни! И ето сад стојите ту, тако 
лепа... 

Ана Сергејевна и нехотице задрхта. 

— Ништа, не бојте се... седите тамо... Немојте 
ми прилазити, јер је моја болест заразна. 

Ана Сергејевна брзо пређе преко собе и седе у фо- 
тељу поред дивана на којем је лежао Базаров. 

— Великодушна! — шапну он. — Ох, како близу, 
и каква млада, свежа, чиста... у овој гадној соби!... 
Дакле, збогом! живите дуго, то је најлепше, и ужи- 
вајте док има времена. Погледајте какав је гадан 
призор: упола прегажен црв, а још се копрца. А још 
је мислио: свршићу много послова, нећу умрети, 
како! Имам задатак, та ја сам гигант! А сад је сав 
задатак гиганта — како да умре што пристојније, 
иако никоме није стало до тога... Све једно: нећу 
увијати репом. 

Базаров ућута и поче пипати руком своју чашу. 
Ана Сергејевна му даде да пије, не скидајући рука- 
вице и дишући бојажљиво. 

— Ви ћете ме заборавити, — поче он опет: — 
мртав живом не може бити друг. Отац ће вам го- 
ворити: ето каквог човека губи Русија... То је бу- 
далаштина, али немојте разуверавати старца. Нек се 
дете забави. .. знате како се каже. И моју матер уте- 
шите лепим речима. Јер таквих људи као што су они 
у вашем отменом свету са свећом не можете наћи... 
ја сам потребан Русији... Не, види се да нисам по- 

требан. А и ко је потребан Чизмар је потребан, кро- 
јач је потребан, месар... месо продаје... месар... 
чекајте, почињем бунцати... Ту је шума... 

Базаров метну руку на чело. 

Ана Сергејевна се наже над њега. 

= Евгеније Васиљевићу, ја сам овде... 

Он одједном пружи руку, па се подиже. 

— Збогом, — рече он с изненадном снагом, а очи 
му севнуше последњим сјајем. — Збогом... Слушај- 
те... па ја вас онда нисам пољубио. .. Дуните у кан- 
дило које догорева, па нека се угаси... 

Ана Сергејевна дотаче се уснама његовог чела. 

— И довољно — рече он, па се завали на јастук. 
—= Сад... мрак... 

Ана Сергејевна тихо изађе. 

— Шта је2 — упита је Василије Ивановић шала- 
том. 

— Заспао је, — одговори она једва чујно. 

Базарову није више било суђено да се пробуди. 
Предвече је сасвим изгубио свест, а сутрадан је умро. 
Отац Алексије извршио је над њим верски обред. Кад 
му је свештао масла, кад је свето миро дотакло ње- 
гове груди, једно се око отворило и изгледало је да 
се при појави свештеника у одежди, кадионице која 
се дими, свећа пред иконом, нешто налик на страшан 
дрхтај показало на самртничком лицу. А кад је на- 
послетку испустио последњи дах и у кући настала 
општа кукњава, Василија Ивановића обузе неочеки- 
вани бес. „Рекао сам да ћу роптати", викао је он 
промукло, ужагрена искежена лица, тресући песни-. 

цом по ваздуху, као да прети некоме: „и роптаћу, 
роптаћу!" Али Арина Власјевна, сва уплакана, обисну 
му се о врат, па обадвоје падоше ничице. — „Тако 
су", причала је после Анфисушка у соби за млађе, 
„једно поред другога оборили своје главице, као ов- 
чице у подне..." 

Али подневна врућина пролази, и настаје вече и 
ноћ, а после и повратак у тихо уточиште, где слатко 
спавају намучени и уморни.,. 


ххмш 


Прошло је шест месеци. Била је бела зима са су- 
ровом тишином безоблачних мразева, набијеним сне- 
гом који шкрипи, ружичастим ињем на дрвећу, бле- 
до-смарагдним небом, клобуцима дима на димњаци- 
ма, густом, паром из нагло отворених врата, свежим 
лицима људи која као да су уједена, и ужурбаном 
трком прозеблих коњића. Јануарски дан се већ при- 
ближавао крају; вечерња студен још је више збија- 
ла непомични ваздух, и крваво руменило се гасило. 
Кроз прозоре спахиске куће у Маријину видело се 
да се пали светлост; Прокофић, у црном фраку и 
белим рукавицама, с нарочитом свечаношћу постав- 
љао је сто за седморо. Пре недељу дана, у малој па- 
рохиској цркви, тихо и скоро без сведока, била су 
два венчања: Аркадија с Каћом и Николе Петровића 
с Фењичком; а тога дана Никола Петровић је давао 
опроштајни ручак своме брату, који је послом одла- 
зио у Москву. Ана Сергејевна је и сама тамо отпу- 

товала одмах после свадбе, богато обдаривши мла- 
денце. 

Тачно у три сата сви су се скупили за сто. И Мићу 
су ту наместили; он је већ добио дадиљу са кокош- 
ником од броката. Павле Петровић је седео између 
Каће и Фењичке. Мужеви су се наместили поред сво- 
јих жена. Наши познаници су се у последње време 
променили: сви као да су се пролепшали и постали 
зрелији; само је Павле Петровић смршао, што га је 
уосталом чинило још елегантнијим и давало више 
грансењерства његовим изразитим цртама... 
Па и Фењичка је постала друкчија. У новој свиленој 
хаљини, са широком кадифеном повезачом на коси, 
„са златним ланцем на врату, она је седела непомично 
и с пуно поштовања, с пуно поштовања према себи, 
према свему што је било око ње, и тако се смешила 
као да је хтела казати: „ви мене извините, ја нисам 
крива". Па не само она — и сви други су се сме- 
шили и тако исто као да су се извињавали; свима је 
било малко нелагодно, малко тужно, а у ствари врло 
пријатно. Сваки је служио другога с неком забавном 
предусретљивошћу, као да су се сви договорили да 
одиграју неку простодушну комедију. Каћа је била 
од свих најспокојнија: она је поверљиво гледала око 
себе, и могло се опазити да ју је Никола Петровић 
већ лудо заволео. Пред крај ручка, он устаде, па узе 
чашу у руку и обрати се Павлу Петровићу. 

— Ти нас остављаш... ти нас остављаш, мили 
брате, — поче он, — наравно не на дуго; али ти ипак 
морам рећи да ја... да ми... колико ја... колико 

ми... То је зло што не умемо говорити спиче! Ар- 
кадије, кажи Ти... 

— Не, тата, ја се нисам спремао. 

— А ја сам се добро спремио! Допусти, брате, 
просто да те загрлим и да ти пожелим сваку срећу, 
па нам се врати што пре! 

Павле Петровић се изљуби са свима, не изузимају- 
ћи, наравно, ни Мићу; Фењичку поред тога пољуби 
у руку, коју она још није умела давати као што тре- 
ба, па попивши пуну чашу рече с дубоким уздахом: 
Будите срећни, пријатељи моји! ВЕагеме  — Тај 
енглески репић остао је непримећен; али сви су били 
ганути. 

„У спомен Базарову", шапну Каћа на ухо своме 
мужу, па се куцну с њим. Место одговора Аркадије 
јој крепко стиште руку, али се не одлучи да гласно 
изговори ту здравицу. 

Изгледа као да је овде крај. Али ће можда ко од 
читалаца хтети да зна шта ради сад, баш сад, свако 
од поменутих лица. Готови смо да га задовољимо. 

Ана Сергејевна се недавно удала, не из љубави, 
већ по уверењу, за једног од будућих руских јавних 
раденика, човека врло паметног, познаваоца закона, 
с јаким практичним смислом, чврстом вољом, и нео- 
бичним говорничким даром, —- човека још млада, 
доброг и хладног као лед. Они живе у великој међу- 
собној слози, чак ће можда доживети и срећу... па 
можда и љубав. Кнегињица Х... ска је умрла и за- 
борављена чим је умрла. Кирсанови, отац и син, на- 
станили су се у Маријину. Њихово имовно стање се 

поправља. Аркадије је постао ревностан економ, и 
фарма већ доноси прилично знатан доходак. Никола 
Петровић је постао посредник у споровима сељака и 
племића и труди се из све снаге; он непрестано пу- 
тује по своме рејону, држи дугачке говоре (он се 
држи тога мишљења да сељаке треба „уразумљива- 
ти", то јест изморавати их честим понављањем истих 
речи), па ипак, право рећи, не задовољава потпуно 
ни образоване племиће, који говоре час са шиком, 
час с меланхолијом о манципацији (изговара- 
јући ан кроз нос), ни необразоване племиће, који 
без устезања грде „оту мунципацију". И за 
једне и за друге он је сувише мек. Катарина Серге- 
јевна је родила сина Кољу, а Мића већ лепо трчи и 
много брбља. Фењичка, Федосја Николајевна, после 
мужа и Миће никога тако не обожава као своју сна- 
ху, и кад ова седне за фортепијано не би се цео дан 
одмакла од ње. Рецимо узгред нешто и о Петру. Он 
се сасвим укрутио од глупости и уображености, из- 
говара свако а као е: кепе, зенет, али се и он 
оженио, и узео приличан мираз уз своју младу, кћер 
варошког баштована, која је одбила два добра про- 
сиоца само зато што нису имали сатове; а Петар је 
имао не само сат — имао је и лаковане плитке ци- 
пеле, 

У Дрезди, на Бриловој тераси, између два и чети- 
ри сата, у време кад шета најотменији свет, можете 
срести човека од око педесет година, који је већ са- 
свим сед и као да је болестан од подагре, али још 
леп и с оним нарочитим жигом који човек добија 

само дугим бављењем у вишем друштву. То је Павле 
Петровић. Он је отпутовао из Москве у иностран- 
ство да би поправио здравље, па је остао да живи 
у Дрезди, где се познаје више с Енглезима и Руси- 
ма који туда пролазе. С Енглезима се држи просто, 
скоро скромно, али не без достојанства; они налазе 
да им је малко досадан, али поштују у њему правог 
џентлмена, „а регјеск дептап". С Русима је сло- 
боднији, пушта на вољу својој жучности, потсмева се 
самоме себи и њима; али му то све испада врло сим- 
патично, и немарно, и пристојно. Он се држи славе- 
нофилских погледа: познато је да га у вишем дру- 
штву сматрају (гез Фа паџе“ На руском ништа не 
чита, али му на писаћем столу стоји сребрна пепељ- 
ница у облику сељачког опанка. Наши туристи мно- 
го трче за њим. Матвеј Илић Кољазин, који је у 
привременој опозицији, достојанствено га 
је посетио, на пролазу у чешке бање; а мештани, с 
којима се уосталом мало виђа, понашају се с њим 
скоро са страхопоштовањем. Нико не може добити 
улазницу за дворску капелу, за позориште и тако 
даље, тако лако и брзо као дег Негг Вагоп 
уоп Кагзапо[ћ Он непрестано чини добра дела 
колико може; још увек по мало живи бучно: није 
узалуд био некад лав; — али му је тешко живети... 
теже него што је и сам мислио... Треба га само 
погледати у руској цркви када се, наслоњен по стра- 
ни на зид, замисли и дуго не миче, стиснувши горко 


1 Врло отмен. — Прим. прев. 

усне, затим се одједном прене и почне непрестано 
крстити... 

И Кукшина се нашла у иностранству. Она сад у 
Хајделбергу учи не више природне науке већ архи- 
тектуру, у којој је, како она вели, пронашла нове 
законе. Она се као и пре дружи са студентима, на- 
рочито с младим руским физичарима и хемичарима, 
којих је пун Хајдерберг и који, задивљујући у први 
мах наивне немачке професоре својим трезвеним по- 
гледом на ствари, доцније задивљују те исте профе- 
соре својим потпуним нерадом и апсолутном лено- 
шћу. С таква два три хемичара, који не умеју разли- 
ковати водоник од азота, али који су луни непризна- 
вања и прецењивања самих себе, затим с великим 
Јелисјевићем, тумара по Петрограду, Ситников, који 
се такође спрема да буде велики и, како он уверава, 
наставља „дело Базарова". Кажу да га је неко не- 
давно истукао, али он није остао дужан: у једном 
мрачном чланчићу, штампаном у једном опскурном 
листићу, он је напоменуо да је онај што га је исту- 
као кукавица. Он то зове иронијом. Отац као и пре 
ништа га не зарезује, а жена га држи за будалу... и 
књижевника. 

Има омање сеоско гробље у једном удаљеном куту 
Русије. Као скоро сва наша гробља, оно има тужан 
изглед: јендеци који га окружују одавно су зарасли; 
сиви дрвени крстови пали су и труле под својим не- 
кад обојеним крововима, камене плоче све су помак- 
нуте, као да их неко потискује оздо; два три обр- 
шћена дрвета једва дају бедну хладовину; овце сло- 

бодно лутају преко гробова... Али међу њима има 
један који не додирује човек, који не гази животиња: 
само птице падају на њега и певају у зору. Окружа- 
ва га гвоздена ограда; две младс јеле посађене су 
с једне и друге његове стране: Евгеније Базаров са- 
храњен је у том гробу. Њему долазе често двоје већ 
изнемоглих старих из оближњег сеоцета, — муж и 
жена. Придржавајући једно друго, иду они тешким 
кораком; приближе се огради, падну на земљу и 
клекну; па дуго и горко плачу, и дуго и нетремице 
гледају у неми камен под којим лежи њихов син; ка- 
жу једно другом коју кратку реч, обришу прашину 
с гроба, наместе јелину грану, па се опет моле Богу 
и не могу да оставе то место откуда им се чини да 
је ближе до њиховог сина, до успомена о њему... 
је ли могуће да су њихове молитве, њихове сузе 
бесплодне2 Зар љубав, света искрена љубав није све- 
моћна2 О, не! Ма какво страсно, грешно, бунтовно 
срце да се крије у гробу, цвеће што расте на њему 
мирно нас гледа својим невиним очима: оно нам не 
говори само о вечном спокојству, о оном вечном спо- 
којству „равнодушне природе"; оно нам говори и о 
вечном смирењу и о вечитом животу... 

